
COLIN FALCONER 


PERLA 


Pentru Rones. Perla căutată de mine 


Nu pot să mor dacă nu mi-a venit ceasul. 
zicală obișnuită 

printre căutătorii de perle japonezi 

din Broome. 

Insulele Lacepede, lângă Point Lagrange Broome, 
vestul Australiei. Noiembrie 1913 


Nera: Tanaka atârna de ancora de sal- 
vare, iar monstruoasele brațe ale costumului 


de scafandru îi cădeau lateral, mustind de apă. Wes, 
mecanicul lui, deșurubă vizorul căştii şi clătină din cap 
când văzu sângele amestecat cu apă ţâșnind din gura și 
urechile scufundătorului. Scoase casca de pe corpul cos- 
tumului, iar Tanaka fu ridicat. Stătea întins pe punte în 
costumul acela monstruos, ca un pește de altă dată adus 
din adâncuri. Singurele lui mișcări erau tresăririle nereg- 
ulate, spasmodice ale degetelor. 

Cam McKenzie se încruntă cu mâinile în şolduri. Se 
uită la nostromul solid, din India de Vest, așteptând verdictul. 

— Ei? 

— Mort, căpitane. 

— Cum dracu s-a întâmplat ? N-ai făcut o escală, 
cum ţi-am spus ? 

Wes se uita ţintă la punte. 

— Te pomeni că i s-a sfârșit norocu', căpitane. 

— Nu există noroc, spuse Cam. 

Era un singur lucru de făcut ca să-l salveze, iar lui 

îi era teamă de asta. Dar nu putea să stea deoparte și să 
vadă cum omul moare. 

— Puneţi-i casca înapoi! 

— ÎI trimiti 'napoi jos, căpitane ? 

— Haide, fă-o, Wes. 

Se auzi un murmur de protest din rândurile echipa- 
jului, care era format mai ales din băștinași din 
Koepanger și din malaiezi. 

— Da-i mort, căpitane, repetă Wes. 

— Încă i se mişcă degetele. Fă-o! 

— Poate că-i mai bine să lași omu' să moară când 
i-a venit ceasu', mormăi Wes. 

Reproșul din ochii indianului era clar. Dar el făcu 
semn din cap către echipaj şi, bodogănind, ei ridicară 
corpul lui Tanaka peste bordul lui China Cloud. Wes 
înălță casca și o fixă înapoi pe corpul costumului. 

— Acum ajută-mă să îmbrac costumul de rezervă, 
spuse Cam. 

— Mai bine ai lăsa omu' să moară, repetă Wes, dar 
făcu ce-i spusese căpitanul și îl cobori pe Tanaka în apă. 

Oamenii se întoarseră să pună în funcţiune pom- 
pele de mână în timp ce Wes cobori furtunul și ancora 
peste copastia de la babord. 


să 


Cam nu văzu cum apune soarele. Stătea atârnând 
șase stânjeni sub carena lui China Cloud. Apa își pier- 
duse treptat luminozitatea iar ciudata, tăcuta lume a mării 
se închisese în jurul lui. 

Frica îi coborâse în măruntaie ca o gheară de 
plumb. Chiar atunci când marea era limpede și verde, 

monștrii uriași cu gura ca o seceră apăreau uneori în 
tăcere, neanunţaţi, doar ca să dispară din nou la fel de 
rapid în ceața lumii subacvatice. Acum în verdele ocea- 
nului, din ce în ce mai sumbru, Cam se simţea ca 
momeala de la capătul unei undiţe. 

De deasupra, auzea zgomotul motorului compre- 
sorului, şi adulmeca mirosul familiar al aerului din cam- 
buză care îi cobora prin furtunul de aer. Carena plină de 
alge pietrificate a lui China Cloud tresărea pe suprafața 
argintie a mării. 

Marea se întunecă, tulbure și mohorâtă. Soarele 
asfinți. Era singur. Era singur și înspăimântat. 


kik 


După o oră, Tanaka îşi reveni; prin vizorul căștii, 
Cam îi văzu ochii mișcându-se, deschizându-se larg, 
plini de panică și confuzie. 

Cam legase de mâna scufundătorului o frânghie, 
știind că reacția instinctivă a oricui va fi, atunci când îşi 
revine, să închidă supapa de aer și să urce la suprafață. 
În loc de asta, de îndată ce Tanaka deveni conştient, 
Cameron semnaliză către Wes să-i ridice la adâncimea 
de escală, iar în timp ce stăteau acolo suspendaţi în apă 
e! îi reglă supapa de aer lui Tanaka. 

În cele din urmă, Tanaka încetă să se mai zbată, 
acceptând că este lipsit de apărare. Orice lumină dis- 
păruse acum din apa verde. Din când în când, o lumină 
țâșnea din întuneric, iute și înspăimântătoare. Cam lupta 
împotriva propriei panici, împotriva instinctului de a sem- 
naliza ridicaţi-ne ! Dacă un om arată slăbiciune, dacă arată 
frică, e ca și mort în lume. Tatăl lui îl învățase asta. 

Wes avea instructiunile lui. Încă cinci ore trebuiau să 
aştepte neputincioşi și orbi, atârnând de capătul frânghiei. 

pre lui China Cloud era sċăldată în argint; 
era lună plină, aproape albastră, „luna căută- 
torului de perle”, cum o numeau toti, așa de strălucitoare 
după întunericul mării încât era ca și cum ai fi ieșit dintr- 
o mină în plin soare. Cameron clipi în timp ce Wes îi 
deșuruba vizorul. 

— Totu' bine, căpitane ? 

— Sunt bine. Ce face domnul Tanaka ? 

— E viu, căpitane. l-ai făcut farmece voodoo ? 

— Nu voodoo, Wes. Doar știință de-a Marinei. 
Acum scoate-mi casca asta blestemată. Și spune-i lui 
Curry-Curry să-mi pregătească cina! 

Wes îl ajută să dezbrace costumul de scafandru și 
Curry-Curry, bucătarul malaiez, îi puse în mână o cană de 
cafea fierbinte. Cam se uita ţintă la marea neagră, înspumată, 
și tremura. La urma urmei, lui Tanaka nu-i venise ceasul; se 
întreba dacă el îşi va da seama când îi va veni și lui. 
Cristoase ! Mâinile îi tremurau. Nu vroia să vadă nimeni asta. 

Cobori în tambuchi!. Tanaka stătea pe priciul lui, 
privind țintă în sus. 


1tambuchi. deschizătură în puntea unei nave, prevăzută cu un capac sau 
cu o construcție asemănătoare cu o gheretă, care o protejează de inter- 
perii şi care permite accesul în încăperile de sub punte. (n. red.) 


PERLE 11 


— Cum vă simţiți domnule Tanaka ? Vă doare tare ? 

— Un pic. Nu mult. 

— Sunteţi norocos că mai trăiţi ! 

Cam luă o sticlă de gin dintr-un cufăr pus în colţ. 
Turnă un pic în cafeaua din cana emailată. ÎI oferi lui 
Tanaka. Japonezul clătină din cap, cu fața lipsită de orice 
expresie. 

— Ai putea cel puţin să-mi mulțumești. 

— Nu-mi venise ceasul, șefu'. 

Cam se sprijini de prici, cu fața aproape de a lui 
Tanaka. 

— Ba îţi venise ceasul, domnule Tanaka. De bine 
de rău eu ţi-am luat destinul în mâinile mele. Dar de data 
asta le-ai pus la prea mare încercare răbdarea zeilor 
dumitale Shinto. 

Tanaka își feri fața. 

— O să mă scufund pentru dumneata și mâine, șefu'. 

— Pentru dumneata s-a sfârșit cu scufundările, cel 
puțin pe vasul acesta. Dacă vrei să te sinucizi, o s-o faci 
pe lugherul" altcuiva. 

Deodată, Cam se simți îngrozitor de obosit fiindcă 
încordarea ultimelor ore îl secase de energie. 

— Pornim spre Broome. Trăiești mulțumită mări- 
nimiei Marinei Regale și a lui Cameron. McKenzie. O să 
mă rog doar să poți merge din nou. 

Se urcă în propriul lui prici şi se întinse pe spate 
închizând ochii. În timp ce aştepta să adoarmă îl auzi pe 
Tanaka șoptind: Într-o zi o să te răsplătesc, șefu'. 

Cam nu răspunse. Era mort de oboseală dar de 
fiecare dată când închidea ochii fantomele verzi ale adân- 


1lugher. velier mic cu doi arbori, arborele mic fiind prevăzut cu o velă 
pătrată (ni. red.). 

curilor apăreau din întuneric și îl torturau. Își disprețuia 
propria frică, putea să-i simtă mirosul în propria sudoare, 
iar asta îl dezgusta. Se scufundase așa un an în timpul 
perioadei lui la Marina Regală, luptându-se cu această 
lașitate din interiorul lui și nu câștigase niciodată dar nici 
nu pierduse. Voința și frica lui erau egale; una nu înceta 
să înainteze, cealaltă nu făcea niciodată un pas înapoi. 

Nu va lăsa niciodată pe nimeni să afle cât îl 
înspăimânta duhoarea costumului ud, cum îl sufoca frica 
în timp ce ei îi înșurubau casca la locul ei. Imaginaţia lui 
îi prezenta în culori foarte clare posibilitatea unei morti 
lente și agonizante pe fundul rece al mării, singur. 

„Ce dracu, scâncești ca un ţânc”, îl auzea pe tatăl 
lui spunând demult în timp ce își scotea cureaua de piele 
și o înfășura în jurul încheieturilor. „Tu și fraţii tăi. Când o 
să înveți să fii bărbat ?”. 

Cam respira agitat. Duhoarea scoicilor putrezite îi 
muta nasul din loc. Auzi un gândac urcând spre punte. 
Somnul nu vroia să vină. 


kk 


Tanaka fu scos cu targa de pe China Cloud. Un 
scufundător bun nu putea fi înlocuit în mijlocul sezonului. 
Cam trebuia să se scufunde el însuși până la sfârșit. 

Puţini europeni se scufundau de pe propriile lor 
nave; japonezii erau scufundători cu mult mai buni decât 
albii sau chiar decât malaiezii. Ei nu sufereau atât de 
mult de „presare” sau sângerări ale urechilor și puteau 
rămâne scufundați mai mult timp și la adâncimi mai mari 
fără să facă boala scufundătorului. 

Dar el nu avea de ales. Încercă să nu se gân- 

dească la ce îl aștepta, la zorii în care se va trezi 
tremurând în costumul ud și la ghetele grele ca plumbul, 
la lupta împotriva îngrozitoarei senzaţii de sufocare de 
fiecare dată când casca îi este pusă pe cap și vizorul 
este fixat la locul lui. „Poți s-o faci, Cam, ai mai făcut-o”, 
gândi. i 

Petrecuse un an întreg la Marina Regală în lacurile 
îngheţate ale Scoției. Își amintea de prima dată când își 
descoperise claustrofobia, de groaza copleșitoare simțită 
în timp ce apa neagră se ondula în jurul căștii de cupru, 
iar întunericul ei tăcut şi rece îl înghițea. Învinsese 
spaima atunci; o va învinge și acum. 

De îndată ce Tanaka fu pe drum către spitalul 
japonez, Cam ordonă să se ridice toate pânzele iar 
China Cloud se îndreptă din nou spre mare. Perla lui, 
perla frumoasă, minunată, perfectă pe care o va vinde pe 
o dotă princiară şi care-i va schimba, viaţa, perla era 
undeva acolo așteptându-l. O simţea în adâncul sufletu- 
lui. Şi avea drepiate. Ea îl aștepta, tăcută, perfectă și 
inevitabilă, ca soarta, ca destinul, frumuseţea fără cusur 
care avea să dea aripi sufletului său. 

Se spune că sunt două lucruri care pot schimba 
destinul unui om: unul este norocul, iar celălalt este cura- 
jul. Fără curaj, omul nu-și poate fructifica norocul. Dar 
fără noroc, un om ar putea fugi speriat toată viaţa și asta 
n-ar avea nici o importanţă pentru averea lui. Dar în acel 
unic moment când își dă seama că i se-ntoarce norocul 
și simte vântul schimbării în aer, dacă are destul sânge- 
n vine, el își poate schimba viața pentru totdeauna. 

( a toate cochiliile de stridie, nici aceasta nu 
era uşor de văzut în semi-întunericul verde 
de la adâncimea de 10 stânjeni. O algă roșcată de ferigă 
crescuse pe cochilie făcând-o aproape imposibil de dis- 
tins fată de masa de corali care o înconjura. Cam n-o 
văzu și ar fi trecut pe lângă ea, dar altă creatură a mării 
fusese mai vigilentă și o pândise cu grijă exagerată. 
Peștele santinelă care trăia în gura stridiei nu 
simţise încă pericolul. Caracatiţa era mică, cu tentaculele 
abia mai lungi de un picior. Ca un cameleon a! mării, ea 
își schimba culoarea corpului și se strecura către pradă, 
devenind din galben ca nisipul, întâi verde, apoi porto- 
calie, în timp ce înota de la nisip către alge și spre coral. 
Ochii imobili erau fixaţi pe stridie așteptând șansa. În 
timp ce stridia respiră, ea își deschise o fracțiune de 
secundă cochilia pentru a filtra apa și a se hrăni prin 
perdeaua cărnoasă a buzelor. În momentul acela cara- 
catita țâșni înainte, îşi aruncă braţele lungi în cochilie și 
încercă să-i depărteze laturile. Instinctiv, stridia îşi 
strânse buzele, dar agresoarea era pregătită. Caracatiţa 
îşi fixă pe corali tentaculele rămase, pe când cele din 
gura stridiei se străduiau să învingă forța mușchilor aduc- 
tori ai victimei și să o slăbească. 
Lupta pe viaţă și pe moarte făcu feriga de mare să 
tremure si să arunce mici particule pe nisipul recifului; 

asta îi atrase în cele din urmă atenţia lui Cam. În timp ce 
el înainta cu greu spre ele, caracatița reușise să deschidă 
cochilia și anticipa o masă suculentă pe drept câștigată. 

Deodată, premiul îi fu răpit. Înfuriată, ea împroşcă 
un nor de cerneală spre îngrozitorul monstru cu cap 
bombat care îi furase cina și apoi se îndepărtă. 

Cam puse cochilia în sacul care îi atâma la gât și merse 
mai departe. Era doar o cochilie ca oricare alta, o parte din 
munca trudnică a unei zile. Nu avu nici o premoniţie. Dar de 
fapt nu scoica îi schimbă cursul vieţii. Norocul e doar ce pri- 
mim; viața înseamnă ceea ce facem cu el. 


xi 


Era după-amiază târziu, iar soarele atârna rotofei și 
roșiatic jos la orizont. Velatura era împodobită de crus- 
tacee atârnate la uscat ca niște rufe. Echipajul avea să 
primească 30 de șilingi odată ajuns în Singapore. 

Băștinașii koepanger erau în față, rezemați de vele, 
pălăvrăgind și râzând între ei. Cam muncea la pradă, iar 
cochiliile goale cădeau pe punte cu un zgomot înfundat 
de îndată ce ie golea. Purta doar un sarong malaiez legat 
în talie. Spre deosebire de majoritatea europenilor aflaţi 
în această parte a lumii, pielea nu îi era palidă; în 
ultimele luni se bronzase căpătând culoarea lemnului de 
jarrah’ proaspăt tăiat. Pieptul şi brațele aveau mușchi fini 
și era înalt, aproape de un metru nouăzeci. Avea părul 
întunecat şi fin, trăsături armonioase, deşi după trei săp- 
tămâni pe mare ele îi erau acoperite de umbra întunecată a 
bărbii. „Un băiat fercheș”, spusese mama lui înainte ca el să 
plece pe mare. 


1 jarrah: specie de eucalipt (n. red.) 

Ridică încă o stridie, despicând mușchiul cu lama 
subțire a cuţitului. Cochilia se desfăcu și pipăi cu 
degetele sub carnea gelatinoasă căutând o perlă sau o 
„bulă” pe cochilie care ar fi putut indica o „barocă”, side- 
ful deformat care era vândut în functie de karat cumpără- 
toriior din Broome. Muncea susținut, mecanic; 
deschiderea scoicilor era o treabă monotonă. Doar o 
scoică dintr-o mie conţinea o perlă și puţine dintre ele 
erau într-adevăr de mare valoare. Cam privi în sus. 

— Curry-Curry! Ce-avem în seara asta la cină ? 

Capul băiatului se ivi din cambuză, cu dinţii albi, 
perfecţi, profitlându-se pe faţa de culoarea nucii. 
Răspunse: 

— Curry-curry, tuan. 

Cam rânji către Wes. Era o glumă veche. Bucătarul 
lui nu-și câștigase degeaba porecla. Următoarea cochilie 
era deja deschisă, forțată de caracatiţă. Își trecu degetul 
prin carnea clisoasă, căutând o suprafaţă tare, așteptân- 
du-se să nu găsească nimic. Dar de data asta simţi ceva 
sub degete și respiraţia i se opri o clipă, inima îi bătu 
aproape dureros, ca un ciocan în coaste. Sudoarea 
forma perle mici pe fruntea lui. Nu putea să creadă cât 
era de mare. Scoase afară o perlă mare, rotind-o între 
degetul mare și cel arătător. Murmură „Doamne- 
Dumnezeule”. Era imensă. 

Se uită în sus. Wes se zgâia la el cu gura căscată. 
Își dădu ochii peste cap și făcu semnul care gonește 
piaza rea. Restul oamenilor din echipaj se opriseră din ce 
făceau și se uitau cu ochii la fel de mari, muţi de uimire. 


1 tuan: (în Ib. malaieziană) adresare respectuaoasă către un bărbat; 
domnule! (n. red.) 

Era cel mai frumos lucru pe care-l văzuse vreodată în 
viaţă. Sclipea ca şi luna. „Doamne-Dumnezeule. Primul 
sezon pe mare şi găsise ceea ce alții caută o viață și nu 
găsesc vreodată; își ţinea visul chiar acolo în palmă”. 

Cam era jos în cabina lui cu Wes. Curry-Cury le 
adusese cina dar Cam era prea agitat ca să mănânce. 
Pusese perla într-o punguță mică de piele atâmată pe o 
curelușă în jurul gâtului său, și din minut în minut își ducea 
mâna la gât ca s-o atingă, să se asigure că nu visează. 

— Perla asta face o avere, căpitane, zise Wes 
băgând în gură încă o lingură plină cu orez. Ce-o să faci 
cu atâţia bani? 

— Acesta e viitorul meu, Wes. O să cumpăr mai 
multe lughere, o să-mi construiesc destinul bazându-mă 
pe aceste perle. 

ÎI bătu cu mâna pe umăr: 

— Rămâi cu mine, Wes. N-o să fi sărac. Nu de 
acum încolo. 

Paddy Mick, nostromul de pe Koepang, cobori în 
tambuchi. 

— Vine furtuna, îi zise el lui Cam. Mai bine ai veni. 

Cam puse deoparte farfuria și îl urmă pe Paddy 
Mick sus pe punte. Vântul bătea dinspre sud-est și înce- 
puse o ploaie măruntă. Cercetă barometrul. Totdeauna 
arăta mai puţin după-amiaza dar până acum ar fi trebuit 
să-şi revină. Wes clătină din cap: 

— În curând vine sezonul vijeliilor, căpitane. O fi 
vremea să tragem la mal. 

— Da, așa se pare. Mai bine ne-am îndrepta spre adăpost. 

China Cloud porni spre tabăra căutătorilor de perle 
din Barred Creek. 

( am stătea la provă într-o cămașă albă și pan- 
taloni de doc. Deasupra lui, stelele erau 
ascunse de norii mișcători şi deși. O briză înviorătoare, 
sare pe piele şi răsuflarea încă întretăiată. Douăzeci și 
cinci de ani și lumea la picioarele lui. Nu mai simţise 
niciodată o asemenea exaltare. Nimic nu-l putea opri 
acum. Nu va mai fi vreodată sărac; își făcuse în sinea lui 
o promisiune și o va respecta. Făcuse totul doar prin 
forța voinţei. Ar fi vrut ca tatăl lui să fie aici să-l vadă. 

— Ridicaţi ancora! 

În întuneric se distingeau luminile de poziţie ale 
altor patru lughere, cu alţi căutători de perle mergând 
spre adăpost, ce încercau să se adăpostească din cauza 
vremii schimbătoare. Cam auzi sunete de chitară de pe 
puntea unuia dintre vase. Se întoarse către Wes. 

— Spune-i lui Curry-Curry să pregătească cina 
oamenilor. Vom arunca ancora aici în noaptea asta și 
vom vedea mâine dimineață cum va fi vremea. 

— Da, căpitane. 

Cam pipăi cu mâna perla de sub cămașă. Era încă 
tentat să alerge acasă, să fugă din Broome cu prada lui 
dar sezonul putea să mai dureze câteva săptămâni. Era 
timp destul să mai găsească perle. Auzi clinchetul 

furchețţilor. O balenieră apăru din întuneric în arcul de 
lumină făcut de lămpile cu kerosen de la intrarea în port. 

— Salut, China Cloud! 

Cam se aplecă peste balustradă. 

— Salut! 

— Stăpânu' meu ie căpitanu' Koepang, ţipă o voce 
într-o engleză stricată. Zice dacă veniţi să înfulecaţi ceva. 

Era un gest obișnuit de politețe în breasla căutăto- 
rilor de perle să împarţi o cină săracă în cabina altui căpi- 
tan alb, să ai șansa de a vorbi cu un alt european după 
săptămâni, poate luni, petrecute doar în compania 
echipajului format din băștinași. Și era, în cazul acesta, 
un prilej binevenit de a mânca ceva diferit, nu una din 
îngrozitoarele tocane gătite de Curry-Curry. lar Cam fu- 
sese prea agitat mai devreme ca să cineze. 

— Da, răspunse Cam cu voce tare, o să vin! 


sk 


Șuvițele rare de păr argintiu erau pieptănate strâns li- 
pite de capul omului, încordate ca strunele unei chitare. Barba 
îi era nerasă de câteva zile, iar răsuflarea îi puţea a gin. 
Întinse brusc o mână enormă și-l bătu pe Cam pe umăr cu 
cealaltă. 

— Bun venit la bordul lui Koepang! Mă cheamă 
Patrick Flynn, sunt născut Donegal, în Irlanda, binecu- 
vântate să-i fie dealurile verzi, şi acum sunt din Broome, 
și foarte încântat să văd un alb după șase săptămâni pe 
mare! Și cui am plăcerea să mă adresez ? 

— Mă numesc McKenzie, domnule, Cameron 
McKenzie. 

— Un scoțian ! Ei, slavă Domnului pentru asta a- 

tunci, și eu care mă gândeam că va trebui să încerc să fiu 
amabil cu alt blestemat de englez. Îmi faci impresia unui 
om căruia îi place să bea. N-ai vrea un pic de gin ? 

Un șarlatan, se gândi Cam. Prea suspect de ama- 
bil ca să-i fie pe plac, un pic prea forțat. Dar îi făcu jocul. 

— Doar dacă nu e pe sponci. 

Flynn îl plesni tare între omoplați. 

— În nici un caz pe Koepang, sigur nu! Vino jos în 
cabină și-o să-ţi ungem gâtiejul ! 

Cabina căpitanului era înghesuită și mizerabilă, 
putea a crustacee și santină, ca și a lui Cam. Dar exista 
o față de masă pe masa pregătită pentru cină și chiar un 
serviciu din argint. O încercare acceptabilă de a fi civi- 
lizat. Mai erau două scaune sculptate din mahon, deși 
Cameron mânca de obicei cocoţat într-o parte pe priciul 
lui sau lăsat pe vine pe punte, iar când Flynn bătu din 
palme apăru un steward malaiez în pantaloni albi de doc. 

Cam acceptă de la el o cană de gin umplută cu vârf. 
Flynn ridică paharul ca să ţină un toast: 

— Pentru sănătatea și prosperitatea dumitale, zise 
el dând drumul ginului pe gât. Ridică paharul ca să-i fie 
umplut din nou. 

Cam, care se mândrea că poate bea până-i bagă 
pe toţi sub masă, făcu la fel. 

— De unde eşti, domnule McKenzie? Sunt în 
Broome de aproape zece ani şi nu pot să-ţi spun că ţi-am 
văzut vreodată fața. 

— Am sosit la începutul sezonului. Am avut noroc 
să găsesc un echipaj. 

— Pe cine ai scufundător ? 

— Un japonez pe nume Tanaka. 

— Tanaka ? l-a trecut vremea, băiete, ascultă la mine. 

— Da, și e aproape schilod. S-a întors în Broome 
de două săptămâni. A paralizat. 

— Şi-acum cine se scufundă pentru tine ? 

— Îl ai în față, zise Cam încet. 

— Tu ? Flynn ridică o sprânceană și în ochii lui apăru 
respectul. Nu mulți albi se scufundă de pe propriul vas. 

— Albul acesta o face. Știu câte ceva despre asta. 

— Cum adică ? 

— Când eram în Marina Regală, Comisia de 
Scufundări la Mare Adâncime a Amiralității a avut nevoie 
de voluntari pentru teste. Credeau că au găsit o metodă 
de a învinge boala scufundătorului. 

— Japonezii își închipuie că farmecele lor și niște 
ulei de cajeput fac treaba asta destul de bine. 

— De-aia atât de mulţi dintre ei o sfârșesc la cimi- 
tir. Cam se aplecă în faţă cu coatele pe genunchi. Vezi, 
acolo jos în adâncuri trupul uman suportă presiunea apei 
de deasupra iar azotul este mai ușor absorbit în sânge și 
se disipează în încheieturi și creier atunci când omul 
ajunge înapoi în aer. La Marină noi am învăţat cum să 
trecem peste asta, așteptând la o anumită adâncime sub 
nivelul mării, unde presiunea nu este atât de mare, până 
când tot azotul din sânge este eliminat prin respiraţie. 

Flynn clătină din cap. 

— Au încercat toate astea acum câţiva ani. Au tri- 
mis niște scufundători din Marina Regală aici cu ideile lor 
ciudate. Unul dintre ei a murit și celălalt s-a întors invalid. 

— Japonezii au sabotat testele. Am auzit despre 
asta. Ei n-au vrut ca albii să devină mai buni în scu- 
fundări. Vor să dețină monopolul. 

— Deci asta s-a întâmplat cu omul tău, Tanaka ? 

— Nu știu. Poate că fluxul a înaintat mai repede 

decât crezusem. Sau poate el și-a forțat prea mult corpul. 
Se fac treisprezece ani de când se scufundă și majori- 
tatea japonezilor nu rezistă mai mult de cinci, chiar și cei 
mai buni dintre ei. 

— Ei, un bărbat care face el însuși scufundări sigur 
are poftă de mâncare. Pe Koepang avem unul din cei 
mai buni bucătari din partea asta a Ceylon-ului, băiete, 
chiar dacă eu sunt cel care o spune. 

— Şi ce-o să mâncăm ? întrebă Cam nerăbdător. 

Flynn sorbi cu lăcomie încă un pahar de gin și 
răspunse: 

— Curry. 


Flynn se lăsă în spate pe scaun și râgâi. Pe pieptul 
cămășii erau pete galben-maronii. Mânca cu aceeași 
poftă cu care își băuse ginul. Steward-ul malaiez încercă 
să ia farfuriile de pe masă dar Flynn îl goni. 

— Lasă asta, omule! Adu-mi ceva de băut! 

— Bună cină, zise Cam. 

Sfinte Sisoe, fusese chiar mai proastă decât una 
dintre scornelile lui Curry-Curry ! își puse în gând să fie 
mai blând cu băiatul. Flynn luă din buzunar o cutie de tra- 
bucuri egiptene rulate manual şi îi oferi unul lui Cam. 
Sufiă rotocoale groase de fum către tavan și bătu nerăb- 
dător cu degetele de la mâna stângă în masă în timp ce 
aștepta să-i sosească băutura. Asculta scrâșnetele 
parâmelor şi lemnului corăbiei în timp ce Koepang se 
lăsa în voia mareei, auzea oftatul ahh-ahh! al malaiezilor 
în timp ce se adunau în jurul povestitorului lor. 

— Ce te-a adus atâta cale până aici, în partea asta 

de lume uitată de Dumnezeu ?, întrebă Flynn. 

— Am auzit că e locul unde un bărbat curajos poate 
să facă avere. Mi-au zis că aici cu câteva sute de lire poti 
închiria un lugher și angaja un echipaj. Pusesem deoparte 
banii primiţi de la marină pentru că mi-am riscat pielea în 
mohorâtele lacuri scoțiene. Aproape că m-au costat viața 
așa că n-aveam de gând să mă șterg cu ei la fund. 

— Bravo ţie, băiete. Şi a meritat ? 

Cam simţea greutatea perlei în punguta de la gât. 
Dac-ar ști el! 

— Până acum e destul de bine. 

Flynn s-a aplecat nerăbdător peste masă. 

— Ai găsit ceva perle ? 

— Unele destul de mici. 

Era parțial adevărat. Până astăzi toate fuseseră 
mici. Flynn zise: 

— Stai să-ţi arăt ceva. 

Împinse deoparte farfuria, băgă mână în buzunar și 
scoase o cutie de tutun. Îndepărtă capacul și împrăștie 
conţinutul pe masă. Erau douăsprezece perle, majori- 
tatea mici; dar era una mult mai mare decât celelalte, 
perfect rotundă, cu o strălucire limpede, de un roz pal pe 
fondul alb al feţei de masă. 

— Uită-te ja asta !, zise Flynn. 

Cam se aplecă înainte. Putea să simtă respiraţia lui 
Flynn, un amestec greţos de gin și curry. 

— Șaptezeci, optzeci de drame, zise Flynn. Merită 
cel puțin o mie de lire! O mie de lire! repetă Flynn ca pe 
o binecuvântare. Asta numesc eu perlă! 

Cam încercă să pară impresionat. 

— Da, e într-adevăr o frumuseţe. 

Flynn se încruntă, sensibil la reținerea din vocea lui. 

— N-o să mai vezi una ca ea! 

— Da, probabil. 

— N-am nici o îndoială ! E captura sezonului ! 
Jignit de lipsa de entuziasm a lui Cam, Flynn puse 
înapoi grămăjoara de perle în cutia de tutun cu un gest 
nervos și repetă: 

— E captura sezonului ! 

Cam ezită dar nu se putu abține. Trase șnurul de 
piele deasupra capului și deschise punguta. Lăsă perla 
să-i cadă în palmă şi se uită țintă la ea o clipă, minunân- 
du-se de textura ei, de greutatea ei și de nuanţa roșiatică 
ce îi dădea o frumusețe aproape nepământeană. Cu 
gestul cu care un magician scoate un iepure din pălărie, 
rânji şi o lăsă să cadă pe masă. Flynn rămase cu gura 
căscată uitându-se ţintă. Când vorbi din nou vocea îi era 
răgușită de admiraţie: 

— Drace, pe lisus Hristos și toţi sfinții din cer! 
Unde-ai găsit asta ? 


Perla se odihnea din nou în punguta de piele atâr- 
nată la gâtul lui Cam, dar Flynn nu mai vorbea decât 
despre asta. Ginul îl făcuse emotiv, iar ochii îi erau apoși. 

— Navighez pe apele astea bogate în perle de 
aproape zece ani şi n-am văzut aşa ceva, murmură el. 
Luă cu sete încă o gură de gin. Marea face o perlă ca 
asta o dată într-o viaţă de om. Şi tu ai găsit-o, băiete, tu 
ai găsit-o! Perla aia va străluci cu graţie la gâtul unei 
împărătese ori al unei regine într-o zi, ascultă vorbele 
mele. Poate chiar la gâtul reginei Elisabeta. 

Apoi adăugă repede: 

— Şi să aducă Dumnezeu grindină şi pedepse 
asupra englezilor și imperiului lor blestemat. 

— Ei, din asta se va clădi imperiul lui Cameron 
McKenzie, știu asta. 

— Mult noroc, băiete, zise Flynn ridicând iar paharul. 

Se uită în jur după steward: 

— Mahomet! Unde ești, negru nenorocit! Avem 
nevoie de niște gin! 

Cam se ridică în picioare, fiind obligat să se sprijine 
într-o mână ca să nu cadă. 

— Unde-i toaleta pentru domni, Flynn ? 

Flynn rânji: 

— Fix acolo la pupa, ca și pe China Cloud. Dar 
dacă simţi că ţi se udă scula trage-te înapoi, băiete. 
Rechinii mușcă destul de tare prin partea asta a coastei. 

— A trecut atâta vreme de când n-am folosit-o, 
încât nu cred că mi-ar lipsi. 

— Un cerb tânăr și chipeș așa ca tine, i-ar simți 
lipsa de îndată ce-ar călca pe docurile din Broome. Și ai 
grijă cu perla aia! Să n-o scapi peste bord! 

— Nici diavolul însuși n-ar putea să mi-o ia, zise 
Cam și urcă pe tambuchi. 

Flynn aşteptă până nu-i mai auzi pașii pe punte 
deasupra capului, apoi murmură: 

— Nici diavolul însuşi? O să mai vedem noi. 
Mahomet! 

Stewardul malaiez își băgă capul în cadrul ușii: 

— Ticălosul ăsta suge ca un pește! lo-s aproape 
terminat și e! pare proaspăt ca o margaretă. la niște opiu 
și amestecă-i-! în gin. Dar ai grijă să nu încurci băuturile, 
că de nu, îţi biciui fundul aşa de tare de-o să te ușurezi 
prin urechi ! 

( am deschise ochii. Avea gura uscată iar prin ochi 

îi treceau săgeți de durere. Stătea întins pe pri- 
ciul lui, îmbrăcat în cămașă și în pantalonii de doc. Încercă să 
se ridice în capul oaselor dar camera începu să se învârtă în 
jurul lui aşa că se întinse din nou. Pe piele îi apărură broboane 
reci și soioase. Wes cobori pe scara de tambuchi: 

— În sfârşit te-ai trezit, căpitane. 

— lisuse Hristoase, ce s-a întâmplat ? 

— Te-ai îmbătat criță. liii-suse ! A trebuit să te duc 
pe sus până la prici. Parcă erai mort. 

— Flynn și ginul lui blestemat, mârâi Cam. Ajută-mă 
să ajung pe punte. 

Wes îl ajută să iasă din cabină şi să urce tam- 
buchiul până pe punte. Cam se tinu de copastie tare, 
până i se albiră încheieturile, inhalând cu sete aerul sărat 
și limpede. Strânse din ochi, orbit de strălucirea intensă 
a soarelui; era ca și cum cineva i-ar fi înfipt în cornee o 
mie de ace încinse. Cerul era de un albastru nepătat, 
vremea rea se schimbase peste noapte. Deodată 
Cameron simţi o neliniște. Koepang și celelalte nave dis- 
păruseră. Se uită la soare; era aproape de amiază. 

— Am dormit toată dimineaţa ? întrebă el și apoi 
văzu reproșul în ochii lui Wes. 

Se aplecă înainte şi vărsă peste apă. La sfârșit închise 
ochii luptându-se cu un alt val de ameţeală, cu pielea ca de 

găină, umedă. Încercă să-și amintească întâmplările nopții 
și senzaţia de neplăcere se accentuă. Ceva nu era în re- 
gulă. Duse mâna să pipăie punguta de la gât. 

Dispăruse. Dumnezeule mare ! Încercă să nu cadă 
în prăpastia furiei și a panicii. 

— Unde-i Koepang, Wes ? 

— A plecat de mult, căpitane, răspunse Wes. A ridi- 
cat pânzele odată cu primii zori. 

— De ce nu m-ai trezit ? E aproape de prânz! 

Wes făcu un pas înapoi. 

— Când bei în halu' ăsta, căpitane, e mai ușor să 
scoli un mort. 

„Perla mea ! Frumoasa, blestemata de perlă !" Cam 
ar fi vrut să doboare catargul principal și să-l azvârle în 
ocean. „Ticălosul ! Nenorocitul, blestematul, irlandez tică- 
los și trădător !” 

Curry-Curry apăru din cambuză, oferindu-i lui Cam 
o cană de cafea neagră și fierbinte. Cam îi dădu peste 
mână trimițând cana să se rostogolească departe de 
punte. Curry-Curry icni și se repezi înapoi în cambuză. 

— Perla mea ! Mi-a luat blestemata de perlă! 

Cam lovi cu pumnul în catargul principal așa de 
tare, încât își zdrobi două încheieturi. Sângele începu 
să-i picure de pe degete pe punte. El nu simțea nimic. 

— PERLA MEA! 

Nimeni nu mișcă, nu vorbi. Echipajul lui China 
Cloud îl privea pe Cam cu ochii mari, înspăimântați. 
Când Cam vorbi din nou vocea îi era așa de joasă și de 
calmă încât părea un sâsâit de șarpe: 

— Ridică pânzele, nostrom ! Mergem după ei. Şi 
când o să-l găsesc pe nemernicul de Flynn o să-i smulg 
inima cu mâinile mele ! 

( ând China Cloud intră încet în Roebuck Bay, 

Koepang și restul vaselor din mica flotă a lui 
Flynn erau deja trase pe plajă ca să fie pregătite pentru 
reparații. Drumul înapoi spre Broome durase mai mult 
decât sperase Cam. De patru zile tuna şi fulgera, înjurând 
capriciile mării; la cinci ore după ce plecaseră din Barred 
Creek îi lovise altă furtună dezlănţuită care le sfâșiase 
vela cea mare și le rupsese cârma, așa că pierduseră 
orice şansă de a-l ajunge din urmă pe Flynn înainte ca el 
să intre în port. Se putea ca peria să fi fost deja vândută 
pe furiș în vreo cameră dosnică dintr-un bar. 

China Cloud aruncă ancora și Cam sări în barcă. El 
și Wes vâsliră spre țărm. Cam sări din barcă în timp ce 
apa mai ajungea până la genunchi. 

„Ticălosul !” De când plecase din Glasgow visase la 
perla aceea. Cam își croi cu greu drum de-a dreptul prin- 
tre resturi ruginite de lanţuri de ancorare, cioturi de lemn 
aduse de apă, ambalaje goale şi scoici, gândindu-se la 
ce însemna acea unică perlă pentru el; își învinsese 
groaza de adâncuri, intrase tremurând, cu mâinile reci, în 
blestematul ăla de costum în fiecare dimineaţă, zăcuse 
cuprins de insomnie și dureri în fiecare noapte întins pe 
priciul lui, totul ca să găsească perla unică. „Eşti un 
lăudăros și un prost, Cameron McKenzie! Cum ai putut 
să-ți lași lăudăroșenia să stea în calea a tot ce-ai visat 

vreodată ? De ce i-ai arătat ticălosului de irlandez 
perla ?” 

Găsi tabăra lui Fiynn, un morman dezordonat de 
«:ocioabe dărăpănate din tablă ondulată, cu balustrade 
«lin lemn. Primul om pe care îl zări fu Mahomet, stewar- 
«ul lui Flynn, care nu mai purta uniforma albă, apretată, 
“i părea mai în largul lui cu sarongul natal. 

— Unde-i Flynn ? ţipă Cam. 

Mahomet se uită în sus speriat. De îndată ce-l zări, 
o rupse la fugă dar Cam îl prinse cu ușurință și-l trânti pe 
micuțul malaiez pe nisip. 

— Te-am întrebat unde-i Flynn. 

— Nu ştiu, șefu'! 

Cam îl înșfăcă de beregată. 

— Spune-mi sau jur pe Dumnezeu că-ţi frâng gâtu'! 

Mahomet ţipă și închise ochii. 

— Unde-i? 

Mahomet încercă să se răsucească într-o parte. 
Cam îi puse degetele pe mărul lui Adam şi strânse. 

— Spune-mi unde e sau mă jur pe Dumnezeu că-ți 
"up gâtu' ca la un pui de găină! 

Nu glumea. lar Mahomet îi spuse. 


Era timpul când navele trăgeau la mal ca să facă 
provizii în Broome așa că aproape toate lugherele și 
echipajele lor erau înapoi în port. Erau exact zilele de 
vârf: preţul scoicilor era ridicat, forța de muncă era ief- 
tină, iar bordelurile, casele de jos și restaurantele erau 
pline ochi. Japonezi, chinezi, javanezi, malaiezi şi 

oameni din Manila cu buzunarele doldora de profiturile 
sezonului curgeau ca un șuvoi spre străzile aglomerate, 
cu mirosuri asiatice specifice din Chinatown. 

Cam găsi sala de biliard de pe John Chi Lane, o 
cocioabă cu pereţi din tablă ondulată cu două mese și un 
bar grosolan de culoarea lemnului. Înăuntru era îngrozi- 
tor de cald, aerul era îngroșat de fum de tutun, miros de 
gin și transpiratie. Cam intră cu pași mari în timp ce Wes 
alerga să-l prindă din urmă. 

Flynn era aplecat peste una din mese și încerca să 
lovească o bilă. 

— Flynn! 

Bila lui Flynn trepidă pe abaua mesei și căzu în 
buzunarul din celălalt colţ. Mormăi: 

— lisuse, Marie şi losife ! 

Îl privi încruntat pe noul venit. Apoi faţa i se înse- 
nină și întinse mâna: 

— Cameron, băiete ! Eşti deja înapoi în port? 

Cam ignoră mâna întinsă către el. 

— Unde-i perla mea, Flynn ? 

— Perlă, băiatule ? Despre ce vorbeşti ? 

— Ţi-ai pus servitorul sașşiu să mă drogheze! Ce 
mi-ai pus în băutură, opiu, nu-i aşa?! 

Flynn se holbă la Cam cu gura deschisă. Apoi 
începu să râdă: 

— Ce tot vorbeşti ? Eu te-am drogat ? Păi, de ce-aș 
fi făcut una ca asta ? 

— Pentru perlă! 

— Perla ta ? se îngrozi Flynn. Ai pierdut peria aia 
frumoasă ? 

— N-am pierdut-o. Mi-ai furat-o tu ! 

Linişte. Cam era conştient de fețele ostile din jurul 

lor. Nici un prieten pentru el. Era orașul lui Flynn. Cel 
puțin Wes cel solid era în spatele lui ca să-l protejeze. 
Cam n-avea de gând să plece fără perlă. 

Un om de statura unui urs, îmbrăcat într-o cămașă 
pătată de bere își croi drum prin mulţime: 

— Domnul Flynn e un client respectat în acest 
local, zise el de parcă ar fi fost directora Ritz. Te sfătu- 
iesc s-o ștergi d-aici. 

— lar eu te sfătuiesc să nu-ți bagi nasul în treburile 
altora, i-o întoarse Cam. 

Flynn chicoti din nou: 

— E-n regulă, Joe. E doar o mică neînțelegere. O 
putem rezolva ca niște gentlemeni. 

Se întoarse către Cam: 

— Ascultă, băiete, îmi pare rău de peria ta. Zău că- 
mi pare. Era o piatră minunată. Dar eu sunt un om cinstit 
și prietenii mei toți pot depune mărturie. Jur pe mormân- 
tul mamei mele, Dumnezeu să-i odihnească sufletul sfânt 
în pace, că nu m-am atins de perla ta. Şi acum, ce-ar fi 
să-ţi fac cinste cu ceva de băut și să vorbim despre asta ? 

întinse o mână încercând să atingă umărul lui 
Cameron, dar el i-o împinse deoparte. 

— Vreau să-mi dai perla sau, așa să mă ajute 
Dumnezeu, te fac bucăţi cu mâinile goale, aici și acum. 

Flynn ridică din umeri şi făcu o mișcare de parcă ar 
fi vrut să-i întoarcă spatele dar în loc de asta se răsuci pe 
piciorul drept şi îl lovi cu toată puterea cu tacul de biliard 
pe Cam în abdomen. În timp ce Cam se îndoia de 
durere, Flynn îl pocni cu tacul în cap. 

Cam se clătină dar rămase în picioare. Se dezechili- 
bră lateral spre gloata care îi împinse rânjind înapoi către 
Flynn, sperând ca iriandezul să îi vină de hac. Dar Cam 

folosi impulsul ca să-și proptească umărul în corpul lui 
Flynn. Se agăţă cu mâinile de talia irlandezului și-l 
împinse înapoi. Se prăbușiră peste masa de biliard și apoi 
se rostogoliră pe jos, încleștaţi unul de altul. 

Flynn întinse mâinile spre faţa lui Cam, încercând 
să-i bage pumnii în ochi. Cam își feri capul și-l lovi pe 
Flynn cu genunchiul în vintre. Flynn ţipă de durere și se 
ghemui într-o parte. Cam se ridică în picioare și se 
aplecă peste el cu pumnii strânşi: 

— Ridică-te, hoț nemernic! 

Flynn se luptă să se ridice în genunchi apărându-și 
bărbăţia cu o mână. 

— Nu-i nevoie de jigniri, băiete. Hai să ne luptăm cinstit. 

Se tinu cu mâna de muchia mesei de biliard și se 
ridică în picioare, cu spatele spre Cam. Ascunse în pumn 
o bilă, se întoarse și o aruncă spre capul lui Cam. Acesta 
se feri și auzi țipătul de durere când bila îl lovi pe omul 
care stătea exact în spatele lui. Flynn luase altă bilă și se 
pregătea s-o lanseze dar Cam se aruncă spre el. Pumnul 
lui îl lovi în bărbie și irlandezul căzu înapoi lovind cu 
capul piciorul greu, din lemn sculptat, al mesei de biliard. 
Cam se aplecă, îl apucă pe Flynn de păr și îl trase în sus. 
Pumnul lui veni de undeva de lângă genunchiul lui drept 
şi-l lovi pe Flynn în stomac. 

Flynn se sufoca şi s-ar fi prăbuşit în față dar Cam îl 
ținea de șuviţele de păr cărunt ca și cum Flynn ar fi fost 
o jalnică marionetă cu sforile rupte. 

— Unde-i peria mea? îi șuieră Cameron la ureche. 

Brațele lui Flynn tresăriră în încercarea de a-l 
împinge pe Cameron deoparte. Avea sânge în păr, iar 
gura i se deschisese ca cea a unui pește care, abando- 
nat pe plajă, încearcă să respire. Cam îi pipăi hainele: 

— Unde e, Flynn ? Spune-mi sau, pe toţi sfinţii, te 
bat până mi-o dai! 

Omul cel solid căruia Flynn îi spusese Joe făcu un 
pas înainte. i 

— Mai bine lasă-l în pace acum, camarade. 

Ținea în mâna dreaptă tacul de biliard rupt și bătea 
cu el în palma mâinii stângi. Mai mulţi malaiezi și 
manilezi erau înşiraţi în spatele lui, fără îndoială oameni 
din echipajul lui Flynn, iar Cameron văzu lama unui cuţit 
strălucind. Câteva clipe, singurele zgomote fură cele 
făcute de Flynn, care fornăia pe nas $i scuipa sânge. 

Cam aprecie din ochi situaţia. Chiar avându-l alături 
pe Wes n-avea nici o șansă împotriva mulţimii, iar 
malaiezii erau renumiţi pentru priceperea cu care 
mânuiau cuţitele curbate numite kris. Cam îi dădu drumul 
lui Flynn. Irlandezul căzu în nas. 

— Perla-i a mea, zise Cam, și îţi jur c-o s-o iau 
înapoi sau că mi-o vei plăti, domnu' Flynn! O să regreti 
ziua când te-ai pus cu Cameron McKenzie ! 

Oamenii îi făcură loc să treacă iar el ieși în lumina 
orbitoare a soarelui. 

( am stătea în cabina lui de pe China Cloud cu 
o sticlă de gin olandez în mână. Îşi scoase 
tabachera și aprinse o ţigară. 

Se uită mohorât la scrumiera așezată pe masa din 
fața lui. De fapt, scrumiera era o scoică perliferă, iar pe 
ea era o „bulă” perlată. Bula fusese cândva creată de un 
parazit care pătrunsese în scoică; ca să se apere, stridia 
își acoperise rana cu sidef. Din cauza presiunii apei se 
formase o proeminenţă care fusese apoi umplută cu 
nămol. Aceste aşa-numite „perle-bulă” se vindeau ieftin 
în Broome și erau folosite ca să se confecţioneze ace de 
pălărie. Aceasta fusese prima perlă găsită de Cam așa 
că o păstrase ca amintire. 

Se uita la imitaţia de perlă şi se gândea la cea ade- 
vărată pe care Flynn i-o furase la Barred Creek. Wes îl 
privi trist: 

— Poate-a spus adevăru'. Poate căpitanu' pierdut 
perla. Erai mort de beat. 

— Nu eram beat, spuse Cam încet. N-am fost așa 
de beat vreodată în viață și nici n-o să fiu. Am fost dro- 
gat, știu asta! 

Wes știa că nu e bine să protesteze dar nu părea 
convins. 

— Poate. 

— Trebuie s-o iau înapoi. 

— Dacă el furat perlă, zise Wes accentuând cuvân- 
tul „dacă”, dacă el furat-o, poate și vândut asta perlă 
deja. Nimenea nu ţine mult lucru de furat. 

— Poate. 

Faţa lui Curry-Curry apăru din tambuchi. 

— A venit cineva, tuan. 

Cam auzi zgomot de pași deasupra, pe punte. 

— Vezi ce e, Wes. 

— Da, căpitane. 

Câteva minute mai târziu o pereche de pantofi de 
pânză de un alb imaculat au fost urmaţi de un costum alb 
impecabil călcat, ale cărui manşete erau totuși deja 
impregnate de praful roşu-cărămiziu caracteristic nord- 
vestului. Această apariţie de o eleganţă demnă de vitrina 
unui croitor era încununată de o splendidă cască colo- 
nială albă. Cam făcu ochii mari. George Niland. 

— Ce mai faci, Cam ? 

Şi-a scos casca şi a întins mâna spre Cam. George 
Niland avea o față sănătoasă, de băiețandru și păr blond 
lins şi îngrijit pieptănat. Zâmbea mult, fapt pentru care 
Cam nu avusese vreodată deplină încredere în el, și 
avea un aer blând. Era un om solid, însă mai degrabă 
cărnos decât musculos. Ca aluatul, se gândi Cameron. 

Prima slujbă obţinută de Cam când plecase din Anglia 
fusese în echipajul unuia din vasele de pescuit ale lui Niland, 
lângă Fremantle.. Tatăl lui Niland era proprietarul celei mai 
mari flote de pescuit din vestul Australiei și George adminis- 
tra afacerea dintr-un birou aflat pe Cantonment Street. 
George îl ajutase pe Cam să obțină brevetul de căpitan. 

— Ce faci aici, la asemenea distanţă ?, întrebă Cam. 

— Tata și-a cumpărat o flotă de căutătoare de 
perle. Sunt mulţi bani în afacerea asta. 

— Eu încă nu i-am văzut, George. 

— Poate că petreci prea mult din sezon prin porturi, 
bătându-te cu căpitanii. 

Deci de-aia venise. Nu era o vizită de curtoazie. 

— Ai auzit cum m-a jefuit nemernicul acela de irlandez ? 

— Domnul Flynn este considerat ca un membru de 
vază al acestei comunități. 

își făcu vânt cu cascheta: 

— Va trebui să fii cu băgare de seamă în cazul lui, băiete. 

„Băiete !” Ceva din tonul lui îl înfuria pe Cam. 
„Crede că mi-e încă șef.” 

— Are ceva care-mi aparține și intenţionez să recu- 
perez obiectul. Totuși, asta-i problema mea, nu a ta. 

George scoase o batistă și își tamponă fruntea. 

— Eşti în port abia de cinci minute și ţi-ai și zdrelit 
pumnii. Nu te-ai schimbat prea tare, nu-i aşa, Cam? 

Deodată, Cameron deveni conștient de cabina lui 
înghesuită și de priciul spartan din colț. Zise: 

— Bei ceva? 

— E prea devreme pentru mine, răspunse George. 
Privi în jur strâmbând din nas. Cum ai găsit drumul spre 
țara asta uitată de Dumnezeu ? 

— Probabil la fel ca tine. Am pagat toată agoniseala 
în China Cloud. 

— Ai cumpărat-ọ ? 

— Doar am închiriat-o pentru un sezon. O să câștig 
destul din scoici ca să-mi încerc norocul și la anul. Aş 
avea vasul acesta și câteva pe deasupra acum dacă n-ar 
fi fost Flynn. Eşti sigur că nu vrei să bei ceva cu mine ? 

George scoase din buzunăraş un ceas de aur. 

— Am o întâlnire cu bancherii mei. Amintește-ţi ce 
ţi-am spus despre Flynn. 


PERLE „37 


Ezită în dreptul tambuchiului. 

— Ai auzit de petrecerea de întoarcere pe care o dă 
Căpitanul Gregory mâine după-amiază ? 

— Da. Mi se spune că vor fi acolo toți cei implicați 
în afacerile cu perle. 

— Sper că n-o să faci o scenă. 

Cam își dădu seama că omul era obișnuit ca 
majoritatea oamenilor să-i facă pe plac. Dar nu și el. 

George își puse înapoi cascheta cu o mișcare ele- 
gantă şi se întoarse, gata de plecare. Apoi, ca și când 
ideea abia îi venise, adăugă: 

— Patrick Flynn are în Broome o mulţime de prieteni 
influenți. 

— Te numeri printre ei ? 

George zâmbi şi dispăru sus pe tambuchi. 


8 


[one din Broome erau îngrămădite pe 
cele două părți ale promontoriului cunoscut ca 
Buccaneer Roc, adică Stânca Piratului. Pe o parte a 
oraşului erau cocioabele de tablă din Chinatown, 
aşezate de-a valma între debarcaderul lung de-o milă și 
câmpuri de mangrove. De cealaltă parte bungalourile 
umbrite de palmieri ale oamenilor care făceau afaceri cu 
perle, răsfirate în grădini înmiresmate de-a lungul 
străzilor pavate cu pietriș. 

Bungaloul familiei Gregory era înconjurat de 

verande îmbrăcate în luxurianta bougainvillea roșie. În 
timp ce Cam străbătea poteca, îl înconjură mirosul 
îmbătător asemănător cu al florilor de portocal. Pe 
verande fuseseră așezate mese de lemn, iar șampania 
frapată și vinul de Bordeaux era servit de stewarzi 
malaiezi cu jachete albe. Dinspre terenurile de tenis și de 
crichet se auzeau râsete zgomotoase. 

George se apropie de Cam cu mâna întinsă. Purta 
o jachetă și pantaloni din mătase indiană, şi o cămașă 
albă fină cu guler moale. 

— Cam! îmi pare bine să te revăd. 

— Arăţi foarte elegant, George. 

— Şi tu arăţi ca un „stăpân” alb sadea. S-au schim- 
bat lucrurile de când ai intrat prima dată în biroul meu din 
Cantonment Street. 

— E vorba doar de-un costum nou și-un bărbierit 
bun. Era cât pe-aici să-mi pun vechea uniformă de ma- 
rină dar cu ea mă cam confundă oamenii cu un amiral. 

Nasul lui George se încreţi într-unul din zâmbetele 
lui linguşitoare. 

— Scuză-mă un moment. Trebuie să merg să salut 
familia Graveney. El e bancherul nostru. Mă cheamă datoria. 

Cam îl privi plecând, cuprins de o senzaţie de tris- 
tete și regretând că venise. Ca un cerșetor la ospăț, cum 
spunea proverbul. Oh, Doamne, era ca și cum un pic din 
Anglia fusese transplantat printre palmieri și pământul 
roşu. Îl lăsă pe un servitor malaiez să-i toarne şampanie. 

— Nu e și opiu în ea, nu-iașa?! 

— Domnule ? ! făcu omul. 

— Nu contează. 

Cam privi în jur. Oaspeţii de ia petrecere erau toți 
europeni albi. Deși era după-amiază târziu, în aer erau 

aproape patruzeci de grade; bărbaţii transpirau în cos- 
tumele albe coloniale, femeile în rochiile lungi, cu umbre- 
luțe care să le apere de soare. Englezii nu uită niciodată 
cu adevărat de Anglia. 

Și apoi o văzu. 

Există oameni care vă vor spune că nu există 
dragoste la prima vedere, că dragostea e un compromis 
la care ajungi de-a lungul anilor, nu o experienţă în care 
cunoști și dorești pe cineva în câteva secunde în care ţi 
se taie răsuflarea. Poate că ei n-au simtit-o niciodată 
sau, dacă au simtit-o, se tem de ea și de ceea ce ar 
putea însemna pentru inimile mai slabe. Cam nu mai 
simţise vreodată ceva asemănător; vederea ei îi tăie pur 
și simplu respirația. De ce se întâmplase așa ? Mai târ- 
ziu el nu putu niciodată să își explice sieși sau altora. Dar 
de fapt dragostea la prima vedere n-are nici o legătură cu 
lucrurite normale. E un capriciu al sorții, ca salvarea unei 
vieţi sau găsirea unei perle. 

Ea stătea singură la capătul îndepărtat al verandei, 
privind meciul de crichet. Era dureros de frumoasă, cu 
ochii verzi, buclele de culoarea căpșunilor și silueta mlă- 
dioasă ca o salcie, totuși nu avea o frumuseţe clasică. 
Altceva îl captivă, ceva ce nu a putut să explice nici 
până-n ceasul morții. 

Două femei râdeau zgomotos în timp ce străbăteau 
peluza cu ciocanele lor de lemn. Ea arăta extrem de plic- 
tisită. În timp ce se apropia, el își simțea inima zvâcnind în 
colivia coastelor. Nu mai fusese neliniștit în prezența 
femeilor înainte şi nu știa de ce se simţea așa de data asta. 

— Se spune că francezii i-au învățat jocul acesta pe 
englezi, zise Cam, ca răzbunare pentru bătălia de la 
Waterloo. ă 

Kate Flynn întoarse capul privindu-l cu ochii mari: 
— Poftim ? ! 

— Crichet. Nu ţi se pare un joc captivant, unul care 
îți dezvoltă inteligenţa ? 

— E șahul proșştilor. Vă cunosc ? 

El întinse mâna: 

— Mă numesc Cameron. 

— Nu cred că ne-am mai întâlnit. 

— Nu. N-am putut aștepta să fim prezentaţi unul 
altuia oficial. 

— Ceea ce ar fi făcut un adevărat gentleman. 

— Gentlemenii din orașul acesta îşi petrec timpul 
jucând în loc să țină companie doamnelor care sunt de 
aceea obligate să stea pe verande nedistrate și fără bău- 
tură în pahare. 

Kate strânse buzele încercând să-și rețină un zâm- 
bet. Era fermecată de îndrăzneala bărbatului. îl studie 
încercând să ghicească. Era tulburător de frumos. Părea 
periculos. 

— Nu cred că v-am mai văzut. Chiar aţi fost invitat 
la petrecerea asta ? 

— E adevărat că nu sunt de mult timp în Broome. 
Vasul meu este China Cloud. 

— Deci sunteţi interesat de perle. 

— Sunt, deși până acum n-am rezultate în favoarea ideii. 

Kate dădu deoparte o buclă de pe obraz cu un 
deget lung, iar Cam simţi cum tresare sub privirea ei 
lungă și cercetătoare. 

— Parcă aveţi un accent special. 

— Sunt scoțian și o spun cu mândrie. A fost unul 
dintre darurile bunului Dumnezeu că m-am născut de 
partea civilizată a frontierei. Şi tu, după ritmul cuvintelor. 

— M-am născut aici dar familia mea e din County Cork. 

El făcu o plecăciune: 

— Cameron McKenzie. Prietenii îmi spun Cam. 
Probabil sunt puţin îndrăzneț că mă prezint singur. O 
mulţime de femei pretind că nu apreciază asta dar mie mi 
se pare că nu le displace exact cât susţin. Ce crezi ? 

— Mie mi se pare vulgar, replică ea. 

— Ai putea cel puţin să-mi spui cum te cheamă ? 

— Numai după o prezentare oficială. 

— Arăţi ca o Beatrice. 

Ah, ce săgeți de foc în ochii ei! 

— Nu arăt ca o Beatrice. 

— Atunci te-aș numi Prudence. Sugerează o edu- 
caţie bună și o persoană conservatoare. 

— Dacă aş avea ceva în pahar, ți-aș turna conţinu- 
tul în cap. 

— Atunci ţi l-aș umple din nou. Ce-aș putea să-ți 
aduc? 

— Benzină și un chibrit! 

El râse: 

— Ar trebui să mă simt jignit dar știu că n-ai avut , 
intenția, Prudence. Sau să-ţi spun simplu, Pru ? 

Deşi ar fi vrut, ea nu-și putu reţine zâmbetul. Întinse 
paharul: 

— Aici am punci de fructe. Tata mi l-a pus în mână. 
Aș prefera șampanie. Crezi c-ai putea să-mi găsești un 
pahar? 

— Desigur. Noi, ceilalţi, trebuie să ne ajutăm între noi. 

Ea era gata să-i dea paharul când se opri auzind pe 
cineva strigându-i numele. Scândurile trosniră când 
Patrick Flynn urcă greoi treptele verandei. Arăta înfloritor 
în costumul alb colonial dar ochii cu cercuri negre și ban- 

dajul de pe nas făceau notă discordantă cu ceea ce alt- 
fel ar fi fost o înfățișare plină de demnitate 

— Kathleen, pleacă de lângă nemernicul acela ! 

Se întoarse către Cam: 

— Ce dracu faci aici ? 

— Flynn! Văd că ai nasul mai scurt și mai lat decât 
înainte. 

— Pleacă de lângă fata mea! 

Cam se holbă la el, apoi la Kate, cu gura căscată 
de uimire: 

— Fiica ta?! 

— Pleci sau pun să fii aruncat afară ? 

— N-am ştiut că e fiica ta, Flynn. Cu siguranţă nu 
arată ca fata unui hoţ şi a unui mincinos. 

Flynn se înroși până la gulerul cămășii. Oamenii din 
jur se uitau fix. Kate spuse: 

— Îmi spune și mie cineva ce se întâmplă ? 

— Nu te băga în asta! se răsti Flynn. 

— Nu-mi vorbi pe tonul acesta, îi șuieră Kate. Oi fi 
eu fiica ta, Patrick Flynn, și să mă ocrotească Dumnezeu 
pentru asta, dar n-o să-mi vorbeşti ca unei servitoare ! 

Deodată apăru George Niland cu același zâmbet 
prefăcut, împăciuitor: 

— Ah, Patrick, l-ai cunoscut pe vechiul meu prieten Cam. 
A fost căpitanul unui vas de pescuit de-al meu în Fremantle 
acum câţiva ani. Minunat om. Și el caută perle, să știi. 

Puse o mână pe umărul lui Flynn și șopti: 

— Pentru numele lui Dumnezeu, nu ţipaţi. Tata se 
uită încoace. Aici nu suntem la hotel. 

Flynn nu spuse nimic dar pumnii i se încleștau și 
descleștau de furie neputincioasă. Cam o privi pe Kate 
dar nu putu să descifreze expresia de pe faţa ei. 

— E-n regulă, George. Nu vreau să stric petre- 
cerea. Oricum nu știu să joc crichet. 

Făcu o mică plecăciune către Kate: 

— Domnişoară Flynn. A fost într-adevăr o plăcere. 
Sper că nu v-am stricat după-amiaza. La revedere, George. 

Se întoarse spre Flynn: 

— Ne mai întâlnim noi. 

În timp ce se îndepărta pe poteca pietruită ea îi 
strigă de sus, de pe verandă: 

— Mă cheamă Kate. 


Kate stătea lângă Flynn, în șaretă, făcându-și ușor 
vânt cu o batistă parfumată. Trecură pe lângă debar- 
caderul cel lung. O navă de pasageri, Koolinda, era 
andocată acolo într-o mare de lumini sclipitoare. Flynn 
era posomorât. De-abia dacă îi spusese două cuvinte de 
când plecaseră de la petrecere. Kate îl întrebă: 

— Ce te frământă ? 

— Nu vreau să mai vorbeşti vreodată cu omul 
acela. Mă auzi, fato ? 

Ea nu suporta să i se spună ce trebuie și nu trebuie 
să facă, mai ales de către tatăl ei. Încercă să vorbească 
pe un ton calm. 

— De ce te-ai certat cu domnul McKenzie ? 

— Sunt treburi de-ale bărbaţilor, replică Flynn. 

Kate strânse mânioasă din buze. Treburi de-ale 
bărbaţilor! O trata ca pe un copil. Era o aroganță 
nemaipomenită având în vedere că ea îi făcuse de mân- 
care și îi spălase rufele de când se știa. 

— Ti-a spus că ești un hoț de perle. De ce? 

— Ți-aș fi recunoscător dacă nu m-ai interoga așa, 
fato. Nu ești prea mare să nu te pun pe genunchi și să-ţi 
dau o bătăiţă, ai grijă! 

— Aș vrea să văd că încerci așa-ceva, Patrick 
Flynn. Poate dacă vrei să te trezeșşti iar cu nasul spart. 

— Ajunge, fato ! Nu-ţi permit să-i vorbeşti așa tatălui tău! 

Avea ceva strident în voce. Calul ciuli urechile și 
săltă capul clătinând şareta. Kate întoarse capul 
strângând buzele mânioasă. 

Când ajunseră la bungalou, Flynn sări și își ajută 
fiica să coboare. Apoi urcă la loc și apucă frâiele . 

— Şi acum unde pleci ?, îl întrebă ea. 

— La hotel. Vreau să beau ceva. 

Se uită în jos la ea și se încruntă: 

— Şi nu te mai uita așa la mine! O să fac exact cum 
o să am chef! 

Trase frâiele, iar șareta porni mai departe pe drum. 
Cu un amestec de tristețe și frustrare Kate îl privi 
plecând. Avea să se sinucidă cu atâta băutură. La cinci- 
zeci de ani arăta ca un bărbat de șaptezeci. Doamne 
Dumnezeule ! Bărbaţii... 

intră în casă, își scoase boneta și pantofii. Toată 
casa era ca un cuptor. leși afară pe verandă trăgând în 
piept mireasma de oleandru şi caprifoi japonez care plutea 
în aerul fierbinte și umed. Se tolăni într-un fotoliu de 
răchită trecându-și degetele prin păr, simțind broboanele 
de pe frunte și umezeala bluzei. Valurile urcau și coborau 
pe Cable Beach, la cinci mile depărtare, iar foșnetul lor se 
împletea cu zgomotul îndepărtat, stins, al melodiilor 
străine emise de un post de radio din Singapore și erau 
captate de un radio din vecini. Văzu o umbră mișcându-se 
de-a lungul tufișurilor din grădină și se înfioră de teamă: 

— Cine-i acolo ? 

O ţigară licări în întuneric. Se auzi o voce: 

— Îmi pare rău, n-am vrut să te sperii. 

Kate recunoscu imediat accentul. Zâmbi în sinea ei. 
Era el! 

— Vai, domnule McKenzie, se alintă ea ca o pisică 
punând picior peste picior. Ce m-ai speriat! 


se 


Flynn sări de pe capra şaretei, priponi calul și intră 
pe uşa deasupra căreia scria: „Niland şi Asociaţii”. Înăun- 
tru ardea o lumină. George Niland stătea cu picioarele 
cocoțate pe birou, cu un trabuc între dinţi. Se uită în sus 
către Flynn şi spuse: 

— Ziceai că e ceva important. 

Flynn închise ușa după el. 

— Suntem singuri, băiete ? 

— E duminică, Patrick, sigur că suntem. Pentru 
numele lui Dumnezeu, stai jos ! îmi dai fiori. 

Dar Flynn nu se așeză. În loc de asta băgă mână în 
buzunar și scoase vechea cutie de tutun. Îndepărtă 
capacul și scoase un pachet învelit în foiţă de mătase. 

— M-am gândit că ti-ar plăcea să vezi asta, zise el. 

Dădu deoparte foița. 

— Ei, băiete, spune-mi dac-ai mai văzut aşa ceva! 

George sări drept în picioare. În camera întunecată 
peria părea să fie luminată cumva dinăuntru. George res- 
pira greu: 

— Dumnezeule, de unde-o ai? 

— Nu contează de unde vine, băiete. Problema e, 
cât valorează ? : 

B lestemul vieții unui căutător de perle erau 
gândacii. Ei prosperau în zgârciurile împutite 
ale scoicitor păstrate în calele lugherelor; noaptea ieșeau 
în şiruri din ascunzătorile lor ca să se înfrupte din 
degetele picioarelor marinarilor și din bătăturile lor în 
timp ce ei dormeau. Era imposibil să-i ţii departe de nave; 
tot ce puteau să facă marinarii era să scufunde navele în 
golfurile mici în timpul fluxului când erau în extrasezon și 
să înece această infectie. 

Data următoare când Cam îl văzu pe George 
Niland, Cam stătea pe țărm uitându-se cum marea 
venea să spele puntea lui China Cloud. George trecu în 
șaretă pe drum spre birourile companiei „Niland și 
Asociaţii” dar când îl zări trase de frâu ca să-şi 
strunească armăsarul. 

— McKenzie, dragul meu! 

Cam se întoarse. Bonomia lui George, plină de 
îngâmfare îl deranja. „Tot mă mai crede un om din 
echipajul lui” gândi Cam. 

— Salut, George. Ai plecat să-ți numeri banii ? 

George ignoră zeflemeaua cu un zâmbet. 

— Deci te-ai hotărât să rămâi în Broome. 

— Cel puţin pentru o vreme. 

— Ţi-ai luat permis de acostare ? 

— Nu intentionez să-mi fac deocamdată o tabără. 

O să dorm pe China Cloud de îndată ce oaspeții mei 
nepoftiţi sunt luaţi de reflux. 

George făcu o strâmbătură dezgustat. 

— E o viaţă grea, Cam. 

Zâmbi iar, încreţindu-și nasul: 

— Speram să te văd de dimineaţă. Am o propunere 
pentru tine. 

— Ce fel de propunere, George ? 

— Ai văzut vasul Elizabeth ? 

Cam se uită spre Roebuck Bay, unde brigantina 
companiei Niland stătea ancorată pe apa albastră și 
sclipitoare. 

— E un vas minunat. 

— Şi avem nevoie de un conducător. l-am sugerat 
tatei că tu ești omul ideal. Se plătește bine și compania 
are totdeauna grijă de oamenii ei. Ce zici ? 

Cameron clătină din cap. 

— Mulţumesc pentru ofertă, George, dar vreau să 
fiu propriul meu stăpân. 

— Ştii, Cam, toţi vin aici crezând că o să facă avere. 

Clătină din cap în direcţia terenurilor perlifere de 
dincolo de Gantheaume Point. 

— Dar sunt mai multe șanse să piardă totul. 
Trebuie să fii un bun om de afaceri ca să supravieţuiești 
aici, nu un aventurier. 

— Chiar dacă pierd totul, tot n-o să-mi fie mult mai 
rău decât până acum. 

Cam i-a îndemnat calul plesnindu-l pe crupä: 

— Totuși îți mulțumesc din nou. 

— Dacă te răzgândești... 

— Nu mă răzgândesc niciodată. 

George ridică din umeri. 

— Ei, ai grijă, Cam. E o afacere dificilă. 

Scutură hăţurile, iar șareta o porni zdruncinându-se 
pe drumul roșu prăfuit spre debarcaderul Streeter. 


sk 


George nu se duse direct la birourile companiei 
„Niland și Asociaţii”. Mai întâi se opri la birourile lui TJ 
Ellies. Toate perlele aveau pete și striații minuscule care 
le micșorau valoarea; Tom Ellies era un sinhalez cu un 
talent special pentru lustruitul unei perle până la valoarea 
cea mai mare. Munca asta înseamnă să curețe straturile 
exterioare ale perlei, ca și cum ar fi curăţat foile unei 
cepe, până devenea netedă și perfectă. Era nevoie de un 
talent excepţional, aproape de ghicitor, fiindcă o greșeală 
îi micșora valoarea cu sute, poate mii de lire. Flynn îl 
aștepta deja acolo. 

— Ai întârziat ! 

— Scuze, zise Niland senin. 

Băgă mâna în buzunarul vestei și scoase o cutiuţă 
de catifea. l-o dădu lui Ellies care o deschise și scoase 
perla cu veneraţia cu care un pelerin s-ar fi apropiat de 
nişte relicve de sfinţi. Îşi puse un cozoroc verde ca să-l 
protejeze de lumină, căpătând astfel înfățișarea unui 
crupier dintr-un cazinou dărăpănat, și puse perla în lumi- 
na unei lămpi de birou. Înghiţi în sec: 

— O piatră minunată. Într-adevăr o piatră minunată. 

— Am botezat-o Regina Nordului, zise George. 

Se aplecă spre Ellies: 

— Am prefera să păstrăm între noi vestea găsirii ei. 
O să-ţi dăm ceva în plus. Înţelegi ? 

Elies a oftat. înțelegea. Înţelegea perfect. 

( rucea Sudului se mişcase pe cer așa că 
ajunsese aproape exact deasupra 
acoperişului de tablă dar aerul rămânea la fel de 
înăbușitor. Chiar și noaptea ramurile bogate de poin- 
cianas rămâneau aplecate, moleşite. Peste tot în jur se 
auzeau tunete înfundate, iar fulgerele despicau cerul 
departe de buza oceanului. Sezonul Ploilor era aproape. 
Cam stătea lângă ea pe verandă; rulă cu gesturi 
firești o țigară și o aprinse. Stăteau afară de ore întregi 
care li se păreau totuşi doar câteva minute. Vorbiseră 
despre copilărie, despre familiile lor, despre lucrurile pe 
care visau să le realizeze în viață după ce vor pleca din 
Broome, după ce se va termina cu căutarea perlelor. El îi 
povestise cum crescuse în Glasgow într-o casă închiriată 
de lângă şantierul naval, ca al doilea născut dintr-un șir 
de opt fraţi și surori: 

— Îmi amintesc cum vinerea seara aveam „ospăţul”. 
Mama îi cumpăra tatei o bucată de egrefin și ne dădea la 
fiecare o cană din apa în care-o fiersese și o bucată de 
pâine s-o înmuiem. N-am avut o pereche de pantofi 
înainte de doisprezece ani. Vară, iarnă, nu conta. 

Totuși, vorbea despre astea ca și cum i s-ar fi întâm- 
plat altcuiva. În vocea lui era aproape un fel de nostalgie. 

— Unde sunt ei acum ? 

— Familia mea? E încă în Glasgow. Fraţii mei 

lucrează la șantier, ca tata. De fapt cum făcea el înainte 
să-l doboare băutura. 

— Dar tu n-ai vrut munca asta. 

— Eu nu. Am fost totdeauna bun la cifre, la socoteli 
și treburi din astea, iar mama spera să-mi găsesc o sluj- 
bă la birou la şantier. Asta era ambiția ei maximă pentru 
mine. Şi apoi, într-o seară, când aveam doisprezece ani, 
m-a trimis la cârciumă să-l aduc pe tata acasă la cină. Şi 
în vinerea aia m-am dus acolo și era un marinar, nu din 
echipajul vreunui remorcher, ci un căpitan adevărat, cu 
pielea ca mahonul, și stătea rezemat de bar, și toată 
lumea îl asculta. Vorbea despre plaje cu nisip alb, despre 
femei cu pielea neagră și despre perle mari cât dopurile 
sticlelor. Am stat acolo și l-am ascultat și m-am gândit: 
asta o să fac. O să scap din orașul acesta îngrozitor, din- 
tre bețivi şi din case cu chirie, o să trăiesc în soare și o 
să-mi găsesc norocul. Așa că tata și cu mine am întârzi- 
at amândoi la cină în seara aia. 

Își dădu seama că ea îl priveşte fix şi se opri să 
tragă din țigară, deodată intimidat de cât vorbise. 

— Ce te-a adus aici ? 

— Drumul a avut câteva ocolişuri. M-am înrolat în 
Marină ca matrod, apoi am auzit despre testele alea pe 
care le făceau în Scoţia, că trimiteau oamenii să se scu- 
funde în costume de scafandru, și m-am oferit voluntar. 

— Ai curaj, Cameron McKenzie. 

El râse degajat: 

— Un bărbat nu înseamnă nimic fără el. 

„Are ceva aparte”, gândi ea. Nu se mai simţise 
niciodată în siguranţă lângă un bărbat înainte, erau fie 
tirani fie niște proşti lăudăroşi ca George Niland, iar ea 
n-avea răbdare cu nici una din aceste categorii. Dar nu și 

bărbatul acesta. Se simțea bine în pielea lui chiar dacă 
n-avea mulți bani în bancă și știa să se poarte cu o 
femeie. Îi plăcea cum o priveşte. 

Ea încercă să urmărească cu degetul linia unei 
cicatrice de pe braţul lui drept, prin părul întunecat. Îi 
plăcea să-l atingă, Dumnezeu s-o ierte. 

— De unde ai asta ? 

— O bătaie cu cuţitele în Manila, răspunse el şi 
râse, văzând expresia de pe faţa ei. 

— Ce-i aşa amuzant ? 

— Faţa ta. Doar te necăjeam. N-a fost nici o bătaie. 
Doar o gheară de pisică, pe vas. 

Ea îl lovi în glumă peste braţ. El zâmbi. Deodată ea 
simţi cum ceva i se topește pe dinăuntru. Era efectul 
ochilor albaștri, adânci, și a zâmbetului orbitor. O răs- 
coleau. 

— Mai ai vești de la familie ?, întrebă ea, privind 
într-o parte ca să-și ascundă stânjeneala bruscă. 

— Mama îmi scrie în fiecare lună. Îmi spune totul. 

— Ți-e dor de ei ?, întrebă Kate. 

Ea nu mai avea decât tată. Se întreba cum ar fi 
viaţa fără el, indiferent cât de mult îl ura uneori. 

— Mi-e dor de ei. Dar nu mă pot întoarce. M-am 
hotărât să fiu un om bogat într-o zi. Şi voi fi. O să-mi gă- 
sesc perla, o să am costume frumoase și o casă ca asta, 
poate și o mașină. Nici un bărbat n-o să mă mai dis- 
prețuiască vreodată. 

— S-a întâmplat asta ? 

— Când ai fost odată sărac, dragă Kate, nu uiţi 
niciodată. Îți aşterne rugină pe suflet. 

Felul în care o spusese o sperie. Nu ştia de ce. 

— Dar tu ? Ai fraţi sau surori ? 

— Am avut doi frați. Amândoi erau mai mari ca 
mine. 

— Ce s-a întâmplat ? 

„Spune-i doar faptele”, se gândi ea. „Așa cum faci 
cu oricine te întreabă. Nu-i lăsa să vadă cât te doare.” 

— Jack era cel mai mare. S-a înecat când eu 
aveam doisprezece ani, lângă Cable Beach. Apoi, acum 
câţiva ani, Will a murit de-o boală de sânge. 

El îi atinse mâna ușor: 

— Îmi pare rău. 

— Viaţa merge înainte, zise ea exact pe tonul 
folosit de tatăl ei când întindea mâna după sticla de gin. 

Kate își retrase mâna. 

— Dar mama ta ? 

— A murit când eram foarte mică. N-am cunoscut-o. 

EI îi susținu privirea. Ea s-ar fi putut pierde în ochii 
aceia. Era ca și cum vedeau prin ea. Simţi înăuntru o 
zbatere, ca un roi de fluturi în stomac. Ce vroia să facă din 
ea ? Chiar dacă nu avea decât douăzeci de ani se credea 
întărită împotriva bărbaților. Din copilărie, ea fusese cea 
care trebuia să aibă grijă de frați și să administreze 
gospodăria. Apoi, după moartea lor, a făcut același lucru 
pentru tatăl ei. Nu credea că-i stă în fire să simtă pentru 
un bărbat altceva decât îngrijorare și resentimente. 

— Ai avut o viaţă grea, Kate. 

Ei, n-avea nevoie de mila lui așa că îşi zăvorî din nou 
sentimentele în suflet ca într-o cutie și le ascunse iar. Hotări 
că e vremea să vorbească despre altceva. ÎI întrebă: 

— Tot mai crezi că tata ţi-a furat perla ? 

El nu-i răspunse imediat. Tăcerea persistă, iar ea 
crezu că nici n-o auzise. Dar, într-un târziu, îi răspunse: 

— E tatăl tău, Kate, aşa că nu cred că vrei să auzi 

cum îl vorbește cineva de rău. Dar da, mi-a furat perla. E 
absolut sigur. 

— Si ai de gând să-ţi iei revanşa ? Fiindcă dacă e 
aşa, mai bine-ai pleca de pe veranda asta chiar acum. 

— Eşti o fată aprigă, Kate. 

— Oi fi eu o lady, dar știu să mă bat la fel ca un 
băieţoi. 

— Te-ai evapora în briza mării ! 

— Sunt totuși fiica tatălui meu. 

Simti cum mâna lui o atinge pe-a ei. Degetele lui se 
plimbară peste încheietură și în sus spre cot. O străbătu 
un fior. El se aplecă în față și ea își dădu seama 
înspăimântată că bărbatul vroia s-o sărute. Întoarse capul. 

— Îmi pare rău, zise el. 

De ce făcuse asta ? Vroia să fie sărutată. 

— Deci asta e, zise el în fine ca să umple tăcerea 
dureroasă. 

Ea se simţi jenată de reacţia pe care-o avusese la 
tentativa lui de sărut. Nu mai sărutase vreodată un băr- 
bat, nu așa cum trebuie. George nu conta. 

— De ce ești aici, domnule McKenzie ? 

— Ți-am spus deja, Kate Flynn. Eşti cea mai fru- 
moasă femeie pe care-am văzut-o în viața mea și când 
te-am zărit prima dată inima mea a luat-o razna. 

Nu crezuse că un bărbat i-ar putea vorbi așa vreo- 
dată. Bărbaţii și femeile chiar își vorbeau așa ? 

— Mai devreme vroiai să mă săruţi ? 

— Da. 

Îşi ridică faţa spre el. 

— Te superi dacă încerci din nou ? Poate ai mai 
mult noroc. 

El se aplecă înainte. Buzele li se atinseră în clipa în 


54 COLIN FALCONER 


care se auzi o înjurătură venind din stradă și scrâșnetul 
de ghete pe cărarea pietruită. Flynn venea acasă. 

Ea sări în picioare, netezindu-și fusta. 

— Fugi!, îi spuse în șoaptă. 

Cam se pierdu în semiîntunericul grădinii. Ea își 
duse degetele la buze. Of, Doamne! Ce moment 
nepotrivit își găsise Flynn! 


Cina fusese ceva formal. Faţa de masă și șervetele 
erau din batist irlandez, şervețelele erau puse în inele din 
fildeș sculptat, vesela era marca Wedgewood, tacâmurile 
din argint masiv. Fuseseră serviţi cu supă de broască 
țestoasă, barramundi cu orez și șofran, iar la desert cu 
mango proaspăt. La fiecare fel se servise șampanie în 
pahare înalte de cristal și pe urmă cafea și cremă de 
mentă. Kate putu să vadă că tatăl ei era impresionat 
chiar dacă pe locul lui îşi marcase teritoriul cu pete de 
supă și de șofran. 

Membrii familiei Niland ignoraseră comportarea 
puţin excentrică a lui Flynn, ca de exemplu sunetele cu 
care fusese însoțită îngurgitarea supei, dar ea ştia din 
schimbul de priviri dintre Henry Niland şi soția lui, 
Elizabeth, că toată masa fusese pentru ei o tortură. 

Flynn râgâi zgomotos dar cel puţin avu bunăcuwvi- 
ința, observă Kate, de a-și ţine în dreptul gurii șervetul 
pătat. Kate simţi cum se înfioară de rușine. În asemenea 
momente ar fi vrut să se despice pământul și s-o înghită. 

— A fost al dracului de bine, zise Flynn după care 
îşi înclină capul către Elizabeth Niland adăugând - îmi 
cer scuze, doamnă. 

George tuși ca să-și ascundă stânjeneala și apoi se 
întoarse către Kate: 

— Cred c-o să ies pe verandă la o ţigară. Vrei să 
mă însoțești, draga mea? 

Kate ura să i se spună „draga mea” dar zâmbi și 
zise exact ce se cuvenea: 

— Ar fi o plăcere. 

Apoi îl urmă pe George afară. Îi văzu pe Henry și 
Elizabeth uitându-se cu înțeles unul la celălalt îngroziţi că 
au rămas doar cu Flynn, care deja se lansase într-o 
lungă și complicată poveste despre zilele din tinerețea lui 
pe un transatlantic, istorie cu un final despre care Kate 
știa că nu poate fi repetat în prezența unor femei 
binecrescute. 

George o conduse pe veranda luminată de lămpi cu 
gaz. Cărarea din părul lui era impecabilă, un rubin mic 
sclipea în acul de cravată. Purta un costum Savile Row 
la două rânduri, de un negru ca tăciunele, foarte con- 
trastant cu hainele purtate de aproape toţi ceilalți bărbați 
și făcute în Hong Kong. Părea neliniștit. Ea observă că 
degetele îi tremurau când îşi aprinse ţigara. 

— Ti-a plăcut cina, draga mea ? 

— Nu-mi mai spune „draga mea”, replică ea. Nu pot 
să sufăr asta. 

El roși stânjenit. 

— Îmi pare rău. E doar pentru că... ei bine... te 
îndrăgesc foarte mult. 

— Atunci aș vrea să găsești alt mod de a-ţi mani- 
festa afecțiunea. 

Regretă imediat cuvintele ce îi ieșiseră din gură. 

— Chiar crezi asta ? 

Ea trase aer în piept: 

— Uite ce e, George... 

— Nu, te rog, lasă-mă să termin. Ne cunoaştem de 
multă vreme și... sigur ştii ce simt. 

Kate se așteptase la asta dar nu se așteptase ca el 
să arate așa de neajutorat, de pierdut când îi face pro- 
punerea. Aproape îi păru rău pentru el. 

— Îmi ceri să mă căsătoresc cu tine, George ? 

George o privi cu un amestec de ușurare și sur- 
priză. 

— Păi... da. Tatăl meu iese în curând din afaceri și 
eu voi controla... 

— Nu. 

— ... firma „Niland și Asociaţii” aici în Broome și... 

Se uită țintă la ea: 

— Ce?! 

— Mulţumesc, George. Îmi faci o mare onoare cu 
această propunere. Dar trebuie să te refuz. 

— Nu? 

— Nu te iubesc, George. 

El își puse mâinile în șolduri. Multă vreme fâsâitul 
lămpilor de gaz fu singurul sunet care se auzi. În cele din 
urmă, el rupse tăcerea: 

— Cum îndrăznești ? ! 

— George! 

— Sunt cel mai vânat burlac din Broome. Cum 
îndrăznești să mă refuzi ? 

Kate se uită la el cu ochii mari, uimită. Cum 
îndrăznea ? Nu asta o întrebaseră toată viața bărbaţii ? 
Se așteptau ca ea să fie recunoscătoare dar nici unul 
dintre ei n-o întreba ce dorește cu adevărat. 

— Când tata se va retrage voi fi cel mai important 
bărbat din Broome. Pot să-ţi dau tot ce-ţi dorești. 

— În afară de dragoste. 

— Dar eu te iubesc! 

— lar eu nu te iubesc pe tine. 

Aruncă ţigara în grădină într-o izbucnire de iritare 
care nu-i stătea în fire. 

— Ce nerecunoscătoare... 

Se întoarse într-o parte vârându-și pumnii adânc în 
buzunarele pantalonilor. 

— Ai putea să trăiești o sută de ani fără să ajungi 
să știi nimic despre mine. Noapte bună, George. 

Kate se întoarse în sufragerie unde Flynn îi regala 
pe Henry și Elizabeth cu o poveste despre cum mâncase 
el odată un gândac viu fiindcă făcuse un pariu. Ştia că 
cei doi Niland vor fi ușuraţi că nu vor mai trebui vreodată 
să ia cina cu tatăl ei. Inima îi clocotea dar pe faţă nu i se 
vedea nimic, comportarea îi era aceeași. Avusese o viață 
întreagă în care învățase să-și ascundă adevăratele sen- 
timente, durerea agonizantă la moartea fraților ei, jena 
extremă provocată de fanfaronada arogantă și beţia ne- 
sfârşită a tatălui, senzaţia de singurătate fiindcă nu-și 
cunoscuse mama care ar fi putut să o ajute să se des- 
curce în lumea bărbaţilor, brutală și greu de suportat. 

— Şi... și... și l-ai refuzat ? 

Fiynn aproape nu putea să vorbească de furie. 
Podelele lustruite din jarrah tremurară sub pașii lui 
apăsați în timp ce străbătea încoace şi-ncolo bungaloul. 

— Dar e cel mai râvnit buriac din Broome ! 

— Asta a spus și el. 

— Atunci de ce l-ai refuzat, pentru numele lui 

Dumnezeu ? A trebuit să-l suport ore întregi pe Henry 
Niland turuind despre plicticoasele metode de contabili- 
tate și totul a fost degeaba ! De ce dracu' i-ai spus nu? 

— Pentru că nu-l iubesc. 

O venă de pe tâmpla lui Flynn se umflă într-un nod 
ameninţător. 

— Ce legătură are asta ? O alianţă cu familia Niland 
ne-ar fi asigurat viitorul ! Aș fi devenit partener la una din- 
tre cele mai mari companii perlifere din Australia și tu ai 
fi fost nevasta proprietarului ! 

— În viață sunt lucruri mai importante decât banii şi 
aparențele, spuse Kate. 

Îi întoarse spatele și intră în dormitor trântind ușa. 
Flynn ţipă după ea: 

— Nu, nu sunt! 

Apoi își scoase pantoful și-l azvârii: 

— Nu sunt, fir-ar al dracu'! 

| / iata ei secretă. El venea noaptea, noaptea 

târziu, și vorbeau șoptit pe întuneric înconjurați 
de mirosul de tutun al cămășii lui şi cel de frangipani din 
aer, de zumzetul miilor de insecte, de căldura lipicioasă 
adusă de Sezonul Ploilor. Putea să-i vorbească despre 
orice așa cum nu mai vorbise cu nimeni în toată viața ei. 

Odată, stând amândoi în tăcere ca doi prieteni, ea 
îl întrebă dacă îi e vreodată frică. 

— Frică ? Un bărbat nu-și permite să simtă frica. 

— Nu le e tuturor frică de ceva ? 

— Ție de ce ţi-e frică, frumoaso ? 

Ea observă că-i întorsese întrebarea. Dar lăsă 
lucrurile așa. 

— Mi-e frică să nu fiu prinsă în cursa unei căsătorii 
cu un bărbat pe care nu-l iubesc. Îmi e frică să nu pierd 
în viaţă toate persoanele la care ţin cu adevărat. 

El îi atinse mâna în întuneric. Ea se înfioră toată. 

— Toţi cei pe care i-am iubit m-au părăsit. Mama. 
Fraţii mei. E ca un blestem. 

— Dar Flynn ? Nu-l iubeşti ? 

— Uneori da, răspunse Kate. 

E! îşi rulă o ţigară cu mâna liberă. Avea mâini mari 
dar degetele erau iuți și agile, în ciuda staturii lui. Un 
chibrit pâlpâi în întuneric și ea simţi aroma pătrunzătoare 
de fum de țigară în timp ce el fuma. 

— Ce vrei de la viaţă, Kate ? 

— Vreau să fiu iubită. Şi nu vreau să mor în orașul 
acesta oribil, ca frații mei și ca mama. 

Nu părea prea mult. Dar ea nu știa cum va reuși să 
obţină asta. Cum va pleca din Broome ? Poate dacă se 
căsătorea cu cineva la fel de bogat ca George, acela o va 
duce să locuiască în Perth. Nu chiar culmea aspirațiilor ei. 

— Dar tu, Cam? 

— Ştii ce vreau eu. 

— E și o femeie inclusă ? 

O tăcere neclintită. Ştia ce întreba ea de fapt. 

— Flynn ar chema poliția dacă ar ști că măcar îţi 
vorbesc. 

— Păi, i-ai spart nasul. Nu că nu i s-ar mai fi întâm- 
plat înainte. Dar ai putea să îngropi trecutul daca ai vrea. 

— De ce aş vrea asta? 

— De dragul meu. 

El nu-i răspunse. 

De fapt ea știa că nici măcar n-ar trebui să stea 
acolo cu el. Era o lipsă de loialitate față de tatăl ei și ar fi 
o pată pe reputaţia ei dacă ar afla cineva. El îl umilise pe 
Flynn în public și-l atacase. Unde-i era mintea ? 

Dar dacă spusese adevărul despre perlă ? Îl iubea 
pe Flynn dar era genul de lucru de care-l credea capabil. 
Dar era tatăl ei şi cu asta basta. 

— Trebuie să plec, zise el brusc, topindu-se în 
întuneric fără să-i dea măcar un sărut. 

Ea îl privi plecând, simțind tot atâta ușurare cât regret. 


ai 

Tom Ellies nu lucra la o periă decât după ce o 
examina în lumina blândă a zorilor. Spunea că doar a- 
tunci își dezvăluia secretele, își arăta striațiile şi vârte- 
jurile cu claritate. 

Flynn îl privea în timp ce el întorcea perla încet între 
degetul mare și arătător și-l auzi scoțând un suspin ușor 
care putea să nu însemne nimic. Flynn zvâcni ca un cal 
sălbatic. 

— Ei ?, zise el aplecându-se către Ellies. Ei? 

Fluturând mâna nerăbdător, Ellies îi făcu semn să 
tacă. George îl bătu pe Flynn pe umăr. 

— Lasă omul să-și facă treaba, Patrick. 

Ellies lăsă perla să cadă pe o bucată de catifea 
neagră. O rostogoli cu degetul ca să-i observe forma. 
Dacă se rostogolea lin însemna că e perfect rotundă, de 
cel mai bun și mai valoros tip. În cele din urmă Ellies îşi 
scoase lupa de la ochi: 

— Ai noroc. Probabil. 

— Probabil ? făcu Flynn. 

Mâinile îi tremurau şi răsuflarea îi duhnea a ginul pe 
care-l băuse toată dimineaţa ca să se întărească pentru 
momentul chinuitor al curăţării perlei. 

— Probabil. Uneori perla are un defect. Uneori 
defectul merge până în centru și nu se poate face nimic. 
Nu poţi să distrugi defectul fără să distrugi şi perla. Exact 
ca și cu omul. 

„Al naibii, cum filozofează !” Flynn simţea că-i vine 
să-l strângă de gât pe nemernic. Vroia doar să ştie cât 
valorează blestemata aia de perlă. 

Ellies se întoarse la lucru cu unealta simplă care 
era tipică meseriei lui: o pilă în trei muchii, cu un capăt 
vărât într-un dop de șampanie. Flynn și Niland îl 

urmăreau abia îndrăznind să respire, în timp ce primele 
fărâme strălucitoare de perlă cădeau pe masă. 


ee 


Ellies își îndreptă spatele cu un oftat și șterse perla 
cu o batistă de mătase pe care o scosese din buzunar. 

— Ei? zise Flynn. 

Ellies puse perla pe masă. 

— Ai noroc, noroc din acela mare: — șovăi un 
moment — cinci mii de lire. 

Flynn se prăbuși pe scaun de parcă ar fi fost 
împușcat. George își linse buzele, ca un câine cu ochii 
pe o bucată de carne. Întrebă: 

— Cât aș lua pe ea în Europa? 

— Probabil de două ori pe-atât. Mai mult. Cine 
știe ? Unii ar plăti oricât pe-o piatră ca asta. 

George ridică de la picioare servieta de piele maro 
şi scoase carnetul de cecuri. 

— Mulţumesc foarte mult, domnule Ellies. Cred că 
astăzi vă meritaţi comisionul. 

George închise uşa biroului şi se duse la seiful de 
metal din colț. După ce o încuie acolo pe Regina Nordului 
se duse la dulăpiorul cu băuturi și scoase o sticlă de gin. 

— E cam devreme, încă dimineaţă, dar cred că se 
cuvine să sărbătorim. 

Puse pe birou două pahare şi turnă o doză serioasă 
de gin în fiecare: 

— Un toast. Pentru Regina Nordului! 

— Pentru Regina Nordului, repetă Flynn, golindu-și 
paharul pe care îl întinse ca să fie umplut din nou. 

George îi turnă lui Flynn mai mult gin, apoi luă car- 
netul de cecuri și stiloul. 

— Cinci mii de lire minus comisionul domnului Ellies... 
asta înseamnă patru mii, șapte sute cincizeci de lire. 

Rupse fila de cec din carnet și îl împinse peste birou: 

— Nu-i rău pentru o zi de muncă, Patrick bătrâne. 
Ce-ai de gând să faci cu profitul tău ? Presupun că o să 
mai cumperi niște vase. 

Flynn își vârî cecul în buzunarul de la vestă și își 
trecu palma cu afecţiune peste el. Îşi încrucișă picioarele 
și se lăsă în spate pe scaun. 

— Asta ar fi ceva cam prea bătător la ochi, nu 
crezi ? Nu vreau ca McKenzie să-mi sufle în ceafă. 

Vânătăile din jurul ochilor începuseră să se vindece 
și se transformaseră în nişte pete respingătoare de un 
galben muștar ca și gălbenușul de ou pătat de vine sân- 
gerii. Faţa lui i se păru lui George foarte amuzantă, ca o 
salată care se vestejește la soare. 

— De ce rânjești ? se enervă Flynn. 

— De nimic, bătrâne. Îi zâmbeam doar Doamnei 
şansă. E o amantă capricioasă. 

— Chiar așa. 

— Deci, ce spuneai c-o să faci cu banii... 

Flynn bătu încet darabana pe braţul fotoliului cu 
vârful degetelor. 

— Sunt cam bătrân ca să mai merg pe mare. Și pe urmă, 
după cum mi-ai spus chiar tu, mersul afacerilor se schimbă. Nu 
mai e vremea celor care vânează norocul. Viitorul le aparţine 
oamenilor de afaceri serioşi, așa ca tine... și ca mine. 

— Hai, descarcă-ți gușa, Patrick. Simt cum clocești 

ceva în creierul ăla diabolic al tău! 

— Vreau să investesc în „Niland și Asociaţii”. 

— Zău ?! Ai vorbit cu tata despre asta ? 

— Cu tatăl tău ? Nu el reprezintă viitorul companiei, 
tu ești „Niland şi Asociaţii” acum ! 

George observă cu plăcere încercarea intenționată, 
deși stângace, de a-i face un compliment. Ridică 
sprâncenele: 

— Aşa crezi ? 

— El ştie de mica afacere pe care tocmai am 
încheiat-o ? 

— Sigur că nu. 

Flynn ridică din umeri: 

— Deci asta e, băiete. 

Zâmbetul lui George îi îngheţă pe buze. 

— Doar nu te gândești să mă șantajezi, nu-i așa ? ! 

Flynn râse scurt, de parcă ar fi lătrat. 

— Sunt sigur că taică-tău o să fie încântat când o 
să audă ce profit ai făcut pentru Niland şi Asociaţii. 

„ Desigur, era o minciună, iar Flynn o știa foarte bine. 
Dacă Henry ar fi aflat vreodată că fiul lui era implicat în 
comerțul cu bunuri furate l-ar fi biciuit. 

— Uite cum stă treaba. Sunt prea bătrân ca să mai 
ies pe mare. Și pe urmă, în Europa o să fie în curând 
război. Orice prost poate s-o vadă. Kaiserul se pregăteşte 
de luptă. Şi ce va însemna asta pentru afacerile cu perle ? 

— S-ar putea să le întrerupă o vreme. 

— O să le distrugă ! zise Flynn bătând cu pumnul în 
birou. Mă gândesc să lupt pe două fronturi. Vroiam să-mi 
cumpăr o fermă în sud. Am ceva experienţă de fermier 
de dinainte de a mă lansa în afacerile cu perle. 

— Fermier, Patrick ? De ce naiba vrei să faci asta ? 

— Gândește-te, băiete ! E la fel de sigur ca o mină de aur. 
Războiul înseamnă uniforme, iar uniformele înseamnă lână ! 

George ridică din sprâncene. Poate că Flynn avea un fir. 

— E o propunere interesantă. Continuă. 

— Vreau să fac lucrurile la scară mare, o fermă cu 
douăzeci de mii de oi, poate și mai multe. Dar am nevoie 
de parteneri, desigur, și aici intervine „Niland şi Asociaţii”. 
Devii partenerul meu din umbră şi dacă vine războiul, ne 
îmbogățim amândoi. 

— Şi dacă nu e război ? 

— Gândește-te la asta ca la o protecție pentru afa- 
cerea cu perle. 

Niland rămase multă vreme tăcut. Când în cele din 
urmă vorbi, își măsură cu grijă cuvintele: 

— S-ar putea să meargă. O să vorbesc cu tata 
despre asta, deși nu pot fi sigur de cum va reacţiona. 

Dar George știa exact cum va reacționa tatăl lui. Cu 
dispreţ. 

* — Desigur, există o cale să-ţi faci oferta irezistibilă, 
dacă vrei. 

— Şi care ar fi? 

George se aplecă înainte. Zâmbi și nasul i se încreți. 

— Ce-ai de gând cu micuța Kate? Doar nu te 
aştepţi ca o fată inteligentă și vulcanică așa cum e fiica ta 
să stea la o fermă de oi în mijlocul pustietăţii, nu-i așa ? ! 

Deodată, Flynn îşi pierdu din siguranţă: 

— E o fată încăpăţânată, George. 

— Dar cu siguranţă nu atât de încăpăţânată încât 
să sfideze dorinţele tatălui ei... 

Flynn păru îngrijorat. 

— O să-ţi las ţie sarcina asta, zise George sărind în 
picioare și punând carnetul de cecuri înapoi în sertar. Tu 


98 COLIN FALCONER 
lasă-mă pe mine să duc afacerea la bun sfârșit. 

Flynn își termină ginul și întinse paharul să mai 
primească băutură. George ignoră paharul întins și se sculă: 

— Mai bine să ne întoarcem la muncă. Avem multe 
de făcut, și puse sticla de gin înapoi în dulăpior. La 
revedere, Patrick. 

— Ai dreptate, băiete, zise Flynn. 

Zâmbi larg și plecă. George îl urmări cu privirea 
cum se urcă în șaretă. „Credeai c-o să renunţ ușor la 
tine. Dar știi cum se spune: totul e permis în dragoste și 
în război.”. 


12 


] iddy Punyulpilpil mormăia supărată cu voce 
joasă în timp ce ridica de pe masă vesela de 
la cină. Kate întrebă: 

— Ce s-a întâmplat, Liddy ? 

— Nu-i bine, bombăni Liddy. 

— Ce nu-i bine ? 

Liddy își coborî și mai mult vocea deși nu era nece- 
sar. Nu mai era nimeni acasă. Flynn nu se întorsese 
încă. Erau toate șansele să fie la hotel bând şi jucând la 
cărţi profitul sezonului de pescuit. 

— Văz că-l ai drag, zise Liddy dând ochi peste cap. 
Văz că-l ai drag pă șefu' ăl alb. 

Kate o apucă de mână. Liddy fusese convertită de 
curând de către misionarii bisericii catolice locale și de 

atunci tânăra băștinașă bandi își dedicase viața vânării 
oricărui fel de păcat. 

— Ce ? ! Ce-ai văzut? 

— Văz ce să-ntâmplă noaptea. Am ochi. 

— Să nu spui nimănui despre asta, ai auzit?! 

Liddy clătină din cap: 

— Tot e păcat! 

Kate o amenință cu degetul. 

— Dacă-i spui lui stăpânu' Flynn te trimit în locul 
acela fierbinte unde e stăpân Necuratu', mă auzi ? 

Liddy nu păru impresionată. Se înclină și plecă în 
bucătărie, mormăind despre lucrurile rele care se vor 
întâmpla. Kate auzi vasele prăbușindu-se în chiuvetă. 
Lovi iritată masa cu mâna și ieși afară. 

Sezonul Ploilor era foarte aproape. Nori negri, 
ameninţători, se adunau la orizont și fulgerul despica 
cerul ca un bombardament de artilerie îndepărtat. Nu 
erau stele, iar norii păreau destul de aproape ca să fie 
atinşi. Kate aşteptă. 

Cam venea în fiecare noapte, la o oră după lăsarea 
întunericului. Dacă tatăl ei era acasă, un lucru destul de 
rar în perioada asta, ea rămânea pur şi simplu în casă şi 
privea la fereâstra dormitorului cum vârful țigării lui 
strălucește în grădină. Dacă ea nu ieşea, el își fuma 
ţigara și pleca. Dar în majoritatea nopților, ea îl aștepta 
pe veranda întunecată și stăteau unul lângă celălalt pe 
trepte vorbind mult în noaptea liniștită. 

Îi plăcea să vorbească cu el pentru că îi aducea 
aproape o lume întreagă, lacurile reci, întunecate ale 
Scoției până la văile adânci și verzi ale munţilor 
Lacepede. Ascultându-l, putea aproape să simtă lâna 
aspră a puloverelor pe care le purtau pe sub costumele 

de scafandru, povara cizmelor de plumb din picioare sau 
să audă şuieratul bulelor de aer în valvele căștii. 

Îi plăcea că el nu o domina, ca tatăl ei sau ca 
George. Îi asculta părerile, nu o ridiculiza și nu o trata ca 
pe un ornament sau ca pe o menajeră puțin mai educată. 
Văzuse locuri după care ea tânjea: Glasgow, Londra, 
Inverness, Singapore, Hong Kong, Manila. 

Dar ce-i plăcea cel mai mult era felul în care o 
privea în timp ce-i vorbea despre toate acestea. O dorea, 
ea știa asta, și mai știa că nu se va mulţumi totdeauna 
doar să stea de vorbă. Lucrul ăsta o speria şi o fermeca 
deopotrivă. 

Kate aşteptă. În sfârșit îi văzu ţigara strălucind în 
întuneric. Simţi în pântece o încordare familiară, în 
același timp frică și dorinţă. El păși în lumină: 

— Tata nu-i acasă, zise ea. Vino sus. 

Treptele verandei scârţâiră sub pașii lui. 

— Kate. 

Ea îl lăsă s-o sărute, iar buzele lui arseră. Simţi că i 
se opreşte răsuflarea. Îi simţi căldura și avu pornirea să-l 
strivească la pieptul ei dar rușinea o opri. Nu se cuvine ca 
o femeie cumsecade să aibă asemenea gânduri. 

— Pentru asta trăiesc, șopti el. 

— Şi eu. 

— Tatăl tău e la hotel? 

— Da. Dar trebuie să fim atenţi. Liddy te-a văzut. 

— Liddy ? 

— Menajera noastră. Crede că ești diavolul. 

— Fac tot ce pot să-i semăn, rânji el. 

Cam îi cuprinse talia cu mâinile. Ea îngheță. Nici un 
bărbat n-o atinsese atât de intim. 

— Ah, oare ce crezi despre mine ? 

— Ştii ce cred. 

— Sunt o târfă. 

— Pentru numele lui Dumnezeu, nu ești o târfă ! De 
unde ţi-a venit ideea asta ? 

— Te las să mă săruți, să mă atingi. Ce fel de femei 
fac asta ? 

— E un lucru normal între un bărbat și o femeie. 

Era ? Kate se îndoia. E un lucru așa de natural. Ea 
nu știa nimic. Ştia că mulţi bărbaţi, chiar și tatăl ei uneori, 
aveau niște dorințe indecente pentru femeile din barul de 
la Hotel Roebuck dar apoi vorbeau despre ele fără 
respect și nimeni nu s-ar fi gândit să se însoare cu una din 
ele. Ei i se părea că poti fi fie o fată care se distrează și e 
tratată ca un gunoi pentru asta, fie o fată care se mărită. 

Nici măcar nu ştia ce fac bărbaţii și femeile împre- 
ună, deși dorea din tot sufletul să afle. Dacă tatăl ei ar fi 
știut că se gândea la asta uneori, probabil ar fi murit de 
rușine. 

O trase mai aproape. Trupul ei luă foc; auzea tunetul 
amenințător în depărtare, simţea arșița noptii, arșița dor- 
inței. E! stârnise nu numai dorinţa, ci și mânia și sentimen- 
tul singurătăţii din ea. Blestemat să fie tatăl ei, beţiile, furi- 
ile și minciunile lui! Ce blestem că Dumnezeu îi răpise 
mama și fraţii! Blestemată fie lumea în care se născuse 
femeie și trăia ca să fie lăsată acasă, să se frământe și să 
simtă plictiseală şi frustrare văzând prostia bărbaţilor ! 

Îi simţi mâna pe pieptul ei şi asta îi tăie respiraţia. 
Nimeni n-o atinsese vreodată acolo. Murea de plăcere, ca 
un cal scăpat din frâu. O să meargă drept în iad pentru asta. 
Dar oare de ce, deodată, nu părea un preț prea mare ? 

— Nu, Cam, șopti Kate. Nu. 

Şi-o imagină pe mama ei privind din zona 

întunecată a verandei. Trebuia să pună capăt la asta 
chiar acum. Deja îi permisese să ajungă prea departe. 

Furtuna, cunoscută ca cock-eye bob, începu cu un 
vuiet, exact după miezul nopții. Vântul izbi obloanele și 
ușile din toată casa. 

Kate se ridică din pat și se strecură în chimonoul 
negru de mătase. Se duse la fereastră și le închise 
împotriva vântului și a ploii. O clipă camera fu luminată 
de un fulger și ea zări corpul gol al lui Cameron tolănit pe 
pat, cu faţa în sus. 

„Oh, Doamne, ce-am făcut ?” 

Dacă tatăl ei ar afla vreodată ar ucide-o. Trebuia să 
fie virgină în noaptea nunții. lar acum îşi dăruise virtutea 
unui om care îl ura și-l numea dușman. Numai asta era 
un păcat de moarte; în plus, o făcuse în propria lui casă! 
Chiar dacă Flynn nu-i descoperă perfidia, cu siguranță 
Dumnezeu știe deja. E condamnată pe viață. O târfă, ca 
orice altă fată ieftină de la barul din oraş. 

Şi totuși niciodată nu se simţise atât de vie. 

Auzi alt trosnet de afară și mai întâi crezu că vântul 
dăduse de perete uşa de la intrare. Dar apoi își auzi tatăl 
înjurând înfundat pe hol. 

Cameron se ridică în capul oaselor şi-i făcu semn 
să vină la el. Ea simţi că i se înmoaie genunchii. Se 
prăbuşi pe pat lângă el. Mânerul ușii se întoarse, iar 
cheia zdrăngăni în broască. 

Nu! Dumnezeule, nu! 

— Kathleen ! Eşti trează, fato ? Am ceva să-ți spun. 

Vocea lui Flynn era neclară din cauza băuturii. Kate 

se uita fix la ușă. Tremura ca un copil. Brațul lui Cam o 
cuprinse și o trase lângă el. 

— Kathlenn! Eşti trează, fato ? 

Deodată își simţi gura uscată. N-ar fi putut 
răspunde nici dacă ar fi vrut. Nu putea să se miște. 

Alte trosnete şi Flynn plecă împleticindu-se și se 
lovi de ceva pe hol. Kate își dădu seama că îşi ţinuse res- 
pirația, așa că oftă lung, întretăiat. Cam șopti: 

— E-n regulă, frumoaso. E-n regulă. 

Ea îi simţi mâna strecurându-se sub chimono și 
prinzându-i sânul ca o cupă. Era o nelegiuire. Tatăl ei era 
doar dincolo de coridor. Cameron îi trase chimonoul în 
jos de pe umeri astfei încât îi imobiliză brațele, iar limba 
lui trasă o linie în jos de la umăr până la sfârc. 

Era așa de bine. lar ea avea să ajungă în iad. 

Ar fi trebuit să-l oprească. Dar nu era cam târziu ca 
să fie o femeie cuminte ? O parte din ea vroia ca el să 
plece în clipa aceea și alta vroia ca el să o iubească și să 
nu-i mai dea drumul vreodată. 

El o împinse iar spre pat. 

Sezonul Ploilor venise iar furtuna clocotea deasupra 
capetelor lor, ploaia bătea pe acoperișul de tablă de parcă 
ar fi fost bombardat de pietre mici. Totul fusese uscat, ca și 
pământul, rigid şi prăfuit atâta vreme. Afară, florile se 
deschideau încet să primească umezeala, să asculte ritmul 
tămăduitor al ploii. Zgomotul furtunii ascundea șoaptele, 
gemetele și murmurele de plăcere. Ea îşi trecu degetele 
prin părul lui și îşi feri ochii și urechile de orice impresie 
exterioară, uitând de oraș sau de tatăl ei. Sfinţii din ceruri 
priviră șocați, murmurând, cum e! o umple din nou. 

Fiynn se uită cu scârbă la mâncarea de la micul 
dejun de parcă și-ar fi examinat propriile măruntaie. 
Împinse deoparte farfuria cu ouăle încă neatinse și strigă 
la Liddy să-i aducă niște cafea, fir-ar să fie. Liddy veni 
lângă masă cu fața întunecată și tulburată, mormăind: 

— Băutura e de la Necuratu'. Bei prea mult. 

— Ţi-aș fi recunoscător dacă nu mi-ai ţine predici în 
casa mea, mârâi Flynn. 

Îşi sorbi cafeaua și făcu o grimasă. Liddy plecă, tot 
bolborosind nemulțumită. Flynn se uită la Kate: 

— Am vești bune, fetițo. 

— Depuli jurământul de abstinenţă ? 

— Nu te lua de mine! 

Kate nu putea să se uite în ochii lui. Era sigură că 
vinovăția i se citește clar pe față ca o confesiune scrisă 
cu cerneală neagră pe un pergament alb. 

— Şi care sunt veștile astea bune ? 

— Ti-ar plăcea să stai în Perth în extrasezonul 
acesta ? Putem să închiriem o casă undeva lângă plajă. 

Se aștepta ca ea să accepte bucuroasă dar nu se 
întâmplă așa. 

— O să fie mai răcoare acolo, fetițo. 

Și să-l părăsească pe Cam ? Trei luni ? Nu! 

— Ştii că am rău de mare. 

— Dar, draga mea, te plângi mereu de căldură. Am 
crezut c-o să sari în sus de bucurie. 

— Poate că încep să mă obișnuiesc. Data trecută călă- 
toria a fost așa de grea. A durat toată vacanța până am uitat-o. 

Fiynn îşi împinse deoparte cafeaua uluit. Capriciile 
fiicei lui erau un mister continuu pentru el. Toţi cei care își 
permiteau plecau din Broome în Sezonul Ploilor. Flynn 

nu era prea dezamăgit în ceea ce-l privea; dacă, venea 
n-ar fi făcut decât să-l bată la cap să nu mai bea. Dar nu 
era doar o vacanţă, așa cum îi spusese. Vroia să se 
oprească la Geraldton ca să vadă o fermă. 

Adevărata problemă era George Niland. Urma să 
meargă la Perth pe același vapor. Flynn sperase că va fi 
ocazia ideală ca să susţină ideea căsătoriei lui cu Kate. 

— Ei, va trebui să te obișnuieșşti cu răul de mare, 
fetițo. Mergem și cu asta basta. 

— Nu merg nicăieri. 

Fiynn bătu cu pumnul în masă, vărsând cafeaua pe 
fața de masă. 

— Chiar trebuie să mă sfidezi de fiecare dată ? 

— Pur și simplu nu vreau să merg. Chiar trebuie să 
hotărăști totul fără să mă întrebi ? 

— Sunt tatăl tău! 

Kate se ridică. 

— Asta face lucrurile și mai rele, replică ea părăsind 
liniștită camera. 

Flynn o privi plecând. Fir-ar să fie de fată! Ce 
făcuse ca să se procopsească cu o fată așa de îndărăt- 
nică ? Aruncă șervetul pe masă. De ce, pentru numele lui 
Dumnezeu, nu vroia să meargă la Perth ? 


„a. 


Cam stătea la bordul China Cloud și se uita peste 
golf, spre țărm. Plaja era presărată cu cabluri ruginite și 
lanţuri de ancoră. Părţi mucegăite din vechile corăbii se 
înfundau încet în nămol ca niște oseminte de animale 
preistorice. Copiii băștinașilor se jucau printre epavele plu- 
titoare iar țipetele și râsul lor pluteau și ele duse de vânt. 


1% COLIN FALCONER 
O şalupă fu împinsă de pe plajă și se îndepărtă de 
țărm. Îi cunoştea pe ocupantii ei chiar de la distanţă. Unul 
era Wes; celălalt era fostul scafandru japonez, Tanaka. 
Câteva minute mai târziu ajunseră la lugher și urcară la bord. 

— Aveţi veşti ? întrebă Cam. 

Wes îl privi pe japonez. Tanaka ezita. 

— Ei? repetă Cam. 

— E adevărat, şefu', spuse Tanaka. Fratele meu se 
scufundă în curând pentru Flynn de pe Koepang. El 
văzut perlă, auzit Mahomet zice că luat de la tine. El vân- 
dut pe furiș. 

— Cui? 

— El nu ştie, șefu', răspunse Tanaka. 

Cam își întoarse fața. 

— Aia nu era perla mea, era viitorul meu. S-ar 
putea să nu mai găsesc vreodată alta ca ea! 

Wes părea îngrijorat: 

— Ce vrei să faci, căpitane ? 

— Vreau să fiu chit cu domnul Flynn, Wes. N-o să- 
| las să scape basma curată după asta. 

— Da' dacă-l omori, şefu', o să te spânzure sigur. 

— N-o să-l omor. Aș fi prea blând. Sunt și alte căi 
prin care poți frânge inima unui om. Soarta le va găsi. 

Kore stătea la capătul debarcaderului cel 
lung. Dincolo de masiva corabie, apele liniștite 
din Roebuck Bay luceau ca o imensă placă de oţel. 

Patru aborigeni solizi, purtând doar pantaloni 
zdrențăroși, lipăiau în picioarele goale pe scândurile de 
lemn ale debarcaderului purtând pe umeri bagajul lui 
Niland. Când trecură pe lângă el, George strâmbă din 
nas simțind mirosul puternic de transpiraţie şi murdărie 
pe care-l emanau. 

Se uită la Flynn şi la fiica lui care se apropiau de el 
avansând de-a lungul debarcaderului. Una din călugărițele 
de la mănăstire îi urma cu un pas sau doi în spate. 

— Bună dimineaţa, domnule Flynn, domnișoară Flynn. 

Făcu o plecăciune în direcția lui Kate: 

— Sunt mâhnit că nu ne vom bucura de compania 
dumitale în timpul călătoriei. Cu siguranţă va fi un drum 
foarte plictisitor fără dumneata. 

— Sunt sigură că vei găsi cu cine să te distrezi. 
Poate cu tata. 

— Cu tot respectul pe care-l am pentru tatăl dumi- 
tale, nu-i chiar acelaşi lucru. 

În sinea lui, Flynn îl condamna pe George pentru că 
nu reușise să realizeze alianţa dintre el și „Niland și 
Partenerii”. Dacă ar fi fost un bărbat adevărat ar fi încer- 
cat să se gudure pe lângă fată și i-ar fi băgat minţile în 
cap. Dar era prea gentleman pentru asta. 


18 COLIN FALCONER 
— Urcăm la bord ? zise Flynn. E al naibii de cald aici. 
Se întoarse către Kate: 

— Să fii fată cuminte cât sunt plecat. 

— Nu prea am de ales, nu-i așa? 

Făcu semn din cap către călugăriță, care aştepta la 
o distanţă respectabilă, având pe față o expresie pioasă 
care o enerva. 

— Ți-aș fi recunoscător dacă n-ai vorbi așa ! izbucni Flynn. 

Aranjase ca fiica lui să stea la mănăstire cât timp el 
era plecat. „E un oraș al bărbaţilor”, îi spusese el după ce 
în fine acceptase ca ea să nu-l însoțească la Perth. 

— Nu vreau să stai singură în casă, fetițo. Nu fără 
mine, care-ţi port de grijă. 

Ea îl sărută ușor pe obraz. 

— Călătorie plăcută, tată. Ai grijă de tine și să nu 
bei prea mult. 

El fu emoționat de afecțiunea neașteptată, reală din 
ochii ei. Cu toate toanele pe care le avea, Patrick Flynn 
nu ştia ce s-ar fi făcut fără fiica lui. 

— La revedere, draga mea, spuse el îmbrăţișând-o. 

„Ce frumuşică e. Dac-ar face ce i se spune ar fi perfectă”. 

Câteva minute mai târziu George Niland și Patrick 
Flynn stăteau unul lângă celălalt pe puntea navei 
Koolinda urmărind-o cu privirea pe Kate care le făcea cu 
mâna de pe debarcader. 

— O fată grozavă, murmură Flynn. 

— Da, răspunse George. Da, așa e. 

„Și într-o zi va fi a mea.” își promise în sinea lui. „O 
să-i înfrâng îndărătnicia, cu siguranță am s-o fac”. Se uita 
la ea cum merge spre capătul debarcaderului și se urcă 
în șareta călugăriței. Simţi o neplăcere de o clipă văzând 
o siluetă familiară cum se apropie și vorbește puțin cu ea 

înainte ca șareta să plece înapoi spre oraş. 

— Era McKenzie ? zise George. 

— Ce face aici ? 

— Cred că e interesat de Kate. 

Flynn icni: 

— Nemernicul ! Peste cadavrul meu ! 

— Fii cu ochii pe el, Flynn. Rechinul e la fel de pe- 
riculos pe țărm cum e la zece mile adâncime. 

— Ce vrei să spui ? 

— Îl cunosc de ceva vreme. L-am angajat, a lucrat 
pentru mine în Fremantle pe unul din vasele noastre de 
pescuit. E un căpitan bun și echipajul îl iubea. Dar nu e 
un om iertător. Nu pot să uit cum am pierdut unul din 
căpitani exact cu o zi înainte de plecare. S-a certat cu 
McKenzie la un joc de cărţi şi McKenzie a reglat afacerea 
cu pumnii. Bietul om a ajuns la spital. McKenzie nu uită 
niciodată o dispută. 

— Nu mă sperii. 

— Ba ar trebui. 

— N-o să se apropie la mai puţin de-o milă de fata 
mea. Şi cu asta basta. 

George ridică din umeri, cuprins de presimțiri 
negre. Flynn îşi dăduse cuvântul de onoare. Fata era ca 
şi a lui. Trebuie doar să aibă răbdare, asta era tot. 


Cam se uită în sus spre Kate, care era așezată în 
saretă, și zâmbi strâmb: 

— Deci te-a trimis la mănăstire. 

— Ca să mă protejeze. 

— Sigur că da... 

Sora Josephine îl privea urât, de parcă ar fi fost 
însuși diavolul. Îl îndemnă pe vizitiu să pornească dar 
Cam apucă hăţurile. Kate se aplecă spre el șoptind: 

— O vreme nu vom mai putea să ne întâlnim la bungalou. 

— Nu contează, frumoaso. Dragostea va găsi o cale. 

îi zâmbi, apoi plesni poneiul pe crupă și privi cum 
șareta pleacă, zdruncinându-se prin noroiul roșu, de-a 
lungul Dampier Terrace. 


14 


Martie 1914 


J ohn Chi Lane mirosea a pește, urină, a mucegai şi 
mușama. Bătrâne asiatice îmbrăcate în pijamale 
scurte, negre, stăteau pe vine în pragul ușilor, pe trepte; băr- 
baţi din Manila, în pantaloni kaki trândăveau pe lângă uși; 
malaiezi cu pielea de culoarea catifelei, cu torsul gol, îmbră- 
caţi în saronguri de un roșu viu, se amestecau cu japonezi 
micuţi în flanele albe ca laptele; puii se agitau ciugulind pe 
sub verande și un papagal, fluturându-și aripile și ţipând 
ascuţit în colivia de la unui dintre balcoane, îi bombarda pe 
trecători cu o picantă selecţie de înjurături anglo-saxone. 
Cam își croi drum prin strada îngustă și aglomerată 
spre pensiunea lui Sam Wong. ÎI găsi pe Tanaka stând 
pe treptele de lemn de afară și luând micul dejun, niște 
tăiței apoși. Tanaka puse deoparte castronul și sări în 

picioare făcând o plecăciune. 

— McKenzie-san. 

— Domnule Tanaka. 

— Cauti scafandru, şefu' ? 

— Da. Dar nu pe dumneata, domnu' Tanaka. Ţi-ai 
cam forțat norocul. Dacă mi-ai asculta sfatul n-ai mai 
pune vreodată piciorul pe un lugher. 

— Da, șefu'. Nu mă mai scufund pentru altcineva, 
nu mă mai scufund deloc. Tanaka a terminat. 

— Mă bucur că ţi-ai dat seama ce e bine. 

Cam clătină din cap cu real regret. Era greu să 
găsești scafandri experimentați și-i părea rău să-l piardă 
pe japonezul cel mărunţel. 

— Ce-o să faci acum ? 

— Am strâns bani din scufundări. Poate deschid 
magazin sau poate o sală unde se joacă fan-tan!. Poate 
mai fac bani de pe urma perlelor, dar aici, în Chinatown, 
unde nu mor așa repede! 

Cam privi trecând un grup de malaiezi ursuzi, cu 
cuțitele kris sclipind în saronguri. 

— Poţi să mori la fel de repede în oraș ca și pe mare. 

— Numai dacă mi-a venit ceasul. 

Cam ridică din umeri: 

— Ei, îmi pare rău să te pierd, domnu' Tanaka, dar 
sunt bucuros că mi-ai ascultat sfatul. Îi întinse mâna — Baftă, 

— Multumesc, MckKenzie-san, făcu Tanaka, 
repetând plecăciunea. Nu uit că-ți datorez viața. Poate 
într-o zi o să te răsplătesc. 

— Poate, zise Cam neatent. 

Nu credea că va veni vreodată ziua în care să aibă 


1 fan-tan: joc popular printre chinezii cu educaţie minimală (n. red.) 

nevoie de un japonez ca să fie salvat. Cobori pe stradă 
spre pensiunea lui John Chi. Acolo găseai totdeauna 
scufundători  nou-sosiţi, nerăbdători să-și încerce 
norocul. Riscau enorm, mai ales japonezii, și mulți 
sfârșeau schilodiţi de boala scufundătorului și se 
întorceau acasă ca să trăiască pe străzi și să cerșească. 
Alţii părăseau lugherele doar cu picioarele înainte. 

Cam își amintea anunţul pe care îl citise în progra- 
mul unui spectacol de revistă cu o lună în urmă: 

Se întrebă dacă el va ști când și-a forțat norocul, 
Goni din minte gândul. Cameron McKenzie va ști când 
i-a venit ceasul. Era sigur de asta. 

Era sfârşitul Sezonului Ploilor. China Cloud fusese 
reparată și luase provizii de mâncare și apă suficiente 
pentru șase săptămâni pe mare și începutul noului sezon 
de pescuit. Urma să fie a! doilea sezon plin; Cam își 
promisese că anul acesta va găsi peria, viitorul lui. Va 
obţine bani, respect și o poziție socială; și va sta departe 
de oameni ca Flynn. 

Doi băștinași koepanger din echipaj îl aşteptau pe 
plajă, lângă barcă. Îl duseră la bordul China Cloud unde 
îl aștepta Wes: 

— Ai un musafir, căpitane, șopti Wes. 

— Cine e? 

Wes privi în direcţia cabinei. 

— E o doamnă, căpitane. 

— O doamnă? 

Cobori în tambuchi. O doamnă stătea pe marginea 
unui prici cu capul în jos, cu părul bogat și lung ascun- 
zându-i faţa. Arăta nelalocul ei în cabina jegoasă, exact 
ca un porțelan fin de Dresda în cambuza unei corăbii cu 
cărbuni. 

— Kate ? 

Ea ridică privirea. 

Doamne Dumnezeule! Faţa îi era palidă precum 
creta, ochii înroșiţi și umflaţi de plâns. El ştiu imediat ce se 
întâmplase; era un singur motiv pentru care putea să vină 
până acolo în starea aceea. Dar puse oricum întrebarea. 

— Ce s-a întâmplat frumoaso ? 

Ea încercă să vorbească dar cuvintele o sufocau. 

— Ce e? Ce faci aici ? 

Ea făcu un efort să-şi vină în fire. 

— Te-a văzut cineva ? 

— Nu-mi mai pasă... 

Cam se așeză lângă ea pe prici şi îi cuprinse 
umerii. 

— Spune-mi, frumoaso. Ce e? 

— O să... am un copil. 

Amândoi tăcură multă vreme. Într-un târziu: 

— Eşti sigură ? 

— Ce fei de întrebare e asta ? strigă ea. Sigur că sunt! 


Sa COUN FALCONER 
Deodată, el se simți la fel de rigid și de stângaci de 
parcă ar fi purtat costumul de scafandru, cizmele de 
plumb l-ar fi tras în adâncuri, iar el s-ar fi zbătut să aibă 
aer. Ea îi cercetă fața pentru un semn care să-i arate la 
ce se gândea. 

— Şi ce-o să facem ? 

„Un copil”. 

— Când se întoarce tatăl tău din Perth ? 

— Mâine. Pe Koolinda ! 

Nu mai rezistă. Se prăbuși spre el, plângând în hohote. 

Cam se simțea amortit. 

— E-n regulă, repeta întruna. Totul o să fie în regulă. 

— Cum ? se văită ea. 

El îi mângâie părul, ca s-o calmeze, în timp ce în 
minte calcula următorii pași. Da, o iubea. Dar dragostea 
poate să-l facă pe un bărbat să uite de el însuși, îl poate 
face slab. Venise aici să facă avere, ca să nu mai tră- 
iască vreodată de pe urma împuţitei de ape. Femeia asta 
era o ameninţare pentru toate. Dragoste, ce-i trebuia lui 
dragoste ? 

Văzuse bărbaţi care se căsătoriseră din dragoste şi 
erau tot în Glasgow încercând să hrănească o liotă de 
copii. Erau prinși în capcană înainte ca viaţa lor să fi 
început măcar și vor rămâne în mahala pentru tot restul 
vieţii, cum ar fi făcut şi el dacă n-ar fi avut curajul și 
mintea să se zbată să iasă de acolo. Totuși avea o dato- 
rie de onoare fiindcă era copilul lui. 

Tatăl ei avusese aceleași mustrări de conștiință 
când îi furase perla ? Nu. 

Când un bărbat se îndrăgostește, pierde orice con- 
trol asupra vieţii lui, asupra destinului. Era o boală pe 
care el o observase la alţii și la care își promisese că va 

fi imun. Auzea vocea tatălui său, îi putea încă simţi lovi- 
turile de curea. Nu fi slab. Fii bărbat. 


krk 


Patrick Flynn era beat. Se uita în jur, în barul 
Governor Broome printr-o pâclă de autocompătimire şi 
regret amar. Pe drumul spre Perth își petrecuse timpul 
jucând poker cu George Niland și pierduse masiv. Asta îl 
făcuse și mai hotărât să-şi acopere pierderile printr-o altă 
metodă; încercând asta, pierduse încă două sute de lire 
într-o partidă de barbut în Fremantle. Și altă sută din 
cauza unei târfe găsite pe docuri, când se trezise 
dimineaţă, și fata și portofelul dispăruseră. 

Ca să pună capac la nenorocire, găsise o fermă 
foarte bună de vânzare în Murchison, la nord de Geraldton, 
dar Niland refuzase să pună restul de bani. Îi spusese: 

— Când îţi îndeplinești tu partea de afacere, 
bătrâne, mi-o îndeplinesc şi eu pe-a mea. 

Kathleen! Şi cum, în numele a tot ce e sfânt în 
lume, putea el s-o convingă pe blestemata asta de fată 
că ce-i bine pentru el, e bine și pentru ea ? Dacă nu vroia 
să se mărite cu fiul celui mai bogat și mai puternic bărbat 
din Broome, atunci cu cine ? 

— Hristoase, dac-ar veni însuşi Prințul de Wales 
să-i ceară mâna, ea ar cere timp de gândire, mormăi în 
sinea lui lăsând să cadă câteva monede în paharul fetei 
de la bar ca să-i atragă atenția. 

Mai ceru un gin. Flynn privi în sus spre Cameron 
McKenzie care intrase în bar. lisuse Hristoase și sfinți din 
ceruri. lar belele. 

— Ei, ei! Patrick Flynn. 

Flynn se îndreptă. 

— Ce pot face pentru dumneata, domnule 
McKenzie ? 

— Văd că ți s-a vindecat nasul. Nu prea bine, aș 
spune. E la fel de strâmb cum ești la suflet. 

Flynn privi în jur. Toată lumea din bar se uita la ei. 
Unde erau poliţiştii când aveai nevoie de unul ? 

— Vezi-ţi de treabă, domnule, replică Flynn, ţi-aș fi 
recunoscător dacă m-ai lăsa în pace. 

Cam se aplecă în faţă. Avea privirea tulbure iar 
Flynn simţi duhoarea acră de băutură din respiraţia lui. 

— Ţi-a dat Kate vestea cea bună ? 

— Despre ce vorbeşti ? 

— O să fi bunic. Păi cum, aproape mă simt deja 
unul de-al casei. 

Flynn simţi fiori de gheaţă în măruntaie. Sfântă 
Fecioară, Maica lui Hristos, nu se poate ! Încercă să vor- 
bească, dar deodată gura i se uscase. Era ca și cum 
cineva l-ar fi lovit cu un baros în piept. 

— Copilul meu, continuă Cam. Ai perla mea și acum 
ai și sângele meu. Parcă-i o pradă prea mare pentru un 
singur om, nu-i așa ? ! Nu te simţi norocos, domnu' Flynn ? 

— Nenorocitule ! 

— Da, poate. Atunci tu ce ești ? Norocul s-a întors 
și ţi-a dat ţie cărţile mele. 

Îi întoarse spatele. 

Flynn se uită lung după el. Gândul că bărbatul acela 
îi pângărise fata îi dădu o senzaţie de rău fizic. Şi acum 
ce să facă ? Niland n-o s-o mai vrea. Nimeni n-o s-o vrea. 
Se nenorocise. Va trebui să plece amândoi din Broome. 
Nu vor mai putea vreodată să iasă pe stradă cu capul sus. 

— McKenzie! 

Fiynn se repezi afară pe ușa hotelului și se aruncă 
peste Cam. Se rostogoliră o dată, și încă o dată în noroi în 
timp ce Flynn încercă să zgârie și scuipa ca o pisică sălba- 
tică. Dar băutura îl făcuse stângaci și lent așa că McKenzie 
îl împinse deoparte cu ușurință și se ridică în picioare. În 
timp ce Flynn îl ataca din nou, Cam îi tinti bărbia cu pumnul 
și apoi Flynn căzu de parcă l-ar fi lovit o secure. 

Cam îl privi de sus, cu răsuflarea întretăiată: 

— Blestemat să fii, Flynn! Blestemat să fii pentru 
că mi-ai furat viitorul ! 

Din gura lui Flynn curgea sânge. Încercă să se 
ridice dar picioarele nu-l susțineau. 

„Kathleen, ce-ai făcut ? Ce-ai făcut?” 

Steagul imens, albastru și roșu cu steluțe albe flu- 
tura în vânt pe catargul de la Residency, în timp ce 
primele nave se întreceau pentru onoarea de a trece 
prima pe lângă Entrance Point. Pescărușii urmăreau 
lugherele țipând și luptându-se pentru orice resturi de 
mâncare. 

Cameron se urcă în barcă. China Cloud plutea la 
ancoră pe apa albastră și calmă din Roebuck Bay. O 
șaretă se opri pe drumul care venea spre țărm și o 
femeie coborî grațioasă, așteptând lângă ea. El 
recunoscu sub bonetă minunatele bucie de culoarea 
căpșunilor. Sperase să fie deja pe mare înainte ca ea 
să-l găsească ? Unele mahmureli sunt mai rele ca altele. 
Uneori, capul umflat și dureros e o nimica toată. Străbătu 
din nou plaja mergând către drum. 

Femeia era plină de surprize... Se așteptase s-o 


86 COLIN FALCONER 
vadă cu fața albă de furie sau tremurând de rușine. Dar 
fața ei era perfect calmă. Veni spre el cu un mers demn, 
de regină, și îl plesni o dată, foarte tare, peste faţă. 

— Deci așa. Te-ai răzbunat pe tata. Cum te simţi ? 

— Kate... 

Ea respira greu. O privi în ochi și se aşteptă la ce 
era mai rău. 

— Îmi pare rău pentru tine, Cameron McKenzie. Nu 
cred că înţelegi într-adevăr ce-ai făcut. 

E! fu surprins că în timp ce se uita la ea se simțea 
complet amortit. Își întărise inima ştiind că va veni clipa 
asta. Simţi o rușine copleșitoare, repede înlocuită de 
iritare. Nu era ce-și dorise chiar el, şansa de a sfârși 
toate astea repede și curat? 

— De unde știu eu că nu-i copilul lui George ? 

Privirea din ochii ei era plină de tristeţe și milă mai 
degrabă decât mânie. 

— Prostule ! Te-aș fi iubit până la ultima suflare și 
aș fi mers până la capătul Pământului doar ca să fiu cu 
tine. Ţi-aș fi dat ultima picătură de sânge. Merită vreo 
perlă atât de mult? ` 

îi dădu timp să răspundă dar când e! rămase tăcut 
ea îi întoarse spatele şi servitoarea chinezoaică o ajută 
să se urce în şaretă, care porni legănându-se pe drumul 
denivelat și roşu. Kate Flynn nu se uită înapoi. 

( hina Cloud se legănă din nou cu vântul bătând 

în trincă şi vela mare. Erau deasupra unei 
zonă cu scoici bune, aflate la mai puţin de zece stânjeni 
adâncime. După-amiaza trecuse în clinchetul mecanic, 
monoton, al pompei de aer manevrate de doi malaiezi cu 
pielea brună lucind de transpiraţie care trudeau de zor la 
umbra cortului de pânză. Wes dădea funia de siguranță în 
timp ce Assan, malaiez și el, se ocupa de furtunul de aer. 
Curry-Curry era aplecat deasupra oalelor. 

Noul scufundător trimise din adâncuri încă un sac 
de scoici, scoici mari și gri acoperite cu alge de-un verde 
maroniu și cu ferigi. Băştinașii koepanger începură să 
taie cu tomahawk-urile, dând la o parte coralul și plantele 
de pe scoici și strângându-le într-o grămadă udă, 
alunecoasă, în mijlocul punţii. 

Cam scoase cuțitul și începu să deschidă scoicile. 
După o vreme azvârii cuțitul, cu vârful în jos, în scân- 
durile punţii. Se duse la tambuchi. 

— Eşti bine, căpitane ? 

— N-am chef de scoici acum. 

— Mai e doar o oră până la asfintit, căpitane 

— Mda, bine, atunci le las pe mâine. Mă duc în pat. 
Nu mă simt bine. 

Wes se încruntă în timp ce Cam dispărea în tam- 
buchi, îndreptându-se spre cabină. Căpitanul nu lăsa 

niciodată scoici nedeschise peste noapte, era o tentație 
prea mare pentru echipaj. Dar căpitanul nu mai era 
același de când plecaseră din Broome. Era din cauza 
femeii ăleia. 

Wes știa totul despre femei. N-avusese niciodată 
probleme să le atragă; să scape de ele era greu. În tim- 
pul extrasezonului, Wes se îndrăgostea cel puțin o dată 
pe săptămână. Crăciunul îi fusese distrus când o chine- 
zoaică devenise geloasă pe atenţia pe care el i-o dădea 
unei aborigene numite Mary. Începuse o luptă, iar Mary 
apucase o sticlă spartă și o atacase pe chinezoaică. Wes 
intervenise încercând s-o protejeze ca să nu fie rănită şi 
se alesese cu o tăietură adâncă pe antebraţ din cauza 
asta. Femeile! 

Căpitanul o încasase rău. Erau pe mare aproape 
de trei săptămâni și nu prea scosese alte cuvinte decât 
comenzile obișnuite de ghidare a lui China Cloud. Erau 
într-o zonă perliferă bună şi aveau aproape trei tone de 
cochilii în cală dar chiar dacă era mulțumit, el nu se com- 
porta și nu arăta așa. Și acuma nu curăța captura și abia 
se atingea de mâncare. liii-suse ! 

Munciră până când soarele se pierdu sub linia ori- 
zontului. Wes îi ridică pe scufundător la adâncimea de 
escală. Nu înțelegea exact cum venea treaba asta dar 
Tanaka era dovada vie că șefu' avea puteri magice. 

Când Cam nu ieși pe punte la cină, Wes luă două 
farfurii pline de curry şi coborî în cabina lui. Îl găsi pe 
prici, cu ochii ţintă la scândurile de deasupra. 

— Ti-am adus ceva haleală, șefu'. 

— Nu mi-e foame. 

Wes puse deoparte farfuriile cu tocană și se așeză 
pe capătul priciului. 

— Ce-i, căpitane ? Femeia aia albă îmi închipui. 

Cam nu răspunse. Se ridică, scoase cutia cu țigări 
din buzunar și aprinse una. 

— Am visat să găsesc o perlă, Wes. Am visat la: 
momentul acela unic în care norocul ţi se schimbă şi toate 
lucrurile pe care ti le-ai dorit sunt în mâna ta. Îţi spui în sinea 
ta că atunci când va veni momentul acela, totul va fi bine. 

— Era o perlă grozavă, șefu'. N-am văzut alta mai faină. 

— Blestemat să-mi fie norocul ! 

Wes frecă ștemuirea dintre scânduri cu piciorul 
bătucit. Erau multe de spus aici și mai erau lucruri pe 
care el nu se cădea să le spună unui șef alb. Dar căpi- 
tanul nu era ca ceilalți. 

— De ce-ai făcut asta, căpitane ? 

— EIl mi-a furat perla ! 

— Poate. 

— Nu „poate” ! M-a drogat și m-a prădat de ea! 

— Ţi-ai aruncat singur perla, căpitane. 

Cam trase în piept cu sete, neliniștit, fumul de țigară. 

— Despre ce vorbeşti, Wes? 

— O perlă-i doar o perlă, căpitane. Poate aveai 
ceva mai bun și i-ai dat cu picioru'. O femeie ca aia 
găsești mai greu decât o blestemată de perlă. 

Wes crezu că şeful se va înfuria ca de obicei dar nu 
se întâmplă așa. Cam azvârii mucul de țigară cu furie 
afară pe hublou şi lăsă capul în jos. 

— N-am plănuit să se întâmple așa. 

— Dar cum ai plănuit, șefu'? 

— Am venit aici să fac avere, nu să mă las ferme- 
cat de-o femeie. 

— Aşa că Domnu' ţi-a trimis o surpriză și acu' i-o 
arunci înapoi în față. Cineva ţi-a furat o perlă, asta-i sigur. 

Dacă mă-ntrebi pă mine ai găsit alta da' pe-asta ai arun- 
cat-o singur. 

Cam oftă: 

— M-am răzbunat, nu-i așa ? ! l-am plătit-o nemernicu- 
lui pentru că mi-a luat peria. Asta mă face un bărbat adevărat. 

— Așa e, căpitane. 

— Vezi, Wes, am crescut sărac, am crescut în 
greutăţi și am crezut că dacă aș fi bogat, dacă aș fi mân- 
dru, lumea ar fi a mea. Nimeni nu trebuie vreodată să-mi 
stea în cale fără să plătească. Tata m-a învățat asta. 

— Te-a învățat al dracu' de bine. 

Cam simţi cum o picătură de sudoare îi alunecă pe 
obraz și picură pe scândurile podelei: 

— Ai știut de la-nceput ce făceai, căpitane ? 

Cam clătină din cap. 

— Nu, Wes. Acesta-i lucrul cel mai înspăimântător 
la bărbaţii ca mine. Nici noi nu ne dăm seama de ce sun- 
tem în stare decât atunci când este prea târziu. 

Când Wes își ridică privirea zări un lucru extraordi- 
nar. Căpitanul avea lacrimi pe obraji. Wes văzuse bărbați 
bătându-se și sângerând, văzuse bărbaţi murind. Dar era 
ceva înspăimântător să vezi un alt bărbat plângând. 

— Ce fel de bărbat ar face așa ceva, Wes ? Ce fel 
de bărbat a făcut din mine tatăl meu ? 

— Nu te știu de mult, căpitane. Poate-i un sezon de 
când suntem împreună. Da' am văzut că ai curaj, am văzut 
că salvezi viața omului fără vreun motiv, am văzut că te 
scufunzi zi după zi când îţi tremură fundu' de speriat ce ești. 

Cam îl privi cu ochi mari. Nu credea că altcineva își 
dăduse seama. : 

— Ai curaj, șefu'. Da' poate-ntr-o zi o să ai și inimă. 
Într-o zi. 

Cam îşi trecu mâna prin părul negru și buclat. 

— Hristoase ! 

Wes se scărpină în cap. 

— Ai făcut un lucru al naibii de rău, șefu'. Ştii asta ? 

— Da, Wes, o știu. 

— Dacă o femeie te iubește, căpitane, îţi iartă orice. 
Dumnezeu le-a făcut așa, altfel nici bărbat n-ar mai putea 
ține vreo femeie lângă el. 

Cam aprobă tăcut. 

— Navigăm înapoi la Broome mâine în zori. Trebuie 
să mă întorc acolo și să repar ce-am făcut. Trebuie ! 

O ca o seceră. Noaptea era răcoroasă, iar 
miresmele îmbătătoare ale grădinii erau 
gonite de frig și de săptămânile lungi de secetă. Kate își 
puse o mână pe pântec și închise ochii. Când se va 
naște copilul, vasele vor fi tot în larg. 

Flynn ieși pe verandă cu aer solemn și întunecat. 

— A venit să te vadă. 

O spuse de parcă ar fi fost preotul care informează 
un prizonier că i-a sosit călăul. Ea trase adânc aer în piept. 

— Păi, nu-l lăsa pe gentleman să aștepte, tată. 

George Niland arăta înfloritor în costumul alb. Îşi 
scoase cascheta colonială și făcu o mică plecăciune. Era 
victorios, își permitea să fie amabil. 

Flynn se scuză și se întoarse în casă. 

— Bună seara, Kate, zise George. 
Își aprinse o ţigară fără să-i ceară permisiunea. 
— Bună, George. 
— Am auzit că nu te simţi bine. 
— Greţuri matinale, George. Hai să nu ne ascundem 
după deget. Ştii foarte bine că sunt dezonorată și neferi- 
cită. Abia suport asta dar nu suport să fiu tratată de sus. 

— Văd că nu ţi-ai pierdut spiritul. 

— E destul că mi-am pierdut mândria, nu crezi ? 

— Ar fi trebuit să te previn în ceea ce-l privește. 
McKenzie a fost totdeauna același... 

— Nu vreau să vorbesc despre asta. 

George trase un fum. Își dădu capul pe spate și 
exală fumul într-un fir lung, argintiu. 

— E-n regulă. 

— Tata mi-a spus că vrei să mă vezi. 

— Cred că avem multe de vorbit, nu? 

Kate îşi încrucișă brațele și se rezemă de stâlpul verandei. 

— Da? 

— O să naști copilul lui McKenzie. 

Kate simţi cum în ochi îi ard lacrimi fierbinți, înțepă- 
toare. Se luptă să le stăvilească: 

— Toată lumea din oraș ştie deja asta. 

— Ce-ai de gând să faci ? 

— Ce pot să fac ? Legile naturii sunt inevitabile. Nu 
pot opri nimic. 

— Tatăl tău spune că vreţi să plecaţi din Broome. 

— Nu văd altă cale. 

— Şi tu? 

Kate nu-i răspunse la întrebare. 

— Ce-ai răspunde dacă ţi-aș spune că vreau să mă 
însor cu tine? 

— Aș spune că probabil ai stat cam mult în soare. 

George își începu discursul pregătit dinainte. 

— N-o să neg că atunci când am auzit prima dată 
despre... despre asta... am fost șocat. Cu-adevărat 
şocat. Totuși dacă poţi să-mi spui solemn că nu-l mai 
iubești pe omul acesta, că n-ai intenţia să-l mai vezi, 
atunci sunt pregătit să-ţi ofer o căsnicie. Nu cred că o 
greșeală tragică ar trebui să coste pe cineva o viaţă 
întreagă. Desigur, mama și tata se opun dar cred că pot 
fi convinşi dacă văd că eu sunt hotărât. 

Făcu o pauză și o privi gânditor. 

— Fireşte, va trebui să ne căsătorim imediat. Ei ? 

Umilinţa îi ardea lui Kate gâtlejul. Înghiţi cu greu. 
Trebuia s-o facă, pentru tatăl ei și pentru copilul ei încă 
nenăscut. Se îneca, iar el îi arunca o frânghie salvatoare. 
Pentru ea nu mai conta ce era la celălalt capăt. 

— Da. 

— Accepti ? 

Kate încuviință din nou tăcută, nesigură pe vocea 
ei. George se repezi înainte, o prinse în braţe şi o sărută. 
Era prima dată când o săruta pe buze. Când îi dădu dru- 
mul, ochii lui străluceau. Şopti: 

— Am jurat mereu că-ntr-o zi vei fi a mea. Hai să-i 
dăm veste cea bună tatălui tău. 

Casa arăta aproape neschimbată; pe verandă înflo- 
reau din belșug ramuri grele, purpurii de bougainvillea, 
hamacul lui Flynn era legat între doi stâlpi. Dar mai erau 
şi semne de decădere: sticle goale de gin zăceau arun- 
cate pe trepte, toate ferestrele aveau obloanele trase. 

Înaintă pe binecunoscuta potecă, ştiind că viața i se 
va schimba în funcţie de întâmplările din următoarele 
minute. Ciocăni dar nu-i răspunse nimeni. Merse în 
spatele casei și o văzu pe Liddy privindu-l din camerele 
servitorilor din fundul grădinii. 

— Am venit s-o văd pe domnișoara Flynn, zise Cam. 

Expresia întunecată a lui Liddy se schimbă când îl 
recunoscu. Pe buze îi apăru un zâmbet viclean: 

— Don'șoara nu acasă. 

— Trebuie s-o văd. Acum! 

— Nu acasă, repetă Liddy. 

Cam încercă ușa din spate. Nu era încuiată. O 
împinse și intră: 

— Kate! 

Liddy alergă după el scandalizată. 

— Nu poţi să mai vii aici ! Don'şoara nu mai stă aici ! 

— Kate! 

Cameron străbătu toată casa, iar Liddy îl urmă agitată 
ca o găină bătrână care încearcă să-și protejeze ouăle. 

— Don'șoara nu mai stă aici! 

Cam se întoarse către ea și o apucă de umeri: 

— Atunci unde e? 

— Eu spune! Ea nu mai stă aici! Ea stă conașu' 
Niland acu ! Căsătorit cu el! 

Cam o privi țintă. 

— Căsătorit ? S-a căsătorit cu George Niland ? 

Liddy arboră o expresie triumfătoare. 

— Părintele Murphy zis păcat mare. Da' ea tot pur- 
tat rochie albă. Într-o zi merge la necuratu'! 

Cam se prăbuși în scaunul de răchită. 

— Hei! Tu nu poate sta aici! Scaun e de la 
stăpânu'! 

Căsătorită deja?! El abia lipsea de o lună. Dar 
desigur, sarcina schimba totul. Hristoase, ce făcuse ? 

— Tu nu poate sta aici! ţipa la el Liddy. 

— Du-te dracului, mormăi Cam. 

Se sculă răsturnând scaunul în spatele lui și țâșni 
afară pe ușă. Liddy ridică scaunul, blestemând maniefele 
albilor și își continuă munca simțindu-se mult mai bine în 
sinea ei pentru că-i văzuse pe păcătoși bine pedepsiţi. 
După cum spunea părintele Murphy, Dumnezeu 
acţionează pe căi misterioase. 

Kate stătea pe veranda reședinței Niland împreună 
cu mama lui George. Pe masa de răchită dintre ele se 
găsea o carafă cu suc de lămâie. Tricotau împreună un 
șal pentru copilaş. 

Elizabeth îl zări prima. Murmură „oh, Dumnezeule” 
și se așeză foarte dreaptă pe scaun. Mergea de-a lungul 
potecii cu pași mari îmbrăcat în costum alb și cu pălăria 
trasă pe ochi. 

Kate puse mâna pe braţul lui Elizabeth: 

— E-n regulă. O să vorbesc cu el. 

Se ridică și cobori treptele ca să-l întâmpine. El se 
opri și îşi scoase pălăria: 

— Bună, Kate. 

— Ce vrei, Cam? 

— E adevărat ? Te-ai căsătorit cu George Niland ? 

— Nu văd de ce te-ar privi treaba asta. 

El își desfăcu braţele într-un gest de disperare: 

— Am venit prea târziu ? 

— Prea târziu pentru ce ? 


96 COLIN FALCONER 
— Ca să-ți spun că-mi pare rău. 

Buzele lui Kate se închiseră într-o linie subțire, palidă. 
— De-asta ai venit aici ? 

El își trecu mâna peste față. 

— Eram înnebunit de ură. Cred că-mi pierdusem 
minţile. Mă vei ierta ? Te iubesc, Kate. 

Ea simţi cum începe să fiarbă pe dinăuntru. Forţa 
mâniei îi tăia răsuflarea. Îi părea rău. Acum ! O iubea. Acum ! 

— Nu vreau să te mai vad, pleacă. 

— Kate! 

— Pleacă. 

El rămase. Credea că farmecul, poveștile, regretul 
lui vor fi de ajuns. 

— M-ai folosit ca să-l chinui pe tatăl meu, Cam, și 
nu te pot ierta vreodată pentru asta. Pe urmă m-ai lăsat 
să mă căsătoresc cu un om pe care-l detest și acum te- 
ai întors aici să-mi spui că mă iubești — blestemat să fii 
și să mergi în iad! 

— Te-ai căsătorit ? 

— Acum patru zile. Și acum, pentru numele lui 
Dumnezeu, pleacă! 

Se răsuci pe călcâie şi o clipă mai târziu ușa de 
plasă a verandei se închise în spatele ei. 

China Cloud era amarat lângă debarcader. Cam 
stătea în umbra magaziei de provizii cu un registru 
supraveghind descărcarea scoicilor când îl văzu pe 
George Niland înaintând cu pași mari către el, cu pul- 
panele albe ale jachetei fluturând în urmă. Obraijii îi erau 
roșii ca sfecla. 

— Vroiam să-ţi vorbesc! 

— Păi, uite-mă. 

— Între patru ochi! 

— Orice ai de spus poţi să-mi spui la fel de bine aici 
sau în cabina mea. 

George gâfâia tare. Luă batista de mătase din buzu- 
narul de la piept și își tamponă transpiraţia de pe frunte. 

— Ai fost să-mi vezi soția. 

— Am fost. 

— Vreau să-ţi dai cuvântul că o să stai departe de 
ea de acum încolo. 

— O să fac exact ce-o să vreau, la dracu! 

— l-ai făcut destul rău ! Acum îmi aparține mie ! Așa 
ca nu te apropia de ea! 

Cam puse piciorul pe debarcader cu degetele 
vărâte în curea. 

— Nu-mi place să mi se spună ce să fac, George. 
Nu mai sunt pe ștatul tău de plată. 

— Pleacă din Broome. 

— Nu mă ameninţi cumva, nu-i aşa?! 

— Esti un bătăuș și un șarlatan. Asta ai fost tot- 
deauna și asta o să rămâi. Orașul acesta nu te vrea. 

— Mda, bine, fără îndoială ai dreptate în privința 
mea. Admit că nu mi-e frică să-mi folosesc pumnii. Cât 
despre a fi şarlatan, nu neg că sunt condamnat pe vecie 
pentru ce i-am făcut lui Kate. Îndrăznesc să spun că nu 
vrea să mă mai vadă în viața ei. Dar dacă o să mi se 


ivească vreodată șansa să-mi răscumpăr greșeala față * 


de ea, George, jur pe Dumnezeu că o voi face! 

— Lasă-mă să-ți spun ceva, McKenzie. Tatăl meu 
are orașul acesta în palmă, e în toate comitetele și e 
președintele Comisiei de Drumuri. Nu doarme un câine 

vagabond pe stradă fără binecuvântarea noastră. 

— Tu și blestematu' de taică-tău nu mă speriați. 

George zâmbi, cu cea mai rece expresie pe care-o 
văzuse Cameron: 

— Mă subestimezi. Totdeauna ai făcut-o. 

Se întoarse, gata să plece, dar ezită. Când se 
întoarse, vocea îi era abia o șoaptă: 

— Când am aflat despre tine și Kate am vrut să te 
omor. Dar eu voi râde la urmă. Copilui va fi băiat, o știu. 
Dacă vrei să rămâi aici în Broome, poți să-ţi vezi fiul 
crescând și devenind un Niland. Și o să te urască de 
moarte, ţi-o promit. 

Rosti ultimele cuvinte ca pe o binecuvântare: 

— O - să — te — urască — de — moarte! 


17 


Go era un sezon bun. Prețul scoicilor era la 
cote record și recolta era bună. Dar veștile 
venite din Europa transmiseseră un fior de nelinişte prin 
comunitate. Marile puteri, Marea Britanie, Franţa, 
Germania și Imperiul Habsburgic, se ciondăneau una cu 
cealaltă și se amenințau cu războiul. 

Superintendentul de la telegraful din Cable Beach îi 
informa telefonic pe cei din oraș de fiecare comunicat 
recent iar oamenii începuseră să se adune în grupuri 
mici la poștă ca să discute ultimele întâmplări. 
Asasinarea unui mărunt dictator puţin cunoscut, la 

Sarajevo, nu fu prea mult comentată dar câteva zile mai 
târziu sosi vestea de care se temeau toţi. Marea Britanie 
dăduse un ultimatum Germaniei. Era război. 

Și, peste noapte, preţul scoicilor se prăbuși. 


kkk 


Cam își croi drum pe țărm până la Pearl's Rest de 
la Hotel Continental. Frank, barmanul, se sprijinea de 
tejghea. 

Cameron băgă mâna în buzunar și aruncă niște 
monede pe bar. 

— Nu pot să-mi plătesc chitantele cu datorii, Frank. 
Sunt lefter. Nu cred că voi putea să-mi acopăr cheltuielile. 

Frank ridică borcanul de chitanțe. Era plin cu 
cenușă. 

— Toată lumea.-i în aceeași situație, Cam. Tocmai ai 
ratat ceremonia. Am ars chitanţele tuturor odată. 

— Orașul acesta e ca și terminat. 

— Poate că da, poate că nu. Cum se spune, e doar 
o pasă proastă... 

Făcu semn din cap către capătul îndepărtat al baru- 
lui. Patrick Flynn se prăvălea către ei, beat criță. Se opri 
clătinându-se în fața lui Cameron: 

— Ei, ei, Cam, băiete! Arăţi posomorât. Acum pot 
să-ţi dau ceva de băut? 

— N-aş bea cu tine nici dacă aș fi mort de sete. 

Flynn dădu capul pe spate, râzând în hohote: 

— Ei, o să beau de unul singur. Şi poți să mi-l pui pe 
lista de datorii, Frank, pe-ale mele nu va trebui să le arzi. 

— Ai mai furat vreo perlă, Flynn ? 

Flynn rânji: 

— Perle! Ce să se intereseze oamenii de perie 
când le şuieră gloantele pe la urechi ? Se pare că Patrick 
Flynn a fost singurul om care a prevăzut ce-o să se 
întâmple. De-aia eu pot să-mi plătesc datoriile și voi 
ceilalţi vă folosiţi perlele drept dopuri de sticle ! 

— Despre ce vorbești ? 

— Lână, băiete! îl ai în fața ta pe cel mai mare 
acţionar de la Fermele Niland-Flynn. Războiul înseamnă 
uniforme, iar uniformele înseamnă lână ! Lugherele mele 
or fi aproape inutile acum dar ferma de oi o să-mi aducă 
o avere! 

— Ei, atunci baftă. Și dacă nu mai ai oi cred că poți 
oricând să-ți încerci norocul la furat de oi. Ar fi o schim- 
bare interesantă. 

Flynn dădu ginul pe gât și trânti paharul pe bar. 

— Pleacă din Broome, McKenzie ! Pleacă cu coada 
între picioare și lasă China Cloud să putrezească la mal! 
Aici ești terminat! 

Cam scuipă pe jos, la picioarele lui, și plecă. 


xi 


Două zile mai târziu stătea pe puntea navei 
Koolinda şi se uita la acoperișurile albe și la dealurile 
cu pământ ruginiu care se contopeau cu orizontul 
albastru și se pierdeau din vedre. Poate că, încerca 
el să-și spună, lucrurile se aranjaseră cum era mai 
bine. Chiar dacă s-ar fi căsătorit cu Kate, n-ar fi 
rămas în Broome când tara lui era în război. Cel 
puţin în felul acesta va avea un soț alături când se va 
naşte copilul. Va avea un viitor sigur pentru ea și 
pentru copil. 

Nu, de fapt fusese o deceptie. Ştia că, oricât și-ar fi 
explicat, făcuse cea mai groaznică greșeală a vieții lui. 
Venise în Broome fără nimic; acum pornea pe mare cu 
mult mai putin. 

N-avea cum să ştie cât timp va fi plecat sau dacă 
va mai vedea vreodată Broome și pe Kate Flynn. Dar în 
timp ce se uita ţintă la spuma albă de la prova își jură pe 
tăcute, în sinea lui, că dacă îi va mai sta vreodată în put- 
ere, o va recâștiga pe Kate și va încerca să șteargă răul 
teribil pe care i-l făcuse. 

Mai putea încă să-şi dobândească perla. 

Broome, 1920 


Seon Espada o dorea pe fată mai mult decât 
dorise vreodată ceva în toată viața lui. Numele 
ei era Anna. Avea pielea albă, ochii albaștri și străbătea 
vioaie câmpurile de parcă ar fi fost o prințesă şi nu fiica 
unui căpitan sărac de lugher. Avea păr de un roșcat 
aprins și un corp împlinit, cu rotunjimi marcate bine de 
rochia de muselină, așa că de câte ori o vedea, i se usca 
gura și simţea un teribil junghi rece în măruntaie. Era 
irezistibilă și de neatins. 

Tatăl ei avea două lughere care stăteau acum 
nefolosite în nămolul din golf. Nu-l făcuseră destul de 
bogat ca să-și permită o casă în oraș aşa că el, soția și 
cele două fiice trebuiau să locuiască pe plaja împuţită, 

mocirloasă, împreună cu oameni din Manila, Malayesia 
și Koepang. Și totuși era un alb și n-avea să permită unui 
coolie! să se apropie de fiicele lui. 

Doar dacă nu... 

Plaja era pustie, cerul încă cenușiu ca și carnea de 
scoică. Simeon se așeză pe o stâncă, luă chitara și îi alin- 
tă încet corzile. Era un semnal dinainte stabilit. Câteva 
minute mai târziu, Anna apăru în uşa barăcii cu pereți din 
tablă ondulată, cu părul încă ciufulit ca după somn, ducând 
un lighean cu apă. Când îl zări, colțurile gurii ei se arcuiră 
în sus într-un zâmbet secret de fată-ţârfuliță. E! știa la ce 
se gândește Anna, ce-ar face dac-ar fi singuri vreodată. 

Ea puse ligheanul cu apă pe un suport din lemn, se 
întoarse cu spatele și se spălă pe față. 

Simeon Espada era un tânăr extraordinar de fru- 
mos, un filipinez cu pielea ca de catifea, cu părul negru 
și lucios ca și cărbunele, un trup tare, elastic și încordat 
şi o expresie ursuză, amenințătoare, care le înnebunea 
pe fete. În Manila putea alege oricând orice fată dar nu 
vroia una cu pielea brună. Vroia imposibilul, vroia să 
atingă pielea albă şi pistruiată a Annei Lacey. 

Toate fetele pe care le avusese erau micuţe, 
oacheşe și zvelte, cu sâni mici și tari, cu șezuturi plate ca 
ale băieților. Le goni din memorie cu un fel de dispreţ și 
compătimire. O fată albă ca Anna ar fi adevăratul premiu. 
Era așa de albă încât te făcea să te gândești la lună. Sânii 
plini îi bombau muselina rochiei când mergea și-l ducea 
cu gândul la niște fructe coapte, aromate, ușor pârguite. 
O privi trecând şi aproape gemu tare zărindu-i silueta prin 
muselina rochiei, imaginându-și-o aplecată așa, goală. 


1 coolie: injurie rasială pentru asiatici, inclusiv cei din India, Asia 
Centrală, etc. (n red.) 

Trebuia s-o aibă. Trebuia. 

Anna își zvântă faţa, apoi brațele, și se îndepărtă cu 
un pas încet mergând spre ocean. Aruncă apa din 
lighean în noroi. Se întoarse, cu același zâmbet ațâțător 
plutindu-i pe gura mică și păcătoasă. 

— Bună dimineaţa, Simeon. 

El puse chitara deoparte șoptind: 

— Arăţi minunat. 

Ea păru mulțumită de cuvintele astea. Își puse 
mâna pe șold: 

— Te-ai sculat devreme. Abia s-a luminat de ziuă. 

— Vroiam să te văd. 

— De ce? 

— Ştii de ce. Nu pot să dorm, mă gândesc doar la tine. 

— Ştii că asta nu e permis, replică ea. 

„Vrea să mă tortureze” își zise el în gând; „îi place 
jocul, poate nu vrea să-i pună capăt." Anna începu să se 
îndepărteze dar el o prinse de mână. Fata icni, iar 
Simeon fu încântat să zărească pe fața ei o undă de 
teamă. Vroia s-o facă să-l sărute dar nu îndrăznea. 

Deodată mama ei apăru în pragul ușii: 

— Anna ? Ce faci ? 

— Nimic, mamă, strigă Anna alergând înapoi către căsuță. 

Molly Lacey se încruntă la tânărul manilez și apoi 
intră la rândul ei. 


— Eşti nebun, îi spuse mai târziu prietenul lui, Huey 
Fong. Uit-o. Mulţumește-te cu târfele din Sheba Lane. 

— O să mă căsătoresc cu ea. 

Ceilalţi râseră. 

— Dacă-i atingi fata, Lacey te dă la rechini ! îi spuse 
Huey. 

Simeon se încruntă: 

— O să vezi. 

— Îi place doar să te vadă cum suferi! Face așa cu 
toți marinarii ! E doar o târfuliță ! 

Simeon se apropie de e! și deodată un cuţit îi luci în 
mână. Huey făcu un pas înapoi, surprins și alarmat: 

— Bine, bine. Liniștește-te. 

— Spune că nu-i așa, strigă Simeon. 

— Îmi pare rău. Na! E-n regulă? 

Simeon puse cutitul înapoi la centură. Huey clătină 
din cap: 

— Mai bine-ai fi atent, prietene. Dacă află Lacey că- 
ţi curg balele după vreuna din fetele lui își găsește alt 
scufundător principal ! 

— Unde să-și găsească altul la sfârșit de sezon ? îl 
întrebă Simeon. 

Dar Huey Fong avea dreptate. Mai târziu în aceeași 
zi, Lacey veni în tabără şi-l găsi pe Simeon stând pe pat 
și cântând la chitară. Era un om solid, mătăhălos, cu 
burta mare şi favoriţi stufoşi. Își vâri degetele în cureaua 
de piele și rămase acolo în cadrul ușii blocând lumina. 

— Am auzit c-ai necăjit-o pe Anna de dimineaţă. 

Simeon se ridică dârz în picioare: 

— l-am spus doar bună dimineața, şefu'. 

— Nu e ce-am auzit eu. 

Lacey băgă mâna în buzunar și aruncă pe pat un 
sul de bancnote: 

— Ăştia-s banii pentru captură şi comisionul pe 
care ţi-l datorez pentru perle. Vreau să pleci din tabără 
până diseară. 

Simeon se uită la bani și apoi înapoi către Lacey: 

— Dar am scos o mulțime de scoici, șefu'. Aproape 
trei tone la ultimul drum. 

— Vreau să pleci până diseară, repetă Lacey 
înainte de a pleca. 

Simeon se uită ţintă la banii de pe pat. Nu putea să 
creadă. Șefii ăștia albi care-l tratau ca pe-un gunoi! Ei, 
nu putea să scape de el aşa ușor. Poate exista o cale să 
obţină ce vrea. Banii. 

Şi în Broome banii însemnau un singur lucru. O 
perlă. 


Nosiro Tanaka străbătuse în şase ani un drum lung. 
Magazinul și sala lui de jocuri îl susținuseră materia! prin 
anii nefericiţi ai Primului Război Mondial dar ambițiile lui 
depășeau simpla supraviețuire. Era un om inteligent și 
începuse să se educe. În timpul Războiului Kaizerului 
învățase să citească în engleză și începuse să studieze 
dreptul comercial. Când industria perliferă își va reveni, 
el vroia să fie bine plasat și să obțină un avantaj din asta. 

Când scafandrii japonezi nou angajaţi sosiseră în 
Broome, el îi consiliase în legătură cu drepturile, cu pri- 
vilegiile lor, și era capabil să negocieze lefuri și comi- 
sioane mai mari pentru captură decât ar fi făcut-o ei 
înșiși. După ce le câștigase încrederea, îi convinsese să 
îşi depună câștigurile la banca lui. Le investea depozitele 
și chiar dacă era extrem de cinstit în afaceri, reușea să 
folosească aceste depozite pentru a finanța alte afaceri. 

Treptat, dobândise profituri substanţiale în 
Chinatown, incluzând o spălătorie, un bordel, două săli 

de jocuri de noroc și un magazin cu răcoritoare. Fusese 
ales în comitetul Clubului Japonez și în două sezoane 
devenise unul din cei mai influenţi străini din oraș. 

De asemenea se îngrășase mult. Corpolenţa lui era 
un motiv de mare mândrie, o etalare ostentativă a pros- 
perităţii crescânde. Începuse să poarte costume albe de 
olandă, ca și proprietarii de lughere, și le trimitea în fiecare 
săptămână la spălătorie în Singapore, exact ca ei. Înce- 
puse chiar să poarte un ceas cu lanţ. Aranjase ca nepotul 
lui, Sioski Hanaguchi, să vină din Japonia și să-l ajute să 
administreze magazinul. Parcursese un drum lung faţă de 
micul .sat pescăresc din prefectura Wakayama. În ziua 
aceea, în insulele Lacepede, nu-i venise ceasul morii. 

Într-o după-amiază, lucra contabilitate în biroul din 
spatele magazinului. Navele se întorseseră pentru scurtă 
vreme, pentru Festivalul Bon Matsuri, iar afacerea fusese 
neobișnuit de înfloritoare în comparaţie cu restul sezonu- 
lui, când Chinatown era practic pustiu. Hanaguchi dădu 
deoparte draperia și-i spuse că un gentleman alb dorește 
să-i vorbească. 

Tanaka se ridică uitându-se la ceasul cu lanț din 
buzunarul vestei în timp ce ieșea din birou, ca să-i 
demonstreze vizitatorului că era un om ocupat. 

— Da, domnule, ce pot să fac pentru dumneavoas- 
tră ? zise el cu glas plăcut. 

— Doamne Dumnezeule, ce te-ai îngrăşat, omule ! 
Și de unde naiba ai costumul acela ? 

Tanaka rămase cu gura căscată. 

— McKenzie-san ! 

— Da, eu sunt. Nu mă aşteptam să te găsesc gătit 
ca un felcer. Ai găsit vreo perlă, domnule Tanaka ? 

Cameron se schimbase foarte puţin. Avea faţa mai 

slabă și în ochii lui era ceva care sugera o uzură morală 
care înainte nu era vizibilă. Dar în costumul alb și cu 
panamaua pe cap îi amintea lui Tanaka de un lord 
englez. Doar uşorul accent scoțian strica efectul. 

Tanaka îl conduse în birou şi-l trimise pe Hanaguchi 
să aducă niște limonadă cu gheaţă de la magazinul de 
alături. Cameron își lărgi nodul cravatei: 

— Am uitat ce cald e în iadul acesta. 

— Ai fost plecat multă vreme, McKenzie-san. 

— Da. Am auzit c-ai fost ocupat în lipsa mea. Mi 
s-a spus că deții deja jumătate din Chinatown. 

Tanaka își plecă fruntea, acceptând complimentul. 

— Am o afacere foarte modestă. Dar acum spune- 
mi noutățile. N-am crezut c-o să te mai văd. Am crezut că 
poate oamenii Kaizerului împuşcat la dumneata. 

— Ah, da, nemernicii mi-au dat cep la Jutlanda’ da' 
nu le-am luat-o în nume de rău. 

— Sunt foarte fericit să te văd, McKenzie-san. 

Cameron clătină din cap. 

— Dacă nu era semnul de deasupora uşii nu te mai 
recunoșteam. Dacă te-ai urca acum la bordul unui lugher 
ai scufunda blestemata de navă. 

Tanaka rânji: 

— Zeii mi-au zâmbit. 

— Aşa o fi dacă o spui dumneata, domnu' Tanaka. 
Dar când am întrebat de dumneata la hotel mi-au spus 
că eşti un ticălos notoriu și ţi-ai băgat degetele în mai 
multe „plăcinte” decât brutarul oraşului. 

Tanaka zâmbi. 


1 Jutlanda: peninsulă în nordul Europei, unde a avut loc cea mai mare 
bătălie navală a primului război mondial (n..red.). 

Hanaguchi intră cu două pahare de limonadă cu un 
strat gros de gheață. Făcu o plecăciune și ieşi. Cameron 
sorbi recunoscător băutura: 

— E ciudat să fiu din nou aici. 

— De ce te-ai întors ? 

Un moment de ezitare. 

— Pentru perle. 

— Perle. Nu mai sunt așa de multe, — cobori ochii 
— Broome s-a schimbat foarte mult. 

— În ce fel? 

— Henry Nilan' murit acum patru ani. Fiul acum 
mare șef la Nilan' Company. Are vite și fermă de oi, multe 
lughere. Anu' trecut cumpărat mașina Buick roșu mare. 
El e omu' număru' unu în Broome acum. 

Cameron dădu din cap afirmativ. Scoase un portti- 
garet de argint și îi oferi lui Tanaka o ţigară. După ce-și 
aprinseră țigările. Cam spuse: 

— Şi ce știi de familia lui ? 

Tanaka surâse ca să-și ascundă stânjeneala provo- 
cată de întrebare. 

— Are fiu minunat acum. Îi spun Jamie. Se spune 
că e foarte deștept. Foarte ascultător cu mama și tata. 

— Da. Am auzit. 

— Şi ce faci pe viitor, McKenzie-san ? 

— Vreau să fac rost de altă corabie. Perla mea e tot 
acolo undeva, mă așteaptă. 

— Să-ţi zâmbească zeii — zise Tanaka după care 
adăugă delicat — ai văzut corabie care vrei să cumperi ? 

— N-am bani să cumpăr sau să închiriez. Asta e 
problema mea. 

Tanaka zâmbi iar: 

— Înţeleg. 

— N-am venit aici să cerșesc, dacă la asta te 
gândești. Nu mă îndoiesc că banca îmi va deschide o 
linie de creditare. 

— Desigur. 

Amândoi știau că fără garanții băncile nu fac așa ceva. 

— Dar eu nu uit că fără dumneata eu aș fi în cimi- 
tirul japonez. Poate-mi faci onoarea, mă lași să plătesc 
datorie mare. 

— Dacă asta dorești, domnule Tanaka. 

— Să datorezi viaţa cuiva e mare povară. Aşa pot 
să te răsplătesc. Ai echipaj ? 

— Wes ca șef de echipaj și un tânăr manilez numit 
Espada ca scufundător principal. Îndrăznesc să spun că 
nu va fi greu să găsesc restul echipajului. 

— O să te scufunzi chiar dumneata ? 

— Mda, de ce nu ?! Nu pot să găsesc alt scafandru 
bun la sfârșit de sezon. 

— Cu tot respectul, dar albii nu se mai scufundă. 
Prea periculos. Lasă oamenii potriviti să înfrunte risc. 

— E prea scump. Am avut noroc să-l găsesc pe 
Espada. 

— Poate Tanaka să te ajute. Am nepot aici în 
Broome, poate încerci pe el ca scafandru număru' doi. E 
băiat bun, foarte dornic să învețe. 

Cameron ridică din umeri. Nu prea putea să refuze 
cererea bărbatului care tocmai îi asigurase împrumutul 
bancar necesar pentru vas. 

— Da, decenu?! 

Tanaka încuviinţă cu o mișcare a capului. 

— Bine. Diseară vii mine acasă și sărbătorim. Să-ţi 
zâmbească zeii, McKenzie-san ! 

— Da. Chiar ar fi timpul s-o facă. 

De s-a întors în oraș cugetă Kate. Era o sete 
în pântecele ei și respiraţia i se tăia deodată 
când se gândea la el. Simţea un amestec de furie și dor, o 
emoție curioasă pe care n-o mai simţise pentru altcineva. 

Mirosul de praf din aer, cald şi pârguit odată cu 
mijlocul sezonului, larma greierilor în amurgul ruginiu, 
aproape maro. 

— Mi-a fost dor de tine ! zise ea cu voce tare, știind 
că n-o poate auzi altcineva. 

Își muşcă buzele simțind o lacrimă sărată cum 
alunecă dinspre tâmplă spre obraz. Ar fi vrut ca el să nu 
se fi întors. Ar fi vrut ca el să nu fi plecat vreodată. 

Stelele se aprindeau una după alta, sclipind ca un 
semnal morse trimis de cer ca să-i prezică destinul dar 
ea nu ştia să-i descifreze mesajul, n-avea cheia. 


În seara aceea, Cameron era tolănit în şaretă pe drum 
spre casa lui Tanaka din Chinatown. Mai erau doar câteva 
mașini în Broome, iar Cameron recunoscu imediat, din 
descrierea lui Tanaka, Buick-ul roşu decapotabil al lui Niland. 

În timp ce maşina trecea repede pe drumul denive- 
lat, acoperit cu pământ roșu, de pe Dampier Terrance, 

Cameron zări în treacăt o față palidă, frumoasă, sub o 
bonetă cu boruri largi şi alături de ea un băieţel serios cu 
bucle întunecate. Îl zări și pe Niland, impunător la adă- 
postul căştii coloniale. Purta mustață, arăta rotofei și 
prosper. Cameron întoarse capul ca s-o mai zărească o 
dată pe ea dar Buick-ul dispăruse într-un nor de praf fin 
și roșu. 

— Trebuie să ai grijă acum, îi spuse mai târziu 
Tanaka, după ce Cam îi povesti întâmplarea. Un bărbat 
trebuie trăiește în prezent. Nu posibil să întoarcă înapoi. 
Eu nu cred. 

— Da, știu asta. Dar nu pot s-o uit. 

Fiica iui Tanaka, Fumiko, le aduse ceai verde de 
iasomie, iar ei vorbiră despre război, perle și viitor. În 
timp ce vorbeau, Fumiko le servi sashimi, adică fâșii de 
ton crud marinat în sos de soia, o delicatesă, şi orez. 
După aceea se îmbătară împreună cu whisky Suntory. 
Când Cameron se pregătea să plece Tanaka șopti: 

— Ai grijă cu Nilan'-san. Îţi faci prea uşor dușmani. 

Cameron se gândi la asta în timp ce se întorcea la 
Hotel Continental. Nu-i era frică de Niland însă îi era frică 
de el însuși. De şase ani se simțea măcinat de vinovăție 
pentru ce-i făcuse lui Kate; venise ca să caute iertarea 
păcatelor pentru că o iubea într-adevăr ? Cât de mult rău 
era pregătit să mai facă doar ca să-și salveze conștiința ? 

Ei, va veni şi clipa lui. Pe moment era lefter. 
Părăsise Marina Regală aproape fără un ban și cheltuise 
puținul avut ca să străbată drumul înapoi până în 
Australia. Dacă nu găsea repede niște scoici bune avea 
să sfârșească prin a dormi pe plajă. 

Şase ani. În timp ce şareta trepida de-a lungul 
Dumpier Terrace, Cam se uita la marea întunecată ca 

noaptea întrebându-se dacă perla lui era acolo jos aștep- 
tând să vină și s-o culeagă în viitor. 


t** 


Siosuki Hanaguchi fusese născut în insula Taiji din 
prefectura Wakayama, o limbă îngustă de pământ la sud- 
vest de Tokyo. Când avea zece ani, bărbații din sat vâs- 
liseră afară din golf unde năștea o balenă. Prinseseră 
puiul în plasa lor dar mama, înfuriată, atacase baleniera 
aruncând oamenii în apă. Toţi se înecaseră prinşi în pro- 
pria plasă, alături de balene. Printre cei care se 
înecaseră în dimineața aceea rece şi cenușie fuseseră 
tatăl lui Hanaguchi și cei trei frați mai mari. 

Într-o singură zi, satul pierduse aproape toți bărbaţii 
așa că Hanaguchi, mama și surorile lui abia puteau 
supraviețui. Unchiul din Broome le trimitea bani ca să se 
întrețină și le descria în culori strălucitoare posibilităţile 
pe care le avea un tânăr dincolo de ocean ca să facă 
avere. Hanaguchi luase hotărârea ca atunci când va fi 
destul de mare să meargă și el în Broome. 

Până în momentul de față fusese o dezamăgire 
amară. Era în oraş de aproape două luni și încă își ajuta 
unchiul în magazinul din Chinatown. Cel mai mult se apropi- 
ase de mare când mersese până la capătul debarcaderului. 
Ura Broome și era nefericit din cauza dorului de casă. Taiji 
era o regiune muntoasă și înverzită şi Broome era plat și 
roşiatic. Dealurile din Taiji erau acoperite cu frasini, pini, ulmi 
și larice; Broome era înconjurat de un deșert nesfârșit de 
arbuşti pindan şi monstruoși copaci-elefant. În Taiji era 
răcoare, ceață, erau cascade şi văi umbroase; Broome era 
uscat, prăfuit și de o căldură sufocantă. 

Dar Hanaguchi era hotărât să stea și să învețe 
meseria de scufundător pentru perie. Nu vroia să fie 
mereu servitorul unchiului. Avea să facă avere şi să nu 
trebuiască să cerşească din nou. 

În cele din urmă, norocul îi surâse. Trebuia să 
înceapă ca scufundător de probă pe Roebuck pentru un 
proprietar alb numit McKenzie. Urma să primească patru 
lire pe lună plus un bonus pentru scoici și un comision 
pentru orice perlă găsită. Nu era mult dar era un început. 
Prima leafă pe trei luni în avans înainte de plecare. 
Unchiul lui știa că McKenzie avea nevoie de bani aşa că, 
la sfatul unchiului Tanaka, Hanaguchi se oferi să dea 
banii înapoi împrumut cu o dobândă de zece la sută. Fu 
surprins când noul angajator acceptă oferta. În dimineața 
următoare Roebuck părăsi Broome, îndreptându-se 
către terenuri perlifere. 

Hoem se pregătea pentru prima lui 
coborâre şi încerca să nu lase faţa să-i 
trădeze frica. 

Jos pe fundul mării era frig așa că scufundătorii pur- 
tau pe sub costume cât de multă protecţie puteau. 
Hanaguchi își pusese două salopete de flanel și două 
perechi de șosete groase de lână. Își învelise în jurul 
abdomenului încă o bucată lată de flanel cu o lungime de 
aproape patru iarzi. Peste toate îşi pusese o pereche de 
pantaloni de lână și un pulover greu de lână care îi 
ajungea aproape la genunchi. Până terminase de îmbră- 
cat gâţâia deja din cauza căldurii tropicale. Avea să fie o 
ușurare să intre în apă. 

Wes îl ajută să pătrundă în costumul rigid de scu- 
fundător, din canava, bine uns la încheieturile mâinilor și 
la glezne. Urmară cizmele grele cu tălpi de plumb și 
corsetul de cupru care se punea la partea superioară a 
costumului şi se ataşa de el cu piuliţe fluture. 

— Ca lumea ? zise Wes. 

Hanaguchi abia se mai ținea pe picioare. Aproape 
leșinat din cauza căldurii, cu genunchii încovoiaţi sub 
greutatea costumului, gâfâia de frică. Avea gâtul prea 
încordat ca să poată răspunde. Dădu din cap şi printr-un 
efort de voință, se duse către parapetul lugherului știind 
că McKenzie și Simeon, scafandrul principal, îl privesc. 

Era hotărât să nu cadă. Era şansa lui de a se întoarce în 
Japonia bogat. Gata cu cerșşitul. 

Păși pe scara de frânghie așteptând ca Wes să-i 
pună pe spate și pe piept greutăţile de plumb, apoi veri- 
fică și reverifică furtunul de aer şi parâma de salvare. La 
sfârșit, înălță casca grea de cupru, înverzit de la apă, și 
o puse pe cap. Wes fixă cu şuruburi vizorul la locul lui. 

Și, deodată, nu mai fu parte a lumii pline de lumini 
și sunete clare. Fâsâitul aerului care-i umplea costumul 
avea ecou în casca largă și odată cu el veni mirosul 
pătrunzător de sare, ulei de motor și pește. Își încleștă 
pumnii mai strâns pe frânghie ca să-și oprească tremurul 
mâinilor și se întări pentru chinul care urma. Nu trebuia 
să dea greș. 

Părăsi scara şi intră în ocean. 

Timp de câteva minute, aerul din costum îl menţinu 
vertical în apă. Apoi își aminti că trebuia să modifice po- 
ziția şurubului supapei de aer din exteriorul căștii. Îşi 
folosi mâna dreaptă ca să închidă supapa și, cu o 
explozie de bule, se scufundă într-o altă lume. 

Hanaguchi stătea pe fundul nisipos al oceanului și 
era vrăjit de frumuseţea care-l! înconjura. Se afla pe o 
întinsă câmpie subacvatică unde algele erau legănate de 
curent ca și iarba bătută de vânturi. În faţă, prin verdele 
întunecat se deslușea o stâncă pe ai cărei pereți verticali 
creșteau ciorchini de bureţi de un roz și un verde- 
albăstrui delicat. 

Începu să meargă către ea. Scalari roșii și albi 
intrau și ieșeau cu o iuţeală de săgeată din grotele 
întunecate, iar ochii micuţi și galbeni ai unui pește santi- 
nelă scrutară apa protejaţi de cârceii unei plute subac- 
vatice. 

Nu știa cât timp stătuse acolo, fascinat de această 
lume complet străină. Deodată, frica se întoarse într-un val 
rece. Se simţi de parcă ar fi plutit pe ceață, singur, încon- 
jurat de hoti și de ucigași. Verdele deprimant al mării și 
impenetrabilele umbre negre de sub stâncă îl înspăimân- 
taseră. Mâna i se încleștă pe parâma de salvare. Un sem- 
nal și l-ar ridica înapoi spre căldură și lumină. 

Stătu multă vreme perfect nemișcat, paralizat de 
frică. Se gândi: „Trebuie să mă străduiesc să scap de 
frica asta”. Uită de ea în timp ce căuta în recif, din ce în 
ce mai disperat, fără să găsească măcar o scoică. În 
curând, Wes îi semnaliză că era momentul să urce iar 
când ajunse la suprafață în sacul pe care-l purta la brâu 
nu era nici măcar o singură scoică. Nimeni nu-i spuse 
nimic în timp ce Wes îl ajuta să-și dea jos costumul iar el 
se așeză lângă catarg și fumă singur o ţigară. 

Simeon era jos și deja trimisese sus primul sac plin 
cu scoici. 

Hanaguchi mai cobori de două ori în adâncuri și tot 
de două ori urcă la suprafaţă cu mâna goală. Între timp, 
grămada de scoici a lui Simeon se făcea tot mai mare pe 
punte. 

Când japonezul coborî pentru ultima oară, soarele 
era aproape la apus. Nu luă în seamă peisajul din jurul 
lui, frica îi era înăbușită de furia pentru propriul lui eșec. 
Trebuia să găsească măcar o scoică. Doar una! 

Rătăci de la o stâncă la alta căutând disperat. 
Deodată, văzu ceva sclipind printre alge în partea dreap- 
tă. Fu acolo doar o clipă, ca și cum o oglindă ar fi sclipit 
în soare, apoi dispăru. El înaintă greoi în direcţia aceea. 

Era o cochilie de perlă, o perlă mare. Se deschis- 
ese ca să se hrănească cu apă adusă de reflex iar ceea 

ce văzuse Hanaguchi era sideful strălucind înăuntrul 
cochilii. Dar pe dinafară era așa de acoperită de alge şi 
plante de mare încât dacă nu s-ar fi deschis o clipă, băr- 
batul n-ar fi văzut-o niciodată. 

O desfăcu din recif folosindu-și cuțitul și o puse 
aproape cu respect în sacul de la brâu. Deodată își dădu 
seama că erau stridii pretutindeni în jurul lui. Acolo unde 
cu o clipă în urmă zărea doar corali, stânci și alge, acum 
putea vedea o abundență de scoici. Se simţea ca un orb 
care deodată și-ar fi recâștigat vederea. 

Cu inima pulsându-i tare de triumf și ușurare, 
începu să umple săculeţul legat în jurul taliei. 

Simeon se uita în timp ce conţinutul încă unui 
săculeţ cu stridii era scos din apă şi aruncat pe grămada 
lui Hanaguchi. Noul scufundător de probă devenea din 
ce în ce mai experimentat. În curând, grămada lui o va 
ajunge și poate chiar depăși pe-a lui. Doar îndelunga lui 
experienţă îi mai departaja acum. Hanaguchi cobora mai 
adânc și stătea jos mai mult decât ar fi putut el vreodată. 
Cât timp va mai fi scufundător principal ? Nenorociţii ăștia 
gălbejiţi și micuţi or să acapareze toată afacerea într-o zi. 

Se sculă de pe scăunel și merse către marginea 
vasului. 

— Mai cobor pentru o tură, îi spuse lui Hassan, 
mecanicul lui. 

— Mai ai pauză. 

— Mă duc jos! Fă ce ţi se spune! 

Cameron, ocupat cu deschiderea scoicilor pe 
punte, înălță capul. 

— Nu-ţi vine rândul decât peste o jumătate de oră, 
domnule Espada. 

— Sunt în regulă, șefu'. Vreau să mă întorc acolo jos. 

Cameron zâmbi: 

— Te ţinte în alertă, nu-i așa ?! 

Simeon se întoarse și cobori pe scara de frânghie. 
Câteva minute mai târziu cobora în adâncuri prin apa 
verde și întunecată. 

Era la reflux şi apa avea o limpezime de cristal. 
Când Simeon ajunse pe fundul oceanului îl văzu pe 
Hanaguchi foarte clar, aproape la cincizeci de iarzi dis- 
tantă. Dăduse de o zonă cu multe scoici și degetele îi 
rătăceau printre alge și bureţi. Îmbrăcat în costum și cu 
casca pe cap, se mișca cu greutate străbătând nisipul ca 
un monstru preistoric iar furtunul roșu de cauciuc prin 
care era alimentat şi parâma de siguranţă din cânepă de 
manila se ridicau în apă ca niște enorme tentacule. 
Bulele de aer urcau în spirală formând norișori argintii. 

Simeon porni către e! chiar înainte să se fi hotărât 
ce vroia să facă. 


Hanaguchi lucra febril, desprinzând stridiile de pe 
stâncă. Când puse ultima scoică în săculeţ se uită în jos 
să vadă dacă era plin. Era aproape gol. Apucă sacul și îl 
ridică până în fața vizorului căutând o spărtură. 

Deodată țăcănitul monoton al pompei de pe 
lugherul de deasupra încetă. Furtunul de aer! Furtunul 
de aer era tăiat! Puse mâna pe supapa de aer ca s-o 
închidă și să împiedice apa să-i pătrundă în cască. Era 
deja închisă. 

Bule de aer îi ieșeau din cască într-o masă 
înspumată, iar costumul începu să se strângă sub pre- 
siunea apei. Pipăi disperat supapa, o reglă şi, pe măsură 
ce costumul era represurizat, încreţiturile din el se 
neteziseră iar. 

Ce se întâmpla ? 

Își înfipse bine picioarele în nisip trăgând cu sete 
aer în piept ca să-și controleze respirația. Își simţea 
inima bătând gata să-i spargă coastele. Încercă să-și 
închipuie ce se întâmplase. Singurul lucru care-i veni în 
minte era că supapa e defectă. Să se întoarcă la 
suprafață ? Dacă se înșela ceilalţi vor râde de el. 

Dar ce era cu sacul de scoici ? 

Ceva î! lovi tare din spate. Un rechin! Duse mâna 
la parâma de siguranță și o scutură tare. 

— Trageţi-mă sus! ţipă în singurătatea din cara- 
pacea costumului. Trageţi până vi se rupe spinarea! 

De îndată ce Hanaguchi fu urcat pe scara de 
frânghie lângă bordul lui Roebuck, Wes îi scoase rapid 
casca și începu să desfacă șuruburile corsetului. 

— Ce e ? Poate rechinii dat târcoale la tine ? Poate 
tu papă-lapte ? 

Hanaguchi nu răspunse la întrebările lui Wes și lui 
Cameron. Picioarele îi tremurau așa de tare încât Wes tre- 
bui să-l ajute să se așeze pe un taburet de lângă catargul 
principal. Își şterse transpiraţia de pe faţă cu un prosop și 
luă cu degete tremurătoare ţigara care i se oferise. 

— Spiritele apei au furat scoicile, zise el în cele din 
urmă. 

Se lăsă tăcere și apoi echipajul, mai ales băștinașii 
koepanger, izbucni în râs. Cameron fu singurul care nu 
găsi în asta nimic caraghios. 

— Nu există așa ceva. 

Hanaguchi mormăi şi trase cu sete din țigară. Sigur 
că existau spirite de apă. Chiar şi ce! mai mic copil din 
satul lui știa asta. 

— Spiritele apei au furat scoicile și au închis supa- 
pa de aer, pe urmă m-au atacat. 

— Mda, și cum arătau spiritele astea ? 

— Verzi, inventă Hanaguchi. Verzi și putrezite. Cu cra- 
niu în loc de față. Poate un scufundător mort. Poate o stafie. 

—  Întoarce-te acolo jos, domnule Hanaguchi. 
Domnul Espada ne trimite scoici bune. Ar trebui să fii 
acolo cu el. 

— Nu aici. În alt loc mai bine. Aici sigur găsit scu- 
fundător mort. 

Cameron înjură și-i întoarse spatele. Îi cunoștea 
bine pe japonezi, erau scafandri buni dar nemaipomenit 
de superstiţioși. Ar fi inutil să încerce să-l convingă. lar 
lucrul la adâncime îi aducea pe unii în starea asta. După 
o vreme, chiar și cel mai bun scufundător începea să-și 
imagineze diverse lucruri. Ei, Simeon va trebui să se scu- 
funde singur până vor epuiza sursa asta de scoici. 
Membrii echipajului se priviră unul pe celălalt cu subințe- 
les și se ciocniră cu degetul în tâmplă. 

în cele din urmă, Simeon ieși la suprafață aproape 
două ore mai târziu. După ce-şi dădu jos costumul, accep- 
tă cana de cafea oferită de bucătar și se așeză pe parapet. 

— Bună recoltă, domnule Espada, zise Cameron 
uitându-se la grămada de scoici a manilezului. Apropo, 
n-ai văzut întâmplător un scafandru mort acolo jos ? 

Simeon țuguie buzele gânditor și clătină din cap. 

— Domnul Hanaguchi crede că un craniu cu corp 
verde i-a furat scoicile. 

— Păi, de fapt eu i-am furat o parte din scoici. Dar 
n-am văzut nici o fantomă. Poate că l-am speriat. 

Acum tot echipajul îl privea ţintă pe Simeon. 

— Aşa m-am gândit și eu, zise Cameron. l-ai închis 
și supapa de aer? 

Simeon râniji: 

— Pe urmă i-am dat un șut în fund cu cizma. Ar fi 
trebuit să-l vedeţi cum a sărit ! 

Dădu capul pe spate hohotind de râs. În curând, tot 
echipajul făcu la fel. Singurii care nu râdeau erau 
Cameron, pe care gluma îl costase o după-amiază de 
muncă a unui scufundător, și Hanaguchi. 

— A fost o glumă, făcu Simeon. 

Hanaguchi prinse în mână cavila de matisit și se 
apropie de el. l-ar fi despicat teasta manilezului dar Wes 
îl opri din drum apucându-l în braţe. ÎI tinu până când 
Cameron îi luă din mână drugul de fier și apoi îl împinse, 
deși se zbătea blestemându-l pe Simeon în japoneză, în 
jos pe scări, către cabina lui. 

Cameron se întoarse către scufundătorul principal. 

— Ar trebui să-ți rup gâtul cu mâinile mele pentru 
farsa asta, zise el aruncând cavila peste punte atât de 
tare încât ea se rostogoli până la găurile de drenaj. 
Cobori sub punte să-l ajute pe Wes să-l calmeze pe 
micul japonez. 

Se lăsă o tăcere de moarte. Simeon le făcu semn 
cu ochiul koepangerilor. Asta o să-i dea de gândit micu- 
lui nemernic gălbejit. N-avea importanță că își făcuse un 
dușman de moarte. Era prea îngâmfat ca să-și dea 
seama de asta. 

Simeon stătea întins pe priciul lui în întuneric, 
ascultând zgomotele nopţii. Lanţul ancorei lui Roebuck 
scârțâia și vibra în timp ce vasul înfrunta marea, scân- 
durile trosneau din cauza tangajului. Îl auzi pe japonez, 
Hanaguchi, scâncind prin somn, luptându-se iar cu 
demonii mării. Ceva se târa pe podea — un gândac sau 
poate un şobolan. 

Corul sforăiturilor membrilor echipajului îl satis- 
făcea, însemna că e în siguranţă. leşi încetișor din pri- 
ciul lui și merse în picioarele goale pe punte către tam- 
buchi. Era o noapte fierbinte, o lună de trei pătrare lumi- 
na destul de bine totul, gonind umbrele. Puntea era 
pustie, doar koepangerul de cart adormise lângă fusul 
cârmei. Simeon ieși din tambuchi și așteptă, de-abia 
îndrăznind să respire. Dacă-l prindea căpitanul n-avea 
să mai obțină vreodată de lucru în zona asta. Dar pentru 
un trofeu ca Anna Lacey era capabil să riște oricât. 

Pe punte, lângă catargul principal, se afla o 
grămăjoară de scoici nedeschise. În după-amiaza aceea, 
căpitanul îl trimisese înapoi în adânc drept pedeapsă 
pentru farsa pe care i-o jucase lui Hanaguchi. Până se 
întorsese el, soarele apusese, așa încât Cameron fusese 
obligat să lase scoicile acolo. 

Stridiile aproape se sufocaseră în cochilii în timpul 
serii, iar acum o parte din ele își deschiseseră articulațiile 
cartilaginoase ca să inhaleze aer răcoros. Simeon se 
apropie precaut; știa că la cea mai ușoară atingere sau 
vibraţie se vor închide brusc. În puţinele ocazii în care erau 
lăsate peste noapte pe punte scoici nedeschise, dimineața 
găseau uneori șobolani morţi din care doar cozile rămăs- 
eseră afară, corpul fiind prins în scoicile pe jumătate 
deschise pe care ei încercaseră să le mănânce de vii. 

Simeon se lăsă în genunchi, ținând în mână un dop 
de plută și o sârmă răsucită. Se târî în fată căutând să 
zărească o licărire în vreuna din scoicile deschise. Când 
văzu una, aruncă dopul de plută între aripile scoicii ca s- 
o țină deschisă și vâri înăuntru sârma făcută cârlig încer- 
când să simtă duritatea unei perle. 

Încercă de vreo douăsprezece ori, ştiind că 
aproape n-avea nici o șansă. Dar auzise multe povești în 
Chinatown. Așa se întâmpla uneori. De ce să nu existe o 
perlă și pentru Simeon Espada ? Totuși, după o oră şi 
ceva era gata-gata să se dea bătut. Apoi, exact când își 
promisese că aceea va fi ultima scoică, sârma răsucită 
lovi ceva dur. Extrase miezul și-l auzi căzând pe punte cu 
un zgomot înfundat. ÎI ridică în lumina lunii și își înăbuși 
o exclamaţie de surpriză. Era o perlă, o perlă imensă! 

Vroia să strige de bucurie; în loc de asta, înfășură 
preţioasa piatră într-o batistă roșie pe care-o purta la gât. 
Degetele îi tremurau așa de tare din cauza emoţiei încât 
aproape c-o scăpă într-o gaură de drenaj. Puse înapoi în 
buzunar dopul de plută şi sârma și se furișă prin tam- 
buchi către priciul lui. 

Îi era imposibil să doarmă. Își imagina că sigur 
bătăile zgomotoase ale inimii lui vor trezi pe toată lumea 
de pe vas. Era un om bogat! Averea abia obţinută va fi 
pașaportul lui către formele unduioase, către locurile 
secrete, mătăsoase, ale Annei Lacey. 

Degetele îi atingeau mereu perla ascunsă în batista 
de la gât ca să se asigure că era adevărată, nu visul unui 
scufundător cuprins de febră. În timp ce stătea acolo 
treaz, numai cu visurile şi planurile lui, un alt suflet i se 
alătură în veghea lungă și secretă. 

Un pui de balenă cu cocoașă se rătăcise de mama 

lui și din disperare o confundase cu silueta greoaie a 
lugherului. Simeon îl auzea înotând pe lângă vas și jela- 
nia lui prevestitoare de nenorocire îl făcu să se înfioare 
de groază. Era ca și cum Parcele ar fi văzut ce făcuse și 
se pregăteau să-l pedepsească în timp ce jeleau pentru 
nenorocul viitor. 

pe a doua zi după-amiaza, cantitatea de 
scoici recoltate de Simeon scăzuse mult. Nu 
putea să se concentreze. Scoicile erau multe, la 
douăsprezece stânjeni adâncime, dar el adusese la 
suprafață doar cam jumătate din cantitatea obişnuită. 
Pentru el nu mai conta. Singurul lucru care conta era 
perla, acum cu grijă ascunsă în faldurile batistei de la 
gâtul lui. Singurul lucru la care se gândea era să se 
întoarcă în Broome, unde putea găsi un cumpărător pen- 
tru comoara lui secretă. 

Neatent, nu văzu pericolul decât când era prea târz- 
iu. Sus pe Roebuck, Wes stătea lângă compresorul de aer 
cu ochii ţintă pe aparatele de măsură în timp ce unul din- 
tre koepangeri, Hassan, stătea pe o platformă în exteriorul 
velelor de la pupa manevrând parâma de siguranță. 
Hanaguchi stătea lângă catargul principal și fuma o țigară. 

— Ştii ce s-a-ntâmplat cu domnul Espada astăzi ? îl 
întrebă Cameron pe Wes. 

— Poate-i speriat de Hanaguchi, căpitane. 

— N-aș fi crezut că un om ca el se sperie așa de uşor. 

Wes ridică din umeri. Cine poate să ştie cum 
reacţionează omul când e în primejdie ? Bărbaţi care se 
arătau lipsiţi de teamă când întâlneau un rechin deveneau 
brusc lași la vederea unui cuţit. Lucra deja de zece ani pe 
lughere printre culegătorii de perle așa că nu mai era uimit 
de nimic din ce putea un om să facă său să nu facă. 

Era după-amiaza târziu și soarele coborâse puţin dea- 
supra apei. Oceanul era plat și lucios. Atâta strălucire îţi 
îndurera ochii, te obosea și te adormea. Te cuprindea plic- 
tiseala și uneori cel mai greu lucru era să stai treaz. Deodată, 
se văzu o ceaţă de stropi la mai puţin de-o sută de iarzi de 
tribord şi un corp uriaş, cenușiu, sparse oglinda apei. 

— Ce-a fost asta ? ţipă Cam. 

Era o butucănoasă si bătrână balenă cu cocoașă. 
Se legănă în vâltoare uitându-se drept spre ei cu un ochi 
mic ca de vacă. Trimise în sus un jet de apă care se 
ridică mult în aer. Îşi expuse scurt coada şi apoi dispăru 
în apă, desăvârșindu-şi plonjonul. 

— Scoate scafandrul ! ţipă Cameron către Hassan. 
Repede, omule! 

Cameron simţi carena vibrând în timp ce animalul 
își freca trupul de chila corăbiei în încercarea de a se 
curăța de scoicile și cicarii care o necăjeau. Mai mulți 
membri ai echipajului se dezechilibrară şi căzură ici-colo 
pe punte. Apoi balena ieşi din apă în zona provei, aproape 
sprijinindu-se pe coadă ca să se uite în jos la piticii de pe 
Roebuck cum fugeau îngroziți. Era așa de aproape încât 
Cameron putea să-i vadă vechile cicatrice de pe corp în 
timp ce apa șiroia de pe corpul cenușiu ca gresia. Apoi se 
scutură ca un câine uriaș și ud, iar un potop de cicari zbu- 
rară spre apă în toate direcţiile. Pe urmă plonjă pe spate 

într-o gigantică explozie de apă pulverizată. 

Echipajul alergă să aducă cești goale metalice de 
cafea și canistre de benzină pe care să le bată frenetic 
de carenă ca să încerce să sperie monstrul. Cameron 
flutură în mână almanahul marinarului ţipând: 

— Nu e sezonul vostru! Aţi venit o lună prea 
devreme ! Pleacă, am un om acolo jos! 

Aruncă pe jos cartea într-o explozie de furie 
neputincioasă. 

— Scoate-l pe omul acela afară ! 

Simeon simţi smucitura parâmei de salvare şi 
mişcările care îi spunea în semnale morse — vino sus mai 
repede! Privi în sus, văzu carena de aramă a lui 
Roebuck la dreapta lui și apoi, aproape deasupra capu- 
lui, o burtă albă masivă, aproape la fel de mare ca și 
lugherul însuși. 

— Irkan paus, murmură el. O balenă! Fecioară 
Maria, Maica Mântuitorului, ajută-mă! 

încă o lovitură leneșă din coadă și balena ajunse 
exact lângă tubul flexibil și roșu al conductei lui de aer. 
Simeon își reglă repede supapa umplându-și costumul 
cu aer, gata să urce. Apoi se uită iar în sus văzu cu 
groază cum tubul roșu alunecă exact pe lângă corpul 
balenei, la șaptezeci de picioare deasupra lui. Pe măsură 
ce ea își apropia coada, trase puternic în jos încercând 
să ferească furtunul de coada balenei. 

Prea târziu. Balena cu cocoașă simţi cum furtunul i 
se strânge în jurul trupului şi intră în panică. Făcu un salt 
în sus, trăgându-l pe Simeon după ea cu iuţeală. 

Parâma de salvare fâșâi pe copastia pupei. Wes 
apucă un colac greu de frânghie și o răsuci în jurul fungii 
ca s-o asigure. Apoi Cameron se aruncă cu tot corpul 

peste parâmă şi strigă la restul echipajului să-l ajute. 
Koepangerii alergară iute și se repeziră și ei să țină de 
parâmă, chiar și Curry-Curry ieși din cambuză ca să dea 
o mână de ajutor. 

Furtunul de aer, întins la limită, tremură câteva clipe 
și apoi se rupse cu zgomot. 

— lisuse, l-am pierdut ! strigă Cameron. 

Parâma de salvare era complet desfăşurată. 
Roebuck se cutremură și începu să avanseze ancorat în 
trena balenei. Cameron, cu mâinile sângerând la fre- 
carea cu parâma, alergă la prova. Văzu balena în 
întregime, cu parâma încă înfășurată în jurul trupului. 
Pentru o singură clipă absolut de necrezut îl văzu pe 
Simeon Espada culcat, răstignit pe spatele imens al 
creaturii. Apoi parâma cedă la rândul ei cu un zgomot ca 
o împușcătură, frânghia făcu mai întâi arabescuri prin aer 
şi după aceea căzu peste apă. 

Simeon se rostogoli de pe spatele argintiu al 
balenei și o urmă în adâncuri. 

Timpanele lui Simeon se spărseseră. Se simţea de 
parcă prin urechi, nas şi creier i-ar fi înfipt ace înroșite în 
foc. Capul i se lovea de casca de cupru iar corpul îi era 
chinuit de greutatea cizmelor cu tălpi de plumb. 

Chiar și prin ceața sângerie a agoniei, e! ţinu bine 
cu mâinile furtunul de aer. Ştiu că atâta timp cât fragilul 
furtun de cauciuc rămânea intact, el va supravieţui. Aerul 
îi pătrundea doar intermitent în cască pentru că furtunul 
era torsionat și strivit. Ştiu că în curând se va rupe, așa 
că își închise supapa laterală de pe cască. Câteva 

secunde mai târziu, furtunul cedă într-o explozie de bule. 
Fu ultimul lucru pe care îl înregistră înainte să se cufunde 
în inconștientă și întuneric. 

Șopti „Anna” şi leșină. 

Cameron luă cuțitul care zăcea aruncat lângă gră- 
mada de scoici. Tăie parâmele bărcii. O aruncă în apă și 
sări în ea aproape răsturnând-o: 

— Wes! Hassan ! Ramus ! La vâsle ! Mișcaţi-vă! 

Cameron împinse șalupa mai departe de Roebuck 
iar ceilalţi săriră lângă el. Apucară vâslele. O duzină de 
lovituri de vâsle rapide și se depărtară de Roebuck. Deja 
Wes putea și ei să vadă ce zărise Cameron de la prova. 
Costumul lui Simeon, parțial umflat, îl ținea deasupra 
apei. Dar corpul începuse deja să se scufunde înapoi 
sub suprafaţa lucioasă. 

— Mai repede ! le strigă Cameron celorlalți, luptân- 
du-se cu vâslele. Împingeţi cu toată forța! 

Costumul lui Simeon se zărea la doi stânjeni 
adâncime și se scufunda repede. În timp ce manevrară 
barca aducând-o deasupra lui, Cameron făcu un laţ la un 
capăt al unui colac de frânghie și sări în apă complet 
îmbrăcat. Plonjă ca o săgeată în jos către imaginea 
neclară a costumului verzui. Trecu lațul frânghiei în jurul 
picioarelor lui Simeon. 

Erau la aproape trei stânjeni adâncime. Oare 
frânghia avea să fie destul de lungă ? 

Plămânii lui Cameron cerșeau aer. Se luptă să 
ajungă la suprafaţa apei, ţinând strâns în mână frânghia. 
leşi din apă gâfâind și-i trecu frânghia lui Wes, care 
înfășură iute capătul ei în jurul suportului stinghiei lopă- 
tarului în timp ce Ramus și Hassan îl ridicau pe Cameron 
în barcă. Vomita alae: apoi Wes si doi malaiezi îl săltară 

pe Simeon înapoi către suprafaţă. 

Să încerce să-l ridice din apă cu casca aceea grea 
și corsajul de cupru pe umeri ar fi fost imposibil. În loc de 
asta îl legară pe Simeon de tribord, iar Wes sări în apă 
să-i desfacă vizorul căștii. Era mânjit de sângele lui 
Simeon. Wes se uită atent înăuntru ștergând cu alge 
masca mânijită de sânge. Simeon nu respira, avea fața 
umflată și neagră. 

— Poate-i prea târziu, mormăi Wes. 

Cameron se târî spre tribord în patru labe: 

— N-o să-l las să moară după atâta efort. Înapoi pe 
Roebuck, repede! 

Simeon nu-și mai amintea nimic din călătoria cu 
Roebuck înapoi spre Broome. Când își reveni, era închis 
într-o cameră Heinke de recompresie, un cilindru steril 
din oţel în care azotul putea fi disipat lent din țesuturi. 
Văzu feţe care îl priveau printr-un ecran de la extremi- 
tatea camerei. Încercă să se miște dar fiecare închei- 
etură din corpul lui deveni dureroasă. Era ca și cum ceva 
prizonier în creierul lui ar fi încercat să iasă prin partea de 
sus a craniului. Faţa îi pulsa de durere iar încheieturile de 
la vintre și umeri păreau sfredelite de un instrument bont. 

Dar trăia. Cum? Probabil era meritul şefului alb. 
Wes îi spusese că șefu' nu pierduse niciodată un om pe 
mare. Găsise cumva o cale de salvare. Îşi aminti de 
perlă, iar degetele îi fugiră la gât. Era tot acolo. Buzele 
umflate i se desfăcură într-un rânjet și sânge proaspăt 
țâșni din el pătându-i dinţii. Anna ! 

camerei. iti datorez viața. Dar tot trebuie să-ţi iau perla! 


22 


Soze apunea. De pe țărm venea miros de 
mâncare, aromele de curry și sos de creveţi se 
amestecau cu iz de mangrove şi apă de mare. 

În golf, doi bătrâni malaiezi cu pantaloni de stambă 
suflecați până la genunchi vâsleau ca să aducă o șalupă 
înapoi la mal, iar clinchetul trincheţilor se auzea clar în 
tăcerea serii. Traseră barca pe plajă și se îndreptară 
către căsuţa lor cărând legat de vâsle un barramundi’ 
lung de-un yard. 

Anna Lacey se duse către rezervorul plin cu apă de 
ploaie ca să-și umple găleata. Se ivi o mână care o 
prinse de încheietură și o trase în umbră. 

— Simeon! 

El o trase aproape și o sărută apăsat pe buze. Dar 
când încercă să exploreze cu limba interiorul guriţei 
fierbinţi și dulci fata îl împinse deoparte. Se uita fix la el 
cu ochii mari plini de mânie și emoție: 

— Ce-ţi închipui că faci ? şuiera Anna aruncând o 
privire temătoare către ușa barăcii familiei sale. 

— Te iubesc, șopti Simeon 

— Ai înnebunit. 

— Ard de patimă pentru tine, Anna. Mă chinui în fiecare zi. 


1barramundi- specie de pește (n. red.) 

Anna îşi dădu capul pe spate, studiindu-l: 

— Am auzit c-ai fost în spital. 

— N-ai venit să mă vezi! 

— Sigur că n-am venit! 

Simeon îi simți ochii ațintiţi pe faţa lui şi se retrase 
în întuneric. 

— Ce s-a întâmplat cu faţa ta ? 

— N-am nimic. 

Era îngrozit că ea observase. Fusese totdeauna 
înfumurat din cauza felului cum arată, iar întâmplarea 
nefericită cu balena îl costase un nas rupt și un obraz 
zdrobit. Trăsăturile tinerești, atrăgătoare, erau afectate. 

Ea făcu un pas către el trecându-și vârful degetelor 
de-a lungul obrazului chinuit. El îi aruncă mâna într-o parte. 

— Nu fi supărat, zise fata. Nu-mi pasă. 

Simeon privi către barca familiei fetei: 

— Unde-i taică-tu ? 

— E pe mare. 

— Atunci vino-ncoace. 

Încercă s-o tragă spre el dar ea se feri. 

— Nu pot. 

— Nu mă placi? 

— Ştii că-mi place de tine. 

Deci era adevărat, și ea îl dorea! Stătea acolo, cu 
braţele încrucișate ca să-l tachineze, să-l vadă cum se 
perpelește. lar întoarse capul. 

— Atunci de ce nu mă lași să te sărut? 

— Ştii de ce! 

— O să mă căsătoresc cu tine, șopti el. 

— Nu poți. 

— Am o perlă. 

Ea îl privi cu ochi mari: 

— Ce tot spui acolo ? 

— E frumoasă, lucește ca luna. O să fiu bogat. Și 
atunci taică-tu n-o să mă mai trateze ca pe un nimic. 

— Lasă-mă să văd perla. 

El îi făcu semn să se apropie. Dar în loc să-i arate 
perla, Simeon o trase către el şi-i strivi buzele cu un 
sărut. De data asta ea nu se zbătu mult și-l lăsă să-i pună 
mâna pe sânul rotund și ferm. Din baracă se auzi o voce: 

— Anna! 

Ea se smulse de lângă el. 

— Vin, mamă! 

Și pe urmă dispăru lăsându-l furios, frustrat, cu 
amintirea fugară a sânului ei și mireasma ei proaspătă, cu 
cântecul lui de dragoste înălțat către soarele apunând. 

Anna ieși din întuneric sperând că mama ei nu-i va 
observa obrajii îmbujoraţi. Dar Molly Lacey nu era nici 
proastă și nici oarbă. Văzuse silueta unui bărbat dis- 
părând printre barăcile de pe plajă. 

— Cu cine vorbeai, Anna ? 

Anna se întoarse la rezervor și începu să umple 
găleata. Se făcea că nu aude. Dar mama n-avea nevoie 
de răspuns. Era manilezul acela oacheș care-i făcea ochi 
dulci fiicei sale de câte ori era în tabără. 

— Vino înăuntru acum, fato. Vreau să-ţi vorbesc. 

Vroia să vorbească şi cu soțul ei de îndată ce se 
întorcea de pe mare. 

Ajuns în cămăruţa lui din pensiunea canton, 
Simeon încuie ușa și apoi merse la saltea și luă perla din 
ascunzătoare. Despături batista roșie în care era învelită 

și tinu piatra în palma deschisă. Era perfect rotundă, cam 
de o sută cincizeci de drame greutate, cu o tentă roz, ca 
o lună sângerândă. Li se spunea perle trandafirii, cele 
mai preţioase dintre toate. 

Simeon ştia că nu putea încredința o marfă ca asta 
nici unuia dintre negustorii chinezi. Sigur l-ar înșela. Dar 
exista un alb care cumpăra marfă de furat. Era un lucru 
binecunoscut că le cumpăra pentru „Niland și Asociaţii”; 
va merge deci la Patrick Flynn. 

„lata a îmbătrânit” se gândi Kate. Pe nas îi 
apăruseră, din cauza băuturii, vinișoarele roz, semnele 
vaselor de sânge sparte, iar carnea îi atârna ca niște 
pungi pe sub ochi și bărbie. Şuviţele lungi argintii de pe 
cap se subțiaseră. 

Stătea așezat pe un scaun de răchită pe verandă 
luând guri mari dintr-un pahar cu gin şi apă tonică pe 
care Juanzo, servitorul, îl așezase pe masa din faţa lui. 
Kate îşi sorbea încet limonada și se uita cum Jamie se 
joacă cu Liddy în grădină atacând-o pe servitoare cu o 
sabie de lemn. 

— Jamie ! Ușurel, te rog! 

— E un băiat strașnic, zise Flynn. O să fie năzdră- 
van când o să crească. 

— E deja năzdrăvan, răspunse Kate. 

Băiatul nu știa ce e frica. Odată îl găsise gata să se 
arunce de sus de pe rezervorul de apă, altă dată încolțise 
un șarpe și vroia să încerce să-l omoare cu un băț când 
l-a găsit Flynn. Era energic și agresiv, foarte diferit de 
soţul ei cel taciturn. „Exact ca tatăl lui” gândi Kate, 

simțind din nou familiara senzaţie de pierdere şi regret. 
Se întoarse către Flynn: 

— Cum merge ferma ? 

— Nu se poate mai bine, minţi Flynn. 

După un an, plictiseala și izolarea începuseră să-l 
scoată din minţi. Așa că angajase un administrator și se 
întorsese în Broome. Se aplecă în faţă: 

— Ai vreo veste pentru mine ? 

— Veste ? 

— Vreun eveniment fericit pe care-l aștepți ? 

Kate se uită la el fix. Era la fel de subtil ca o lovitură 
cu cizma în fluierul piciorului. 

— Îmi pare rău, o să te dezamăgesc. 

Cum putea să-i spună că ea şi George aproape nu 
mai făceau dragoste ? Căsnicia fusese un dezastru de la 
început, fiind bazată pe o ciudă şi respectul pentru con- 
venţiile sociale. Bănuia că George o iubea încă. Dar ea 
nu-l iubea, nu-l iubise niciodată. La început, George 
păruse mulțumit de aranjament dar acum chiar şi el rea- 
liza că e o diferenţă teribilă între a poseda un lucru și a- 
ti fi oferit de bunăvoie. În ultimul timp îi acorda lui Junzo, 
servitorul lor, mai multă atenţie decât ei. 

— Cum merg afacerile ? 

— N-am idee. George nu le discută niciodată cu mine. 

— Dacă vrei să ştii părerea mea, afacerile cu perle 
nu vor mai fi vreodată la fel. Japonezii iau conducerea, e 
clar ca lumina zilei. Mă întreb dacă George nu se 
gândește să se retragă. 

Își termină băutura și se uită la fiica lui: 

— Ce s-a întâmplat, fetițo ? Nu pari prea fericită. Nu 
te tratează cum trebuie ? 

Avea în voce o tandrete neașteptată. 

— Mă tratează destul de bine. 

Flynn se întoarse peste masă și îi prinse mâna. 

— Nu e tot chestia cealaltă, nu-i așa ?! Am crezut 
c-ai trecut deja peste asta. 

Kate își feri privirea. 

— Ar fi trebuit să-l omor. 

— Şi la ce naiba ar fi dus asta ? 

Flynn se lăsă pe spate în scaun jignit: 

— Vezi cum vorbești, fato ! 

Stătură o vreme în tăcere privind spre golful 
Roebuck. 

— Nu știu cum de lucrurile au ajuns așa, zise Flynn. 
Tot ce-am făcut, am făcut pentru tine. Eşti toată lumea 
mea. Am vrut doar să găsești fericirea. 

Fericirea. Oare ce era fericirea ? 


Ahk 


Kate îşi trecu prin păr pieptenul din carapace de 
broască țestoasă și îşi studie în oglindă imaginea. Ochii 
verzi care o priveau erau încercănaţi de tristeţe și reproş. 
Se gândi iar, cum o făcuse de mii de ori, la ziua în care 
Cameron se întorsese ca s-o vadă. Atunci era căsătorită 
doar de câteva zile; George fusese prea ocupat ca s-o 
ducă în luna de miere promisă. 

Ce spusese Cameron ? „Am greșit. Te iubesc.” 

Aruncă peria pe masa de toaletă. Am greșit! 
Cameron greșise, amândoi greşiseră. Ea greşise când 
se măritase cu George Niland. Tatăl ei îi spusese c-ar 
trebui să fie pe veci recunoscătoare. „Sunt puţini bărbați 
care s-ar uita acum la o femeie însărcinată. Ea aș spune 
că e mană cerească, Dumnezeu i-a înmuiat inima !” 


136 COLIN FALCONER 
Mană cerească! Fusese mândria. Totdeauna îşi 
dorise să fie a lui, iar viața îl pedepsise, împlinindu-i do- 
rința. Ce roade amare culeseseră amândoi de pe urma 
greșelilor făcute ! 

lar acum Cameron se întorsese. Crezuse că l-a 
pierdut, înghițit de Marele Război, ca atâţia alţii. În loc de 
asta, el se întorsese ca s-o chinuiască, iar conștiința fap- 
tului că el mergea pe aceleași străzi o făcea să îndure 
mult mai greu simulacrul ei de căsnicie. 


„ea 


După micul dejun Kate plecă împreună cu Jamie ca 
să-l ducă la o petrecere de Crăciun. Flynn fusese invitat 
să rămână la ei așa că, după ce fiica şi nepotul lui ple- 
cară, luă un număr vechi din West Australian, ieși pe 
verandă și se așeză pe unul din fotoliile de răchită cu o 
sticlă de gin de-a lui Niland și un pahar în față. 

Perioada pescuitului se încheiase și se apropia 
Sezonul Ploilor. Poincianas înfloriseră și ramurile de 
bougainvillea agățătoare care umbreau veranda formau 
o masă compactă de roşu aprins și purpuriu. Norii se 
adunau ca niște munti albi ameninţători deasupra mării şi 
chiar dimineața devreme aerul era înăbușşitor. Flynn se 
scărpină iritat în spatele urechii, iritat de căldură. Era 
imposibil să nu transpiri și să te simţi confortabil în ţara 
asta blestemată. Îşi mai turnă un pahar de gin. 

Sticla era pe jumătate goală când Junzo, îmbrăcat 
într-o jachetă albă, apăru pe verandă. 

— Ce e? zise Flynn. 

— Cineva doreşte să vă vorbească, Flynn-san. 

— Cine e? 

— Nu mi-a spus. Un manilez, cred. 

Un manilez ? în cartierul european ? Ce tupeu! 

— Gonește-l. 

— A zis să vă spun că-i foarte important. 

Flynn aruncă ziarul pe jos: 

— Ei, bine. Dar dacă nu-i important îl scot de-aici cu 
şuturi în fundul ăla negru! 


Simeon Espada făcu o plecăciune și se prezentă. 
Fiynn îl studie de la distanţă, cu degetele mari vârâte în 
centura lată de piele de la brâu. Omul arăta de parcă 
scăpase dintr-o bătaie. 

— Ce vrei ? mârâi Flynn. 

Simeon băgă mâna în buzunar și scoase o batistă 
roşie. O desfăcu cu grijă și scoase ceva pe care-l ridică 
între degetul mare și arătător. 

Flynn îşi scoase degetele din curea și se ridică. 
Înghiţi cu greu și mărul lui Adam trepidă pe gâtul lui ca un 
dop de plută pe mare. 

— Hristoase, de unde ai asta ?! 

— Nu-i o perlă frumoasă ? 

Flynn întinse mâna s-o apuce. Simeon i-o lăsă în palmă. 
Sfântă Fecioară ! Mai văzuse o singură perlă mai mare ca 
asta, adică cea pe care o furase de la Cameron McKenzie. 

— De ce mi-ai adus mie asta? 

— Se zice că sunteţi om cinstit, șefu'. 

— Şi cât vrei pe ea? 

— O mie de lire, replică Simeon. 

Flynn clătină din cap. 

— Cinci sute, nu mai mult. Accepţi sau nu. 

Simeon întinse mâna după perlă. Băiatul avea mai 
mult tupeu decât crezuse Flynn. 

— Uite ce-i, băiete, nu merită o mie! 

— Nu, șefu', merită mai mult. O mie de lire. 

— O mie de lire înseamnă o mulţime de bani. 

— Asta şi vreau, mulți bani. 

Flynn clătină capul. Jigodie impertinentă ! încercă 
un ton mai împăciuitor: 

— Să văd ce pot face. Nu pot să-ţi promit nimic dar 
am câţiva prieteni care-ar putea fi interesaţi. Las-o la mine. 

Încercă să pună perla în buzunarul vestei. Simeon 
făcu doi pași înainte. 

— Când ai banii, ai și perla. 

— La mie o să fie mai în siguranţă. Sunt o mulțime 
de hoţi în oraşul acesta nenorocit. 

Simeon rânji: 

— Doi din ei stau pe veranda asta chiar acum. 

Flynn se gândi că dacă încerca să-l păcălească, 
existau șanse ca manilezul să scoată cuțitul. Erau foarte 
buni la asta. Nu se știa niciodată cu jigodiile astea. Oftă 
și-i dădu perla înapoi. 

— Dacă vrei să faci afaceri cu mine va trebui să-mi 
arăţi mai multă încredere. 

— N-am niciodată încredere în nimeni. 

Flynn chicoti. 

— Bine. Şi cât vrei de fapt pentru perla aia ? 

— i-am spus. O mie de lire. 

— Şi dacă nu pot să fac rost de banii ăștia ? 

— O să faci, altfel n-o să obţii perla. 

Ticălosul. Trebuia să-i dea o lecţie. Dar mai întâi peria. 

— Să văd ce pot face pentru tine. 

— O să mă-ntorc mâine. 

— Nu, nu poţi să te întorci aici, băiete. 

— Atunci unde ? 

Flynn se gândi câteva clipe. 

— Pe plajă. Lângă magazinul lui Niland. 

— Mâine noapte ? 

— Ei, băiete ! întâi să fac rost de bani. Am nevoie de 
două-trei zile. Hai să zicem miercuri noapte la ora zece. 

Flynn îl privi plecând. O mie de lire. Putea să scoată 
de patru-cinci ori mai mult pe o perlă ca aia. Poate în 
plus. l-ar rezolva o mulţime de probleme. 

Își termină ginul, îi spuse lui Junzo să-i aducă 
pălăria si bastonul și plecă spre oraș ca să telegrafieze 
la bancă. 


23 


( ameron se ridică gol din pat. Aprinse o ţigară 
şi îi oferi alta lui Rosie. Ea simţi cum o 
măsoară din ochi şi îşi trase jenată, cearceaful. 

— Ei, acesta chiar e un lucru ciudat după ce tocmai 
am făcut dragoste. 

— Cred c-o să-mi vezi defectele. 

— N-ai defecte. Eşti suplă ca o nimfă și ai nişte 
forme care-ar face un episcop să facă o gaură într-un vi- 
traliu din biserică. 

Totuși Rosie își încrucișă braţele peste piept și 
ridică genunchii. 

— Nici un bărbat nu mi-a vorbit cum o faci tu. 

Cameron zâmbi: 

— Şi te deranjează ? 

Deşi n-ar fi vrut, Rosie zâmbi și ea. Nu, n-o deran- 
ja deloc, dar zise: 

— Câteodată. 

Cameron începu să se îmbrace. Rosie întoarse 
capul şi îl auzi chicotind de pudoarea ei. Era ceva ce nu 
înţelegea la ea. Rosie fusese crescută ca o fată cuminte. 
Îi era extrem de ruşine de unele din lucrurile pe care le 
făcuse de când venise în Broome. Dar o femeie trebuie 
să supraviețuiască. 

— Cât ceri de obicei, Rosie ? 

— Nu te privește. 

— Sunt un client, fătucă. 

Rosie se uită chiorâș. 

— Nu spune asta. Cu tine o fac pentru că... pentru 
că vreau. 

Cameron își trase cămașa peste cap și se așeză pe mar- 
ginea patului, dându-i deoparte de pe obraz o buclă rătăcită. 

— Nu ești un client, repetă ea. 

— Spune-mi oricum. Mă interesează. 

Rosie trase cearceaful mai sus. 

— Zece șilingi. 

— Zece șilingi ! 

— E mai mult decât câştig la bar pentru o zi de 
muncă! 

— Cel puţin o liră. Şi cinci lire de la cei urâţi! 

— Nu mă-ncurc cu bărbaţi urâţi. Ce fel de fată crezi 
că sunt? 

Cameron râse din nou. Îşi trase cizmele şi se ridică, 
vârându-și cămașa albă în pantaloni. 

— Eşti o femeie frumoasă, Rosie. Sunt sincer. Ai o 

fată de înger iar restul... o liră şi nici un peny în minus. li 
răsfeţi pe păgânii ăștia ! 

Rosie își întoarse fața. Avea un nod în gât. 
Cameron avea darul de-a o face să se simtă ca o regină; 
pe urmă își punea pălăria, zâmbea și pleca liniştit. 

Ce o durea era că-l iubea cu disperare. Venea de 
trei-patru ori pe săptămână și totdeauna o trata cu blân- 
dete, aproape cu respect. Uneori se întreba dacă, în cazul 
în care n-ar fi început să se lase cumpărată după ce 
venise în Broome, nu l-ar fi putut avea doar pentru ea. Dar 
de ce-ar vrea un bărbat ca el! o fată de la bar, o târfă ? Ei, 
în afară de un singur lucru, evident. Un bărbat e un bărbat. 

Înainte să muncească la Hotel Continental, Rosie nu 
fusese prostituată. Dar fiindcă bărbaţii sunt cum sunt, ade- 
sea lăsau în borcanul ei de bacșișuri mai mult decât era 
necesar și apoi îi şopteau o propunere. La început îi 
plesnea peste față, dar o fată are nevoie de bani ca să tră- 
iască şi într-o zi ideea de a se duce cu un bărbat pentru 
bani i se păruse mai puţin îngrozitoare, așa că începuse 
să ia pe câte unii dintre afacerişti în camera ei ca să-și 
suplimenteze veniturile. Acum făcea mai mulţi bani pe lună 
decât făcea mama ei într-un an de muncă de spălătoare 
de vase într-un subsol din Londra. Era mai ușor de trăit cu 
rușinea atunci când te înconjurau doar oameni străini. 

Cameron își puse pe cap pălăria şi se întoarse 
către ușă. 

— Nu uita, o liră, zise el, apoi plecă. 

Rosie cobori din pat. Pe noptiera de lângă pat era o 
hârtie de zece lire. Pe ea, Cam mâzgălise: Crăciun fericit ! 

Ea o făcu ghemotoc în pumn și începu să plângă. 

Pensiunea Canton era în John Chi Lane, lângă o 
prăvălie de bărbier. Cameron trecu pe lângă doi chinezi 
în pijamale negre care stăteau pe scări și tropăiau cu 
papucii lor de lemn. 

Camera lui Simeon era la etajul doi. Acesta 
deschise ușa, îmbrăcat doar într-un șort alb și un maiou. 
Tresări când îl văzu pe Cameron și făcu un pas înapoi. 

— Domule Espada. Pot să intru câteva clipe ? 

— Sigur, șefu'. 

Cameron închise uşa după el. Camera mirosea a 
sudoare și a varză fiartă pregătită în bucătăria restau- 
rantului de vizavi. Prin obloane treceau franjuri de lumină 
care cădeau peste podeaua prăfuită și patul răvășit, de o 
singură persoană. 

— Cum te simţi ? 

Simeon își duse mâna la fața boţită: 

— E-n regulă, șefu'. 

— Ai o față nouă după câte văd. 

— Mi-ai salvat viaţa, zise Simeon. 

Cameron băgă mâna în buzunarul jachetei si 
scoase un plic mare. 

— Uite banii pentru scoici. 

Simeon luă plicul și se uită înăuntru: 

— E prea mult. 

— Doctorii spun că n-o să poţi să te mai scufunzi. 
Poate asta o să te ajute când te-ntorci acasă. 

Simeon făcu ochii mari. Ce putea să spună ? Şeful 
alb îi salvase viaţa și-acum îi dădea bani. Şi era o perlă 
la doar câteva picioare distanță, ascunsă în saltea. 
Întinse plicul: 

— Nu pot să primesc, şefu'. 

— Ba da, să poţi. E Crăciunul, omule. Dacă mai eşti 

în Broome când începe sezonul, domnule Espada, poate 
îți găsesc un post de marinar. 

Se întoarse și plecă. Simeon se aruncă pe pat, 
uitându-se ţintă la banii din mână. Bancnotele îi 
alunecară printre degete, pe podea. Era prea târziu pen- 
tru mustrări de conştiinţă. Avea perla și n-avea de gând 
s-o dea înapoi. 


24 


oseph Lacey fu poftit în biroul lui George Niland de 
către unul dintre funcţionari. George ridică nasul 
dintre hârtii și-i făcu semn din cap lui Lacey unde să stea. 
În cele din urmă, George puse jos stiloul și strigă 
către binghi de afară să pornească punkah!. Aerul era 
ýreu cá D înelasă umedă şi mişcarea lentă a ventilatoru- 
lui nu oferea o mare ușurare. Picături mici de sudoare se 
vedeau pe fruntea lui George iar el le tamponă cu batista. 
— Ce pot face pentru tine, Lacey ? 
— Am informații pentru dumneavoastră, domnule 
Niland. Am crezut c-ar putea să vă intereseze. 
— Continuă. 
— E marfă bună în oraș. 
George ridică sprâncenele. 
— La cine? 
— Unul dintre scufundătorii mei din Manila. De fapt, 
nu mai e al meu. Îl cheamă Espada. 


1 punkah: un fel de ventilator, confecţionat din frunze de palmier (n. red.) 

— Cum ai aflat de asta? 

— Se laudă cu ea. Fata mea... l-a auzit. 

George se trase de mustaţa blondă și subțire. În 
cele din urmă, luă carnetul de cecuri din sertar și apucă 
stiloul. Scrise un cec și i-l dădu lui Lacey. 

— Suma obișnuită. 

Lacey suflă ca să usuce cerneala, împături grijuliu 
cecul și-l puse în buzunar. Se ridică, gata de plecare. ÎI 
detesta pe George Niland și îngâmfarea lui dar banii erau 
buni indiferent de sursă. 

— Te rog, niciun cuvânt, Lacey. E o afacere discretă. 

— Sigur, domnu' Niland, zise Lacey la plecare. 

De ce-ar spune cuiva că Niland cumpără marfă de 
furat ? N-avea de gând să omoare gâsca, de fapt gâs- 
canul care făcea ouă de aur. 


kkk 


Mai târziu în aceeaşi după-amiaza, un manilez 
numit Huey Fong fu invitat în biroul lui George Niland. 
Era un bărbat îndesat, urât, cu ochi șireți și dinți stricați. 
Stătea vizavi de George foindu-se pe scaunul tare de 
lemn, iar ochii i se plimbau de colo-colo prin cameră. 

— Ştii cine sunt? întrebă în cele din urmă George 
fără să ridice privirea de pe hârtii. 

Huey încuviinţă tăcut. 

— Eşti unul dintre scufundătorii lui Lacey, nu-i 
așa?! 

— Da, sefu'. 

— Cunoşti un bărbat pe nume Simeon Espada ? 

— Îl cunosc. 

— i-e prieten ? 

George se uită la el şi-i citi pe fată nehotărârea. 
— Poate, făcu în cele din urmă Huey. 

George se aplecă înainte proptindu-și coatele pe birou. 
— Unii spun că prietenia n-are preţ. Tu ce zici ? 


sar 


Simeon stătea prăbușit peste pat, beat criță. 
Sforăia. Nu auzi scârțâitul ușii după ce broasca minus- 
culă cedă. Ținând șperaclul deasupra capului, Huey se 
strecură până la patul lui Simeon și îl lovi peste ceafă. 
Corpul lui Simeon tresări, iar sforăitul se opri brusc. 

Huey se puse pe treabă. Scotoci în puţina mobilă 
aflată în cameră; un scrin prăpădit, pe jumătate mâncat 
de furnici albe, un cufăr de marinar într-un colţ. Nimic. 

Îl rostogoli pe Simeon pe podea şi sfâşie așternu- 
turile. Găsi o gaură în saltea, vâri înăuntru două degete și 
găsi batista de bumbac îndesată între fibrele de capoc. O 
trase afară și simți duritatea perlei între pliurile înnodate. 

Lăsă perla să-i cadă în palmă. Sfântă Fecioară, era 
imensă ! Se uită în jos către Simeon care zăcea chircit pe 
podea, cu membrele răsucite grotesc. Spera că nu-l 
omorâse. Totuși, când un bărbat pierde o perlă ca asta îşi 
doreşte singur moartea. 

Când se va trezi nu va fi decât un alt scafandru 
sărac şi schilod. În Broome erau destui. Dar n-avea ce-i 
face. Perla era oricum prea mult pentru unul de teapa lui. 

Ar fi cheltuit banii pe băutură și pe femei. 

„Gimeon deschise ochii. Un gândac traversa cu 
greu podeaua de lemn exact în faţa lui. Încer- 
că să-și amintească întâmplările nopții. Nu putea să-și 
ridice capul. Cea mai cumplită mahmureală din viaţa lui. 
Poate că nici nu mai reuşise să ajungă până la pat. 

Încercă din nou să se ridice și totul în jurul lui 
începu să se învârtească. Vomită pe podea, iar și iar, 
până când nu-i mai rămăsese nimic în stomac. 

Se simțea de parcă ar fi fost acoperit de unsoare 
înghețată. Capul îi zvâcnea de durere. Își atinse ceafa. 
Acolo era un cucui de mărimea unei cochilii de stridie. 
Sigur căzuse. Nu-i de mirare că se simţea așa de rău. 

Se ridică anevoie în genunchi agățându-se de 
muchia patului. Duhoarea acidă a propriei vome era de 
nesuportat. Aruncă o privire prin cameră. Încuietoarea 
ușii era distrusă și ușa dată de perete. 

— Perla mea, ţipă Simeon, repezindu-se la 
salteaua sfâșiată. 

Dispăruse. 

Simeon ieși pe culoar, împleticindu-se. Doi malaiezi 
bătrâni, Ri şi Mahmud, stăteau pe scări și fumau. ÎI luă pe 
Ri de beregată ţipând: 

— Unde e? 

Malaiezianul îl privi îngrozit. Mahmud sări în 
picioare ca să fugă dar Simeon îl prinse şi-l târî în jos pe 

scări ținându-l de cămașă. 

— Unde e ? Ce-ai făcut cu ea? 

Billy Ng, proprietarul pensiunii Canton, ieși pe hol. 

— Cum cheamă tu ? ţipă cu vocea lui ascuţită, stri- 
dentă. Cum cheamă tu ? Cine bate acolo ? 

Simeon stătea călare peste pieptul lui Mahmud, 
trăgându-i pumni în faţă. Bătrânul Ri, ţinându-se încă de 
gât, cobori scările împleticindu-se. 

— Cheamă repede sergent Clarke, repede ! ţipă el 
ta Billy. Simeon prea mult băut! El omoară Mahmud! 

Billy alergă afară. 

Huey Fong alergă și coborî scările. Se luptă să-l 
despartă pe Simeon de bătrânul malaiez. Intervenise 
exact la timp. Mahmud părea aproape mort. 

Mai târziu, Huey Fong privi cum sergentul Clarke și 
doi polițiști îl arestează pe Simeon. Acesta încă urla 
ameninţări la adresa tuturor şi balele-i curgeau ca unui 
nebun. Bietul nenorocit. 

Huey se întoarse în cameră şi îşi puse haine 
curate. Apoi cobori pe John Chi Lane către Dampier 
Terrace, către birourile de la „Niland și Asociaţii”. De data 
asta George Niland nu-l făcu să aştepte. Fu poftit în 
biroul principal imediat după sosire. Ca un om important. 
După ce ușa se închise, George Niland întinse mâna. 

— Ai găsit-o ? 

Huey zâmbi şi îi dădu lui Niland o cutie de chibrituri 
scoasă din buzunarele adânci ale pantalonilor. 

— E chiar aici, șefu'. 

George examină conținutul cutiei. Zâmbi, se duse 

la seif și puse înăuntru cutia de chibrituri. Scoase carne- 
tul de cecuri. 

— Bravo, domnule Fong. 

Scrise un cec şi i-l înmână. 

— Cred că-l vei considera o compensație mai mult 
decât potrivită pentru serviciile dumitale. 

Hanaguchi avusese un sezon bun. Într-un an cu 
McKenzie câștigase mai mulți bani decât văzuse în toată 
viaţa lui. Își cumpărase un costum alb nou cu butoni auriti 
și un baston de Malacca, din cel cu mânerul de fildeș 
sculptat, ca să arate că acum era scafandrul numărul unu. 

În noaptea care trecuse, pierduse o mulţime de bani la 
jocuri dar de dimineaţă, auzind ce i se întâmplase lui Espada, 
se înseninase iar. Vestea se răspândise prin oraș mai repede 
ca focul: manilezul înnebunise și încercase să omoare nişte 
chiriași de la pensiunea Canton. Toată lumea spune că de la 
ciocnirea cu balena nu mai era în toate minţile. 

Lui Hanaguchi nu-i păsa de asta. Avea niște 
socoteli de regiat cu Simeon. În după-amiaza aceea, e! 
și doi dintre prietenii lui așteptaseră pe strada John Chi 
Lane ca Simeon să se întoarcă de la închisoare. Ştia că 
n-o să rămână mult acolo. Dacă sergentul Clarke i-ar fi 
ținut la închisoare pe toţi scufundătorii nebuni n-ar mai fi 
avut loc pentru altcineva. 

În extrasezonul acesta erau o multime de tensiuni în 
Chinatown. Nişte koepangeri se întorseseră de pe mare 

povestind cum un căpitan japonez îl suspendase de chilă 
pe un coleg de-al lor koepanger, pe lugerul lui. Se zvonea 
pe la colţuri despre o înjunghiere din răzbunare. 

Naiba să-i ia, gândea Hanaguchi. Erau oricum niște 
vite. Nici unul dintre ei nu era bun de scufundător. N- 
aveau curaj, n-aveau mândrie. Cum de se așteptau ca 
cineva să-i trateze altfel decât pe animale ? 

Căldura adusese tensiunea la paroxism. În ziua 
aceea, aerul părea să fi fost supt din atmosferă, iar 
păsările stăteau pleoştite la umbra mangrovelor cu 
ciocurile căscate, prea epuizate de căldură ca să mai 
încerce să prindă pește. 

Hanaguchi își tamponă fruntea cu o batistă albă de 
olandă. În timp ce-și punea din nou pălăria, îl văzu pe 
Simeon târându-și picioarele pe John Chi Lane, cu cămașa 
ruptă și însângerată. Arăta zăpăcit, de parcă ar fi fumat opiu. 

Hanaguchi îl înghionti pe unul dintre tovarășii lui și 
zise, destul de tare ca toată lumea din jur să audă: 

— Scafandrul număru' unu al lui McKenzie-san! 
Manilezii ăştia sunt toţi la fel! Două sezoane şi nu mai 
sunt buni decât de bucătari, la orez! 

Simeon ridică privirea, îl văzu pe Hanaguchi și pe 
cei doi prieteni ai lui în cele mai bune costume albe, cu 
pălăriile de albi și bastoanele lor, numai mândrie și aro- 
ganţă. Își dădu seama că râdeau de el. 

Avansă către ei clătinându-se: 

— Ce-aţi spus ? 

Ochii lui Hanaguchi sclipiră amuzați. 

— Se zice c-ai văzut o fantomă în patul tău azi- 
noapte. Te-ai scufundat prea mult. Ai furat prea multe 
scoici. Te fac nebun la cap. 

Se strâmbă către ceilalți, dându-și ochii peste cap. 

Toată ziua, Simeon nu se gândise decât la perla lui pier- 
dută și la Anna. Şi acum japonezul acesta îl ironiza. Era 
prea mult. Cu plăcere ar fi băgat cuțitul în el dacă ser- 
gentul Clarke nu i l-ar fi luat. În loc de asta, îl apucă pe 
Hanaguchi de beregată și începu să strângă. Bastonul cu 
cap de fildeș se rostogoli în praf în timp ce japonezul se 
străduia să descleșteze degetele cafenii de pe gâtul lui. 

Tovarăși săi îi săriră în ajutor, bătându-l pe Simeon 
cu bastoanele peste coaste. Acesta ţipa și se trăgea 
înapoi cu brațele ridicate deasupra capului ca să se 
apere de ploaia de lovituri. Hanaguchi își ridică propriul 
baston din praf, cu ambele mâini, ca pe o sabie Kendo. 
ÎI lovi cu putere pe Simeon în partea din spate a capului 
și manilezul se prăbuşi. În timp ce zăcea acolo, japonezii 
continuară să-l atace cu bastoanele. 

Mai mulţi koepangeri, echipajul de pe Roebuck, 
priveau de pe treptele pensiunii Canton. Fuseseră pe 
mare cu Simeon două sezoane și l-ar fi ajutat oricum, dar 
vorbiseră despre povestea cu japonezul și atârnatul de 
chilă și asta-i făcea și mai dornici să se implice. 

Hanaguchi și tovarășii lui erau cu spatele spre 
koepangeri, cu atenţia concentrată asupra lui Simeon, 
încurajați de zvârcolirile și tipetele lui. Koepangerii îi luară 
prin surprindere, trântindu-i la pământ pe Hanaguchi și pe 
unul din tovarășii lui. Celălalt japonez reuși să se 
desprindă din strânsoare și începu să lovească haotic în 
jurul lui cu bastonul. Unul dintre koepangeri căzu țipând în 
timp ce ochiul i se scurgea pe obraz. 

Un cuţit sclipi în soare. Japonezul dădu drumul bas- 
tonului și se așeză pe treptele pensiunii respirând ca un 
peşte scos din apă, cu sângele îmbibând cămașa albă, 
cândva curată. 

Simeon, aproape orbit de propriul sânge, se aruncă 
spre Hanaguchi. Japonezul încercă să fugă. Dar doi din- 
tre koepangeri îl prinseră și-l aruncară în zidul metalic al 
pensiunii. Simeon se propti mai bine pe picioare cu 
degetele încleştate de un par de lemn. Îl lovi puternic pe 
Hanaguchi peste faţă şi în timp ce japonezul aluneca 
spre baza zidului, îl mai lovi odată. 

Simeon ridică parul să mai lovească o dată dar auzi 
polițiștii fluierând și îl văzu pe sergentul Clarke și pe sub- 
alternii lui intrând pe John Chi Lane pentru a doua oară 
în aceeași zi. Simeon lăsă parul să cadă. Hanaguchi 
stătea întins la picioarele lui cu costumul alb pătat de 
sânge și praf și faţa transformată într-o masă uniformă, 
ca o vânătă terciuită. 

„L-am omorât” se gândi Simeon. 

Koepangerii o rupseseră la fugă. EI îi urmă. 

Rosie era deasupra lui Cameron și corpurile lor 
goale străluceau de sudoare. Părui ei lung cădea pe fața 
lui. Femeia începu să-și miște încet șoldurile în același 
timp ca el. Cameron gemu, arcuindu-și spatele. Ea îi 
simţi corpul tremurând violent. Apoi Cam închise ochii, 
respirând întretăiat și se relaxă. O cuprinse cu brațele. 
Ea își coborî capul pe pieptul lui și începu să plângă. 

Cameron simţi tremurul ușor al trupului ei. Încercă 
să-i întoarcă fața spre el dar ea se opuse. 

— Rosie ? Ce e? 

Ea tăcu. 

— Rosie ? 

— Pentru numele lui Dumnezeu, taci. Mă simt ca o proastă. 

— Dar ce ? 

Ea se trase într-o parte și el oftă dezamăgit simțind 
cum n-o mai pătrunde. Femeia își puse pe umeri un chi- 
mono de mătase. Luă o cutie de ţigări de pe noptieră și 
aprinse una. Cameron îi puse o mână pe umăr: 

— Ce e, frumoaso ? 

— La naiba, nu e treaba ta. Ai obținut ce-ai vrut. 
Acum pleacă. 

— Rosie... ? 

— Pleacă! 

Cameron oftă zăpăcit. Se ridică și începu să se 
îmbrace. 

— Unde te duci ? întreba Rosie. 

— Mi-ai spus să plec. 

— În numele cerului, n-am vrut. Ce-i cu tine? 

Rosie se ridică şi merse la fereastră. Se sprijini de 
pervaz privind fumul de ţigară urcând în spirală către 
grinzi. Spuse: 

— O să amun copil. 

Cameron tăcu multă vreme, apoi întrebă: 

— E-al meu? 

— După părerea doctorului Halloran sunt gravidă în 
două luni. Tu nu te-ai întors în port de mai mult de-o lună. 

— Atunci al cui e, Rosie ? 

— Nu știu. Dac-ai sta pe-n muşuroi de termite ai şti 
care din ele te-a pișcat? 

Cameron încercă s-o îmbrăţișeze dar ea îl respinse: 

— Nu! 

Cameron stătea acolo, simțindu-se inutil şi mai 
ruşinat decât oricând în viață. Se gândea la Kate. Îşi 
imagina cum se simţise ea când descoperise cum se 
jucase el cu trupul ei. Şopti: 

— Ce-o să faci ? 

— Nu știu. i 

— Dacă pot sa te ajut... 

— Ce poţi să faci ? 

— Dacă ai nevoie de bani... 

Rosie lăsă capul în jos. 

— Uite, nu e vina ta. Sunt o târfă. Asta se întâmplă 
târfelor care nu sunt atente. 

— Nu vorbi așa! 

— E adevărul. 

Se duse la noptieră și scoase o cutie de tutun dintr- 
un sertar: 

— Uite. 

— Ce e? 

— Sunt bani. 

— Ce să fac eu cu banii tăi ? 

— Sunt ai tăi. Fiecare penny pe care mi l-ai lăsat pe 
noptieră de fiecare dată când am fost împreună. Nu m- 
am atins de ei, Cam. Nici măcar de-un penny. 

— Nu-i vreau. 

— la-i! la-i ca să nu fiu şi târfa ta ! Pe ceilalți nu-i las nici 
măcar să mă sărute. Dar nu vreau să fiu o târfă cu tine. la-i! 

împinse cutia către Cameron. El o luă. 

— Nu înţeleg. 

— Nu te gândești decât la nevasta lui Niland. 

— Ce i-am făcut a fost greșit. ţi-am spus. 

— Încă o iubeşti, Cam. 

Își sterse obrajii cu dosul palmei. Se întoarse către 
fereastră și aruncă restul de ţigară în stradă. Rămase 
acolo multă vreme cu braţele încrucișate. În cele din 
urmă zise: 

— Ce e zgomotul acela ? 

— Ce-i, frumoaso ? 
— Nu auzi ? 
Cameron se duse la fereastră. Putea și el să audă 
un murmur slab, ca un tunet îndepărtat. Venea din 
cartierul străinilor. Cameron se aplecă pe fereastră și 
văzu multă lume îndreptându-se către Dampier Terrace. 
— Dumnezeule, murmură Cameron. 
Își puse restul de haine și ieși în grabă pe ușă. 

Balul de Crăciun fusese un eveniment discret. 
Broome era neobișnuit de tăcut pentru o seară de Ajun. 
În ziua aceea, fuseseră tulburări în Chinatown, iar un 
japonez fusese omorât de niște koepangeri într-o 
încăierare cu cuțite. De aceea, mulți europeni hotărâseră 
să stea acasă în timp ce alţii, de exemplu familia Niland, 
plecaseră de la bal devreme. 

George și Kate stăteau în spate în Buick cu Jamie între 
ei și Junzo era la volan, conducând atent pe străzile pustii. 
Când cotiră pe Dampier, în față apăru un grup de oameni 
care blocă drumul. Junzo apăsă frâna puternic cu piciorul. 

— Koepangeri ! mormăi George. 

Kate îl luă pe Jamie de după umeri. 

— Ce s-a întâmplat ? întrebă Jamie, încercând să 
se uite pe lângă Junzo ca să vadă mai bine. 

— Sssst, îi spuse Kate. 

Oamenii aveau bâte şi cuțite. Liderul lor îl arătă cu 
degetul pe Junzo. George deschise ușa Buick-ului şi sări 
afară. Merse către Koepangeri, făcându-le semn cu 
mâinile să se împrăștie, ca și cum ar fi fost o turmă de oi 
neascultătoare. 

— Destul, băieţi ! Eu mare șef Niland ! Plecaţi acum ! 

Oamenii tăcură dar nu se împrăștiau. George încer- 
că să-l împingă pe unul dintre ei din drum dar omul se 
tinu ferm pe poziţie. George îi agită un deget în față. 

— Tu! Tu spui la toți să plece acum sau mare 
belea! Înţelegi ? 

Omul se uită posomorât la el. Își frecă lama lungă a 
cuţitului de pantalonii kaki și întoarse ochii spre Junzo. Junzo 
se întoarse în scaun arătând cu degetul. În spatele lor erau 
deja mai mulţi koepangeri. Kate îi puse o mână pe umăr: 

— E-n regulă, Junzo. Nimeni n-o să-ţi facă rău. 

Cobori din mașină, trăgându-l pe Jamie în spatele 
ei. Deschise ușa șoferului şi-i spuse lui Junzo: 

— Acum stai exact în spatele meu. Nimeni n-o să- 
ți facă vreun rău dar trebuie să faci exact ce-ţi spun. 

Junzo îi ascultă comenzile. 

— Plecaţi ! tipa George. Altfel blestemaţi și mare belea ! 

Kate simțea deja frica în vocea lui. Koepangerii se 
apropiau. Liderul lor, un bărbat slab, încruntat, în pan- 
taloni kaki și maiou alb, făcu un pas către George. 
George se retrase. Încurajat, omul continuă să 
avanseze. George se întoarse şi o rupse la fugă. Grupul 
se desfăcu ca să-l lase să treacă. 

Kate se uita fix la inelul de fețe întunecate și 
furioase. Singurul sunet era fâșâitul lămpilor cu kerosen 
pe care unii dintre bărbaţi le ţineau deasupra capetelor. 
Junzo bâlbâi ceva în japoneză, probabil o rugăciune 
către strămoșii lui. Kate spera că ei îl ascultau. 

Deodată, Jamie plecă de lângă ea și-i dădu un șut 
unuia dintre koepangeri. Kate îl prinse de braţ și-l trase 
înapoi. Dar de uimire, omul se retrase câţiva pași. Kate 
își înconjură fiul cu braţele, acum împărţită între nevoia 

de a-l proteja pe Jamie și refuzul încăpățânat de a-l 
abandona pe Junzo. Era servitorul ei de casă, de fapt al 
familiei Niland și în ruptu! capului nu vroia să-l lase pradă 
gloatei. Se uită în jur după George, nu se putea să se fi 
dus prea departe. 

— Mergeti acasă ! ţipă Kate. Junzo e al meu! 

Unde era George ? Doar nu fugise ! Nu se putea să 
fi făcut aşa ceva, era de neconceput! Se uită disperată 
în jur după alți albi care să vină s-o salveze. Nimeni. 

Koepangerii se apropiară din nou. 

— Nu mergeţi mai departe, băieţi, se auzi o voce. 

Un alb își croi drum prin mulţime, ținând în faţa lui 
un koepanger căruia îi ţinea revolverul la tâmplă. Când 
ajunse lângă Kate îl împinse pe koepanger la pământ, în 
fața ei, şi cu o mișcare iute duse revolverul la fruntea lid- 
erului grupului. 

— Daţi-vă înapoi sau îi împrăștii creierii pe tot drumul. 

Cameron trase piedica și clinchetul acela răsună în 
tăcere ca o împușcătură. 

— Cameron, zise Kate. 

— Unde-i George ? 

— E... nu-i aici. 

— Văd asta. Dar unde e? 

— Probabil deja la Darwin, îmi închipui. 

Cameron înjură în surdină: 

— Urcă în mașină. 

Făcu un pas înainte și propti ţeava pistolului în nasul 
koepangerului. Omul scheună de frică și păşi înapoi. 

— Acum o să faci loc pentru doamna, ca un gentleman, 
sau îţi croiesc șosea prin mijlocul scăfâriiei. Mă înţelegi ? 

Koepangerul încuviinţă din cap. Junzo se strecură 
înapoi pe scaunul șoferului în timp ce Kate îl trase pe 

Jamie pe locurile din spate. Mâinile lui Junzo tremurau 
așa de tare încât de-abia putu apuca volanul. Tură 
motorul Buick-ului, aşteptându-t pe Cameron. 

— Hai, nu mai sta aici, omule ! E periculos ! 

Junzo intră în viteza întâi cu un scrâșnet metalic 
puternic. 

Buick-ul țâșni înainte și gloata îi făcu loc retrăgându-se. 

— Sari înăuntru ! strigă Kate. 

— O să vin cu trenul viitor, glumi Cam. 

Ținea revolverul apăsat lângă capul liderului grupu- 
lui. Flutură celălalt braț și, bombănind furioși, se dădură 
înapoi ca să facă loc mașinii. 

— Așteaptă ! strigă Kate, dar Junzo îşi dădu seama 
de șansă. 

Maşina prinse viteză prin mijlocul oamenilor și dispăru. 
Kate se răsuci ca să privească în urmă. Silueta cu pălărie 
albă fu înghițită de noapte și de marea de fețe tuciurii. 

pms Flynn sări din șaretă și alergă către 
poteca întunecată. Sergentul Clarke şi 
George Niland mergeau grăbiţi în urma lui. 

— Kathleen! Doamne Dumnezeule, dacă i s-a 
întâmplat ceva fetei mele... Kathleen ! 

Kate Flynn păși lin pe verandă cu demnitatea unei 
regine. Flynn urcă în goană treptele şi o îmbrățișă: 

— Kathleen ! Muiţumesc lui Dumnezeu ! 

Kate se feri. Se întoarse către George, care nu-i 
putu înfrunta privirea. Sergentul Ciarke se uita într-o 
parte jenat. Desigur, știa. Kate se întoarse către tatăl ei 

— De unde-ai știut unde sunt ? 

— N-am ştiut, am sperat... 

Flynn se uită fix la George. Apoi cuvintele se 
prăvăliră ca un torent: 

— Eram de serviciu la secţia de poliţie. Sunt răs- 
coale peste tot. Sergentul Clarke recrutează pe toţi albii 
ca polițiști de urgentă. Şi pe urmă a venit George să ne 
spună că acei koepangeri îl bruscaseră și te răpiseră pe 
tine. Am căutat pretutindeni, pe urmă l-am văzut pe 
McKenzie. 

— Cameron ? 

— Zicea că ești în regulă. El ne-a spus unde ești. 

— Cameron e bine ? 

— Stătea pe marginea drumului și fuma, blestem- 
atul ! Lașul ! Acum când avem nevoie de fiecare alb din 
oraș la poliţie! Slavă Domnului că tu ești bine. Ce s-a 
întâmplat, fetițo ? 

— Cameron McKenzie mi-a salvat viața. 

— Cum ? Ce s-a întâmplat ? George zicea că... 

Ea îşi împinse tatăl și cobori treptele. George tot nu 
putea s-o privească. Spuse: 

— Nu puteam să fac nimic. 

Clarke se întoarse, prefăcându-se că-și ia o scamă 
de pe uniformă. 

— Ştiam că nu-ți vor face rău. Calmează-te. 

Avu îndrăzneala de a încerca s-o îmbrăţișeze. Kate 
se aplecă să-i șoptească la ureche: 

— Dac-ai fi demonstrat măcar o clipă că ai o fărâmă 
de decenţă, cred că te-aș fi iertat pentru ăștia șase ani. 

Se întoarse pe călcâie și urcă scările. Ușa de plasă 
se trânti în spatele ei. Flynn făcu ochii mari: 

— George ? 

Dar el plecă şi Flynn îl urmă în grabă. Întrebă: 

— Ce-a fost asta ? 

— Nu ştiu. E isterică. 

George se urcă în șaretă: 

— Sergent Clarke ! Avem de lucru! O să-i lași să 
ardă orașul fără să mișcăm un deget ? 

Kate tremura de furie. Vroia cu disperare să plângă, 
să se elibereze de frica și tensiunea ultimelor ore, dar era 
prea furioasă. Blestematul ! Cu ce fel de bărbat se mări- 
tase ? Văzu o ţigară strălucind în întuneric. 

— Eu sunt. 

Cameron ieşi din umbră. Se opri pe ultima treaptă, 
cu un picior pe verandă. 

— Am venit să văd dacă ești bine. 

Deodată, Kate se simţi de parcă ceva ar fi sufocat- 
o; nu putea vorbi. El confundă tăcerea ei cu frica sau 
poate cu dușmănia. 

— Ei, văd că ești bine. Nu trebuia să vin. Noapte bună. 

— Aşteaptă ! 

Cam ezită. 

— Adevărul e că nu eram sigur că voi fi binevenit aici. 

— Îți datorez viața mea. Și pe-a fiului meu. 

— Nu ti-ar fi făcut niciun rău. Pe servitor îl vroiau. 

O tăcere lungă. El își frecă gheata de treaptă. Ea se 
temu că va pleca. În cele din urmă spuse: 

— Am crezut c-or să te omoare. 

— Încă ti-ar mai fi păsat ? 

Ea nu răspunse. Își încrucișă braţele în timp ce o 
parte din ea vroia să-i cadă în braţe, iar altă parte o 
îndemna să alerge înăuntru și să încuie ușile. 

— De îndată ce-ai dispărut am băgat pistolul în 
buzunar și le-am spus să plece acasă. Nu sunt oameni 
răi. Japonezii i-au tratat prost tot sezonul acesta și câțiva 
au răfuieli vechi de încheiat. N-au nici o dispută cu noi. 

— Mulţumesc oricum. 

— Junzo ar trebui să-mi mulțumească. Și ar trebui 
să-ţi mulțumească și ţie. Dacă nu le-ai fi ţinut piept, i-ar fi 
împrăștiat creierii pe drum. 

Kate îi studie faţa în lumina lămpii. Era aproape 
neschimbat. 

— Ani întregi te-am crezut mort. 

— De ce-ai gândit așa ? 

— Războiul. 

— O mulţime de bărbaţi au mers la război. 

— Şi o mulţime nu s-au mai întors. M-am temut 
pentru tine. Asta vroiai să auzi ? 

— Da. 

Kate zâmbi: 

— Nu te-ai schimbat. 

— Tu da. Acum ești nevasta altui bărbat și numai eu 
sunt vinovat de asta. 

— Vrei să intri ? 

Cameron își scoase pălăria și se jucă puţin cu borul. 

— Sergentui Clarke are nevoie de voluntari pentru 
forțele speciale care să încerce să înăbușe revolta. 

Zâmbi şi dinții albi se detașară în întuneric. 

— Dacă vede că am propriul meu revolver cu siguranță 
o să mă facă șeful operațiunilor. — Ezită, deodată mai serios. 


e 

— Poate doar câteva clipe. Ca să văd băiatul. Pot 
să-l văd? 

Kate încuviinţă tăcută şi o luă înainte. 

Jamie dormea cu un pumn sub bărbie. Cameron 
dădu într-o parte plasa de țânțari și se uită lung la el. 
Simţi un nod în gât. Buclele de un negru-atbăstrui, 
genele lungi, maxilarul ferm. lisuse, era ca şi cum ar fi 
văzut o miniatură a lui însuși. 

„Fiul meu” gândi Cameron. Lăsă plasa să cadă. 

— Seamănă cu tine, nu-i așa?! 

Cameron nu putea să vorbească. Dădu din cap. 

— Încă te urăsc, Cameron. De câte ori mă uit la el, 
mi-e imposibil să nu te urăsc. 

— Şi eu mă urăsc. 

— N-am să înțeleg niciodată de ce-ai făcut-o, 

Cameron ridică din umeri: 

— Singura mea unitate de valoare era pe vremea 
aceea greutatea unei perle. Te iubeam prea mult, Kate, 
și asta m-a speriat de moarte. Atunci credeam că bogăţia 
înseamnă fericire, că sunt acelaşi lucru. 

Oftă. În cele din urmă, reuşi din nou să vorbească 
și arătă către băieţelul adormit: 

— O să-i spui ? 

— Că e fiul tău? 

Făcu semn că nu. 

— Nu cred că l-ar ajuta cumva. Tu ce crezi? 

Kate puse o mână pe obrazul lui: 

— N-am iubit pe nimeni altcineva, doar pe tine. 

Cameron o trase aproape. Tăciunii pe care îi cre- 
dea stinși, reci, se aprinseseră iar într-un foc ce mistuia 
orice ratiune și orice reținere. 

Era trecut de miezul nopții. Kate se strecură ușor 
afară din pat și, îmbrăcată doar în cămașa de noapte, 
plecă spre baia din spatele casei. De obicei, apa venea 
fierbinte din rezervorul subteran aşa că o lăsau să se 
răcească în cadă. Își stropi cu apă călduță corpul ca să 
spele resturile lipicioase, urme ale dragostei. Era fierbinte, 
iar sânii îi erau umflaţi şi învineţiţi. Împreunarea lor fusese 
rapidă și violentă, animalică. Consumaseră în ea amără- 
ciunea și reproșurile adunate în anii pierduţi, fusese un 
moment de pasiune furioasă, de încleștare. Intensitatea 
dorinței, chiar după atâta timp, o înspăimântase. 

Se șterse pe prosop și ieşi. pe verandă. Era prea 
cald ca să poată dormi. În depărtare, auzea zgomotele 
tulburărilor din Chinatown. În ciuda asigurărilor lui 
Cameron, îşi făcea griji că ele s-ar putea transforma într- 
un măce! a! albilor, iar frica aceasta dădu frâu liber unui 
pic de vinovăţie... şi ce altceva încă ? 

După toți anii aceia. Era speranţă. 

Auzi podeaua trosnind în spatele ei și se întoarse. 

— Liddy! Cum m-ai speriat! Ce faci, de ce te 
furişezi așa la ora asta noaptea ? 

— Liddy văzut alb venit. El acum mers acasă ? 

Simti cum obrajii îi iau foc: 

— La naiba, nu-i treaba ta ! Du-te înapoi în pat! 

— Domn' Dumnezeu zice — 

Kate se sculă și înaintă către ea agitându-și degetul: 

— Nu vreau să mai aud un cuvânt despre Domnu' 
Dumnezeu sau diavol mă auzi ! ? Du-te înapoi în pat! 

Liddy plecă către camerele servitorilor, târându-și 
picioarele și bombănind în surdină. 


PERLE 163 


„Fir-ar să fie!” Kate îşi prinse capul în mâini. Mai 
întâi concepuse un copil în afara căsătoriei, acum era 
adulterină. Din asta nu putea ieși nimic bun. Liddy avea 
probabil dreptate, ea era soi rău. Bineînţeles, Dumnezeu 
va găsi o cale s-o pedepsească, era sigură de asta. 

Fiindcă revolta se răspândea Sergentul Clarke 
mobiliză pe toți europenii care știau să ţină în mână o 
puşcă și îi numi polițiști de urgență, care încercau să-i 
împiedice pe oamenii din cartierele străine să se omoare 
între ei. Proporția între japonezi şi koepangeri era de 
patru la unu iar primii erau mai bine organizaţi şi mai pri- 
cepuţi la lupta cu bâte și cuțite. Dacă europenii n-ar fi 
intervenit, koepangerii ar fi fost complet masacrați. 

Luptele se răspândiseră de-a lungul Dampier 
Terrace și koepangerii din tabăra Ferguson fuseseră ata- 
cati. În timp ce fugeau de lângă magazinul „Moss şi 
Richardson, văzuseră un grup de japonezi care nu fu- 
seseră încă implicaţi în încăierare. Considerându-i o ţintă 
ușoară pentru răzbunarea lor, îi atacaseră, iar Kanawa, 
un scufundător, fusese omorât. 

Între timp, două sute de japonezi năvăliseră în 
tabăra lui Owen. Koepangerii de acolo se baricadaseră 
în hotelurile Roebuck și Continental, cu foarte puțini albi 
care să-i apere de gloata de japonezi care se adunaseră 
pe Dampier Terrace înarmaţi cu bâte din lemn de man- 
grovă şi cu sticle sparte. 

Când Cameron ajunse la Continental îl găsi pe 
Fiynn lângă Sergentul Clarke pe treptele hotelului, cu 
mâinile în șolduri, ca o copie perfectă a colonistului bri- 

tanic. George stătea în spatele lui, foarte palid ia față. 

— Ai ajuns exact la timp, băiete, zise Flynn când îl 
zări. Se pare că distracţia e abia la început. 

— Unde-ai fost ? întrebă George. 

— Mi-am văzut de treaba mea, George. 

Cameron se uită atent la grupul masiv de japonezi 
care-și croia drum spre hotel. 

— Ce propui, domnule Clarke ? Sigur că nu putem 
să-i împuşcăm. 

— Numai dacă nu găsim altă soluţie, domnule 
McKenzie. Dac-ar avea puțină minte, ne-ar putea 
masacra ei pe noi. 

— Şi de ce ne-ai dat puști dacă știai că n-o să le 
folosim ? întrebă George. 

— Cred că e timpul să ne păstrăm mintea limpede, 
domnule, îi răspunse Clarke. Trebuie să încercăm să 
evităm vărsarea de sânge inutilă. 

Flynn verifică chiulasa puștii lui marca Lee Enfield 
și o încărcă. Se întoarse către Cameron: 

— Apropo, băiete, cred că-ţi datorez mulțumiri. 
Fiica mea mi-a spus c-ai avut grijă de ea în seara asta. 
Aş vrea să știi că-ţi sunt recunoscător. 

— N-ai de ce, zise Cameron. Am făcut-o pentru ea, 
nu pentru tine. Încă avem o dispută de rezolvat noi doi și 
pentru ce mi-ai făcut sper să ne vedem în iad! 

Japonezilor nu le era frică de albi și puştile lor. Unii 
dintre ei alergară spre hotel, bătându-se cu pumnii peste 
piepturile goale și strigând: „Trageti! Trageti!” Nici unul 
dintre albi nu profită de această ocazie. Omenia era doar 

unul dintre motive, erau prea mulți japonezi, chiar dacă 
albii aveau puşti. Şi, oricum... Nici unul dintre europeni 
nu vroia să-i rănească exact pe oamenii care controlau 
activitatea de care depindea însăși supraviețuirea lor. 

Toată noaptea aceea lungă şi fierbinte gloata roi în jurul 
hotelului, nici japonezii nici albii nu dădură înapoi dar nici nu 
făcură pasul decisiv. Exact înainte de revărsatul zorilor, gloa- 
ta își schimbă direcţia și se revărsă în Chinatown. 

Hărţuiala asta mai dură trei zile. Fiind o regiune izo- 
lată de restul Australiei, păstrarea legii și ordinii depindea 
doar de Sergentul Clarke, șase poliţişti și o mână de albi 
care fuseseră convocați ca forțe de ordine. 

Malaiezii de-abia aşteptau să intre în încăierare și 
să-și umple cutitele kris de sânge japonez dar Clarke și 
şefii albi îi convinseseră să rămână neutri. În cele din 
urmă, cei care-și păstraseră calmul câştigaseră. Cu aju- 
torul japonezilor de vază, printre care Nosiro Tanaka, 
revoltaţii fură convinşi sa lase armele deoparte. 

Dar pentru alţii problemele abia începeau. 


27 


Pi o luă intenţionat pe Sheba Lane. La fere- 
strele deschise străluceau discret lămpile, iar 
un manilez bronzat și musculos stătea pe vine în cadrul 
unei uşi, acordându-și :chitara. Flynn auzi zgomotul 
zarurilor aruncate, tipetele şi înjurăturile jucătorilor din 
salonul de biliard. Îşi băgă capul între umeri când se cioc- 

ni de unul dintre polițiștii Sergentului Clarke. Polițistul duse 
două degete la borul chipiului şi continuă să meargă. 

Camera de biliard era plină de fum de țigară și plină 
de străini și de albi pe care Flynn nu-i întâlnise la nici una 
dintre petrecerile lui George. Bărbaţii purtau maieuri sau 
aveau torsul gol, iar pe braţe, pe piepturi și pe frunți 
aveau broboane de sudoare. 

Flynn îşi aruncă ochii prin încăpere. O pereche de 
ochi îi întâlniră pe ai lui. Flynn înclină aproape impercep- 
tibil capul şi se îndreptă spre barul șubred de lemn. Îşi 
cumpără un pahar cu gin olandez şi aşteptă. 

Simeon traversă camera, încă ţinând în mână tacul 
de biliard, și cumpără o bere. 

— Sefu', zise el având grijă să nu-l privească în ochi. 

— Arăţi ca un crab strivit, răspunse Flynn. Simeon 
se înroși dar nu spuse nimic. Mai avea încă cicatricele 
rănilor făcute de Hanaguchi şi prietenii lui. Îi rupseseră 
nasul pentru a doua oară. 

— Ni s-a întrerupt un pic afacerea, zise blând 
Flynn. Mai ai încă perla ? 

Simeon ezită o clipă: 

— O mai am. 

— Atunci îţi sugerez să reprogramăm o întâlnire 
mâine noapte. Aceeași oră, același loc. 

— O să aduceti banii ? 

— O să am banii, băiete. Tu să aduci perla. 

Simeon își termină băutura și se întoarse la masa de 
biliard. Continuă jocul. Când ridică iar capul, Flynn dispăruse. 

Până aici toate bune. După clipele de panică de la 
început își dăduse seama că pierderea perlei nu era la 
urma urmei atât de groaznică. Un vapor, Gorgon, sosea 
în dimineaţa de după întâlnirea lui cu Flynn și pleca în 

aceeași zi la reflux. El o să fie pe vas şi o să aibă la el 
banii lui Flynn. Când o să ajungă cu bine în Singapore, o 
să-i trimită Annei un mesaj şi banii de drum. Totul va ieși 
exact cum plănuise. 

— De ce rânjești ? 

Simeon ridică privirea. Era Huey Fong. 

— Degeaba. 

— Atunci hai să ne continuăm jocul. 

Simeon se aplecă peste masă si realiză o serie 
zdrobitoare de bile băgate în buzunarul din colț. Rânji 
către Huey. | se întorsese norocul. Nu mai putea greși. 

— Deci cum stau lucrurile între tine și Kathleen ? 

George strivi mucul de ţigară și ridică paharul de 
coniac. i 

— E o întrebare cam personală, bătrâne. 

— E o chestiune personală, George. E fata mea. 

Erau pe veranda bungaloului lui George. După o 
cină târzie, Kate se plânsese de o migrenă și se retră- 
sese la culcare. 

Trecuse aproape o săptămână de la revoltă, iar 
George și Kate abia dacă schimbaseră două vorbe, din 
politețe. Flynn fusese singurul care întreţinuse conver- 
saţia la cină. 

— Sunt îngrijorat pentru căsnicia voastră, George. 

— Pot să-mi reglez singur problemele domestice, îți 
foarte mulţumesc, Patrick. 

— Zău?! 

George îşi mai turnă un coniac. Întrebă: 

— Mai bei ? 

Flynn vroia să refuze din principiu, fiindcă era greu 
să dai sfaturi unui bărbat în timp ce-i bei coniacul, dar nu 
reuși să se abțină: 

— Numai puţin. 

George turnă de trei degete într-un pahar şi i-l dădu 
lui Flynn: 

— În sănătatea ta! 

Flynn ridică paharul: 

— După cum spuneam — 

— Te superi dacă schimbăm subiectul ? 

— Ascultă, George — 

— Vorbește mai încet, bătrâne. E în cameră, 
aproape. 

Flynn se aplecă în faţă. 

— Ce s-a întâmplat în noaptea când a pornit revolta ? 

— Ce-a fost a trecut. 

— Da?! şi dacă se hotărăşte să te părăsească ? 

— N-o să facă asta. 

George se lăsă pe spate în scaun punându-și 
mâinile după ceafă şi căscă: 

— Unde să se ducă ? Din ce să trăiască ? 

— Am crezut că ţi-e clar, băiete. 

Se lăsă o tăcere lungă. În cele din urmă, George spuse: 

— Nu te poţi întreține nici pe tine. 

— Ce vrei să spui ? 

— De ani de zile îţi plătesc datoriile, Patrick. Doar 
nu crezi că ţi-am plătit băutura și jocurile de noroc dege- 
aba? Au fost împrumuturi, Patrick, am documentele, 
după cum știi. Doar nu credeai că am intenţia să le rup. 
Dacă îţi cer acum banii cât crezi că-ţi mai rămâne ? — 
Făcu o pauză privindu-l pe Flynn în față — Nici măcar nu 
ştii, nu-i aşa?! i 

— O să-ţi plătesc datoriile. 

— Sigur că da. Problema e că după ce-o să-ți vinzi 
partea din ferma Niland Pastoral Company, n-o să-ţi 
rămână prea mult. 

Flynn dădu repede pe gât restul de coniac și își 
şterse faţa cu o batistă. 

— Ai pălit foarte mult, zise George. 

— Nenorocitule ! 

— Personal, nu mă dau în vânt după barbut și nici nu 
beau prea mult. Dar nu mă deranjează viciile astea în cazul 
altora. Atâta vreme cât nu trebuie să le plătesc din banii mei. 

— O să-ţi plătesc. Şi mai devreme decât crezi. 

George ridică sprâncenele. 

— Mai ai un as în mânecă ? 

— O să-ţi primeşti banii. Pe toți. Şi atunci o să scap 
de tine pe vecie. 

George clătină din cap. 

— Nu sunt dușmanul tău, Patrick. Şi apoi, dacă mă 
părăsește, n-o să alerge înapoi la tati. Are alte planuri. 

— Despre ce vorbeşti ? 

— McKenzie. 

— Jigodia aia ! . 

— S-au întâlnit. Aici, în casa asta. Una dintre servi- 
toare mi-a spus. 

Flynn se înroșşi la față ca un rac fiert. 

— În propria ta casă ? 

— Calmează-te ! 

— Să mă calmez ? ! Ce-ai de gând să faci ? 

— Ce-aş putea să fac ? 

Indiferenta lui George îl şocă pe Flynn care sări în 
picioare trântind zgomotos bastonul pe verandă. 

— lisuse, Maria şi losif! Poate că i-ar fi mai bine 

fără tine la urma urmei ! Dac-ai fi bărbat, te-ai duce să-i 
ceri lui socoteală ! 

George îi zâmbi rece şi sorbi din coniac. 

— Ar trebui să mă răfuiesc chiar eu cu jigodia dacă 
tu nu ești destul de bărbat! continuă Flynn. 

— Succes. 

Flynn plecă furtunos, pașii lui răsunând ca niște 
lovituri de tobă pe podeaua de lemn a verandei. 

— Unde te duci ? întrebă George. 

— Am o treabă de făcut! ţipă Flynn; apoi dispăru. 

Kate, de la fereastra dormitorului, îl privi plecând. 
Vocile zgomotoase o treziseră. La început nu înțelesese 
ce spun dar apoi începuseră să tipe. 

„Jigodia aia ! 

S-au întâlnit. Aici, în casa asta. Una dintre servi- 
toare mi-a spus. 

În propria ta casă ? 

Calmează-te ! 

Chiar în camera caldă, înăbușitoare, simţi.un fior 
rece de neliniște. Rămase uitându-se fix în întuneric mult 
timp după ce George se strecurase lângă ea în pat. Era 
încă trează când Sergentul Clarke bătu în ușă, la puţin 
timp după miezul nopții. 


Era o noapte agitată la Roebuck Hotel. Sunetul vio- 
rilor care interpretau un dans irlandez vioi răsuna pe 
Dampier Terrace, amestecându-se cu frânturi de cântece 
și muzică la pian care pluteau peste plajă de la unul din 
bungalourile albilor. Un singur catarg se oglindea solitar 
pe apele liniştite ale golfului. 

Simeon așteptă în întuneric mai jos de magazinele 
Streeter și Male, cu inima bubuindu-i în piept. Se îmbră- 
case de multe ori în costumul de scafandru şi coborâse 
în ocean dar niciodată nu fusese la fel de înspăimântat. 
țipătul ascuţit al unui liliac îl făcu să tresară. „Calmează- 
te, Simeon. Dacă eşti prea neliniștit o să observe că e 
ceva în neregulă.” Auzi paşi pe nisip. 

— Espada! Eşti aici ? Sunt eu, Flynn! 

— Sunt aici, șefu'. 

leşi din umbră. Îi părea bine că e o noapte 
întunecoasă; luna era doar ca o seceră argintie. 

— Ai banii, șefu'? 

— Îi am, băiete. 

— Să-i văd. 

Flynn se bătu peste buzunar. 

— Sunt chiar aici. Acum arată-mi perla ! 

Simeon băgă mâna în buzunarul pantalonilor și 
scoase o batistă mare, albă. Înăuntru băgase un dop de 
sticlă. Era dur, mare si rotund. Destul de convingător 
pentru ce urmărea el în noaptea asta. 

I-L dădu lui Flynn care îl despachetă cu grijă mijindu- 
și ochii în întuneric. Nu putea să vadă nimic. Blestemând, 
îngenunche şi așeză batista pe nisip. Băgă mâna în buzu- 
nar şi scoase o cutie de chibrituri. Aprinse unul. 

— la stai niţel... 

Simeon întinse mâna după cangea de fier care îi 
atârna la spate de cureaua pantalonilor. În timp ce Flynn 
se uita în sus, el cobori cangea peste capul lui Flynn. 
Acesta căzu pe nisip; spre oroarea lui Simeon, era tot 
conştient. Încercă să se ridice în picioare dar, ca un 
boxeur făcut knock-out, nu putu să-și coordoneze braţele 
şi picioarele aşa că se prăbuşi înapoi pe nisip. Strigă: 

— Ajutor ! Crimă! 

Intrând în panică, Simeon lovi din nou cu toată put- 
erea. Flynn ridică braţele să se ferească de lovitură și 
Simeon auzi cum osul antebraţului lui Flynn cedează cu 
un pocnet. Flynn ţipă, zvârcolindu-se de durere. Simeon 
lovi din nou. De data asta, lovitura căzu pe ceafa lui 
Flynn. Zgomotul semănă cu cel făcut de cineva care 
calcă, încălțat cu cizmele, pe o varză. 

Flynn se potoli. 

Simeon aruncă drugul de fier și îngenunche ca să 
întoarcă pe dos buzunarele lui Flynn. Găsi un plic gros cu 
bani și îl vâri în pantaloni. Auzi pași pe Dampier Terrace. 
Sigur cineva îl auzise pe Flynn cerând ajutor. Sări în 
picioare și începu să fugă. 

Cameron era pe cale să se întoarcă, când auzi agi- 
tatia de pe plajă. Roebuck fusese trasă la mal pentru 
aprovizionare, iar el dormea la bordul navei, deși avea ridi- 
cat un cort lângă Ferguson, de-a lungul plajei. Când a 
auzit tipetele, s-a cățărat pe scara din nucă de cocos la 
pupa și alergă de-a lungul debarcaderului Streeter și Male. 

Se împiedică de ceva pe nisip şi căzu. În întunericul 
care domnea împrejur, îi luă câteva clipe să-și dea 
seama că se afla lângă un alt om. Întinse mâna dreaptă 
și și-o retrase când acesta dădu de ceva lipicios și umed. 

De după nori apăru o lună ca o seceră și Cameron 
văzu un om alergând, dispărând după materialele adunate 
mai jos de Dampier Terrace. Începu să alerge după ei. 

Până se întoarse Cameron, pe plajă se adunaseră o 
mulţime de oameni şi unii aveau lămpi. Vreo șase oameni 

de la Hotel Roebuck căraseră corpul înapoi pe stradă. 

— lisuse, e Flynn ! spuse cineva 

— Cineva i-a crăpat capul ! 

Unul dintre bărbaţi, pe care Cameron îl recunoscu 
ca fiind Lacey, un proprietar de lugher, rupse cămașa lui 
Flynn și puse o ureche pe pieptul lui. Clătină din cap: 

— E mort. 

— Dumnezeule Atotputernic ! 

Alt bărbat se uită în sus către Cameron: 

— De unde-ai apărut ? 

— Am auzit că strigă cineva. Un bărbat alerga pe 
plajă către Chinatown. L-am urmărit. 

Lacey se uită la mâinile lui Cameron, apoi la 
cămașa lui. 

Eşti plin de sânge. 

Cameron privi în jos surprins. Lacey avea dreptate. 

— L-am găsit zăcând pe plajă. Am căzut peste el. 

Se lăsă o tăcere lungă. 

— Mai bine să-l cheme cineva pe Sergentul Clarke, 
mormăi Lacey. 

Cameron își dădu seama că toţi se uitau la el. Şi nu 
avea nici o îndoială că se gândeau la același lucru. 

eon alergă până la o alee din spatele John 
Chi Lane și se sprijini de zid încercând să-şi 
regleze respirația. De după obloanele unei ferestre de la 
etajul al doilea se prelungeau fâșii de lumină. Sfântă 
Fecioară, avea sânge pe mâini! 

Se uită în jos la cămașă. Era o pată de-a curmezișul 
pieptului, de parcă cineva l-ar fi împroşcat cu cerneală 
roşie. Simeon se luptă cu panica. Nu plănuise să se întâm- 
ple așa. Cine-ar fi crezut că bătrânul va fi așa rezistent ? 

Simeon auzi tipetele de la capătul aleii. Oamenii 
ieşeau din pensiuni şi magazine ca să alerge către 
Dampier Terrace. Auzi pe cineva strigând: „Crimă !” şi 
sângele îi îngheţă în vene. 

Crimă. Cuvântul căpătă un ecou în creierul lui. 
Crimă, crimă. Sfântă Fecioară, Maica Mântuitorului, nu 
intenționase să-l omoare ! O să-l spânzure ! 

Alergă pe alee. Când ajunse la baia publică de 
lângă Canton, își scoase cămașa și intră grăbit înăuntru. 
Luă de două ori apă în pumni dintr-una din albii și se 
spălă pe faţă și pe braţe, curățindu-se de sânge. Va tre- 
bui să-şi ardă cămașa. Deocamdată, o puse lejer peste 
umăr pliind-o astfel încât să acopere petele de sânge. leși 
din nou pe stradă și urcă treptele pensiunii. Câteva clipe 
mai târziu era înapoi în camera lui. Încuie uşa, se aruncă 
pe pat și începu să hohotească de plâns ca un copil. 

După o vreme se ridică ruşinat. Trebuia să-și vină 
în fire. Trebuia să se gândească. Băgă mâna în buzunar 
și scoase plicul cu bani. Îl deschise şi răspândi banc- 
notele pe pat. Le numără. Cinci sute de lire. Ceruse o 
mie ! Deci bătrânul nemernic încerca de fapt să-l înșele. 

Ce să facă ? Vaporul urma să plece de dimineaţă. 
Nu, acesta o să fie primul loc unde o să caute Sergentul 
Clarke. Dacă l-ar găsi acolo, ar fi ca și cum și-ar fi 
recunoscut vinovăția. Nu, va trebui să rămână în Broome 
și să înfrunte totul. 

Cinci sute de lire ! Erau totusi o mulțime de bani. Dar 
nu l-ar ajuta prea tare dac-ar avea o funie în jurul gâtului. 
Sfântă Fecioară, Maica Mântuitorului! Cum puteau 
lucrurile să meargă atât de rău şi atât de repede?! 

Cameron adormi aproape în zori. Visă mult, avu 
coşmaruri. De fiecare dată când închidea ochii, vedea 
corpul lipsit de viață al lui Flynn întins pe masa de la Hotel! 
Roebuck, cu sângele şi creierul ieşindu-i din craniu. 

„N-am făcut-o eu” gemea Cameron prin somn, iar 
oamenii din grupul adunat în jurul cadavrului arătau spre 
el ţipând: „Ai sânge pe mâini!” 

Se trezi tresărind. Se auzeau paşi sus pe punte. Sări 
de pe prici şi ieși prin tambuchi. Era sergentul Clarke. Doi 
poliţişti urcau scara de frânghie de la pupa ca să ajungă pe 
punte. Abia se lumina de ziuă, soarele era puţin deasupra 
liniei orizontului. Sigur nu era mai mult de ora şase. 

— Bună dimineaţa, Sergent, zise Cameron. 

Înţelegând, simţi un fior prevestitor de rău. 

— Ai venit foarte devreme. 

— 'Neaţa, Cam. 
Clarke părea stânjenit. Așteptă până când cei doi 
polițiști își ocupară pozițiile flancându-l pe Cameron şi 
apoi spuse: 

— Îmi pare rău pentru asta. 

— Îți pare rău ? Pentru ce-ti pare rău ? 

Clarke își aranjă cu degetele aripile mustăţii arămii: 

— Am un mandat pentru arestarea ta. 

— Arestarea mea ? — Cameron puse mâinile în şold 
— Sub ce acuzaţie ? 

— Uciderea lui Patrick Bernard Flynn. 

— Doar nu vorbeşti serios ? ! 

Clarke tuşi stânjenit. 

— După cum spuneam, îmi pare rău, Cam. 

Întinse cătușele spre el, apoi se răzgândi. Unde 
putea să fugă ? 

— Nu tu i-ai făcut felul, nu-i așa ? 

Broome, artie 1921 


Se de judecată era arhiplină. Ventilatoarele se 
învârteau încet deasupra capetelor dar abia 
clinteau aerul. Căldura dinăuntru era înăbuşitoare. 
Cameron stătea în boxă între doi poliţişti de-ai lui Clarke 
şi se uita peste mulțimea de fețe căutând doar una. 
Kate nu acceptă să-i întâlnească privirea. 
Lace depunea mărturie. Barrington, Procurorul 

Regal, își consultă notițele citindu-le prin pince-nez: 

— Domnule Lacey, în declaraţia pe care aţi dat-o la 
poliţie, ați spus că aţi fost primul care a văzut trupul dece- 
datului. Este corect? 

Lacey se foi în scaun: 

— Decedatului ? 

— Mortului, explică Barrington la capătul răbdării. 
Domnului Flynn. 

— Așa e. A fost groaznic, i se vedeau creierii. 

Barrington își potrivi mai bine ochelarii. 

— Mulţumesc, domnule Lacey, poate-ar fi mai sigur 
să lăsăm detaliile anatomice pe seama celor calificaţi în 
domeniul medicinii. Aţi putea doar să ne spuneţi, în cuvin- 
tele dumneavoastră, cum s-a întâmplat să găsiţi corpul ? 

— Eram în Roebuck, beam ceva, io Jack și Tom. 

— Adică domnul McDonagh și domnul Gibson ? 

— Mda. 

Lacey își lărgi gulerul cămășii, apoi se aplecă în faţă: 

— Am auzit pă cineva țipând: „Ajutor ! Crimă !” Așa. 
Am alergat afară. ţipetele venea de pă plajă. Când am 
ajuns acolo l-am găsit pă Flynn zăcând cu faţa în jos şi 
cu creierii — 

— Mulţumesc, domnule Lacey. Mai era cineva de 
fată? 

— Ha? 

— Aţi mai văzut pe cineva ? 

— Ttt, nu era nimeni deloc. 

— Înţeleg. 

Ofensat de incorecta folosire a gramaticii, 
Barrington își consultă notițele. 

— Şi când l-aţi văzut prima dată pe acuzat ? 

Lacey aruncă o privire spre Cameron. 

— Mai târziu. După ce l-am dus pă Flynn în stradă. 
Gâfâia şi era plin de sânge. 

— Puteţi fi mai precis ? Unde era sângele, domnule 
Lacey ? 

— Peste tot. 

— Pe mâini? 

— Aha, pă mâini. Pă pantaloni. Pă cămașă. Peste tot. 

— V-a dat domnul McKenzie vreo explicaţie de ce era 
tot murdar de sânge ? Poate că se tăiase la bărbierit ? ! 

Avocatul lui Cameron, un avocat local pe nume 
Whitehouse, sări imediat în picioare: 

— Obiecţie ! 

Magistratul se uită în sus la Procurorul Regal: 

— Domnule Barrington... 

Barrington se înclină: 

— Retrag comentariul, Onorată instanță. 

— Să se şteargă din dosar, spuse magistratul către 
grefier, apoi se adresă lui Barrington — Nu vreau să mai 
aud asemenea remarci. 

Barrington acceptă indiferent mustrarea. Marcase 
un punct oricum. Zâmbi către juraţi: 

— Voi repeta întrebarea. V-a dat domnul Cameron 
vreo explicaţie de ce era acoperit de sânge ? 

— A spus că-l găsise pe Flynn zăcând pe plajă 
înainte să ajungem noi. 

Barrington părea nedumerit: 

— Înţeleg. Dar spuneți că aţi fost primii care aţi 
găsit corpul. 

— Păi, nu mai era nimeni când am ajuns noi acolo. 

— Atunci unde era domnul McKenzie ? 

Lacey ridică din umeri. 

— Habar n-am. A zis că alergase după cineva. 

— Alergase pe cineva ? 

— Gagiu' care-o făcuse, așa zicea. 

— Repet, domnule Lacey, când aţi găsit cadavrul 
aţi mai văzut pe altcineva pe plajă ? 

— Nu. 

Barrington trase adânc aer în piept si se uită la 
Cameron: 

— Curios. 

Se scărpină în perucă reprezentând însuși 
întruchiparea uimirii: 

— Încă o întrebare, domnule Lacey. L-ai auzit vreo- 
dată pe acuzat amenințându-l pe decedat... pe domnul 
Flynn ? 

— O dată. 

— Vă rog să informaţi curtea despre asta. 

— A fost în noaptea în care a început răzmerița. 
Unii dintre koepangeri se baricadaseră la Conti. 

— La Conti? 

— La Hotel Continental. Oricum, Sergentul Clarke 
adunase o mulţime de tipi ca polițiști de urgenţă. Stăteam 
pă trepte când l-am auzit ce-a zis. 

— Adică ? 

Lacey îşi limpezi vocea, ca un actor care se 
pregăteşte pentru un monolog: 

— l-a zis lu' Flynn: „Ne vedem în iad pentru ce mi- 
ai făcut tu mie”. 

Barrington stătu puţin pe gânduri, ca să lase juriul 
să simtă dramatismul scenei. 

— Şi ce presupui că vroia să spună cu asta ? 

— Toată lumea știa. Flynn i-a furat o perlă - 

— Mă opun, Onorată Instanță, acestea sunt doar 
zvonuri! 

— Se admite. 
Barrington zâmbi către juraţi, vechi locuitori în 
Broome cu excepţia a trei persoane. Toţi ştiau povestea 
dar nu strica să le-o amintească. 

— Mulţumesc, domnule Lacey, aţi fost de mare ajutor. 

Cameron stătea pe marginea patului și se uita țintă la 
podea. Tot nu putea să creadă ce coșmar trăia. Era ca și 
cum ar fi fost prins în nisipuri mișcătoare. La început părea 
că nu e nicun pericol dar cu cât de lupta mai mult, cu atât se 
scufunda mai tare. Acum era complet și fără speranță prins 
într-o mlaștină de jumătăţi de adevăruri şi percepții eronate. 

Își prinse capul în mâini şi încercă să gândească. 
Acuzarea stabilise un motiv clar. El ce-avea ? Singurul 
element care i-ar fi putut dovedi spusele, adică urmele de 
pași pe nisip, fusese distrus de mulțimea de oameni 
atrași pe plajă de tipetele lui Flynn şi chiar paşii lor fu- 
seseră şterși de fluxul de dimineaţă. Singura lui speranță 
era să-l găsească pe adevăratul criminal lar asta nu era 
o speranță care se putea împlini. 

Auzi zgomot de paşi pe podeaua de piatră şi ridică 
privirea. Era Sergentul Clarke. 

— Ai un musafir. 

„Kate !' Cameron sări în picioare. 

O femeie se strecură încet în celulă în spatele lui 
Clarke. Era zveltă şi blondă. 

— Cinci minute, doamnă, îi zise Clarke. 

Ea aşteptă cu răbdare ieşirea poliţistului și încuie 
ușa după el. 

— Cam! 

— Rosie ! Ce faci aici ? 

Ea îl îmbrățișă, ascunzându-și fața lângă gâtul lui. 
Cameron, jenat, încercă să se desprindă. Zise: 

— Nu trebuia să vii. 

Rosie continuă să se agate de el foarte tare. O simţi 
tremurând: 

— Ce ti-au făcut ? 

își căută emoţionată batista: 

— lartă-mă. N-ai nevoie de mine să bocesc peste tine. 

Încercă să râdă însă efortul inutil o făcu în curând 
să izbucnească iar în lacrimi. Cameron o cuprinse cu un 
braț pe după umeri: 

— O să fie bine. N-o lua așa de tragic. 

Ea îi dădu braţul deoparte și spuse deodată, cu 
ochi arzători: 

— Cum poate să fie bine ? O să te spânzure, Cam! 

Cameron ridică iar din umeri: 

— Dar n-am făcut-o eu. 

— Spune-le că erai cu mine. 

— Ce?! 

Rosie aruncă o privire către ușă: 

— Nu-ţi amintești, Cam ? Când s-a întâmplat eram 
cu tine. Pe Roebuck. 

— Nu poti să faci asta, Rosie. Nu pentru mine. E 
sperjur. O să te omoare! 

— Cui îi pasă ce s-a întâmplat cu adevărat ? Până 
acum ai spus adevărul și la ce bun ? Dacă ești nevinovat 
atunci mai bine ai începe să minţi! 

El se uită fix la femeie. Avea dreptate, aveau de 
gând să-l spânzure și n-avea nici o importanţă că nu el 
era autorul. Din punctul de vedere al legii și al celor din 
jur el părea vinovat şi cu asta-basta. 

— Rosie - 
— N-o să-i las să-ţi facă asta, șopti ea. Sergent 
Clarke ! 

Sergentul îi descuie ușa. Rosie se întoarse, îl 
sărută repede pe Cameron pe buze și plecă. 

Pom Regal chemă la bară alți patru mar- 
tori, printre care Sergentul Clarke, dintre cei 
prezenţi în noaptea în care Cameron îl amenințase pe 
Flynn. McDonagh și MecGibson, precum şi alţii confirmară 
povestea lui Lacey despre cum fusese găsit Flynn pe plajă. 

În cele din urmă, fu chemat să depună mărturie 
George Niland. Arăta calm și bogat în costumul alb de 
olandă şi cu o perlă la acul de cravată. Își încrucișă 
picioarele şi se lăsă relaxat pe spate în scaun studiindu- 
| arogant pe Barrington. După obișnuitele preliminarii, 
avocatul întrebă: 

— Domnule Niland, aţi fost, cred, ultima persoană 
care l-a văzut viu pe decedat? 

— Aşa presupun, firește, în afară de criminal. 

Se auziră în sală râsete amuzate. 

— Desigur, încuviinţă Barrington. Decedatul vă era 
socru, este corect ? 

= Da. 

— Şi unde locuia victima la momentul crimei ? 

— Stătea cu soția mea și cu mine în casa noastră. 

Tocmai venise de la ferma lui din Geraldton. Locuise acolo. 

— Şi aţi avut o discuţie cu el despre asta în noaptea 
crimei ? 

— Da, îmi amintesc că eram pe verandă. Soţia mea 
se dusese la culcare. 

— Şi ce-ati discutat ? 

George ezită prima dată. 

— Probleme personale. 

Barrington se încruntă și își consultă notițele: 

— N-aţi spus în declaraţie că în cursul conversatiei 
s-a pronunţat numele acuzatului ? 

George aruncă o privire spre Cameron, apoi spre juriu. 

— Domnule Niland! 

— Cred că m-am înșelat. 

— Dar aţi scris în declarație că decedatul părea 
furios pe domnul McKenzie şi se duce să-l caute ? 

George păru tulburat. 

— Nu mai sunt sigur acum. 

— Dar în declarația dumneavoastră — 

George se trase de mustață: 

— Se poate să mă fi înşelat! Problemele pe care 
le-am discutat erau de natură extrem de personală. Nu le 
pot repeta în instanţă. 

Se uită încă o dată la membrii juriului. 

— Cred că declaraţia mea a dus la confuzii. 

Barrington era furios: 

— Păi, ne puteți explica, cu propriile dumneavoas- 
tră cuvinte, ce s-a întâmplat ? 

— Nu pot releva esenţa a ceea ce s-a discutat... 
dar să spun că domnul Flynn era furios pe domnul 
McKenzie ar fi incorect. 

— Dar s-a menţionat numele lui ? 

— Da, dar — 

— În ce context, domnule Niland ? 

George oftă: 

— Era un subiect de natură foarte comună. Nu văd 
în ce fel ar fi relevant. 

— Poate-ar trebui să lăsaţi curtea să decidă asta. 

— După cum am mai spus, era ceva personal. 

Deja Barrington transpira, nervos că unul din mar- 
torii săi cheie îl trădase. 

— Destul de personal ca să-l înfurie ? 

— Da... nu... 

— Domnule Niland, erați la Hote! Continental în 
noaptea de douăzeci și patru decembrie ? 

— Da. 

— Şi l-aţi auzit pe acuzat amenințându-l pe decedat ? 

— Chiar dacă l-am auzit, nu-mi amintesc. 

Barrington strânse din dinţi și pe obraz i se văzură 
mușchii contractându-se. 

— Mulţumesc, domnule Niland. 

Cameron se uită la George Niland aproape ia fel de 
uluit ca Barrington. Fusese un spectacol adorabil dat de 
un om cu care abia schimbase câteva cuvinte în șase ani 
și ale cărui ultime cuvinte fuseseră îndemnul de a părăsi 
orașul. Se părea că George făcuse tot ce-i stătea în pu- 
tere ca să-l protejeze. 

Şi atunci, se întrebă Cam, de ce se simţea ca și 
cum laţul i se strângea deja în jurul gâtului ? 

Simeon o văzu pe Anna cum pleacă din tabăra lui 
Lacey și o urmări de-a lungul Dampier Terrace către 

Chinatown. Arăta strălucitoare, minunată, cu părul roșu 
curgându-i ca o cascadă pe spate ieșind de sub bonetă, 
cu brațele goale și moi, ţinând într-o mână albă o umbrelă 
de soare și în cealaltă un coș de răchită. O văzu cum intră 
în magazinul lui Tanaka. Când ieși, el o aştepta. 

— Anna! 

Ea icni și dădu un pas înapoi. 

— Simeon! 

— Trebuie să-ți vorbesc. 

Fata încercă să se strecoare pe lângă el dar o 
prinse de mână: i 

— Ce s-a întâmplat ? 

— Tata mă omoară dacă mă vede vorbind cu tine! 

— N-o să ne vadă aici. Ce-ai cumpărat ? 

Băgă mâna în coșul ei și scoase o țesătură de mătase. 

— Drăguţ. Pentru o rochie de-a ta ? 

Ea smuci materialul și îl puse înapoi în coş. 

— Te rog, Simeon, n-am voie să te văd. 

El alergă s-o prindă. 

— De ce ? Ce-am făcut ? 

Se așeză în faţa ei blocându-i calea: 

— Am bani acum. Pot să cumpăr un lugher şi să 
intru în afaceri cu perle! 

— Cum să poţi ? Nu eşti — 

— M-am născut în Manila, de-asta sunt cetățean 
american. Pot să cumpăr un lugher dacă vreau. 

— Eşti nebun. 

— Nebun după tine. 

Ea încercă să-l împingă ca să treacă. 

— Nu suntem obligaţi să rămânem aici, făcu el dis- 
perat. Putem merge în Singapore sau Malaezia. 

Anna îl studie încruntată. 

— De unde ai luat banii ? 

— Am avut noroc la zaruri. 

Desigur, ea știa că o minte. O apucă pe după umeri: 

— Vino cu mine, Anna! 

— Nu pot. 

— De ce? 

Ea trase adânc aer în piept. 

— Pentru că mă căsătoresc cu Herbert Gibson. 

Se răsuci și plecă repede în direcţia opusă. Câteva 
momente, Simeon fu prea şocat ca să reacționeze dar 
apoi o luă la fugă după ea. 

— Te rog, Anna! Oprește-te ! 

— Pleacă! 

— Credeam că mă placi! 

Ea se opri și îşi îndreptă umerii. Pe faţă îi apăru o 
privire pe care nu i-o mai văzuse. 

— Aşa e dar... nu ești... tu nu eşti alb. Așa că nu fi 
prost. N-aș putea niciodată să mă căsătoresc cu tine. 

Apoi se întoarse și fugi ținându-și fusta cu mâna, cu 
buclele roșcate săltându-i pe spate — frumoasă, palidă, 
de neatins, Anna cea albă. De data asta o lăsă să plece. 

În interiorul lui, clocotea o furie nemărginită, care 
aduse cu ea durerea rece, de nesuportat a umilirii. 
Madona lui nu era decât un fel de șef alb în fustă. El era 
doar un coolie pe care se amuzase să-l tortureze cu sex- 
ualitatea ei. Totul fusese degeaba - perla, Flynn, 
Cameron... Totul degeaba. 

O porni încet pe stradă spre Hotei Roebuck. Simțea 
nevoia să se îmbete, să se facă turtă. Omorâse un om și 
condamnase la moarte un altul, care îi salvase viaţa, îl 
condamnase la spânzurătoare. Şi pentru ce ? Huey Fong 
avusese dreptate de la început. 

George Niland intră în dormitor îmbrăcat doar în 
cămaşa de noapte. Kate credea că arată ridicol dar nu 
abordase niciodată subiectul cu el. La urma urmei chiar 
nu-și dorea să vadă din corpul lui mai mult decât îi per- 
mitea cămașa. De fapt, în aproape șapte ani de căsăto- 
rie nu-l văzuse niciodată gol; se îmbrăca și se dezbrăca 
totdeauna îl altă cameră. 

Era târziu. Uneori George muncea la birou până la 
nouă sau zece seara iar Kate avea grijă să adoarmă până 
ajungea el acasă. În seara asta, el părea insuportabil de 
mulțumit s-o găsească trează, iar ea observă sub cămașa 
de noapte o proeminentă care trăda motivul plăcerii. 

— Eşti tot trează ? întrebă el inutil. 

Ridică plasa de țânțari şi se strecură lângă ea în pat. 

— Vroiam să-ţi vorbesc, zise Kate. 

— Doar atât?! 

— Da. Să-ţi vorbesc. 

— Despre ce? 

— Despre cum ai minţit astăzi la tribunal. 

— Am minţit ? Nu-i așa. Eram sub jurământ. 

— Atunci ai spus jumătăţi de adevăr. 

—Zău?! 

— V-am auzit pe-amândoi vorbind pe verandă în 
noaptea aceea. L-am auzit pe tata când l-a făcut pe 
Cameron jigodie. 

— Limbajul, te rog. 

— Nu mai fi așa de prefăcut. Ăsta-i cuvântul pe 
care l-a folosit. 

El îşi încrucișă braţele pe piept. 

— Şi? 


— N-ai spus asta la tribunal. 

— Nu, n-am spus. 

— De ce? 

George oftă: 

— Ştiu că-l mai iubești. 

Așteptă ca ea să protesteze dar văzând că n-avea 


măcar decenţa să se prefacă, continuă: 


— Aș face orice ca să ţi-l scot din minte, dar nu i-aș 


pune ștreangul de gât. 


Kate se uita fix la mâinile ei: 

— Chiar crezi că l-a omorât pe tata. 
— Nu ştiu. 

— Eşti dator să respecţi legea. 

— Chiar vrei să-l vezi spânzurat ? 


„lată o întrebare interesantă” își zise în sinea lui. 


Degetele lui Kate înnodaseră febrile marginile cearceafului. 


— Nu știu ce vreau. 

— Nu există nicio dovadă pro. 

— Tu chiar crezi că el a făcut-o ? 

George întinse mâna spre noptieră şi stinse lampa: 
— Haide, culcă-te acum. 

Kate stătea acolo în întuneric mototolind cearceaful: 
— De ce-ai minţit la tribunal ? 

— Ti-am spus. Am toate motivele să-l urăsc dar nu 


vreau să văd pe nimeni spânzurat. În plus, scumpa mea, 
nu vreau să-mi murdăresc mâinile cu sângele lui și să-ţi 
dau încă un motiv să mă disprețuiești. 


Îşi înfoie perna și se retrase pe partea lui de pat, 


departe de ea. Dar George nu putea să doarmă. O auzea 
pe Kate plângând încetișor în pernă și simţea o satis- 
facţie rece. „Ţi-a venit rândul să suferi. Să-ţi fie de bine 

pentru secretul tău și dorinţele nefirești. Uite unde te-au 
adus acum, fată dragă” 


31 


| Ă /ritehouse îşi aruncă servieta uzată de piele 
maro pe masă și se aşeză. 

— Domnule McKenzie. Trebuie să știu un lucru. 
Dumneata ai făcut-o ? 

— Mi-ai mai pus întrebarea asta, domnule 
Whitehouse. Adevărul nu se schimbă după cum bate vântul. 

Whitehouse încuviință din cap. Era un bărbat 
scund, aspru, de vârstă medie, cu părul rar prin care se 
vedeau un craniu alb și pistruiat. Smocurile de păr cărunt 
care-i ieșeau uneori de sub perucă la tribunal erau zbâr- 
lite și părea caraghios fără robă. Purta ochelari cu ramă 
metalică maro şi avea pe faţă o expresie severă, de pas- 
tor protestant. Încă păstra un ușor accent galez deși era 
în Australia de-o viață. 

Bătu darabana pe masă cu vârful degetelor: 

— George Niland nu-ți este prieten. leri ţi-a făcut 
mai mult rău cu mărturia lui decât o duzină de-alde 
Joseph Lacey luaţi împreună. Chiar acum juraţii se întrea- 
bă de ce încearcă să te protejeze. 

— Toţi membrii juriului îmi cunosc trecutul. Ştiu că 
are destule motive să mă urască. 

— Şi se așteptau să nu îndulcească realitatea. În loc 
de asta, el a făcut exact opusul. George Niland s-a 

prezentat ca un bărbat cumsecade care nu te place dar nu 
vrea să te vadă spânzurat. Dacă cineva din sală se mai 
îndoia, el aproape i-a convins că aveai ceva de ascuns. 

Whitehouse băgă mâna în servietă și scoase trei foi 
de hârtie scrise de mână. 

— Am o depoziție de la domnișoara Rose 
Thompson. Întrebarea este, ce să fac cu ea? 

— Rosie ? 

— E dispusă să depună mărturie sub jurământ că 
era cu dumneata în noaptea crimei. Că era pe Roebuck 
și a auzit ţipetele lui Flynn. 

Împinse către Cameron. 

— Dacă juriul o crede ai scăpat. 

— Şi dacă n-o crede? 

— E o întrebare bună. 

— Bătu cu degetul în depoziție 

— Este o mistificare nu-i așa ? 

Cameron se uită ţintă la hârtiile de pe masă, din faţa lui. 
Sergentul Clarke stătea la ușa celulei cu mâinile la spate, de 
pază. Auzise oare cuvintele şoptite de Rosie când îl vizitase 
aici la închisoare ? Cameron se aplecă spre Whitehouse: 

— Şi dacă trebuie să mint ca să spun adevărul ? 

Whitehouse cobori la rândul lui vocea: 

— Juri pe viața mamei dumitale că n-ai făcut asta, 
domnule McKenzie ? 

— Dumnezeu mi-e martor, sunt nevinovat, domnule 
Whitehouse. ` 

Whitehouse ridică depoziția și o puse înapoi în 
servietă. Se ridică. 

— În cazul acesta o să încerc cu domnişoara 
Thompson. 

— Domnule Whitehouse, îmi faceţi o favoare ? 

— Păi, depinde de ce-mi veți cere. 

— Mergeţi s-o vedeţi pe Kate Niland din partea 
mea? 

— Vretți să mă duc s-o vizitez pe fiica lui Flynn ? 

— Vreau să-i spuneți că n-am făcut-o eu. O să 
faceţi asta pentru mine ? Spuneti-i că jur că n-am făcut-o 
eu. 

Whitehouse strâmbă din nas și își vâri servieta sub braţ. 

— Va trebui să mă gândesc la asta. 


kkh 


Simeon stătea pe un taburet în colțul localului 
Hagen's Billiard Room. Avea capul sprijinit pe tejghea 
peste berea vărsată, iar un braț îi atârna inert pe lângă 
corp. Pe pieptul cămășii avea vomă uscată. Huey Fong 
îl scutură energic: 

— Haide, Simeon, e vremea să te duci acasă. 

Simeon îl împinse. După aceea, își pierdu echilibrul 
și se prăvăli pe podea. Nişte manilezi începură să râdă. 
Huey încercă să se scoale iar în picioare. 

— N-a meritat... m-a înșelat... 

— Ce tot vorbești ? râse Huey. Cine te-a înșelat? 

Îşi puse după gât unul dintre brațele lui Simeon și-l 
ridică în picioare. 

— Flynn. 

„Sfântă Fecioară” se gândi Huey. „Vorbește mai încet.” 

— Înșelat... Anna... înşelat... 

— Taci, zise Huey. 

— Înşelat... n-am vrut... să-l omor... 

— Taci! șuieră Huey. 

ÎI trase pe Simeon către ușă. 

— Perla... n-a... meritat... 

Huey se clătină sub greutatea corpului lui Simeon și 
se lovi într-unul din stâlpii de jarrah. Manilezii râseră zgo- 
motos și începură să-l încurajeze. Huey îl târî pe Simeon 
afară, pe alee. Dar era prea greu pentru el așa că Huey 
căzu peste el în rigolă. 

— Cameron moare... nu trebuie... vina mea. 

Huey îi puse mâna la gură: 

— Taci, idiotule ! 

ÎI ridică în picioare. Se împleticiră de-a lungul John 
Chi Lane, către pensiune. Proprietarul pensiunii Canton, 
Billy Ng, îl ajută pe Huey să-l care pe Simeon în sus pe 
scările înguste de lemn până în camera lui. ÎI aruncară cu 
faţa în jos pe pat și Billy se retrase zicând: 

— Miroase ca o cocină! El prea mult bolnav în 
cameră. Trebuie curățată, curățată al naibii repede ! 

— E-n regulă, zise Huey. O să am eu grijă de el. 

— Cameron... salvat viața... 

Huey se așeză pe marginea patului și-l întoarse pe 
Simeon cu fața în sus. Răsuflarea îi duhnea a arak! de 
proastă calitate. 

— Ce e chestia asta despre Flynn ? întrebă Huey. 

— Cameron nu trebuie să moară... salvat viaţa... 

— Ce e cu Flynn? 

— Nu merita... m-a înșelat. 

Huey îl scutură din umeri. 

— Ai încercat să-i vinzi perla ta lui Flynn ? 

— N-am vrut... să-l omor. 

„Sfântă Fecioară! Simeon l-a omorât pe Flynn !” 
Huey îşi șterse mâinile pe pantaloni de parcă sângele lui 
1 arak: bāutură alcoolică tare (40-50 de grade) din orientul Mijlociu şi 
Orientul Îndepărtat (n. red.) 

Flynn s-ar fi luat cumva deja pe mâinile lui. Ce să facă în 
legătură cu asta ? 

— Anna... te iubesc, Anna... Anna... 

Huey plecă, închizând cu grijă ușa în urmă. Deci 
Simeon îl omorâse pe şeful alb! Se întreba cum să pro- 
fite de această interesantă informaţie. Un bărbat 
inteligent trebuia să scoată din ea un profit oarecare. Era 
prea beat și prea obosit ca să se gândească la ea, așa 
cum trebuie pe loc. Dimineaţa va găsi o cale de-a 
întoarce lucrurile în avantajul lui. 

Câteva minute mai târziu sforăia în pat. 


kkk 


Whitehouse urcă în șaretă și merse pe cărarea albă 
către veranda bungaloului lui Niland. Liddy deschise ușa. 

— Mă numesc Whitehouse, zise bărbatul. Aș vrea 
să discut cu doamna Niland. 

Liddy îl privi suspicioasă. 

— Mă duc să caut la doamna, zise ea, dispărând în 
interiorul întunecat al bungaloului. 

Câteva minute mai târziu se întoarse, deschise ușa 
de plasă și îl pofti pe Whitehouse înăuntru. Kate stătea 
singură pe veranda din spatele casei într-un șezlong de 
trestie delicat, împodobit cu fâşii de trestie colorată și de 
bambus. Avocatul avu impresia că este primit la curtea ei 
de o regină orientală. Efectul era stricat doar de mișcările 
febrile, de felul în care Kate își agita mâinile. 

— Vă rog, luaţi loc, spuse ea. Vreţi să beți ceva? 

Ar fi vrut un whisky tare dar spuse: 

— Doar o limonadă, în cazul în care nu vă deranjez. 

Kate îi făcu semn lui Liddy, care se uită la avocat 

chiorâș, de parcă ar fi fost un perceptor. 

— Cred că am jignit-o, zise Whitehouse. 

Kate se strădui să zâmbească. 

— Îi reprezinţi în instanţă pe domnul McKenzie, nu-i așa ? ! 

— E o crimă? 

— Liddy așa crede. 

— Înţeleg. 

Era plăcut și liniște acolo în grădină, cu mireasma 
pătrunzătoare a florilor și plantelor. Whitehouse trase 
adânc aer în piept: 

— Îmi imaginez că vreţi să știți de ce am venit. Aș 
vrea să aflaţi că eu — 

Fu întrerupt de Liddy, care puse limonada, la 
suprafaţă cu un strat de gheaţă rasă, pe masa de lângă 
el. Așteptă până când servitoare intră în casă. 

— Ce spuneaţi ? 

— Sunt aici la solicitarea clientului meu. — Făcu o 
pauză — îmi pare rău, nu e o sarcină prea confortabilă. 

Își tamponă fruntea cu o batistă și sorbi recunoscă- 
tor din limonadă. 

— Te rog, continuă. 

— Domnul McKenzie m-a rugat să vă transmit un 
mesaj. Vrea să știți că este nevinovat. 

Whitehouse se lăsă pe spate în scaun și așteptă un 
răspuns. Kate continua să-l privească fix, în tăcere. 

— Asta-i tot, adăugă el. 

— Înţeleg. 

Sub privirea pierdută a femeii, Whitehouse începu 
să se foiască. Sorbi din limonadă și observă cât de 
slăbită arăta doamna Niland. La început nu observase, în 
parte din cauza luminii soarelui şi în parte pentru că era 
bine fardată. 

— Ei, asta-i tot. Poate-ar fi mai bine să plec. 

— Nu, așteptați. Îmi pare rău. Sunt foarte nepoliti- 
coasă. Doar că nu ştiu ce să spun. 

Își muşcă buzele și el realiză cu oroare că femeia 
aproape plângea. Se rugă în gând să n-o facă în faţa lui. 
Ce-ar face ? 

— Îmi pare foarte rău pentru tatăl dumitale, — își 
auzi Whitehouse propria voce care întrerupea tăcerea 
prea lungă. îl cunoşteam de mulţi ani. Era un om mi- 
nunat. 

Kate zâmbi la auzul aprecierii. 

— Era un aventurier, domnule Whitehouse. Toţi 
știm asta. Dar era tatăl meu și eu îl iubeam — 

Vocea i se pierdu și ea cedă. Whitehouse privi în 
altă parte şi sorbi din limonadă. Oribilă. Prea dulce. Își 
dori să fi fost ceva mai tare. 

— Ce să fac, domnule Whitehouse ? Ce să cred? 

— Ca avocat, trebuie să vă spun doar un singur 
lucru. 

— Şi dacă nu vorbiţi în calitate de avocat? 

— Nu pot vorbi altfel, replică Whitehouse. 

Kate se ridică, uitându-se către grădină: 

— Fără îndoială aţi auzit ce se spune despre mine. 

Whitehouse roși puternic. Zău, era ceva ce nu se 
cădea să facă. 

nu — E un oraș mic. Se aud multe de-a lungul anilor. 
Lumea nu dă atenţie. 

Kate zâmbi încordată, cu amărăciune: 

— Ei, atunci permiteţi-mi să vă spun asta. Sunt 
soţia lui George Niland dar cred că-l cunosc pe Cameron 
McKenzie mai bine decât oricine din oraşul acesta. Ştiu 
că e capabil de dușmănie și răzbunare. Aș vrea, mai mult 

decât oricine, ca el să fie nevinovat dar... 

— În sinea mea, eu am îndoieli serioase. 

— Nu mă înțelegeți greșit, domnule Whitehouse. 
Nu cred nici o secundă că mi-a omorât tatăl cu sânge 
rece. Ceea ce cred e... că tatăl meu s-a dus pe Roebuck 
să-l caute, iar Cameron s-a apărat un pic mai energic 
decât ar fi trebuit. lată ce cred. În același timp nu doresc 
deloc... să... să-l văd spânzurat. Sper doar să nu-l mai 
văd vreodată. Mi-a transformat viaţă într-un... coșmar. 

Whitehouse își luă pălăria de pe masă. Fusese o 
greșeală să vină. Biata femeie trecuse prin destule. Se 
ridică gata de plecare: 

— Îmi cer într-adevăr scuze pentru că v-am tulbu- 
rat. O să ies pe aici dacă nu vă deranjează. 

Cobori treptele din spate. În grădină, se opri să se 
uite în sus către ea. Părea la fel de fragilă ca un porțelan. 
Nu mai era deloc fata plină de vigoare care odată îi arun- 
case tatălui hainele în stradă. 

— Să-i transmit vreun mesaj ? 

Kate clătină din cap: 

— Nu, niciun mesaj. 

ergentul Clarke bătu în ușa celulei: 
— Cameron, e domnul Whitehouse. 

Cameron sări în picioare. Privi printre zăbrelele fe- 
restruicii de pe ușa celulei. Extremitatea capului lui 
Whitehouse de-abia ajungea la bare. 

— Aţi văzut-o ? întrebă Cameron. 

— Am făcut cum mi-aţi cerut. 

— Nu intraţi ca să-mi spuneţi ce-a zis ? 

— Nu e nimic de spus. 

— Ce-a spus ? 

— Nimic, domnule McKenzie. Absolut nimic. 

Cameron plecă de la ușă lăsându-se să cadă pe 
marginea patului. Își prinse capul între mâini. 

Mormăi „lisuse Hristoase”. Ştia că e blestemat. 


bai 


Fereastra biroului lui George Niland dădea spre 
mangrovele întunecate și spre cenușia, nesfârșită 
Dampier Creek. Niland stătea totdeauna cu spatele către 
fereastră așa că musafirii trebuiau să-și mijească ochii, 
ferindu-i de soare ca să-l zărească pe George. Asta îl 
punea imediat în avantaj. 

Huey Fong avea o durere de cap surdă, depriman- 

tă, iar gura îi era umflată și uscată ca rezultat al excesu- 
lui de arak din noaptea precedentă. îl dureau ochii de 
atâta lumină. Îşi şterse cu mâna transpirația de pe faţă. 
George se lăsă pe spate în scaun. 

— Ai vrut să mă vezi. 

— E despre șeful alb, Flynn. 

— Zău ? Ce-i cu el? 

— Ştiu cine i-a făcut felu'. 

George se sculă în picioare și încuie ușa. Huey 
Fong se uita fix în jos. 

— Poliţia pare să creadă că McKenzie l-a omorât, 
zise George. 

— Nu, şefu'. Nu el. 

— Atunci cine ? 

— Simeon Espada. 

George se așeză din nou. 

— De unde știi asta ? 

— EIl băut mutt arak aseară. El spus. 

— Ţi-a spus de ce? 

— Ceva despre o perlă. 

— Încerca să-i vândă marfă lui Flynn ? 

Huey ridică din umeri. 

— Asta a zis. 

George se trase de mustață. Deci McKenzie spu- 
sese de fapt adevărul. Nu că ar fi contat, fiindcă nu era 
nicio persoană în Broome care să-l creadă. Și acum 
chinezoiul acesta putea să strice tot. 

— Şi prietenul tău a mai spus cuiva despre asta ? 

— Nu ştiu, şefu'. 

— Eşti absolut sigur că spune adevărul ? 

— De ce-ar zice c-a făcut dacă n-a făcut ? Trebuie 
să fie ceva scrântit la cap la el, nu?! 

— Şi de ce ţi-a spus ţie? 

— Cum zisei, șefu', era beat. Poate acu' îi pare rău de tot. 

— N-o să-i ducă nimeni dorul lui Flynn. 

— Nu asta. Că McKenzie salvat lui viaţa pe 
Roebuck. Când balena rupt furtunu'. 

George se gândi la asta. Fong era un individ alunecos, 
unul din chinezii care nu te priveau niciodată în ochi. Dar nu 
credea că inventase asta, era prea puţin probabil. 

— De ce nu te-ai dus la poliție, Fong ? 

— Poliţia nu plătit aşa bine, făcu Huey rânjind. 

George băgă mâna în sertar după carnetul de 
cecuri. Îl puse pe birou în faţa lui. 

— Am nevoie de un scafandru principal pe lisa în 
sezonul acesta, Fong. Sunt sigur că pot să-ţi ofer mai 
mult decât te-a plătit vreodată Lacey. 

Rupse cecul și i-l dădu manilezului. 

— Uite un avans și o primă de loialitate. 

Huey dădu din cap recunoscător. 

— Poţi să angajezi singur echipajul, continuă George. Să 
ai doar grijă ca printre marinari să fie și prietenul tău, Espada. 

— Doctorii spun că nu mai poate să se scufunde, șefu'. 

— O să se scufunde. Dacă-i oferi destul. 

Huey întinse mâna după cec dar George îl plesni 
peste ea înainte ca el să apuce hârtia. 

— Ai grijă ca Espada să nu se întoarcă și eu îţi 
dublez prima. 

Huey ridică privirea, uitându-se exact în ochii lui 
George Niland. Acesta putu să citească întrebarea din ei 
dar n-avea nicio intenţie să dea explicaţii gălbejitului aces- 
ta împuţit. Banii erau singurul răspuns de care avea nevoie. 

— Înţelegi ? 

Huey încuviinţă. 

— Periculoasă treabă, scufundatu' după perle. 
Luă cecul și plecă. 


Wes aruncă o privire prin celula minusculă și clă- 
tină din cap: 

— Am fost aici de vreo mie dă ori. Mata? 

— E prima dată, Wes. 

— Copoii m-a adus aici dă beat mereu ș-o dať că am 
lăsat-o grea pă Mary. Așa zice ei. N-au dovedit nimic. Era 
gemeni orişicum. Nicio femeie n-are gemeni. Niciodată n-a avut. 

Se sui pe patul de lângă al lui Cameron, cu mâinile 
greoaie pe genunchi: 

— Şi ce-o să facă cu mata, căpitane ? 

— Vor să mă spânzure, Wes. 

Wes își umflă obrajii: 

— Pă mata? Ba nu, ei nu vrea să te spânzure, 
căpitane. Asta-i nebunie. 

— Nu cred c-o să mai mergem vreodată împreună 
după perle, Wes. 

Wes clătină din cap. 

— Nu-i bine. 

— Mai bine ţi-ai găsi alt lugher, Wes. 

— Poa' mă duc pă Ilsa, aşa crez. 

— Cine-i șeful ? 

— Huey Fong. 

— Fong? Ai grijă. Să n-ai încredere în el. Se zice 
că odată i-a tăiat parâma de salvare unui scufundător 
când Donna a nimerit în furtună. 

— Bani-i buni. 

— Fii atent, omule. 

Wes îl privi pe Cameron. 

— Ești un om bun, căpitane. Nu-i bine. 

Păru gata să mai spună ceva dar se răzgândi. Se 
ridică și rămase acolo, ezitând. 

— Hai, dă-i drumul, Wes. 

— Nu-i nimic, zise Wes în cele din urmă. 

Bătu în uşă. Când Sergentul Clarke o deschise, Wes 
se uită dușmănos spre el cu mâinile în șolduri, repetând: 

— Nu-i bine. 

Clarke ridică din umeri: 

— Nu eu fac legile. 

Cameron clătină capul: 

— Are dreptate, Wes. Nu e vina lui. 

Wes ridică din umeri și trecu pe lângă poliţist: 

— Pa, căpitane. 

— La revedere, Wes. 

Ușa se trânti în urma lui. 

A Chinatown era liniște. Era mijlocul zilei, ora 
siestei. Timp de nouă luni în fiecare an, între 
aprilje și decembrie, Broome dormea. Doar când echipa- 
jeie veneau acasă în extrasezon se trezea orașul. A doua 
zi, Itsa și restul vaselor lui Niland urmau să ridice ancora 
îndreptându-se către sud, către Condon Banks. 

Huey Fong îi luase banii lui Niland dar n-avea 
intenţia să-l omoare pe Simeon Espada el însuși. 

Desigur, dacă apărea ocazia, urma să profite de ea; dacă 
izbucnea o furtună în timp ce Simeon era în apă, sau dacă 
parâma lui se încâlcea într-un banc de corali, sau... ei, 
erau o mie de morti posibile pentru fiecare scufundător. În 
calitate de căpitan pe lisa, la un moment dat putea să vină 
clipa în care viața lui Simeon să atârne de hotărârea lui. 

Dar n-avea de gând să-și pună lațul de gât pentru 
George Niland. Simeon mai avea încă rude și prieteni în 
echipajele de pe alte vase, banii albului nu i-ar servi la nimic 
dacă s-ar trezi cu un cuţit între coaste. Exista o cale mai bună. 

Hoinărea către magazinul lui Tanaka prin hărmăla- 
ia și aglomeraţia de pe Sheba Lane. Un japonez bondoc 
într-un maiou alb și pantaloni scurți se apleca să ia niște 
mătăsuri din vitrină. Trăsăturile altă dată regulate ale lui 
Hanaguchi erau acum oribil desfigurate. O cicatrice mare 
îi traversa nasul și cobora pe obraz, iar pielea de dea- 
supra unui ochi era de un roz murdar, ca ceara topită. 

— Ce cauţi aici ? se răsti Hanaguchi. 

Vocea îi suna ca horcăitul unei gâște. Acum 
koepangerii și malaiezii, de fapt chiar și băștinașii, 
râdeau de el pe la spate. 

— Vroiam să te văd. 

— Pentru ce ? 

— Vrei să fi chit cu Simeon Espada ? 

Hanaguchi strânse flegma care-l sufoca și o scuipă 
în rigolă: 

— Mai bine vino înăuntru. Vorbim acolo. 

Huey așteptă în birouașul din spate până când 
Hanaguchi închise magazinul. Câteva minute mai târziu, 
acesta împinse perdeaua cu mărgele și veni să se așeze. 
Sfântă Fecioară, Simeon îl aranjase bine de tot ! Huey se 
uită fix la cicatricea roz, lividă, de pe fața celuilalt: 


PERLE 203 


— N-o să te mai scufunzi ? 

Hanaguchi se aplecă în față şi figura lui oribilă 
ajunse la câţiva inci de a lui Huey Fong. 

— Prietenu' tău mi-a făcut asta. Nas zdrobit, obraji 
zdrobiţi, tot zdrobit înăuntru. Doctor zis la mine — tu ter- 
minat. Dar am încercat doar o dată. La un stânjen simțit 
că crăp, ca pepene. Așa că nu mai scufund. Trebuie 
lucrat aici magazin. 

— Vrei să fiţi chit? șopti Huey. 

Ochii lui Hanaguchi se îngustaseră. 

— De ce venit aici, manilezule ? 

— Am motivele mele. 

— Tu prieten cu el, nu? 

Huey ridică din umeri. 

— Poate da. Poate nu. Depinde de tine, 
japonezule. Vrei să-l vezi plătind pentru ce făcut la faţa 
ta, la viaţă ta ? 

— Cum? 

— Eu scafandru principal pă Ilsa acu'. Simeon e 
număru' doi. Vreau oameni echipaj. 

— Echipaj ? făcu Hanaguchi disprețuitor. 

— Pă mare se întâmplă orice. Depinde de tine. 

Hanaguchi se gândi la vorbele lui. 

— Ce echipaj ? 

— Bucătar. 

Hanaguchi sări în picioare: 

— Bucătar ? ! Tu vrei la mine să fiu bucătar ? ! 

De buza de jos îi atârna un scuipat. 

— Păi, nu poţi să fi şef de echipaj, continuă Huey, 
încercând să-și păstreze cumpătul. Se ridică în picioare 
— După cum spuneam, depinde dă tine, japonezule. 

Se întoarse, gata de plecare. Era o cacialma, fiindcă 


204 COLIN FALCONER 


era disperat, dar avu efectul scontat. Hanaguchi îl apucă 
de braţ. Huey privea avalanșa de emoții pe faţa celuilalt. 

— Cum ? zise în cele din urmă Hanaguchi. 

— O să-ţi spun. Pă mare. 

— Să fie încet. 

— Încet, repede, mie nu-mi pasă. 

— Bucătar ? 

— llisa pleacă dimineaţă. 

Hanaguchi arăta ca un om care tocmai luase otravă. 

— Aș fi fost scafandru. principal sezonu' acesta 
dacă nu era manilezu'. 

— Putem să ne uităm amândoi cum moare, promise 
Huey, 

leși afară, în soarele strălucitor de martie. Aproape 
că simţea deja banii în buzunar. 

Peu roşu era gol. Nu trecuse nici măcar 
destul timp ca să pună pisania. După-amiaza 
promitea să fie din nou ploioasă, departe deasupra 
oceanului fulgerele sclipeau în spatele norilor cenușii ca 
ardezia. Se apropia una dintre ultimele furtuni ale 
sezonului, în curând Sezonul Ploilor avea să se încheie, 
vasele aveau să plece iar pe mare lăsând orașul tăcut, 
pustiu, şi pe Kate pradă tristeții. 

— Mă strângi prea tare, se văită Jamie. 

— Îmi pare rău, Jamie, — murmură Kate, revenind 

în prezent și strângând mai puţin mânuța băiatului. 

Deci până la urmă Cameron o păţise, temperamen- 
tul lui binecunoscut îl dusese către ce-i mai rău. 
Temperamentul și setea de răzbunare. 

— Bunicul e-acolo jos ? întrebă Jamie. 

— Da, dragul meu, este. 

— Nu-l doare ? 

— Nu mai poate să simtă durerea, scumpule. Ți-am 
spus, sufletul lui s-a dus în cer, la îngeri. 

Era ultimul loc în care se aștepta să-l vadă pe tatăl 
ei. Fără îndoială că locul celălalt, cel fierbinte, era exact 
pentru cei de teapa lui Flynn. Acolo va fi binevenit și se 
va simţi mult mai bine, jucând biliard cu diavolul și 
căutând o cale ca să-l înșele la bani. 

— Cum poate să fie și aici şi-n cer ? întrebă Jamie. 

— Pur și simplu e, răspunse Kate iritată. 

Tot nu putea să conceapă ce făcuse Cameron! 
Cum a putut vreodată să aibă încredere într-un aseme- 
nea om ? Acum inima i se împietrise, era plină de răceală, 
doar Jamie o mai făcea să simtă că e vie. Blestemat să 
fie Cameron McKenzie, blestemaţi fie toţi bărbaţii! 

— Şi atunci care parte din bunicu' e aici jos ? insistă 
Jamie. 

— Corpul e-aici, Jamie, iar sufietul e în cer. 

— Ce e sufletul ? 

Ah, numai fiul ei putea să pună o asemenea întrebare. 
Și cum să-i răspundă ? Ce să-i spună lui și ce să-și spună 
în sinea ei? Ce simţise pentru Cameron, ce simțea acum 
pentru Jamie, ceva ce nu putea fi atins sau văzut, nu putea 
fi nici măcar explicat, cam asta credea ea că e sufletul. 

— E acea parte din tine care nu îmbătrânește și nu 
moare niciodată. 

Jamie se încruntă la ea. Avea o minte logică, exact 
ca George, și pe urmă avea doar șase ani. Cum putea el 
să înţeleagă ce e sufletul ? Unii dintre noi, se gândi Kate, 
trăiesc o viaţă întreagă fără să afle. Unii, ca George sau 
ca Flynn, nu se gândesc niciodată la el. 

Dar Cameron fusese o parte a sufletului ei; iată de 
ce mai întâi trădarea lui și pe urmă asta, actul acesta de 
neconceput, îi distrusese însăși esenţa spirituală. Când îi 
va veni rândul să moară o vor pune aici, în pământ, lângă 
tatăl ei, dar în clipa de faţă simţea că în pământul noroios 
şi greu nu va mai rămâne destul nici ca să se înalțe la 
cer, nici ca să coboare în iad. 

, ugherele pluteau rapid spre Entrance Point, 

întrecându-se unul cu celălalt pentru onoarea 
de a conduce flota. Simeon stătea la pupa lisei și se uita 
cum bungalourile albe din Broome dispăreau în spatele 
tufelor de mangrove. 

Tot se mai întreba dacă luase decizia corectă. 
Fusese pe punctul de a se preda Sergentului Clarke dar 
Huey Fong îl convinsese să n-o facă. 

— Tu eşti nebun! N-o să spânzure un șef alb! îţi 
pui capun lat pă nimic! 

Şi dacă Huey greșea? Cum putea să-l lase pe 
McKenzie să moară ? îi datora viaţă; era destul că avea 
pe conștiință moartea unui om, n-ar avea o clipă de 

liniște tot restul vieţii dacă l-ar lăsa pe McKenzie să 
plătească pentru ceva ce n-a făcut. 

Perla aia nu-i adusese decât disperare. De ce-a tre- 
buit Flynn să moară ?! Anna îi sfâșiase inima, iar acum 
fantoma lui Flynn îi apărea la fiecare pas. Cu gândul la 
ea degetele i se încleștaseră pe velatură. Ar vrea s-o dis- 
trugă tot așa cum l-a distrus ea. 

„Nu ești alb. Nu fi așa de prost, n-aș putea niciodată 
să mă căsătoresc cu tine.” 

Se hotărî. Ar trebui să mărturisească totul. Oricum 
viața nu-i aparţine, e a șefului alb, a lui McKenzie. O să 
spună tuturor cum fusese un accident, că făcuse totul 
pentru Anna și când îl vor spânzura, ei îi va părea rău. 

Auzi clinchetul tigăilor și își puse capul pe tam- 
buchiul murdar. Hanaguchi își făcea de lucru cu tigăile şi 
castroanele lui. 

— Deci până la urmă ai găsit ceva la care ești bun! 

Hanaguchi nu răspunse. Aiii, ce căldură era înăuntru ! 

Își șterse sudoarea de pe față cu dosul palmei și 
aprinsé plita cu lemn de mangrovă. Îl ignoră pe kichibu 
manilez. 

— Ti-e prea frică să te scufunzi, ha? insistă 
Simeon. 

Hanaguchi zări pe tambuchi un cuţit cu mâner de 
os. Tare-ar fi vrut să-l vâre în măruntaiele manilezului. 

— Nu pot să scufund deloc. 

— Ai o voce de rață. 

Hanaguchi lăsă capul în jos, ca un bucătar ascultător. 

— Da, șefu'. 

Simeon era dezamăgit. Sperase că micuțul japonez 
îi va oferi scuza de-al azvârii în apă, așa cum făcuseră 
prietenii lui Hanaguchi cu un koepanger în sezonul tre- 

cut. Poate că asta l-ar mai fi înveselit. Dar se părea că 
bătaia pe care i-o dăduse îl cam tâmpise pe japonez. 

După ce Simeon plecă, Hanaguchi înăltă cuțitul și-l 
azvârli în peretele de lemn. Nu știa dacă va mai putea 
aștepta câteva zile în plus moartea manilezului. 

Rosie privi de la fereastra ei din Hotel Continental 
către cocioabele din Chinatown. Puse o mână pe burtă. 

Fusese la tribunal în fiecare zi, ştia că dragul de 
Cameron va fi condamnat dacă nu-i sare cineva în aju- 
tor. Cu siguranță nu făcuse fapta de care era acuzat, știa 
cel puțin atâta despre el. Dacă el afirma că e nevinovat 
asta era destul pentru ea. 

Ştia că el n-o iubește. Adevărul i se citea în ochi. 
Nu-şi făcea nici o iluzie cu asta. Dar era un om bun, chiar 
dacă nemernica aia fandosită de Kate Niland nu putea să 
vadă asta, iar ea, Rosie, nu-l va lăsa să moară. 

pes vă rog, să vă declaraţi numele către 
juriu ? 

— Rosemary Kathleen Thompson. 

Barrington își potrivi roba. 

— Ocupaţia ? 

— ... Lucrez la bar, domnule. 

Barrington strâmbă din nas de parcă ar fi simțit 
mirosul de hamei fermentat. 

— Şi unde locuiți, domnişoară Thompson ? 

— La Conti — la Hotel Continental. 

— La Hotel Continental. 

Barrington își aranjă notițele de pe masă, din faţa lui. 

— La hotel, repetă el cu un zâmbet rece. Ei bine, 
domnişoară Thompson, afirmați în declaraţie că erati cu 
acuzatul, domnul McKenzie, în noaptea de trei ianuarie. 

— Așa e, domnule. 

— Dar crima s-a comis în noaptea următoare. Pe patru. 

Rosie păru tulburată. Se uită în sus către judecător. 

— Păi, în noaptea în care a fost omorât domnul 
Flynn, domnule. Nu-mi amintesc exact data. 

— Nu vă amintiţi când aţi fost acolo. 

— Nu-mi amintesc data. Dar era în noaptea când a 
fost omorât bietul domn Flynn. 

Whitehouse sări în picioare: 

— Obiecţie, Onorată instanţă. În declarație, marto- 
ra a afirmat clar că era cu pârâtul în noaptea crimei. 
Prietenul nostru iscusit hărțuiește martora. 

— Se acceptă. 

Barrington făcu o plecăciune către judecător: 

— Scuzele mele către curte. 

Dar obținuse ceea ce dorise. 

— Ce  făceaţi pe Roebuck, domnişoară 
Thompson ? 

Rosie își privi mâinile: 

— Am explicat deja asta în instanţă, domnule. 

Barrington frunzări din nou hârtiile de parcă și-ar fi 
verificat notițele despre examinarea martorei de către 
Whitehouse. 

— Ah, da, îmi cer scuze. Aţi declarat că aveati relații 
intime cu acuzatul. — Făcu o pauză și se uită către juriu. 
— Cu câți bărbați sunteţi în relaţii intime, domnișoară 
Thompson ? 

În sală se auziră murmure. Whitehouse se ridică: 

~ Obiecţie, Onorată Instanță. 

Judecătorul miji ochii la Barrington pe deasupra 
ochelarilor de parcă ar fi încercat să vadă printr-o ceaţă 
groasă: 

— Domnule Barrington ? ! 

— Intenţionez să demonstrez, Onorată Instanță, că 
martora nu este o persoană de bună credință. 

— Moralitatea fetei nu are nici o relevanţă în acest 
caz! ţipă Whitehouse. 

Judecătorul îşi notă repede ceva: 

— Continuaţi cu grijă, domnule Barrington. 

Whitehouse se uită chiorâș la Barrington, apoi se 
cufundă în scaun, ale cărui picioare alunecară cu zgomot 
pe podeaua de lemn. 

— Mulţumesc, Onorată Instanță, zise Barrington. 

Își întoarse atenţia asupra martorei: 

— Domnişoară Thompson, e adevărat că sunteți 
însărcinată ? 

Rosie se uită disperată către Whitehouse. 

— Domnişoară Thompson ? Sunteţi sau nu însărci- 
nată ? 

— Da. 

Deodată, în sala de tribunal se făcu foarte liniște. 
Rosie număra cercurile pe care le trasau lent palele ven- 
tilatorului de deasupra. Unu-doi-trei-patru... se uită spre 
juraţi. Doi dintre bărbaţi urcaseră în camera ei de dea- 
supra barului, în Hotel Continental. 

— Cine este tatăl copilului ? 

Rosie nu răspunse. 

— Este acuzatul ? 

— Nu, făcu repede Rosie, Nu este co - 

— Atunci cine este tatăl, domnişoară Thompson ? 

Simti inima bătându-i în piept zgomotos. 

— Îmi pare rău domnișoară Thompson, vreţi să 
repet întrebarea ? 

— Nu știu. 

— Poftim ? ! Nu v-am auzit. 

— Am spus că nu știu! 

Un „luate-ar naiba” nerostit se ghicea la sfârșitul 
propoziției. 

— Nu știți... 

Barrington își consultă din nou notițele, de parcă 
l-ar fi încurcat deoarece conţineau complicate calcule 
matematice. 

— Înţeleg. — își arcui buzele — De ce nu ştiţi, 
domnişoară Thompson ? 

„Oh, Doamne,” se gândi ea „nu i-am făcut decât 
mai rău lui Cam!” 

— Nu e adevărat că acuzatul este tatăl copilului şi că 
aţi face orice vă stă în putinţă ca să încercaţi să-! protejaţi ? 

— Nu el este tatăl. 

— Atunci cine este, domnişoară Thompson? 

Rosie se uita la Cameron. El strângea atât de tare 
barele boxei încât încheieturile i se albiseră. 

— Domnişoară Thompson, este sau nu adevărat că 
practicaţi prostituția de când aţi venit în Broome ? 

Rosie încuviință în tăcere. 

— Vă rog să răspundeţi cu da sau nu. 

— Da. 

— Ştiţi că este ilegal să vă angajaţi în aceste relaţii 
pentru satisfacţii bănești ? 

— ... Da. 

Barrington îşi răscoli iar hârtiile. 

— Spuneţi că întreţineaţi relaţii intime cu acuzatul, 
domnișoară Thompson. Ar fi corect dacă aș afirma că 
sunteţi îndrăgostită de el? 

Rosie se uită la Cameron. EI clătină din cap. 

— Da, răspunse ea. 

— Vă rog, vorbiți mai tare. 

— Da! 

— Pot să vă atrag atenţia că o tânără capabilă să- 
și „ofere” corpul e capabilă să-și ofere de bunăvoie măr- 
turia pentru cineva de care crede că e îndrăgostită ? 

Rosie închise ochii. Îşi dădea seama de enormi- 
tatea greșelii ei. Încercând să-l salveze pe Cam, nu 
făcuse decât să-i sape mormântul. 

După ce ea părăsi boxa martorilor, Cam se uită la 
membrii juriului. Putea uşor să le citească expresia feței. 
Mai rămăsese un singur om în Broome care știa că nu el 
îl omorâse pe Patrick Flynn; era omul pe care-l văzuse 
fugind de lângă cadavrul lui Flynn în noaptea aceea, pe 
plajă. 

Rosie păși cât de demnă reuși pe lângă spectatorii 
tăcuţi. Ochii bărbaţilor erau îndreptaţi în altă parte, unii 
din jenă, alţii din conștiința vinovăţiei. Femeile o priveau 
de sus, cu ochii arzând de ură sau dispreţ. 

„Oh, Rosie,” gândi Cameron „nu meritai asta.” 

p= Condon Banks venise dimineața. De pe 
llsa se ridica un fuior de fum, iar găleţile erau 
aruncate în apa sidefie ca să adune apă pentru spălatul 
de dimineaţă al echipajului. Koepangeri şi malaiezi în 
saronguri sporovăiau cu voci melodioase în timp ce-și 
beau cafeaua. 

Simeon stătea rezemat de balustradă și fuma ulti- 
ma ţigară înainte să-și pună costumul de scafandru. 
Hanaguchi se apropie atent în mână cu o cană de cafea. 

— Poftim, șefu'. 

Simeon îi dădu peste mână, azvârlind pe jos cana. 
Ea se rostogoli pe punte oprindu-se într-o grămadă de 
scoici nedeschise. 

— la-o de-aici ! 

Hanaguchi înjură pe înfundate, ștergându-și pe 
pantaloni mâna friptă cu cafea. 

— Mâncarea-i de căcat! Cafeaua ta-i de căcat! 

Hanaguchi făcu o plecăciune şi bătu în retragere. 

— Da, şetu'. 

Oamenii din echipaj ascultară schimbul de replici, 
ridicară din umeri şi se întoarseră la lucru. Se știa ce tem- 
perament oribil au scafandrii când lucrează. Majoritatea 
aveau permanent „reumatism” — cazuri ușoare dar cro- 
nice de blocaje articulare. Le dădeau dureri teribile în 
umeri şi migrene constante care adesea îi țineau toată 

noaptea treji. De obicei, durerea nu ceda până când nu 
coborau iar în ocean. N-aveai ce să faci, doar să stai 
deoparte de scafandru şi să-ţi vezi de muncă. 

Tenderii verificară colacii de funie de manila pentru 
parâma de siguranță a scafandrului și furtunul roșu de 
cauciuc ce reprezenta alimentarea lui cu aer. Simeon 
intră în costumul de scafandru și se așeză pe taburet ală- 
turi de catargul principal ca să aștepte ca lugherul să 
între sub vânt. După ce-și termină ţigara, stinse chiștocul 
și-l aruncă în scurgere. Ar mai fi vrut una rău de tot dar 
mai era puţin până la scufundare. 

Nu dormise în noaptea trecută dar nu din cauza 
„reumatismului”. Fantoma șefului alb îl vizitase iar. Chiar 
și acum, dacă închidea ochii, o putea vedea. Așa, mort, 
faţa lui Flynn era cenușie, iar oasele albe ale craniului 
sclipeau în masa lipicioasă de păr încâlcit și însângerat. 
Flynn bântuise pe lângă priciul lui toată noaptea. 

În curând, fantoma lui va avea o tovarășă, a șefului 
alb McKenzie. Cu o după-amiază în urmă, goeleta lui 
Niland, Ada, le adusese provizii și „cuferele de bază” — 
ţigări și băutură. Ada le mai adusese şi vești din Broome 
— Cameron fusese găsit vinovat. Urma să fie îmbarcat pe 
următorul vapor şi spânzurat în închisoarea Fremantle. 

Şeful cel alb se scufundase fără costum la patru 
stânjeni cu o funie ca să-i salveze viaţa. Nu putea să-l 
lase să moară. 

Wes, gol cu excepţia unei perechi de pantaloni 
scurţi din bumbac, se învârtea pe punte: 

— Tremuri. Ai r'umatism acu' de dimineaţă ? 

— Sunt bine. Unde-i Huey Fong ? 

— O fi tot la priciu' lui. Crez că tu cobori primu'. 

Briza se stabilizase, bătea dinspre est. Echipajul 

ridică funga și zalele lanţului ancorei zornăiră și gemură 
în timp ce lisa se aşeză sub vânt. Simeon ordonă echipa- 
jului să ridice vela principală și trinca, iar koepangerii pu- 
seseră în funcţiune pompa de aer. Ilsa își începu 
întoarcerea ca să se plaseze în direcţia vântului către 
extremitatea zonei de scoici unde fuseseră cu o zi înainte. 
Soarele se ridica deja deasupra stâncilor roşii aflate de-a 
lungul Plajei de Optzeci de Mile. Simeon cobori pe scara 
de frânghie. Faţa corsetului era lipită de balustradă. 

Wes îi legă greutăţile la costum și apoi îi prinse în 
şuruburi casca grea, înverzită de apa oceanului. Verifică 
parâma și furtunul și apoi se duse la găleata cu apă care 
stătea în mijlocul punţii. Scoase din ea vizorul căștii, îl uscă 
și îl prinse la locul lui. Bătu cu degetul în sticlă şi încuviinţă. 

Hanaguchi se uită la Simeon care pluti câteva clipe 
la suprafață și apoi se scufundă într-o spumă d€bule. 
Rânji. Într-o oră, cu puţin noroc doar în câteva minute, 
Simeon va fi mort. De-o moarte oribilă. Își atinse cica- 
tricea care cobora șerpuind peste nas și obraz. Da, o 
moarte oribilă era exact ce merita. 

Se întoarse în cambuză și aşteptă ca primele țipete de 
pe punte să-i dea de ştire despre începutul răzbunării lui. 


seek 


Cameron privea prin spațiul strâmt dintre gratiile 
ferestrei cum se ridică luna deasupra mangrovelor. Era 
de-un roșu ruginiu, ca și pământul din Kimberley. Lună 
însângerată o numeau prin partea locului. Se ridică din 
ce în ce mai sus pe cer, schimbându-și culoarea din roz 
în argintiu până când ajunse deasupra golfului, rotundă 
ca o perlă. 

Cam întâlnise moartea de multe ori în timpul exper- 
imentelor Marinei din lacurile scoțiene, apoi pe 
Dreadnought la lutlanda şi în apele calde și verzi ale 
terenurilor perlifere. Dar nu crezuse niciodată cu ade- 
vărat că-şi va găsi sfârşitul în mare și iată că în cele din 
urmă se părea că avusese dreptate. 

Nu de moarte se temea în clipa de față. Dar 
crezuse totdeauna că într-o zi va regla lucrurile cu Kate; 
chiar după ce fusese arestat, sperase cel puţin s-o vadă 
încă o dată și să-și susțină nevinovăția, să-i spună adio, 
să încerce să-şi găsească pacea. Dar el îi înșelase 
încrederea o dată și se spune că încrederea e ca cinstea 
femeii; o poţi pierde doar o dată și dispare pe veci. 

Regreta ce i se întâmplase bietei Rosie şi că nu va 
putea vreodată să o răsplătească pentru ce încercase să 
facă pentru el. Se înșelau în privința ei bărbaţii aceia de la 
tribunal care o judecaseră așa sever. După unele criterii 
putea părea o târfă dar era în același timp foarte inocentă. 

În ceea ce-l privea, el își pierduse inocenta când o tră- 
dase pe Kate Flynn. Şi acum se părea că nu va exista momen- 
tul răscumpărării vinei. Poate că oricum nu merita asta. 

Şi mai era și peria. 

Va muri așa cum a trăit, un om sărac. Jurase de 
când era un copil că va realiza ceva în viață, că se va 
ridica deasupra sorții pe care Creatorul i-o rezervase în 
mahalalele din Glasgow. l-ar fi trebuit doar o perlă min- 
unată ca să-și schimbe soarta. 

O lună ca o perlă picura argint printre zăbrele, iar el 
o cuprinse în palmă gândindu-se c-ar putea s-o atingă. 
Atât de departe şi-atât de aproape. Își retrase mâna, era 
goală, dar lumina ei fantomatică îl chema ca o promisi- 
une încă neîndeplinită. 

Simeon semnaliză că a atins fundul, își ajustă 
supapa de admisie a aerului în funcţie de pre- 
siunea apei şi bulele se ridicară, bolborosind prin cască 
pe lângă urechea sa dreaptă. Singurul sunet pe care-l 
mai auzea era țăcănitul ritmic și liniștitor al pompei de aer 
la zece stânjeni deasupra lui, pe punea vasului Ilsa. 

Era pe un teren plat plin de alge de mare și altă 
vegetaţie care se ondula în ritmul mareei verzi. Merse 
încet înainte ridicând cu - botul ghetelor strălucitoare 
norișori de nisip. O stâncă acoperită de corali luci stins în 
ceaţă în fața lui, punctată de roșul aprins și galbenul 
plantelor de mare elastice. 

O broască țestoasă trecu repede pe lângă el la 
zece iarzi distanţă cu gâtul cel lung întins, întorcându-l la 
stânga și la dreapta. O urma silueta cenușie și suplă a 
unui rechin-tigru care încerca să muște înotătoarele 
broaștei exact ca un ogar care fugărește un iepure. 
Simeon nu văzu rechinul. Localizase strălucirea înşelă- 
toare, stinsă a sidefului într-o scoică de pe stâncă şi se 
îndrepta greoi într-acolo. 

Deodată se opri alarmat. Din umbra de sub stâncă 
venea spre el ceva; ceva care aluneca pe sub o muchie. 
La început crezu că e un pește mare, poate un grouper. 
Dar apoi văzu părul argintiu plutind ca într-un vis odată 
cu clătinarea apei şi ochii care luminau prin apa tulbure. 

„Flynn” murmură Simeon; ecoul vocii lui în casca de 
cupru i se păru sonor ca într-o catedrală. Flynn zâmbea, 
iar pe dinți avea sânge. Simeon ştia că e imposibil, fiind- 
că apa ar fi trebuit să-l dizolve, dar cumva sângele 
rămânea acolo, curgându-i pe față. Era îmbrăcat în cos- 
tumul alb de olandă pe care purtase în noaptea aceea, 
pe plajă, și ţinea în mână o batistă mare. 

Simeon vru să-i semnalizeze lui Wes cu parâma de 
siguranță: „Ridicaţi-mă repede! Dar își veni în fire. Nu 
intra în panică, e doar imaginaţia ta. Închide ochii și va 
dispărea !' Simeon știa ce efecte are presiunea apei 
asupra minţii. Nu văzuse el zeci de alţi scafandri, 
malaiezi și manilezi ca și el, care veneau din adâncuri cu 
ochii larg deschiși, bâiguind ceva despre fantomele din 
ocean și despre monştri cu ochi verzi ? 

Dar când deschise din nou ochii, Flynn era tot acolo, 
plutind în faţa lui. Se oprise și despăturea batista. Flynn 
luă obiectul pe care-l ascunsese acolo și îl ridică, legănân- 
du-i cu mâna stângă. Un lat. Desigur, era imposibil, totuși 
îl auzi vorbind: „lată-ţi plata pentru perlă, băiete! 

Simeon închise ochii strâns. Doar o fantomă. Nu e 
real. Când deschise iar ochii, Flynn dispăruse. Fusese 
înlocuit de ceva mult mai groaznic. Era rechinul-tigru, cu 
desenul specific vizibil clar din lateral. Înota încet către el, 
iar botul lui scurt, bont, ieşea în relief ca al unui câine care 
își adulmecă hrana, carne crudă. Gura ca o seceră lăsa 
la vedere șirurile de dinţi ascuţiţi şi tăioşi ca niște lame. 

Simeon ieși din amorțeală. Întinse braţul către rechin 
și trase înapoi manșeta costumului, eliberând în apă un roi 
de bule. O făcuse de nenumărate ori când întâlnea pești 
prea curioși. Rechinii erau de fapt lași, iar tactica asta nu” 
dăduse niciodată greș înainte, îi speriase de fiecare dată. 

Rechinul se întoarse ca să plece. Dar apoi, spre 
groaza lui Simeon, se întoarse și începu din nou să-i dea 
târcoale, din ce în ce mai aproape. El eliberă încă un 
şuvoi de bule în apă. Rechinul se întoarse dar după o 
clipă reveni, și mai curios. Simeon știa că rechinul nu-l va 
ataca imediat, că va fi neliniştit de forma lui amenință- 
toare și misterioasele lui bule. Dar va ajunge ca unul din- 
tre dinţii lui să-i sfâșie cât de puţin costumul și apa va 
năvăli înăuntru, iar el se va îneca în câteva secunde. 
Trebuia să iasă la suprafaţă. 

Simeon se aplecă și răscoli nisipul, iar mâna i se 
încleștă recunoscătoare pe o piatră mare. Apoi apucă 
parâma de salvare cu toată puterea și dădu semnalul: 
Ridicaţi până când vi se rup oasele ! Se uită încă o dată 
în jur după rechin și fu asurzit de propriile ţipete. Fălcile 
rechinului se deschiseseră ca o balama și dincolo de ele 
Simeon zărise branhiile de-un roșu sângeriu. 

Fălcile rechinului se încleștaseră în jurul căștii de 
cupru. Sfântă Fecioară ! Era ca și cum ar fi fost prins în 
interiorul unui clopot de catedrală pe care cineva l-ar fi 
lovit cu un baros. Simtea că timpanele i-au fost străpunse 
de zeci de ace înroșite. Sfântă Fecioară! Nu se mai 
putea gândi decât cum să iasă mai repede din apă. 
Rechinul era trimis de diavol. 

Wes și echipajul începuseră să-l ridice cu parâma 
de salvare. Privi în sus. Douăzeci de stânjeni. Carena de 
aramă a lisei părea așa de îndepărtată, la fel de neatins 
ca luna. Deschise larg supapa de aer de pe cască. Aerul 
care năvălea în costum îl va ajuta să ajungă mai repede 
la suprafață. 

În timp ce era smucit în sus prin apă, rechinul 
începu să-l urmărească. Simeon simţi cum urina caldă îi 

alunecă pe picior în jos în întunericul costumului. N-o să 
reușească să se salveze ! Rechinul se repezi iar înainte. 
Disperat, Simeon îl lovi cu piciorul, iar cizma lui grea îi 
atinse nasul. Rechinul se roti, furios și nedumerit; câteva 
secunde, Simeon crezu că va pleca. Își înălță capul în 
interiorul căștii cercetând atent apa tulbure, verzuie. 

Dar îl văzu apropiindu-se din nou, o siluetă 
întunecată, aproape în afara câmpului său vizual, în 
spate și la stânga. Privi în sus. Mai erau câţiva iarzi. Atât 
de aproape! Trageţi mai tare, blestemaţilor, trageţi mai 
tare! Rechinul se îndreptă în viteză către el. Simeon 
lansă piatra cea grea pe care o ţinuse în mâna dreaptă. 
Rechinul-tigru coti instinctiv și o înfulecă. 

Imediat, capul iui Simeon ieși din apă, iar el putu să 
audă, chiar prin cască, tipetele oamenilor din echipaj 
care încercau să sperie și să gonească monstrul 
aruncând în apă obiecte și lovind carena cu cănile de 
tablă și cu harpoanele. 

Fără voia lui, oceanul îl eliberă pe Simeon, ale cărui 
cizme ieșiră din apă șiroind. Era în siguranță. Deodată, 
rechinul se ridică din apă cu fălcile căscate. Dinţii se 
închiseră ca o capcană de oțel și Simeon crezu că şi-a 
pierdut piciorul. Țipă și apoi îşi pierdu cunoștința. 

Rechinul mușcă vârful cizmei de plumb a lui 
Simeon şi dispăru în adâncuri. 


si 


Junzo aduse două farfurii de slănina cu ouă din 
bucătărie și puse una pe masă, în faţa lui George. Kate 
ridică mâna și clătină din cap. 

— Do'nşoara nu foame ? 

— Nu, mulțumesc, Junzo. Te rog, ia-o de-aici. 

Junzo clătină capul şi se retrase la bucătărie. 

— Eşti bine, draga mea ? 

— Da, mulțumesc, George. Doar că nu-mi e foame, 
asta-i tot. 

— Abia dacă te atingi de mâncare în ultima vreme. 
Poate-ar trebui să te consulte doctorul Halloran. 

-— E din cauza căldurii. 

— Ai slăbit foarte tare. 

Kate aruncă șervetul pe masă: 

— Pentru numele lui Dumnezeu, nu te mai agita 
pentru mine! 

George se încruntă. Nu-i plăcea ca Jamie să fie 
martor la asemenea scene la masă. 

— Ti-ai terminat porridge-ul ? îl întrebă pe băiat. 

Jamie împinse deoparte castronul gol: 

— Îmi dai niște ouă cu stănină ? 

— Nu în dimineaţa asta. Du-te afară să te joci. 

— Dar mi-e încă foame! 

Jamie se întoarse către mama lui căutând sustinere 
împotriva acestei nedreptăţi: 

— Vreau nişte ouă cu slănină, mor de foame. 

— Du-te să te joci! repetă George. 

— După ce-o să mor de foame o să vă pară rău, 
bombăni Jamie. 

leși în fugă din casă, trântind ușa de plasă. George oftă: 

— Băiatul acesta nu poate fi strunit. 

— E un băiețel normal. 

— Își exprimă prea des opinia. — George se șterse 
la gură cu un șervetțel de olandă și puse jos cuțitul şi fur- 
culița — Vrei să-mi spui ce s-a întâmplat ? 

— Nu vreau să discut asta. 

— E treaba cu McKenzie, nu-i așa?! 

— Ce vrei de la mine ? L-am iubit pe bărbatul ăsta. 
George își încleștă pumnii pe sub masă. Doamne 
Dumnezeule, măcar de-ar avea decenţa să ţină aseme- 
nea lucruri pentru sine! 

— De la verdict încoace, ai un aer de parcă s-ar fi 
dublat peste noapte preţul scoicilor, zise Kate. Nu te 
aștepta să-ţi împărtășesc triumful. 

— Am făcut pentru el tot ce-am putut. 

— Sunt sigură că ţi-e recunoscător pentru asta. 

Tonul ei batjocoritor îl înfurie. Se întinse peste masă 
şi o prinse de încheietură. Ea încercă să-și tragă mâna 
dar forța lui o surprinse. 

— Ce vrei de la mine ? ţi-am dat totul ! Am făcut din tine 
o regină după ce el te-a lăsat în mocirlă ! Așa mă răsplătești ? 

— Lasă-mă în pace, George. 

— Mă denigrezi și mă critici pentru orice greșeală 
măruntă, îmi refuzi drepturile conjugale - 

Kate sări în picioare dar e! o reținu. 

— Ei?! 

Nu-l mai văzuse niciodată așa. Totdeauna fusese 
atât de distant, lipsit de patimă față de orice. Acum, 
privind în ochii blânzi cu irizări cenușii, ea înțelese că nu- 
| poate de fapt urî, nu cu adevărat. Dacă ura pe cineva, 
atunci se ura pe sine: 

— Regret. 

— Regreti ? 

— N-ar fi trebuit să mă căsătoresc cu tine. Am fost 
egoistă, a fost o greșeală. 

EI îi eliberă mâna. Mânia lui dispăru la fel de repede 
cum apăruse. Își scoase ceasul din buzunarul de la piept 
și se ridică: 

— Trebuie să plec. O să întârzii la birou. Junzo ! 

Intră în birou să-și ia servieta. Strigă din nou 
„Junzo !” și se îndreptă către uşă. O sărută pe frunte: 

— Ne vedem la prânz. 

Coboriî treptele verandei către Buick. Junzo era 
deja la datorie, întorcând manivela ca să ambaleze 
motorul. George aruncă o privire către verandă și-l văzu 
pe Jamie dând înapoi lui Liddy prin fereastra de la 
bucătărie, o farfurie pătată cu gălbenuș de ou. 

Se părea că toţi își puseseră în minte să-l sfideze. 
Ei, pe drumul spre birou o să se oprească la închisoare 
să-i spună la revedere lui McKenzie. Asta o să-l mai 
înveselească. 


Două ore Simeon zăcu la el pe prici plângând în 
hohote, ca un copil. Rechinul îi luase cu el o cizmă de 
plumb dar el nu era nici măcar zgâriat. Rechinul-tigru 
continua să dea târcoale lisei, corpul lui întunecat se 
zărea prin apa albastră și cristalină de la pupa. În ziua 
aceea nu se mai putea scufunda. 

Wes luă din cambuză o cană cu cafea neagră și 
fierbinte și cobor? pe tambuchi. Simeon stătea culcat pe 
o parte, făcut covrig, cu genunchii strânşi la piept. Wes îi 
întinse cana de cafea. Ochii lui Simeon sciipiră: 

— Domnu' Flynn ? 

Wes se încruntă: 

— Sunt eu, Wes. 

— Wes? 

— Da' rechinu' acela te-a zăpăcit bine, ha?! Uite, 
bea asta, o să fie mai bine. 

Simeon clătină din cap: 

— N-a fost rechin. A fost Flynn. N-o să mă lase vre- 
odată în pace, aşa cred. 

— Ce tot vorbeşti ? ! liiii-suse ! 

— L-am văzut, Wes. Rechinu' acela-l are pă Flynn în 
el! 

— Poate te-ai scufundat prea mult, băiete. 

— A venit direct spre mine. Cum n-am mai văzut 
vreun rechin înainte. 

Wes puse cafeaua jos și se apropie mai mult: 

— -ai verificat costumu' 'nainte dă scufundare, 
mmm? 

Simeon făcu semn că nu. 

— Era pete pă costum. Mie mi se păru sânge. 

— Flynn? 

— la mai taci cu Flynn ăsta! |ţi zisei că era pete dă 
sânge, zău așa ! Poate cineva ţi-a pus sânge de broască 
țestoasă pă costum. 

Sânge de broască țestoasă ! Doar un strop picurat 
în apă era de ajuns ca să înnebunească un rechin. În 
după-amiaza precedentă echipajul văzuse o broască 
țestoasă în apă. Trei dintre koepangeri săriseră peste 
bord și o capturaseră. O gătiseră și o mâncaseră la cină. 

— Hanaguchi ! șopti Simeon. 

— Poate. 

— Îl omor! 

Wes îl apucă de umeri şi-l tinu nemișcat peste prici. 

— Dacă vrei să-l omori, treaba ta. Da' nu cât ești pă vasu' 
acesta. Mai e patru japonezi în echipaj, noi nu vrem război. 

— Îl omor! repetă Simeon. 

— Poate-ar fi mai bine, băiete. Să vede treaba că 
nu are dă gând să te lase-n pace că i-ai nenorocit fața. 

Da' pân'atunci mai bine-ai face pă nebunu'. Îi spun io lu' 
Huey Fong că mai bine te duci-napoi la Broome. S-a 
făcut ? 

Simeon încuviință. Malacu' avea dreptate. 

— S-a făcut. 


Huey se așeză pe vine la ușa cambuzei, șoptindu-i 
lui Hanaguchi: 

— Wes a văzut petele dă sânge pă costum! 

— Ce dovezi are ? 

— Trebuie găsită altă cale! Poate Simeon nu se 
mai scufundă. 

— Ajută-mă. 

Huey privi în jur să verifice că nici unul dintre mem- 
brii echipajului nu trage cu urechea dar toți erau prea 
ocupați să supravegheze rechinul, care apăruse din nou 
la tribord. 

— E bătălia ta, japonezule. N-am nicio legătură. 

Hanaguchi înălță cuțitul cu mâner de os, același pe 
care-l folosise cu o seară înainte ca să taie testoasa. Îl 
puse sub nasul lui Huey: 

— Tu o să mă ajuţi! Sau poate urmezi! 

— Mai bine te atârn în spatele vasului cum i-au 
făcut prietenii tăi la koepangeru' acela! 

— N-o să îndrăznești ! 

Huey știa că japonezul avea dreptate. Ar fi fost o 
răzmeriţă fiindcă la bord mai erau încă patru japonezi. 

— Ajută-mă, manilezule ! 

Wes ieși din tambuchi, iar Huey se depărtă de cam- 
buză. lii-suse ! O ceartă între Hanaguchi și Espada era 

una dar dacă și căpitanu' era implicat, Dumnezeu să-i 
ajute pă toți. 

Wes își aminti ce spusese Simeon dinspre Flynn, 
își atinse amuleta de la gât și făcu semnul care gonește 
piaza rea. 


39 


Sire stătea întins pe prici, așteptând răsări- 
tul. Era o tăcere de moarte, se auzea doar 
scârtâitul parâmelor și foșnetul valurilor care lovea care- 
na. Auzi lipăit de pași pe puntea de deasupra în timp ce 
se schimba marinarul de cart. Simeon era ametit din 
cauza epuizării dar se lupta ca să nu adoarmă. De câte 
ori închidea ochii, îi apărea înainte fantoma lui Flynn. 

Huey Fong se zvârcolea neîncetat prin somn, 
scrâșnind din dinți. „Reumatismul” scufundătorilor. 
Simeon suferise și el destul de asta. În cele din urmă, îl 
auzi pe Huey coborând pe prici şi străbătând încăperea. 
Simti pe față răsuflarea fierbinte a celuilalt. 

— Simeon ? Dormi ? 

— Ce e? 

— Nu pot să dorm. Mă doare groaznic. 

— Ai încercat cu ulei de cajeput ? 

— Nu m-ajută nimic. Trebui' să-mi pun costumu' și 
să cobor. Ajută-mă. 

Simeon se sculă şi îşi puse un sarong în jurul taliei. 
Huey era într-o stare proastă. Trebui să-l susțină ca să 

poată ajunge până la ușa tambuchiului. 

Puntea era poleită cu argint de lună în al treilea 
pătrar. Când Simeon păși afară din tambuchi, sesiză o 
mișcare în spatele lui. Se întoarse ridicând instinctiv un 
braţ ca să-și protejeze capul. Cavila de matisit îi căzu pe 
antebraț, rupându-l ca pe un băț uscat. El ţipă din cauza 
durerii atroce şi căzu înapoi printre colacii de parâmă. În 
ciuda durerii, continuă să se rostogolească. Fierul cel 
greu coborî din nou, despicând lemnul punţii la numai 
câţiva inci de țeasta lui și se înțepeni acolo. 

îl strigă pe Huey în ajutor dar așa-zisul prieten îi 
trase la spate brațul lovit. Simeon simţi bucăţile zimţate 
de os trosnind și aproape leșină. Prin valul de durere, 
văzu în lumina lunii fața lui Hanaguchi deasupra lui. 
Hanaguchi reușise să desprindă cavila din lemnul punţii 
și o ridicase deasupra capului. „Sfântă Fecioară !” gândi 
Simeon. Avea să moară. 


— Cameron, ai un musafir. 

Ușa se dădu de perete, iar Sergentul Clarke îl pofti 
în celulă pe George Niland. Cameron stătea întins pe pat 
cu mâinile la ceafă. 

— Nu vreau să-l văd, mulțumesc, domnule 
Sergent. 

George se întoarse către Clarke: 

— Suntem prieteni vechi, Sergent. Vreau să am 
ocazia să-mi iau la revedere. 

— Vrea să aibă ocazia să triumfe, zise Cameron. 
Domnule Sergent, v-aş fi recunoscător dacă m-aţi lăsa 
amândoi în pace. 

— Înţeleg că ești amărât. Dar eu am făcut tot ce-am 
putut. Trebuie să dai vina doar pe tine însuţi. 

— Scoateţi-l de-aici, domnule Sergent. 

Clarke ezită. Îl atinse pe George pe umăr: 

— Dacă nu vă supăraţi, domnule... 

— Și nevastă-mea mi-a spus să-ţi transmit la 
revedere. 

Cameron sări în picioare și se repezi către el. 
Clarke se interpuse și-l împinse înapoi pe Cameron pe 
pat, apoi îl scoase repede pe George pe ușă. Doar o 
clipă Cameron zări fața lui George prin ușa deschisă a 
celulei, în spatele lui Clarke. Zâmbea batjocoritor. 

— Nenorocitule ! strigă Cameron; apoi se potoli ca 
să aștepte ca ultima lui zi în Broome să ia sfârșit. 

Simeon se răsuci cu fata către punte. Întinse înainte 
singurul braţ sănătos ca să atenueze căderea și capul i se 
izbi de parapet, ceea ce-l făcu să ameţească. Auzi un 
urlet de furie și văzu cum o umbră uriașă îl aruncă pe 
Huey Fong cu capul înainte în găurile de drenaj. 

Wes! 

Japonezul mai avea încă în mâini cavila. Se dădu 
înapoi, lăsându-se în jos gata de luptă. Apoi o ridică dea- 
supra capului și o prăvăli asupra lui Wes. Simeon se 
azvârii înainte. Îl lovi pe japonez cu umărul în piept, 
dezechilibrându-l. Auzi cum drugul greu de fier loveşte 
puntea, apoi el și Hanaguchi se !oviră de parapet și se 
rostogoliră peste el în apă. 

Simeon ieși la suprafață aproape sufocat. Își agită 
braţul drept, încercând să ajungă la Ilsa. Braţul stâng îi 

atârna inert în apă, ca un balast. Simţi mâna lui 
Hanaguchi înfiptă în beregata lui, sufocându-l, împingân- 
du-i capul în apă. Luptă cu disperare dar Hanaguchi îl 
ţinea bine din spate şi el avea două mâini întregi cu care 
să apuce. Pieptul îi ardea. Apa îi năvăli în gură și tot cor- 
pul începu să i se zvârcolească și să se contorsioneze în 
timp ce începea să se sufoce. Făcu o ultimă încercare 
slabă de a rezista dar apoi urechile începură să-i vâjâie și 
întunericul îi acoperi ochii. Durerea agonizantă din 
plămâni încetă, iar el zări dinţii însângeraţi ai lui Flynn rân- 
jind și rana care-i despica partea din spate a craniului. 
Era imaginea morții care se apropia. 

Următorul lucru de care fu conștient — ceva se lovi de 
el ca un ciocan, azvârlindu-l afară din apă. Vroia să 
inhaleze aer în timp ce din nas şi din gură îi ţâșnea apă. 
Fundul carenei Ilsei era doar la câteva picioare distantă dar 
nu mai avea putere. Începu din nou să se scufunde în apă. 

O mână uriașă îl înşfăcă trăgându-l către scara 
lisei. Alte mâini se întinseră către el, trăgându-l sus la 
bord. Încercă să tipe când cineva îl apucă de braţul zdro- 
bit dar din gâtlej nu-i ieși niciun sunet, doar gâlgâitul cu 
care apa de mare venită din stomac îi ieșea pe beregată. 
Stătea întins pe punte ca un pește scos din apă, sufocân- 
du-se, cu corpul scuturat de convulsii. Simţi cum cineva i 
se așează pe spate încercând să-i pompeze afară apa. 
Nu vroia decât să moară. De ce nu vroia Flynn să-l lase 
să moară ? 

Wes îl împinse iar pe Simeon din spate și manilezul 
vomită cam o jumătate de litru de apă de mare, apoi 
trase adânc aer în piept tremurând. 

Wes merse la hubioul de la babord. Echipajul se 
uita ţintă la ceva care plutea în ocean sub lumina lunii. 
Arăta ca un braţ de om sau cel puţin ca o parte din el. 
Apoi ceva sparse luciul apei și se auzi un zgomot, un 
horcăit, ca de porc la troacă și obiectul care plutea a dis- 
părut. 

— Rechinul, mormăi unul dintre koepangeri, făcând 
semnul care păzește de piaza rea. 

— Flynn, gemu Simeon; apoi leșină. 

He Fong își spărsese capul, lovindu-se de 
cabestan. Zăcea inconștient pe priciul lui cu 
sângele curgând de sub un bandaj gros. Wes era acum 
căpitan pe Ilsa. Fiindcă bucătarul murise, scufundătorul 
numărul doi era pe jumătate nebun și infirm iar căpitanul 
grav rănit, n-aveau de ales, trebuiau să se întoarcă în 
port. Superstiţioşii malaiezi şi cei patru japonezi vroiau să 
coboare de pe lugher cât mai curând posibil. Corabia era 
bântuită de spirite malefice. Wes se îndoia că va mai 
putea fi cineva convins să navigheze din nou cu ea. 

Huey deschise ochii. Se rostogoli pe o parte, iar 
Wes îi ţinu o găleată sub bărbie ca să vomite. 

— Ar trebui să te omor acu’, îi zise Simeon. 

Wes îl împinse deoparte: 

— Poate, da' n-o s-o faci. 

Huey mârâi și se uită la Wes. 

— Unde-i japonezu'? 

— Mort, băiete. 

Huey ridică din umeri. Ei, slavă Domnului. Un cuţit 
mai puţin în spatele lui. 

— Era nebun. 

— Ai încercat să mă omori, făcu Simeon. 

— Ce tot vorbești ? 

Simeon îl apucă cu braţul drept; stângul îl avea 
prins într-o atelă. Wes îl împinse înapoi. 

„Madre de Dios ! gândi Huey. Ei, n-avea de gând 
să fie ţapul ispăşitor al șefului alb. Mai bine-ar încerca să 
iasă din asta oricum va putea. 

— Îţi spun dacă juri să nu-mi faci rău, îi răspunse lui 
Simeon. 

Simeon ezită: 

— Jur. 

— Pe viaţa mă-ctii ? 

— Pe viața maică-mii. 

De ce nu ? Maică-sa era oricum moartă. 

— Şefu' alb mare, Niland. M-a plătit. 

Simeon se uită la el uluit: 

— De ce? 

— De unde să ştiu io de ce? Doar mi-a spus că 
vrea să nu te-ntorci. 

Wes se întoarse către manilez: 

— Ce vroia cu tine șefu' al mare, băiete ? 

— Nu ştiu. Minte. 

— Ba-i adevărat! 

Simeon scoase cutitut: 

— Lasă-mă să-l crestez un pic. 

Wes îl prinse de încheietură și strânse. Simeon 
scânci și cuțitul căzu pe punte. 

— Poate mai bine mergi pă punte, zise Wes. Ca să 
nu fie al naibii bucluc, pricepi ? 

Faţa lui Simeon se schimonosi de ură. Wes îl 
urmări îngrijorat. Tânărul manilez era ca un rechin rănit, 
imprevizibil și periculos. Braţul rupt nu putea fi bine pus 
la loc până când ajungeau în Broome, iar durerea îl 
înnebunea. Wes îl împinse zicând: 

— Sus. 

Simeon scuipă și dispăru în tambuchi. Wes luă cuţi- 
tul de pe jos și-l băgă la centură: 

— Da' ce-a fost cu bucătaru' acela japonez ? 

— A făcut-o din ură. 

Huey simţi cum transpiră abundent. Singurul lucru 
pe care nu trebuie să i-l spună lui Simeon acum e că el 
i-a luat perla. Dacă-i spune, sigur e un om mort. Wes 
clătină capul: 

— E-un loc special în iad pentru oamenii ca tine, 
băiete. O să te prăjească la foc mic. 

Roebuck Bay sclipea parc-ar fi fost acoperit cu 
sidef. Către nord pantele biânde înverzite ale lui 
Gantheaume Point coborau lin până la mare. Către sud 
se întindea Dampier Creek, unde scheletul unei goelete 
abandonate putrezea printre mangrove, asemenea 
oaselor unui dinozaur preistoric. Pe deasupra se rotea 
pașnic un stol de pelicani. 

Wes vâslea așezat cu spatele către țărmul sân- 
geriu. Simeon stătea în faţa lui, cu braţul imobilizat, 
șoptindu-i povestea morţii lui Patrick Flynn. După ce 
sfârşi, Wes continuă să vâslească în tăcere, singurele 
sunete din jur fiind clinchetul vâslelor în rame şi clipoci- 
tul apei. Nu vroia să se gândească la moarte într-o 
dimineaţă așa de liniștită și de frumoasă. 

— Nu știu, băiete, zise Wes în cele din urmă. 

Se opinti, iar în vâsle iar muşchii de pe pieptul uriaş 
se conturau cu fiecare bătaie: 

— Nu ştiu dacă acu' te iubesc or' te urăsc. O să-l 
salvezi pă căpitan da' tot i-ai pus capu'n lat. 

— N-am vrut să cadă beleaua pe el. 

Wes rămase tăcut câteva clipe ca să ia mâna de pe 
vâsle și să atingă amuleta de la gât: 

— Ei, io's bucuros că nu-s bunu' Dumnezeu. 

— Îmi faci un hatâr ? 

— Poate. 

— Huey Fong. Şi el să plătească. 

Wes clătină din cap: 

— Nu ştiu, băiete, poate-i crăp capu' când am 
ocazia, da' Wes e-un om iubitor, nu un ucigaș. 

— Fă-o pentru mine, Wes. 

— Ai de-ai tăi aici-n oraș, băiete. Lasă-i pă ei să 
facă ce-i de făcut. 

Traseră barca la mal și Simeon sări în apa care-i 
ajungea până la glezne. Wes clătină din cap. Nu-i decât 
un băiețandru. Expresia speriată de pe faţa lui e ca a 
unui copil care-a chiulit de la școală. lii-suse! Dar îi 
Şunase ceasul. 

Simeon se întoarse către el: 

— Ne mai vedem noi. 

Wes încuviinţă tăcut. Ce putea să spună ? Un om 
gata să se condamne singur la moarte n-avea nevoie de 
urări de baftă. Îl privi cum urcă descult dunele către oraș. 
Simeon se opri doar o dată să se uite lung la tabăra lui 
Lacey, sperând să o zărească măcar în treacăt, ultima 
dată, pe Anna. Apoi dispăru din vedere și plecă să-l caute 
pe Sergentul Clarke. 

( entaur, cu carena lui neagră, familiară şi coșul 

de fum albastru, era ancorat la capătul lungu- 
lui debarcader. Tocmai venise din Singapore și pleca 
peste o oră ca să prindă refluxul. Cu o zi în urmă ar fi tre- 
buit să fie vasul care-l ducea pe Cameron spre moarte. 
Acum stătea pe debarcader în calitate de cetățean liber. 
După mărturisirea lui Simeon, Guvernatorul emisese ime- 
diat documentul oficial de iertare. 

Cameron se uita în mulțime pentru unica faţă pe 
care-și dorea s-o vadă. Oamenii se uitau țintă spre el, era 
deja o celebritate, oameni de toate felurile, oameni care 
îl tratau cu respect sau cu suspiciune, dar el ignora 
strigătele de felicitare la fel de ușor cum ignora privirile 
ostile ale celor care încă nu erau convinși de nevinovăția 
lui. Mulțimea -— oficialități ale guvernului, funcţionari, 
oameni de afaceri din industria perlelor, dintre care unul 
făcuse parte din juriul care-l condamnase la moarte — se 
împrăștie, lăsându-l să treacă. 

— Rosie! 

Femeia se întoarse. 

— Am auzit că pleci, frumoaso. 

— Cameron ! 

EI se uită la cufărul ponosit de la picioarele ei. 

— Nu pot rămâne aici. Urăsc locul acesta acum. 

Se uitară lung unul la celălalt, fără să găsească 
cuvintele potrivite. 

— Îmi pare rău. Te-am dezamăgit, zise Rosie. 

— Nu m-ai dezamăgit. 

— La proces... Am încercat... 

— Nu-nţeleg. 

— Nu-nţelegi ? ! 

— De ce mă bucur de afecțiunea ta ? Nu cred c-o merit. 

— Cam, eu — 

— Rămâi aici cu mine. 

— Cum?! 

— Rămâi aici, Rosie. Nu fugi. Rămâi să locuiești 
aici și mărită-te cu mine. 

Ea îl privi cu ochii mari, cu gura căscată de uimire. 
Vroia cu disperare să spună da. Dar cum ar fi putut el 
s-o iubească ? Fusese târfa lui, el îi lăsase bani pe nop- 
tieră. Putea exista un singur motiv pentru această bruscă 
neașteptată declarație de dragoste; era recunoștință, nu 
iubire. Ştia că de fapt n-o iubește sau cel puţin nu așa 
cum o iubise pe nevasta lui Niland. 

— Te iubesc, Cam. Tu ştii asta. Dar eu... 

— Atunci mărită-te cu mine. 

Trebuia să refuze. Era singurul lucru corect pentru 
amândoi. Totuşi, dacă el ar iubi-o măcar un pic, asta ar fi 
destul... Dădu din cap a încuviinţare. 

El o ridică în braţe. Ea îi întoarse îmbrățișarea urân- 

du-se în același timp pentru slăbiciune. Spera că nu-și va 
regreta hotărârea. 


Junzo se uita fix la farfuriile de pe masă cu o expre- 
sie posomorâtă, plină de reproș. Aproape că nu se atin- 
seseră de pește, un barramundi file cu orez și șofran. O 
întrebă pe Kate: 

— Nu bun, don'șoară ? 

— Mulţumesc, Junzo, a fost delicios. Pur și simplu 
nu mi-e foame. 

George îi făcu semn din cap că poate ridica farfuri- 
ile. Junzo își făcu de lucru adunând lucrurile de pe masă. 
Ceva era în neregulă aici. De săptămâni întregi 
do'nșoara nu prea mânca și-acum își pierduse pofta și 
stăpânu'. În ritmul acesta, n-o să mai fie nevoie să 
gătească. Ei, mai bine, rămânea mai mult pentru el și 
Liddy. 

George aşteptă până când Junzo părăsi camera: 

— Ai auzit veștile ? 

Ea încuviinţă în tăcere. 

— Am crezut că vei sărbători. 

— Hai să n-o luăm de la-nceput. 

George se juca cu mustata. Își dădu deoparte lin- 
gurita de desert, pe urmă o puse la loc. 

— E intolerabil că această... jigodie, oricine-ar fi, a 
tăcut atâta vreme. lar eu refuz să cred că tatăl tău 
cumpăra perle furate. 

— Toată lumea o face, George. 

— Sper că nu mă incluzi și pe mine în „toată 
lumea”. 

Kate era prea obosită ca să se certe. El bătu dara- 
bana pe masă: 

— Ei, cel puţin știm ce s-a întâmplat. 

— Nu-mi pasă ce s-a întâmplat. Tatăl meu e mort. 
Nimic n-o să-l aducă înapoi. 

— ÎI consider responsabil pe Clarke însuși. Dacă 
și-ar fi făcut treaba — 

Se auziră zgomote la uşa din față. Kate o auzi pe 
Liddy ţipând și apoi ușa se dădu de perete cu zgomot. Se 
auziră pași grei pe coridor și vocea lui Junzo cum inter- 
vine. A treia voce era a unui bărbat, o voce mai profundă, 
extrem de furioasă. 

— Cameron! zise Kate. 

George păli. Sări în picioare și se repezi în birou. O 
clipă mai târziu Cameron apăru în cadrul ușii în timp ce 
Liddy încă îl trăgea de haină iar Junzo încerca să-i 
blocheze trecerea. Kate sări în picioare: 

— E-n regulă. Poate să intre. 

îngrozită, Liddy plecă în grabă. Junzo, care-și 
amintea de Cameron ca de șeful alb care-i salvase viața 
în noaptea revoltei, se retrase imediat, ușurat. Se înclină 
politicos către Cameron, întorcându-se la bucătărie. 

Cameron își scoase pălăria: 

— Bună, Kate. 

— Ce vrei, Cam? 

— Vreau să-l văd pe soţul tău. 

— De ce? 

Cameron ignoră întrebarea, înclinându-şi capul 
într-o parte: 

— Ai slăbit, frumoaso. Sper că n-ai fost îngrijorată 
din cauza mea. 

În clipa următoare, George apăru în cadrul ușii 

ținând în mână un revolver. Cameron zise: 

— Ei, ei, salut, George! 

— leşi afară de-aici! 

— Chiar vrei să mă împuști, George ? 

— leşi afară! 

— E-n regulă, n-am intenția să stau mult. Vroiam doar 
să știi că am aflat despre aranjamentul tău cu Huey Fong. Nu 
pot să-l dovedesc dar un om din vechiul meu echipaj mi-a 
spus toată povestea. — Se aplecă înainte și țeava revolveru- 
lui aproape îi atinse pieptul — Vreau doar să știi asta. 

Arma tremură în mâna lui George și timp de câteva 
secunde îngrozitoare, Kate își imagină degetul lui 
George apăsând pe trăgaci. Dar apoi Cameron se 
întoarse cu spatele și ieși cu pași mari, iar ușa de la 
intrare se trânti în urma lui. Kate alergă după el. 

— Altă răzbunare, Cam ? îi strigă ea de pe verandă. 

El se opri pe cărare și privi înapoi către ea. 

— Cu un motiv serios. 

— Există totdeauna un motiv, nu-i așa ? E destul loc 
pe lumea asta pentru toată răzbunarea și toata ambiția ta ? 

— De ce n-ai venit la închisoare ? șopti el. 

Kate nu-i răspunse. lar el plecă, strivind sub tălpi 
pietricelele de pe cărare. 


TȚărmul răsuna de râsete venind din bungalourile 
căutătorilor de perle, iar un pește ieşi deasupra apei cu 
un pleosc ! sonor undeva în golf. Indexul alb al lui Ghost 
Light, farul de pe Stânca Piratului, cerceta oceanul, 
căutând căpitanii imprudenți. 

Huey Fong își croi drum printre dunele întunecate 

spre tabere. După ce debarcase de pe lisa, nu mai 
lucrase pe vasele lui Niland și se întorsese la Lacey. Încă 
un sezon bun și putea să se întoarcă la Manila sau poate 
să se mute în Darwin și să obţină o slujbă pe un iugher 
care străbătea Marea Arafura. Auzise că acolo nu erau 
atâtea perle dar erau scoici din belşug. Şi nici n-avea 
atâtea șanse să se trezească cu un cuţit în coaste. 

Sări pe nisip, îndreptându-se către grupul de bărci 
unde un alt Adonis măsliniu își acorda de data asta chi- 
tara. Sunetul melodios și trist al corzilor îi aminti de 
Simeon. Bietul Simeon. Şi-a pus capul în laț pentru un 
șef alb. Ce prost! 

Se împiedică. lar băuse prea mult arak. Păi, de ce 
să nu bea ? Mâine va fi înapoi pe vas, îndreptându-se 
spre terenurile perlifere și va trece multă vreme până 
când va mai putea bea ceva. O să fie bucuros când o să 
termine cu viața asta. . 

Văzu încă un om care se împleticea peste dune 
către el. Râse: 

— Prea mult arak, nu?! 

Bărbatul, un om corpolent și înalt, se împletici din 
nou și se lovi de el, ceea ce-i făcu pe amândoi să se ros- 
togolească în nisip. Lui Huey i se păru amuzant. Dar 
râsul îi îngheță pe buze când o mână grasă îi prinse 
beregata ca într-o menghină. Încercă să desfacă strân- 
soarea. Ce se întâmpla ? Omul îl apucase din spate, nu 
putea face nimic să slăbească strânsoarea. 

Își pipăi centura, căutând cuțitul dar atacatorul îi 
anticipase mișcarea, iar degetele lui îi apucaseră strâns 
încheietura și i-o răsuciră până când nu-și mai simți 
braţul şi auzi cuțitul care i-ar fi putut salva viața căzând 
pe nisip. Se luptă cu disperare dar celălalt bărbat era 

prea puternic. Apoi își dădu seama că era răzbunarea lui 
Simeon. E! îl aștepta de cealaltă parte a întunericului, cu 
o funie atârnându-i de gât. 

Nu-și auzi trosnetul coloanei vertebrale, semnalul 
că totul s-a sfârșit. Era deja inconştient când atacatorul îi 
frânse gâtul cu mișcarea de graţie care puse capăt luptei. 

Nosiro Tanaka se ridică încet în picioare. Gândacul 
acesta, chinezoiul, fusese mai rezistent decât și-ar fi 
închipuit. Îşi scutură nisipul de pe costumul alb de olandă şi 
o pomi agale înapoi ca să urce dunele spre Dampier Terrace. 
Fusese o treabă neplăcută însă trebuia făcută. Își răzbunase 
nepotul. Nu crezuse niciodată povestea cu rechinul. 

Acum spiritul lui Hanaguchi se putea odihni în pace. 
Toate datoriile fuseseră plătite. 

Insulele Lacepede, Broome, 1926 


( ameron zăcea pe priciul lui şi scrâșnea din 

dinți din cauza durerilor provocate de 
„reumatism”. Cunoștea mai bine boala sub numele de 
maladie de cheson, denumirea medicală dată de spe- 
cialiştii Marinei. Fusese denumită astfel după boala care 
afectase personalul care lucra în „chesoane”, camerele 
etanșe folosite pentru excavaţiile subacvatice din timpul 
construcţiei podurilor. Odată cu apariţia costumului de 
scafandru în secolul al nouăsprezecelea, din ce în ce mai 
mulți oameni îi căzuseră victime. Apoi un cercetător 

descoperise că trupul uman absoarbe mai mult azot la 
adâncime decât la suprafață și dacă un scafandru iese 
prea repede, gazul nu are timp să se elimine. El se 
difuzează. în sânge ca bulele din sifon și provoacă dureri 
agonizante în încheieturi ducând la spasme și încovoieri 
la coate și genunchi, de unde și numele popular dat de 
scafandri: încovoierile. 

De obicei, durerea începea în zona umerilor și era 
urmată adesea de migrene orbitoare și dureri în piept. 
Pentru Cameron, era ca și cum ar fi avut în tot corpul o 
durere asemănătoare durerii de dinţi. Nu era vorba doar 
de suferința agonizantă a crizei și de teama de cât de 
mult ar putea lucrurile evolua. începuse noaptea, în timp 
ce stătea întins pe prici. Singura alinare reală era să intre 
înapoi în costumul de scafandru și să coboare în adânc. 
Dar el prefera aproape totdeauna durerea, nu întunericul 
de pe fundul oceanului. Ce bine-ar fi dac-ar putea rezista 
până dimineaţa... 

Wes îi rulă o țigară și i-o întinse, în timp ce el stătea 
pe marginea priciului, transpirând și tremurând. Durerea 
din umeri era atât de intensă încât de-abia putea ţine 
ţigara pe buze. Wes puse ulei de cajeput pe umerii lui 
Cameron și începu să-l întindă, frământându-i încheie- 
turile cu mâinile lui puternice. 

— Poate-i timpu' să te lași, mormăi Wes. 

— De-abia-mi permit să țin vasul, Wes, în niciun 
caz nu pot să plătesc alt scafandru. 

— Nu mai plătești nimic ia nimeni dacă mierlești. 

— Scuteşște-mă de filozofia asta de doi bani, mălai- 
mare ce ești. Încearcă doar să mă scapi de durerea asta ! 

Wes îi mai puse ulei: 

— Omu-i un prost când nu ştie să se-oprească! 

Îi frământă mai bine încheieturile cu degetele și 
Cameron gemu de durere. 

— lisuse ! Cât mai e până de dimineață ? 

— Cam o oră. Mai reziști, căpitane ? 

— Mda, o să rezist, Wes. 

Se uită afară prin hublou, sperând să zărească 
prima pată de lumină pe mare și să poată să intre din nou 
în costum și să se scufunde, să termine cu durerea 
aceea agonizantă care-i chinuia trupul. 


see 


Lui Kate i se părea că în ultima vreme nu mai 
cinaseră singuri deloc. În fiecare seară, aveau alți 
musafiri cumpărători de perle, bancheri, contabili și direc- 
tori de firmă, cunoscuţi de-ai lui George cu soțiile. Într-o 
seară, George îl invită la cină pe-un individ numit Brierley 
ca să discute afaceri legate de noua linie aeriană care 
pleca din Perth. Acesta aduse cu el un bărbat serios și 
tăcut numit Charles Kingford-Smith. 

În seara aceasta, aveau trei oaspeţi. Dalziel, direc- 
torul de la Commercial Union Bank, care abia deschis- 
ese o sucursală în Broome, era un individ înalt și slab cu 
un râs ca un nechezat și dinți urâţi. Fuma fără oprire și 
singurul subiect de conversaţie erau afacerile bancare. 
Soţia lui era o femeie ciudată, încărunțţită prematur, cu o 
expresie acră de parcă tocmai ar fi mușcat dintr-o 
lămâie. Rareori deschidea gura. 

` Al treilea oaspete era un cumpărător și un căutător de 
perie, Conrad van Heusen. Era tânăr, poate cu doar câțiva 
ani mai mic decât Kate însăşi, cu păr foarte blond şi un vârtej 
rebel care sfida toate încercările lui de a-l așeza cum trebuie. 

Te ducea cu gândul la un strop de spirit de aventurier ascuns 
sub manierele impecabile. Sau poate asta exista doar în 
imaginaţia lui Kate. Era un bărbat fnumos într-un fel foarte 
tineresc, avea ochi adânci de-un albastru-violet şi din când în 
când, în momentele în care discuţia se pierdea în banalități, 
Kate îl surprindea privind-o fix, cu zâmbetul pe buze. Dar 
când îi întâlnea privirea, el întorcea ochii, iar zâmbetul era 
înlocuit imediat de o expresie de îngrijorare extremă pentru 
prețul scoicilor sau starea drumurilor. 

— Sunt convins că preţul scoicilor va urca din nou, 
zise George. Situaţia de-acum e doar temporară. Nimic 
nu poate înlocui sideful. Și toată discuţia asta despre 
perle de cultură nu e decât o tâmpenie. 

— Banca noastră e de aceeași părere, replică 
Dalziel. lată de ce am deschis o filială nouă aici în oraș. 
Vrem să dăm afacerii susținerea de care are nevoie. 
Toată susţinerea de care e nevoie, repetă el ca să fie 
sigur că George nu pierduse aluzia. 

Era evident că intenţiona să atragă contul firmei 
„Niland și Asociaţii” către banca lui. 

— Dumneata ce crezi, Conrad ? întrebă George. 

Olandezul cel blond ridică din umeri: 

— Mă tem că eu sunt mai pesimist în privinţa asta, 
spuse el calm. 

— Zău?! 

George îl privi chiorâș, de parcă l-ar fi insultat personal. 

— Sunt sigur că afacerea nu a ajuns încă la starea 
de criză. S-ar putea să continue la fel mulţi ani de-aici 
încolo. Dar cred că zilele înfloritoare s-au dus. N-o să mai 
fie niciodată cum a fost. 

— Eşti aici de trei ani, replică George. N-ai de unde 
să ştii cum a fost. 

Fusese o remarcă nepoliticoasă dar Conrad accep- 
tă calm reproșul. 

— Ştiu să citesc. Am văzut cifrele din 1912 și 1913. 
Când le compar cu realizările multor vase în ultimii trei 
ani văd că nu mai au profit. Și pe urmă, o fi sideful mai 
frumos decât plasticul acesta nou dar nu poate fi la fe! de 
ieftin. Și un nasture la urma urmei, nu-i decât un nasture. 

— Prostii ! 

— Poate, dar asta-i părerea mea. 

— În ceea ce privește Commercial Union Bank... 

— Şi pe urmă, — îl întrerupse George pe Dalziel în 
mijlocul propoziției — plasticul n-o să poată niciodată 
înlocui complet sideful. Nişte vase bine administrate vor 
aduce totdeauna profit. 

— Atunci poate ești interesat să le cumperi pe-ale 
mele. 

— Vinzi? — George îl privi cu îndoială — Pleci din 
Broome ? 

Conrad ridică o mână: 

— Nu plec din Broome. Mă retrag doar din aface- 
rile cu perle. Totuși o să păstrez un birou aici doar pentru 
cumpărări. 

Junzo, îmbrăcat în jachetă albă, intră în cameră și 
începu să strângă farfuriile. 

— Adu-mi vinul de Porto şi trabucurile, te rog, zise 
George. 

Kate știa că e un semnal. Cu orice altă persoană în 
afară de Agatha Dalziel s-ar fi bucurat să scape din 
cameră. Dar în situaţia asta însemna să cadă din lac în 
puț. Zise: 

— Poate-ar fi mai bine să ieșim pe verandă și să-i 
lăsăm pe bărbați să discute de-ale lor. 

Agatha încuviinţă și se ridică. 

— Vă rugăm să ne scuzati, domnilor, spuse Kate. 

Conrad şi Dalziel, politicoși, se ridicară pe jumătate 
de pe scaune. George le ignoră. Vorbea cu Conrad: 

— Dacă vorbeşti serios în legătură cu vasele... 

Kate păși pe verandă. Era iunie și serile răcoroase, 
plăcute. Trase cu sete aer în piept încercând să-și 
limpezească mintea. Tâmplele îi zvâcneau. Agatha se 
așeză pe unul din scaunele de trestie: 

— E absolut încântător, nu crezi ? 

Kate se întoarse către ea surprinsă: 

— Poftim ?! 

— Domnul van Heusen. Un om încântător. 

— Da. Este. 

— Mă întreb de ce nu s-a căsătorit. 

— Cred c-a fost. Soţia i-a murit în Java. El avea pe 
vremea aceea o plantație de cauciuc. 

Agatha oftă: 

— Ce păcat. 

Kate se întrebă ce vroia să spună cu asta. Era 
păcat că soția îi murise tânără sau era păcat că van 
Heusen nu avea soţie ? 

Cei trei bărbaţi erau în continuare adânciţi în dis- 
cuția despre perle. Kate auzi vocea lui George 
acoperindu-le pe-ale celorlalti. 

— Uneori cred că se căsătoresc cu noi doar de dra- 
gul aparenţelor, făcu Agatha. Ar prefera să nu vină nicio- 
dată acasă. Sunt mult mai fericiţi la muncă, nu-i așa ?! 

Kate era surprinsă de sinceritatea ei: 

— Da, așa se pare. 

— Ar fi trebuit să mă obișnuiesc deja. Dar nu te poţi 
împiedica uneori să nu fii gelos. 

„Aș prefera ca George să nu mai vină deloc acasă” . 
Kate își păstră gândurile pentru ea. Rămaseră tăcute o vreme. 

— Cum vi se pare Broome ? își întrebă Kate musafira. 

— A fost mai degrabă un șoc. După Perth. Dar cred 
că oricine se poate obișnui cu viața în sălbăticie. Trebuie 
să te amesteci cu tot felul de oameni. N-o să ghicești 
niciodată cine m-a vizitat zilele trecute. Nevasta lui 
McKenzie. 

Kate căuta să pară indiferentă: 

— Da? 

— Imaginează-ți. A lucrat într-un bar! 

— Da, înainte să se mărite cu Cam - domnul 
McKenzie. 

— Cred»că e un bărbat frumos. ÎI cunoşti foarte 
bine ? 

Ceva din tonul ei o avertiză pe Kate că nu era o 
întrebare nevinovată. Mai degrabă însemna că pisica se 
hotărâse să-și arate ghearele. 

— Mi-a făcut curte acum mulţi ani. 

Agatha zâmbi, trădându-se prin asta că știa secre- 
tul, că auzise bârfele. 

— Un bărbat foarte frumos. Și mai demult a fost ofițer 
în Marina Regală. Mă întreb de ce a luat de soţie o fată de 
bar! 

— Poate o iubea, zise Kate. 

— Dragostea, făcu Agatha. Ce motiv ciudat pentru 
o căsătorie, nu crezi ? ! Ce s-ar întâmpla unei femei dacă 
ar face vreodată așa ceva ? 

Kate îi evită privirea: 

— N-am absolut nici o idee. 


trk 

Roebuck plutea cu vela de artimon şi trinca 
desfășurate, în timp ce scafandrul principal era în apă. 
Cameron, care terminase scufundările pe ziua respec- 
tivă, stătea pe bocaport curățând scoici. Aruncă cochilia 
unei scoici pe punte, iar mușchiul într-o găleată cu apă 
sărată. Restul cărnii îl aruncă peste bord ca momeală 
pentru pești. 

— Assan ăla şi-a făcut un dinte dă aur, mârâi Wes 
în timp ce spinteca o stridie cu cuțitul. 

Îl arătă din cap pe tenderul malaiez cu sarong roșu 
aprins. 

— Toate fetele e moarte după el acu', continuă 
Wes. 

— Ticălosu' acela urât ? rânji Cameron. 

Deschise încă o scoică și degetele pipăiră înăuntru 
sacului ei de grăsime în căutarea perlei miraculoase. 

— Eşti exact ce-i trebuie unei femei, Wes. 

— Neh, acu' toate să uită după Assan, repetă Wes 
posomorât. 

— Cred că l-a costat mult de tot. 

— Poate-mi fac şi io un dinte dă aur. Mda, poate. 

Cameron aruncă scoica din mână peste grămada 
din mijlocul punţii. 

— Şi să strici dinţii ăia albi și frumoși pe care-i ai - 

Cameron se opri la mijlocul propoziției. Wes 
deschise ochii mari și rămase cu gura căscată. Lui 
Cameron i se păru că e pe cale să aibă o criză. 

— Wes, ce-i cu tine? D 

Wes scoase încet degetul mare și arătătorul din 
scoica pe care-o ţinea în mâna stângă ridicând între ele 
o perlă într-adevăr enormă. 

— Dumnezeule mare ! șopti Cameron. 

întinse mâna s-o ia. Dar perla, încă unsuroasă de la 
grăsimea din interiorul scoicii, îi alunecă lui Wes printre 
degete. El se aplecă s-o ia dar perla se rostogoli peste punte. 

— Prinde-o ! îi strigă Cameron lui Assan. 

Dar malaiezul era prea lent. Înainte ca el să 
reacționeze, perla alunecă printre scândurile punţii. Wes 
și ceilalţi stăteau și se uitau împietriţi de iuţeala cu care 
se întâmplase tragedia. Dar Cameron se aruncă așa, 
complet îmbrăcat, peste parapet. Exact în timp ce sărea, 
a văzut perla atingând apa și încercând să se scufunde. 
Cameron plonjă drept în jos. Apa sărată îi înțepă ochii 
dar după ce bulele se împrăștiară, putu s-o zărească în 
apa limpede și scufundându-se repede. 

O urmări în jos cu două mișcări ale brațelor. înghiţi, 
dar nu putut elibera presiunea din timpane. Ea se acu- 
mulă repede și durerea deveni chinuitoare dar se forță să 
continue coborârea. Nu putea să piardă. Întinse mâna, 
știind că nu va avea decât o șansă. O simţi atingându-i 
palma și închise triumfător pumnul deasupra ei. 
Hristoase, urechile! Se răsuci prin apă și se îndreptă 
spre suprafață cu mâna stângă înainte ținând strâns 
perla lângă piept în cealaltă mână. 

Scoase capul din apă icnind, înecându-se, și înotă 
spre vas. Brațul uriaș al lui Wes se întinse și-l apucă de 
cămașă ca să-l tragă afară din apă. 

— Te făcui să pierzi perla ? bolborosi Wes. 

Cameron nu-l putea auzi. își puse mâna la ureche. 
Sânge. Probabil i se spărsese timpanul. Râse și ridică 
pumnul ca să arate că avea perla. Şi apoi leșină. 

Primul gând a! lui Wes fu să pună bine perla în cutia 
specială dar când încercă să deschidă pumnul lui 

Cameron constată că degetele îi erau atât de încleștate 
în jurul ei încât nu reuși să le deschidă. Chiar și 
inconştient, Cameron McKenzie n-avea de gând să lase 
să-i scape premiul cel mare. 

botezaseră Elvira, dar toată lumea o striga 


Elvie. Avea un ciuf de păr blond şi ochii de 
un albastru de oţel, ca marea la asfintit. În timpul sezonu- 
lui de pescuit, când Cam era plecat, se ducea la Stânca 
Piratului în fiecare dimineață înainte de școală şi în 
fiecare după-amiază pe drumul de întoarcere și se uita 
îndelung, cu speranță, spre mare, așteptând întoarcerea 
lui Roebuck. Chiar la cinci ani avea capacitatea 
neobișnuită de a ști care dintre vase este lugherul lui 
Cam chiar când era la mile distanță. 

Deci când Roebuck aruncă ancora în golf într-o căl- 
duroasă dimineaţă de august, Elvie era deja pe plajă, 
așteptând. Cam o văzu făcându-i semn cu mâna. Îl lăsă 
pe Wes să supravegheze descărcarea scoicilor, sări într- 
una din bărcile de salvare și vâsli către țărm. 

Elvie intră în apă, împroșcând-o în toate părțile. ţipă 
„Tati !” și sări în barcă aproape răsturnând-o: 

— Tati! 

— Elvie, fetițo ! râse Cameron luând-o în braţe. 

O iubise pe Elvie din prima zi când o văzuse, încă 

udă și zbârcită, după naștere. Pentru el nu contase nicio- 
dată că fusese zămislită de un alt bărbat. Din primele 
momente, îl emoționase așa cum n-o mai făcuse nimic în 
viaţa lui. Avea ochii deschiși, iar când i-a privit a fost ca 
și când ar fi privit într-o apă fără fund. În mintea lui ea era 
copilul lui și avea să rămână așa pe veci. 

„Îl ajută să tragă barca sus pe plajă și apoi el o luă 
pe umeri, călare. Cameron se aplecă să ia cutia cu perle 
de pe șalupă. 

— Ai găsit ceva perle, tati ? îl întrebă Elvie la fel ca 
de obicei. 

Cameron râse: 

— Da, fetițo, am găsit o perlă. Cea mai mare perlă 
pe care-ai văzut-o vreodată! Hai să mergem și să-i 
spunem lui mami! 

începu să alerge pe plajă în timp ce Elvie sălta pe 
umerii lui râzând. 


George Niland era prost dispus. Era obișnuit să 
aibă o cămașă proaspăt călcată și un costum pregătit 
pentru el. În dimineaţa asta fusese forțat să poarte ace- 
leași haine pe care le purtase cu o zi înainte, iar costu- 
mul avea pete vizibile la manșetele pantalonilor. 

O învinovăţțea pe Kate că nu organizase lucrurile 
mai bine. Liddy nu mai fusese văzută din dimineaţa zilei 
precedente. În ultima vreme, mintea ei căzuse pradă 
șiretlicurilor lui „ăl cu coarne” cum îi spunea ea și, deși 
Kate aproape se bucurase de asta, administrarea casei 
devenise totuși mai dificilă. Găsise în baraca lui Liddy 
rufe nespălate de-o săptămână pe care Kate le credea 

deja duse la curățătoria Ah Song din Chinatown. 

George tuna și fulgera. Nu dădea vina pe Liddy, la 
urma urmei ea era doar o negresă. Era numai vina 
nevestei. Dacă ar fi fost un administrator mai priceput, ar 
fi supravegheat mai îndeaproape comportarea lui Liddy. 

— Pentru numele lui Dumnezeu, de unde era să 
“ştiu că ea le dosise pe toate acolo ? 

— Pentru asta ești aici. Ca să știi. 

— Paznicul Cămăşilor. Ăsta e acum rolul meu în 
viaţa ta, George ? 

— N-am nici intenţie să prelungesc discuţia. Știi ce 
simt eu în privința asta. 

George ridică furculita și cuțitul, concentrându-se 
asupra micului dejun. Jamie ieși din dormitor și se aşeză 
la masă. George se încruntă: 

— De ce-ai întârziat atâta ? O să lipseşti de la școală. 

— Da, tată, zise Jamie. 

Kate își studie fiul. Se făcuse un băiat foarte frumos. 
Sprâncenele și genele erau groase și negre, ceea ce 
adăuga o intensitate impresionantă privirii. Era înalt pen- 
tru vârsta lui, iar Kate bănuia că va fi la fel de înalt ca tatăl 
lui, sau cel puţin măcar la fel de înalt ca George, înainte 
să împlinească paisprezece ani. Era foarte mândră de el. 

— Poate i-ar servi mai mult dacă ar veni cu tine la 
birou, îi spuse Kate soţului ei. 

George o privi uimit: 

— Cu mine? 

— De ce nu? 

— A fost de multe ori la birou. l-am arătat eu ce-i 
pe-acolo. 

— Vreau să spun așa cum trebuie. Vrei să te ajute 
în afaceri într-o zi așa că mai bine ar începe să învețe 

niște lucruri. Și nu doar la birou. Ai putea să-i arăţi ma- 
gazinele, magaziile de împachetat și lugherele. 

— Te rog, tată, pot ? spuse Jamie. 

— N-am mai auzit vreodată o asemenea prostie. 
Băiatul are doar unsprezece ani. 

— E deștept, entuziast și vrea să înveţe. 

— Pot să merg pe un lugher ? întrebă Jamie. Mă iei 
la bordul unuia dintre lughere ? 

George puse jos cuțitul și furculita, apoi împinse 
farfuria deoparte. 

— Mulțumită mamei tale nu mai am niciun costum 
curat. E absolut sigur că n-o să te duc pe unul dintre 
lughere. Ultima dată abia am scăpat de duhoarea aia din 
haine. A trebuit să arunc o pereche de pantaloni de altfel 
foarte buni. 

Jamie o privi pe Kate, căutând susţinere. Ea spuse: 

— De ce nu-l pui pe unul dintre favoriţii tăi să-i arate 
locurile ? 

George se crispă la cuvântul „favoriţi”, era un 
cuvânt pe care-l folosise o dată însă ea nu-l lăsa să uite. 
Își şterse gura cu șervetul și-l aruncă nervos pe masă: 

— Pentru numele lui Dumnezeu ! 

— Te rog, repetă Jamie. 

— Ei, bine, oftă George. Se pare că altfel n-o să 
mai am nicio clipă de liniște. Grăbește-te să-ţi termini 
micul dejun. Nu vreau să mă faci să întârzii ! 

leși din cameră în goană. Jamie se uită la maică- 
sa, zâmbind strâmb. 

— Mulţumesc. 

( ameron închiriase un bungalou dărăpănat cu 
acoperiș roșu de tablă și pereţi din tablă 
ondulată. Spre deosebire de grădinile luxuriante, ade- 
vărate Eden-uri înverzite ale proprietarilor bogaţi, grădi- 
na lui se putea lăuda numai cu două bauhinia triste care 
îmbrăcau veranda, în timp ce iarba se străduia să-și 
Casa era situată la marginea orașului, acolo unde 
străzile cu poteci pietruite se pierdeau în vegetaţia pitică. 
În unele nopți, aborigenii se adunau în tufișurile din 
spatele cocioabei pentru corroboree!, iar karlis-urile lor 
băteau până noaptea târziu ritmurile unor melodii vechi. 
Rosie stătea pe verandă cu mâinile încrucișate peste 
pântecul proeminent. Era o crudă ironie a sorții că trebui- 
seră să aștepte atâta timp ca să mai aibă un copil când con- 
ceperea lui Elvie și Jamie, fiindcă ea trebuia să-l includă și 
pe Jamie în calcule, venise în momente atât de nepotrivite. 
Simti copilul mișcându-se în pântecele ei şi trase aer 
în piept, schimbându-și poziția. Un copil vioi, mai vioi decât 
fusese Elvie. Se apropia momentul naşterii și era 
înspăimântată. Naşterea lui Elvie fusese dificilă. Încă păs- 
tra vie în amintire durerea pătrunzătoare. Pierduse o 
mulţime de sânge și trecuseră săptămâni întregi până își 
revenise. Spera că de data asta va fi mai ușor. Nu știa cum 
1 corroboree: întâlnire ceremonială a aborigenilor australieni (n. red.) 

își vor permite să mai crească un copil dar presupunea că 
se vor descurca într-un fel, totdeauna reușiseră. 

Îngustă ochii, evitând lumina şi văzu o siluetă 
extrem de înaltă apropriindu-se pe drumul lat si alb. Îşi 
dădu seama că era Cameron cu Elvie pe umeri. Strigă , 
Cameron !” şi se strădui să se ridice în picioare. 

Rosie de-abia coborâse treptele verandei și el deja 
ajunsese și întinsese braţele s-o îmbrăţișeze în timp ce 
Elvie îi stătea tot cocoţată pe umeri. 

— Rosie! 

Ea, se jena din cauza sarcinii și după ce Cam o 
sărută, se trase într-o parte spunând: 

— Lasă, ai văzut destule balene pe mare. 

— Eşti la fel de frumoasă, fată dragă. 

— A găsit o perlă, zise Elvie. 

Rosie mimă emoția și surpriza. Cameron găsise o 
mulțime de perle însă doar din cele mici. Niciuna dintre 
ele nu valora de fapt ceva. Acum erau importante 
scoicile. Îl întrebă: 

— Ai avut o călătorie bună ? 

— Cum ţi-a spus Elvie, îi răspunse Cam, făcând 
perlele să zornăie în cutia de lemn pe care o ţinea în 
mâna stângă. Am găsit o perlă! 

— Ce fel de perlă ? spuse ea molipsită de entuziasmul lui. 

— Suntem bogaţi, frumoaso'! 

Rosie se strădui să zâmbească. Fuseseră deza- 
măgiţi de atâtea ori. 

— Dar scoicile ? 

Cameron o cuprinse după umeri. 

— Zău! Lasă scoicile! E cea mai mare perlă pe 
care ai văzut-o în viața ta! Sigur are mai mult de două 
sute de drame ! 

Rose îl privi cu ochii mari, fără să înţeleagă de fapt 
ce-i spune. 

— O să te duc în oraș și-o să-ţi cumpăr cele mai 
scumpe rochii ! N-o să mai trebuiască să trăim în cocioa- 
ba asta! O să cumpărăm un bungaiou în oraș și o să-mi 
iau chiar și-o mașină ! ţi-am spus că mi-am găsit perla, 
Rosie ! Suntem bogaţi! 


Birourile companiei „Niland și Asociaţii” fuseseră 
construite pe țărm între debarcaderul Streeter și Male și 
Dampier Creek. Niland trase Buick-ul roșu până la ușa 
din faţă și când cobori din el, funcţionarii și contabilii erau 
deja aliniaţi de-a lungul verandei ca să-l întâmpine. 

— Haide, haide ! îi spuse arțăgos lui Jamie în timp 
ce urca treptele. 

Jamie sări din mașină și începu să alerge ca să-l 
prindă din urmă. Un funcționar tânăr se urcă la volanul 
Buick-ului ca să-l parcheze la umbra tufișului de poin- 
ciana din spatele clădirii. 

George își puse servieta pe birou și se răsti la con- 
tabilul șef, un om de vârstă mijlocie cu un cozoroc verde, 
că se duce la depozit. De-abia ajunsese Jamie în birou 
când George ieși în goană afară, iar Jamie trebui să fugă 
înapoi printre şirul de birouri ca să iasă pe verandă. 

— Maică-ta nu pare să-și dea seama că sunt un om 
foarte ocupat, zise George, grăbindu-se să traverseze 
țărmul ca să ajungă la depozite. 

— Unde mergem ? 

— Maică-ta vrea să vezi magaziile unde se 
ambalează scoicile și o să le vezi. 

Totdeauna erau mulţi oameni pe țărm în tabăra lui 
Niland, un amestec pestrit de tâmplari și croitori de vele 
japonezi, de ambalatori malaiezi și manilezi și de 
koepangeri. Ordinea o menținea nostromul lui George, 
un japonez mare și osos numit Matsuki. Avea construcţia 
unui luptător de Sumo şi păstra disciplină de fier în 
tabără, chiar și cu pumnii dacă trebuia. Chiar și japonezii 
de rang social mai înalt se temeau de ei. 

George îl găsi pe Matsuki pe plajă, supraveghind 
descărcarea scoicilor de pe Mary Jane. George îl strigă 
de pe cheiul de descărcare fiindcă nu vroia să-și strice și 
mai mult manșetele pantalonilor, intrând în nisip. 

— Şefu', îl salută Matsuki. 

Lui Jamie îi displăcu imediat. Era ursuz și lui Jamie 
i se păru că se uită la tatăl lui fără respect. 

— Vreau să-l duci pe fiul meu prin tabără și la 
depozite, zise George. Răspunde-i dacă te întreabă 
ceva. 

— Multă treabă în dimineața asta, replică Matsuki. 

— Fă cum îţi spun. 

Matsuki se uită la băiat de parcă mai bucuros l-ar fi 
rupt în bucăţi cu mâinile goaie. În sfârșit zise: 

— Şefu'. 

— Nu vii cu noi ? Făcu Jamie. 

— i-am spus, sunt foarte ocupat în dimineața asta. 
Matsuki o să te aducă înapoi la birou după ce te saturi de 
văzut de toate. O să trimit pe cineva să te ducă acasă. — 
Se răsuci pe călcâie — Sper că maică-ta o să fie mulțu- 
mită. 

Jamie se uită în sus către masivul nostrom japonez 
şi-i spuse: 

— Bună ziua. 

Matsuki scuipă pe nisip. Jamie n-avea de gând să 
se lase intimidat: 

— Ei, zise vioi, începem cu magaziile de 
ambalare ? 


45 


l om Ellies stătea cu picioarele încrucișate și cu 

pipa în gură, întorcând perla între degete. Nu 
arăta în niciun fel dacă era impresionat de mărimea ei. 
Nu arăta vreodată emoție când curăța perie. Nu i se 
părea înțelept. 

— Ei? făcu Cameron nerăbdător. 

— Am văzut mai multe tragedii decât a scris 
Shakespeare în cămăruţa asta, îi răspunse Ellies. 

— Acesta nu-i un răspuns. 

— Are niște pete aici şi aici, spuse Tom arătând 
către un grup de stropi mici cât vârful de ac de pe perlă. 
E imposibil de spus dacă ajung până în inima pietrei. S- 
ar putea să ai o avere sau să n-ai nimic. 

— Ce crezi c-ar trebui să fac, Tom? 

— Nu e piatra mea, domnule McKenzie. Decizia vă 
aparţine. Acum ați putea s-o vindeți unui cumpărător 
pentru probabil... patru-cinci sute de lire. Să-l lăsaţi pe el 
să riște. Dacă o curăţ, s-ar putea să valoreze cinci mii. 
Poate zece. Sau poate să nu valoreze absolut nimic. 

Puse perla jos pe o bucată de catifea. Cameron o 
privi fix. Era imensă, mare cât un ou de vrabie şi părea 

să strălucească, să pulseze ca o inimioară de argint. 
Cameron înghiţi cu greu și spuse: 

— Curăt-o ! 

Tom Elleis lăsă pipa jos pe scrumieră. Mereu era la 
fel, toţi riscau. 

— Vino mâine dimineaţă când e lumina mai bună. 
În soarele de dimineața devreme pot să văd până-n 
inima pietrei, poate-i descifrez secretul. După-amiaza, ca 
acum, soarele e prea intens. 

Luă perla şi i-o întinse lui Cameron. Nu ţinea nicio- 
dată perle în atelier și nici nu lucra cu ele când clientul nu 
era de faţă. Nici asta n-ar fi fost înțelept. Un proprietar îl 
acuzase odată că i-a schimbat forma perlei, iar el nu 
uitase. 

Cameron puse perla în buzunarul vestei. Îl măcinau 
primele îndoieli. Se ridică în picioare: 

— Atunci ne vedem dimineață. 

— Somn uşor, îi ură Tom. 

Cameron zâmbi strâmb şi murmură. 

— Nu prea cred, Tom. 

Apoi plecă. 


sk 


Dentistul avea sediul în spate, în frizeria din Sheba 
Lane. Îi aruncă lui Wes o privire îngrijorată în timp ce 
uriașul se așeză pe scaun. 

— Dureri de dinţi ? întrebă dentistul, întorcându-se 
către instrumentele primitive etalate în dulăpior. 

— Dinţii e bine, mârâi Wes. 

Nu fusese în viaţa lui la dentist dar văzuse o 
mulțime de oameni care o făcuseră, văzuse tampoanele 

de vată încleștate între fălci ca să le oprească hemora- 
gia, îi auzise gemând de durere. 

Numele dentistului era McKimmon. Era un dentist 
bun când era treaz, dar asta nu se întâmpla prea des și 
acesta era motivul pentru care plecase din Perth, ca să 
își practice meseria în Broome. Acum se uita la Wes pe 
deasupra ochelarilor cu rame de metal: 

— Dacă n-aveţi nimic la dinţi, de ce-aţi venit ? 

— Vreau un dinte d'aur. Ca Assan ăla. 

— Dintele lui Assan era bolnav. 

— Vreau un dinte d'aur. Poate doi dinţi d'aur. Mai 
mult ca Assan. Aha! 

MceKimmon se încruntă: 

— E scump. 

Wes ridică din umeri. Își imagina că după ce 
încasează comisionul pentru perla cea mare își va putea 
permite să-și umple gura cu dinţi de aur dacă vrea. 

— Bine, deschide gura, zise McKimmon. 

Își luă instrumentele şi se aplecă să examineze 
dinţii lui Wes. Exact atunci simţi cum o mână îl apucă de 
testicul. 

— Şi acum, șopti Wes, tu nu-mi faci rău și io nu-ţi 
fac ție. E-n regulă ? 


Încă de când era foarte mic, Jamie şi-l închipuise 
pe tată! lui ca pe un viking modern, un fel de amestec 
între regele George V și Douglas Fairbanks. În fiecare 
dimineaţă, îl vedea cum se urcă în Buick-ul roşu şi 
pleacă să găsească perle. Îşi construise o fantezie foarte 
palpitantă în care tatăl lui urca la bordul lugherului în 

fiecare zi și ieşea din golf stând la prora îmbrăcat într-un 
costum alb tropical și purtând o cască de colonist, iar 
noaptea se întorcea cu puntea plină de cufere umplute 
cu perle străiucitoare. 

Nu există o zi anume în care își dădu seama că 
tatăl lui nu petrecea în fiecare zi pe mare; înţelese totul 
treptat, așa cum se risipesc visele și legendele atunci 
când depășești vârsta copilăriei. Moș Crăciun nu mai 
venea cu sania plină de jucării în ajunul Crăciunului de-a 
lungul străzilor mărginite de palmieri; Zâna Măseluţă nu 
mai lăsa monede sub perna lui pentru fiecare molar pus 
acolo și tatăl lui nu se ducea pe mare ca să caute perle. 

Dar chiar și această cunoaștere parţială a realității, 
nu-l pregătise pentru prima aventură în interiorul mitolo- 
gicelor birouri de la „Niland și Asociaţii”. Se așteptase la 
măreție și găsi doar câteva pupitre, niște mașini de cal- 
cul învechite și vrafuri de dosare prăfuite. Aveau tot atâta 
romantism cât o cămară cu conserve. 

înfruntă acest crunt moment de deziluzie cu ener- 
gia unui mântuitor. Dacă tatăl lui păcătuia prin inerție, 
atunci va reconstitui idealul umplând golurile din carac- 
terul lui. Va fi el însuși cel îndrăzneţ și-l va lăsa pe tată să 
se îngrijească de cifre și registre. În felul acesta, vor 
ajunge să se cunoască şi să se aprecieze unul ce celălalt 
în calitate de bărbați. Astfel, putea să amâne momentul 
inevitabil când va simţi dezamăgirea de a se simţi legat 
de omul căruia îi spunea tată. 

Se așeză într-un colţ în biroul lui George, cu pielea 
lipicioasă și umedă din cauza cămășii şi cravatei pe care 
tatăl lui îl forțase să le poarte cu ocazia vizitei la depozite 
și magaziile de ambalare. intr-un final apăru şi George, 
care păru surprins să-l vadă stând acolo. Lui Jamie i se 

păru că uitase de el complet. George exclamă „Jamie ! 
pe un ton puţin dispreţuitor și apoi zise: 

— Ei, şi cum ţi s-a părut mica plimbare pe la 
depozite ? 

— A fost bine, răspunse Jamie. 

Era adevărat, îi plăcuse acolo, în ciuda dispoziţiei 
sumbre a lui Matsuki. 

— Desigur, de fapt aici se muncește cu adevărat. 
Pot să te învăţ chiar aici tot ce e nevoie să știi. 

— Când? 

— Când o să fii destul de mare. 

Jamie făcu ochii roată prin birou şi decise că mai 
bine se lasă fiert în ulei încins decât să petreacă acolo un 
minut în plus. Întrebă: 

— De ce nu te duci niciodată la pescuit cu 
lugherul ? 

— Ce idee năstrușnică! 

— Dar alţii o fac. 

— Nu mulţi, râse George. 

— Domnul McKenzie o face. 

— Domnul McKenzie n-are încotro. Nu-și permite 
nici măcar să-și plătească scufundătorii. Şi pe urmă, am 
lucruri mai importante de făcut aici. 

— Dar mama zice că e important să știu cum se con- 
duce afacerea. Pot să merg pe Mary Jane sezonul următor ? 

— Ce prostie ! 

— Dar mama zice — 

— Maica-ta zice o grămadă de lucruri şi nu toate 
foarte inteligente. Deși organizează în general minunat 
treburile casei... — se uită la manșetele pantalonilor 
încruntându-se... — nu se pricepe la afaceri. N-ar trebui 
să-i dai prea mare atenţie. Weston, du-l pe conașu' 


262 COUN FALCONER 
James acasă, te rog. 

Unul din funcţionari sări în picioare și veni să ia 
cheile mașinii. 

— Şi nu prididi prea mult. Nu e călătorie de plăcere. 
Aștept să te întorci la birou într-o jumătate de oră. 

— Da, domnule. 

— Şi ai grijă cu mașina. Când te întorci, o să mă uit 
dacă ai zgâriat-o. Și costul eventualelor reparaţii o să-ţi 
fie scăzut din leafă. 

Jamie îl urmă pe funcționar afară la mașină. In timp 
ce & urca, Weston se uită urât la el de parcă ar fi fost 
vina lui Jamie că i se dăduse această însărcinare împo- 
vărătoare și neplăcută. 

Da, mama lui avusese dreptate. Dimineaţa fusese 
educativă. Își dăduse pentru prima dată seama ce era un 
afacerist care se ocupa de perle așa că era dezamăgit și 
puţin jenat. 

— Nu-i chiar Barbă Albastră, mormăi cu glas 
scăzut. 

— Poftim ? ! făcu Weston. 

— Nimic — răspunse Jamie, adăugând doar puţină 
răutate — Ai grijă să nu zgârii mașina. 

După aceea, buzele lui Weston făcute pungă și 
furia lui neputincioasă îi făcură mare plăcere pe tot dru- 
mul spre casă. 

f cămăruţă, se auzea doar ticăitul ceasului de pe 
poliţă. Tom Ellies ţinea perla între index și dege- 
tul mare al mâinii drepte în timp ce-i pilea exteriorul cu 
vechea lui pilă în trei muchii. Degetele scurte și maronii nu 
arătau ca ale unui artist dar mâinile lui erau magice. Tom 
Ellies putea să scoată la lumină giuvaerul din piatra cea 
mai imperfectă ca formă, cu cele mai multe defecte. 

În timp ce lucra, straturi fine cădeau pe covorașul 
de catifea neagră. Cameron se foia încercând să cal- 
culeze costul fiecărui strat transparent. După o jumătate 
de oră, Tom puse piatra deoparte ca să-și maseze 
mușchii mâinii. Cameron simţi o durere în piept. Își dădu 
seama că-și ținuse respiraţia timp ce minute bune în timp 
ce Tom lucra. 

— Ei? ! izbucni el, incapabil să mai suporte tensiunea. 

— E doar ca prima petală a unui trandafir, îi 
răspunse Tom. E prea devreme să mă pronunţ. 

După ce se odihni câteva minute, începu din nou să 
lucreze. Pili strat după strat, fiecare din ele având o imper- 
fecțiune. Din când în când, Cameron se uita la ceas și apoi 
privirea i se întorcea către grămăjoara de pilitură. Două 
sute șaizeci de drame! Cea mai mare perlă pe care o 
găsise cineva din Broome şi se micșora în faţa ochilor lui. 

Tom îşi continua munca extrem de migăloasă, iar 
expresia de pe faţa lui era impenetrabilă. După o vreme, 

Cameron închise ochii. Fâşâitul ușor al pilei de piatră și 
tic-tac-ul ceasului erau singurele zgomote din cameră. 
Cameron simțea cum comoara îi scapă printre degete. 
Se scufunda iar în ocean și perla, ca o lună argintie, 
cădea spre adâncurile apei verzui, îndepărtându-se de 
el. Dar de data asta nu putea s-o recupereze, de data 
asta nu putea face nimic. 

Trecu multă vreme până când îndrăzni să deschidă 
iar ochii, iar când o făcu văzu că Tom se oprise și pila cea 
mică cu mâner de plută era pusă deoparte pe masă 
lângă cotul lui. În față avea două sute șaizeci de drame 
de resturi de perlă. 

Tom Ellies își luă pipa şi o aprinse. Amândoi bărbaţii 
se uitară posomorâţi și resemnaţi la inutilele fâșii de sidef 
de pe covoraşul de catifea. În cele din urmă, Cameron se 
ridică în picioare și ieşi pe uşă. 

Nici unul dintre ei nu mai avea nimic de spus. 


kkk 


De când se știa, pentru Elvie fusese foarte clar că 
tatăl ei era cel mai mare, mai puternic și mai frumos tată 
din lume. Îl adora și când nu era plecat pe mare nu-l 
scăpa o clipă din ochi. Uneori, e! chiar o lua cu el la Hotel 
Continental. O punea cu funduleţul pe barul de lemn de 
tek lustruit și-i cumpăra limonadă în timp ce el râdea și 
vorbea despre perle cu alţi bărbaţi. 

Îi explicase că trebuie să plece ca să caute perle. 
Elvie le ura. L-a întrebat de ce nu cumpără perie de la 
domnul van Heusen ca să poată să stea acasă cu ea și cu 
Rosie. El a râs și a întrebat-o de unde credea că are de 
fapt domnul van Heusen perlele. Lui Elvie nu-i păsa de 

unde le are. Ea vroia doar să nu mai plece Cameron. Își 
amintea de săptămânile în care el era acasă ca de un timp 
special, plin de voioşie. Nu-l mai văzuse niciodată așa. 

Cameron stătea pe verandă urmărind soarele cum 
coboară pe cer, roșu-purpuriu și mai blând după arșiţa 
zilei. În poală avea o sticlă de gin, iar la picioare scru- 
miera din cochilie de stridie. Stătuse acolo toată ziua, 
având ca tovarăși cutia de țigări și sticla de băutură. 

Elvie ştia că se întâmplase ceva foarte, foarte rău şi 
în cele din urmă găsi curajul să se apropie de el. 

— Tati ? Ce s-a întâmplat ? 

— N-ai înțelege, fetițo. 

Elvie se încruntă: 

— Dar sunt mare acum! 

— Da, știu asta. 

— Mami zice că-i vorba de-o perlă. 

— Da, a fost o perlă. Cel mai mare și mai frumos 
lucru pe care l-ai văzut în viaţa ta. 

— Pot s-o văd? 

— S-a dus. 

— Ai pierdut-o ? 

— Mda, așa mi se pare. 

Elvie băgă un deget în gură ca să cugete mai bine. 
Apoi întinse mâna jucându-se cu buclele lungi, 
întunecate ale părului lui, alintându-se cu degetele. 

— De ce-avem nevoie de perle ? 

— Avem nevoie de perle ca să le vindem, fetițo. 

— De ce trebuie să le vindem ? 

— O perlă e ca o poartă spre o altă lume, Elvie. 
Dincolo de ea sunt case frumoase și flote de lughere și 
chiar mașini noi. De-aia caut perle, fetițo. Caut o altă 
lume pentru mine, pentru tine și pentru mami. 

— Sunt și păpuși noi în lumea aia ? 

— Da, sunt toate felurile de jucării care-ţi vin în 
minte, răspunse el, trăgând-o la piept. 

O sărută blând pe frunte: 

— Du-te înăuntru, fetițo. Vreau să fiu o vreme singur. 

Elvie se retrase, iar Cameron își continuă veghea 
singuratică în timp ce Steaua Polară se ridică din vest 
sclipind ca un diamant. În cele din urmă, Rosie ieși pe 
verandă cu mâinile în șolduri: 

— Ai de gând să stai aici posomorât toată 
noaptea ? 

— Așa vreau și așa o să fac, răspunse el cu voce 
calmă. Acum lasă-mă-n pace, frumoaso, lasă-mă să-mi 
înec amarul. 

— Era doar o perlă. 

— Nu era doar o perlă! Era o avere! Era o casă 
nouă și mâncare în burta lui Elvie şi poate câteva lughere 
în plus ! Era respectul pentru mine însumi. Asta era! 

Deodată, Rose se aplecă şi luă de jos, dintre 
picioarele lui, sticla de gin pe care-o azvârli în grădină 
unde se sparse izbită de pământul roșu, tare. Cameron 
păru mai mult dezamăgit decât furios: 

— Păi, de ce-ai făcut asta ? 

— Dacă mai cauţi respect n-o să-l găsești într-o sti- 
clă. 

Cameron se ridică în picioare, clătinându-se. Se 
sprijini de unul dintre stâlpii verandei: 

— Două sute şaizeci de drame ! şi cât ar fi valorat 
dacă n-avea niște pete minuscule! ăsta-i norocul lui 
McKenzie ! 

— Nu te mai bălăci în autocompătimire, Cam. Nu-ţi 
stă în fire. 

— Mda, păi, poate-a venit vremea. 

— Nu e niciodată vremea pentru asta. Când vroiau 
să te spânzure pentru ceva ce nu făcuseși, nu te-ai plâns 
de asta. Ai mai avut și înainte dezamăgiri. O să mai ai. 

Cameron clătină din cap: 

— Aveam de gând să fiu cel mai mare afacerist de 
pe coastă. Şi uite unde-am ajuns. 

— Atunci renunţă, Cam. Perlele te omoară încet zi 
după zi. Am văzut cum te dai jos din pat dimineața. Ai 
„reumatism”, nu-i aşa ?! 

— Nu-ţi face griji. 

— Să nu-mi fac griji ? Ai văzut ce se întâmplă cu 
unii dintre japonezii care nu se dau bătuţi. Rămân infirmi. 
Sigur că umblă mândri și fercheși câţiva ani dar o 
sfârșesc ca niște cerșetori. Asta e ce-ţi dorești ? 

— O să-mi găsesc perla, Rosie. Nu vreau să te văd 
în zdrențe tot restul vieții. 

Rosie îi puse o mână pe umăr și-i spuse cu blân- 
deţe: 

— Găseşte altceva de făcut, Cam. Eşti un marinar 
foarte bun. Trebuie să fie altă cale. 

— Am ajuns până aici, Rosie. N-o să mă dau bătut 
acum. 

— Pentru numele lui Dumnezeu ! 

— Rosie, e acolo undeva! 

Rosie își retrase mâna de parcă ar fi plesnit-o. 

— Eşti ca milioane de alţi bărbaţi, Cameron 
McKenzie, vrei doar ce nu poţi avea. Şi ce-ai face oricum 
dac-ai fi bogat ? Ai fi ca George Niland și-ai sta într-un 
birou în fiecare zi aplecat peste registrele de socoteli ? Ai 
sta pe verandă ca așa-zișii căutători de perle jucând 
bridge şi bând gin ? 

— Nu pot să renunţ, Rosie. Nu acum. Mi-a con- 
sumat prea mult din viață. 

Rosie se uită fix în ochii lui. N-avea niciun rost să 
se certe cu el. Căutarea acelei unice perle extraordinare 
se transformase într-o întrecere directă de rezistență 
între el şi ocean. Era mai presus de rațiune. 

Auziră pași pe drumul pietruit. Cameron îl văzu pe 
Wes venind agale dinspre oraș. Din gură îi curgea 
sânge. Arăta de parcă s-ar fi bătut. Frumoasele lui trăsă- 
turi de culoarea mahonului erau schimonosite de durere. 

— E-adevărat ce zice ei ? Perla aia nu fu bună? 

— Da, e-adevărat, răspunse Cameron. A fost nea- 
gră până-n inimă. 

Wes scuipă tamponul de vată din gură. Acolo unde 
cândva străluciseră doi dinţi albi, superbi, avea o gaură 
sângerie. Se văită: 

— Cum să plătească Wes dintele d'aur acu'? 

Cam stătea întins pe pat în dormitorul luminat de 
lună, urmărind cum se ridică și coboară ritmic sânii lui 
Rosie sub țesătura subțire a cămășii de noapte. Întinse 
mâna și atinse blând pielea întinsă a pântecului ei 
proeminent. Copilui îi simţi atingerea și dădu din 
piciorușe. Rose icni și-și puse mâna pe burtă. 

— Crezi că-i băiat ? întrebă Cam. 

— Doar un presentiment. Spune-i intuiţie feminină 
dacă vrei. 

Era lună plină și Cameron putea să-i vadă limpede 
fața, nasul fin, pomeţii înalți. Părul lung şi blond îi căzuse 
pe faţă iar el îl dădu deoparte. 

— Nu te uita la mine. 

— De cenu? 

— Sunt mare cât o casă. 

— Mie mi se pare că ești frumușică, scumpo. 

— Mă iubești, Cam ? 

— Te-ai îndoit vreodată ? — se apropie mai mult de 
ea — Rosie, nu vreau să-i fac rău copilului, dar... 

Ea râse: 

— Nu sunt o păpușă de porțelan. 

Se ridică în capul oaselor şi apoi, cu greu, reuși să 
se așeze în patru labe. 

— Nu doare. Stau așa că să fie mai confortabil. 
Credeai c-o să spun nu, Cam ? Am stat șase săptămâni 
fără tine. 

Se lăsă deasupra lui simțind între coapse duritatea 
membrului său erect. Se frecă de el simțind cum se 
umezește. 

— Mai spune o dată, Cam. 

— Ce să spun, frumoaso ? 

— Spune-mi că mă iubești. 

Ea îşi trecu degetele prin părul de pe pieptul lui, 
simțind mușchii încordați sub piele, privindu-i faţa argin- 
tată de lună, trăsăturile de şoim tânăr, cu doza de cru- 
zime mai accentuată din cauza umbrelor. 

— Te iubesc, Rosie. 

Ea îl ghidă înăuntrul ei şi simţi copilu! agitându-se iar. 
Dar apoi propriile ei instincte fură mai puternice ca ea și 
când ultimul zăgaz cedă, ajunse la apogeu gemând, 
având nevoie ca el s-o iubească, simțind nevoia disperată 
să creadă asta, întrebându-se dacă va putea vreodată. 

George nu plecase demult la birou cu Jamie când 
Liddy intră în salon să anunţe că venise un musafir. 

— Cine e ? întrebă Kate. 

— Șefu' cu păr alb, zise Liddy, iar Kate îl recunoscu 
din descrierea ei pe Conrad van Heusen. 

Simţi un val de plăcere și panică. 

— Poftește-l înăuntru. 

Câteva clipe mai târziu, Liddy îl aduse înăuntru pe 
Conrad. Kate se simțea inexplicabil de neliniștită. 

— Bună ziua, domnule van Heusen. Mă tem că 
soțul meu nu este aici. 

— N-am venit să-l văd pe soțul dumitale. 

Se uita drept în ochii ei cu o privire intensă, cu ochii 
lui albastru deschis. Doar un alt bărbat o mai privise ca el. 
Nu-i trecuse până acum prin minte comparatia asta. Kate 
simţi cum obrajii i se îmbujorează. Se întoarse către Liddy: 

— Vrei să aduci niște ceai cu gheaţă ? 

Liddy plecă, târșâindu-și picioarele. 

— Nu vreți să luaţi loc, domnule van Heusen ? 

— Spuneti-mi Conrad, vă rog. 

Se așezară. El puse picior peste picior așezându- 
se comod, cu graţie, pe scaunul de trestie, studiind-o. 
Kate îi întâlni privirea. Acum era curioasă. Părea prea 
puţin sigur de el după cum vorbea și se comporta ca și 
cum ar fi fost genul de bărbat care s-ar putea încurca cu 
nevestele altora. 

— Ştiu că vi se pare o îndrăzneală din partea mea 
dar am venit să vă vorbesc despre „Niland și Asociaţii”. 

Ea îl privi uimită. Nu știa ce-ar fi putut răspunde la 
această mișcare de deschidere. Dar îl loc să continue, e 
el își puse mâinile în poală zâmbind. Kate avu senzaţia 
neplăcută că-i putea citi gândurile. În cele din urmă, zise: 

— Aveţi dreptate, domnule van Heusen. Este o 
îndrăzneală. 

— Să plec ? 

— Dacă îmi înţelegeți cât de puţin poziţia, cred că 
aşa ar trebui. 

— Dacă n-aș înţelege poziția dumneavoastră, n-aș 
fi venit. 

Ei, asta-i tăie respirația. N-avea idee unde duceau 
toate astea. 

— Dacă vreţi să discutaţi despre „Niland și 

` Asociaţii” ar trebui să vă adresaţi soțului meu. 

— Am făcut-o deja. Dar afacerile companiei vă 
afectează și pe dumneavoastră, nu-i așa ?! 

Ei nu-i aşteptă răspunsul. Se aplecă înainte, 
punându-și coatele pe genunchi: 

— Dacă-i veţi repeta soţului dumneavoastră, fără 
îndoială că nu voi mai putea face afaceri aici în Broome. 
Eu risc mult spunându-vă cele ce urmează. Vă asigur că, 
financiar vorbind, nu e în interesul meu s-o fac. 

Liddy aduse ceaiul pe o tavă de argint. În timp ce 
ea aşeza paharele, Kate luă o hotărâre. După ce Liddy 
ieși din cameră, spuse: 

— Orice mi-aţi spune va rămâne strict între noi. 

Conrad zâmbi: 

— Mulţumesc. 

Se aplecă din nou către ea. 

— Ştiţi care e adevărata situaţie a afacerilor cu 
perle aici în Broome ? Recoltele sunt mici, valoarea per- 
lelor descrește an după an. Numai atâta și ar trebui să fie 
o cauză serioasă de îngrijorare. Dar mai există și proble- 
ma japonezilor. De la război încoace influenta lor a cres- 
cut. De exemplu, foarte puţine din vasele soţului dumitale 

au acum un căpitan alb. Chiar și lugherele unde cel care 
desface perlele este alb au drept căpitan scufundătorul 
numărul unu, care este invariabil japonez. Toată lumea 
ştie că majoritatea perlelor ajung în buzunarele oamenilor 
din echipaj. S-ar putea să fure și din scoici. Clubul 
Japonez este de fapt un sindicat și salariile scafandrilor au 
atins sume uriașe. E clar ca lumina zilei pentru orice om de 
afaceri competent, doamnă Niland. — Făcu o pauză — Mă 
întreb cum de soțul dumitale nu observă nimic. 

Desigur, Kate ştia o parte dintre aceste lucruri dar 
nu-și dăduse seama că situaţia era atât de sumbră cum 
o prezentase el. ÎI întrebă: 

— Aţi vorbit despre asta cu el? 

— Desigur. Dar nu vrea să accepte alte opinii în ~ 
afară de ale lui. 

Kate sorbi din ceaiul cu gheaţă câștigând timp de gândire. 

— De ce-mi spuneți toate astea ? 

— Am presupus că aveţi oarecare influență asupra 
lui, zâmbi Conrad. 

— Mă tem că mă supraapreciați. Nu pot spune că 
n-am încercat dar... 

El puse paharul deoparte: 

— Ştiţi că a cumpărat vasele mele ? 

— Cum?! 

— Vasele mele au fost de vânzare. Oferta lui a fost 
bună. Sunt un om de afaceri, nu puteam să-l refuz. 

Ea ridică din umeri dar vestea o îngrijora. 

— Nu vorbește niciodată cu mine despre afaceri. 

— Trebuie să minimizeze riscurile. Cineva trebuie 
să-l facă să vadă asta. 

Kate auzea de ani de zile vorbindu-se despre 
japonezi, despre afacerile prin intermediari, despre 

deprecierea constantă a prețului scoicilor. Ascultându-l 
pe George, i se părea că se exagerează, că totul se va 
rezolva de la sine într-un an sau doi. Zise: 

— Nu pot face nimic în legătură cu asta. 

Conrad încuviinţă tăcut şi după câteva clipe întinse 
mâna după pălărie. Se ridică în picioare: 

— Aveţi dreptate. V-am pus într-o situație dificilă. 
Îmi pare rău. 

Se ridică la rândul ei, întrebând dulce: 

— De-asta aţi venit aici ? 

— Sunt din fire un om precaut. Cred că tocmai 
m-am făcut de râs. Mulţumesc pentru ospitalitate. 

Ajuns în pragul ușii, ezită. Kate îl privea cu ochii mari, 
umilită de conversaţia aceasta bizară, de plecarea grăbită. 

— La revedere, spuse bărbatul ieșind. 

Kate se prăbuși înapoi pe scaun murmurând: 

— Doamne, ce-a fost asta ? ! 

k ate o găsi pe Liddy curățând cartofi în 
bucătărie. De data asta „ăl cu coarne” îi luase 

minţile pentru puţin timp. 

— Să nu-i spui stăpânului despre vizita domnului 
van Heusen. 

Liddy pufăi zgomotos: 

— Liddy nu minte. Dacă Liddy minte nu să duce Rai 
la Hristos. 

— Nu-ţi cer să minți. Doar să nu-i spui. 
— O să mergi la diavol-diavol, să vezi! 
— Lasă-mă pe mine să-mi fac griji ce se va întâm- 
pla cu sufletul meu. Fă ce ţi se spune! 

Faţa lui Liddy era posomorâtă și dezaprobatoare: 

— Nu bine să taci, stăpână. 

Kate o ameninţă cu degetul: 

— Amintește-ţi ce ţi-a mai spus părintele, Liddy. 
lisus Hristos vrea ca tu să-mi fii credincioasă. 

— Lasă ce zis lisus Hristos, își schimbă Liddy pe 
neașteptate părerea. Dacă află stăpânu'? 

leşi bombănind destul de tare. Kate se strâmbă la 
ea pe la spate. Și ce dacă afla George ? Nu-i păsa. Şi pe 
urmă, nu se întâmplase nimic. Absolut nimic. 

Buick-ul lui George se opri în fața cocioabei cu 
acoperiș roşu unde locuia Cameron. George cobori de la 
volan și-i spuse lui Jamie: 

— Adu coșul din spate, vrei ?! 

Rosie ieși pe verandă. 

— Domnule Niland, făcu ea surprinsă. Cu ce vă 
putem ajuta ? 

George își scoase cascheta, înclinându-se ușor: 

— Bună ziua, doamnă McKenzie. Soţul dumitale e 
acasă ? 

În momentul acela, ușa de plasă se deschise brusc 
și apăru Cameron: 

— George, mârâi el. Ce plăcere neașteptată. 

— Am auzit c-ai avut ghinion. 

— Mda, bine... Se-ntâmplă. 

— Trebuie să-ţi fie greu. 

— La fel ca altora. 

George îi făcu semn din cap lui Jamie care se lupta 
să ridice un coș mare împletit de pe bancheta din spate 
a Buickului. 

— Ne-am gândit că s-ar putea să ai nevoie de ceva 
mâncare ca s-o scoti la capăt. Îmi dau seama că trăim 
timpuri grele şi nu mă deranjează să fiu bun cu cei mai 
putin înstăriți. 

Faţa bronzată a lui Cameron se îmbujoră vizibil: 

— Pune coșul înapoi de unde l-ai luat, Jamie. 

Jamie tocmai reușise să scoată coșul din mașină 
când îl văzu pe Cameron îndreptându-se către el cu pași 
mari. Nu văzuse în viaţa lui pe cineva mai furios și scăpă 
coșul pe jos: conservele de carne, roşiile, bananele și 
pungile de făină pe care tatăl lui tocmai le cumpărase se 
rostogoliră în praful roşu. Jamie se uită la tatăl lui: 

— Îmi pare rău, bâigui el. 

Cameron stătea în faţa lui George cu pumnii 
încleștați: 

— la-le de jos și dispari din fața mea! 

— Păi, ascultă, Cam — 

— la-le de-aici, George ! Acum, sau îţi rup gâtul 
blestemat! 

George își puse înapoi cascheta cu un gest de victimă 
răbdătoare, în timp ce Jamie culegea din praf cutiile de came. 

— Lasă-le, zise George. 

— Nu le lăsa, strigă Cameron. 

Luă de pe jos niște roșii și le îndesă pe bancheta 
din spate a mașinii. Una se crăpă iar sucul ei umplu de 
pete tapițeria. Cameron azvârli înăuntru și restul cutiilor 
şi pungile de făină: 

— Acum plecaţi de-aici ! 

George se urcă la volan: 

— Haide, Jamie. 

Jamie era înspăimântat dar se așeză pe locul de 
lângă el, se întoarse să-l privească pe Cameron și-și 
încleștă maxilarul. 

— Imbecilule, zise Jamie folosind un cuvânt învăţat 
la școală, 

George porni motorul și plecară. Cameron se uita la 
luxoasa mașina americană cum se pierde în zare în norul 
de praf roșu ridicat de roți. Rosie veni alături de el: 

— Cam... ? 

— Nemernicul ! Ticălos împuţit şi nemernic! 

— Haide. 

— Scena asta a fost regizată doar pentru ochii lui 
Jamie, știi asta, nu, frumoaso ? 

Se răsuci. Elvie stătea în cadrul ușii, iar pe faţă 
avea o expresie pe care nu i-o mai văzuse niciodată. 
lisuse Hristoase! Dădu cu piciorul în poartă și plecă 
grăbit; vroia să fie singur printre tufișuri, să strige obsce- 
nităţi printre papagalii galah şi baobabi. 

George își permise un zâmbet încordat: 

— Deci acesta-i bărbatul pe care ziceai că-l admiri 
aşa de mult. Nu-i decât un bădăran și un fanfaron. 

Jamie rămase tăcut. George clătină din cap: 

— Dacă-i întinzi o mână de prieten unuia ca el 
rămâi fără degete ! 

Jamie privi în jur. Sucul roşiilor deja se întărise într- 
o crustă care păta tapiţeria. Se întreba ce-l înfuriase atât 

de tare pe McKenzie. Încercaseră doar să facă o faptă 
bună, asta-i tot. Hotăriî că sigur tatăl lui avea dreptate. 
McKenzie era un bădăran şi-un fanfaron. 

| / eranda din vestul casei fusese împrejmuită cu 
plasă și transformată în dormitor pentru 

Jamie. Era cea mai plăcută cameră din toată casa, 
străbătută zi și noapte de briza răcoroasă care venea 
dinspre golf. În noaptea asta era scăldată de mirosul 
îmbătător al arborelui de camfor și de miresmele 
bețișoarelor arse de Junzo ca să ţină deoparte tântarii. 

Kate stătea pe marginea patului lui Jamie, luându-i 
buclele întunecate de pe fruntea transpirată. Îl simţi 
tresărind. Nu-i mai plăcea atingerea ei. Creştea și se 
îndepărta de ea. În curând va fi un bărbat și n-o să-i mai 
placă dacă ea vine în dormitor să-l sărute şi să-i spună 
noapte bună. Îl sărută ușor pe frunte: 

— Noapte bună, Jamie. 

— Noapte bună, mamă. 

Exact când ea ajunsese la ușă întrebă; 

— Ştii un căpitan pe nume McKenzie ? 

Kate simţi cum i se oprește inima în piept: 

— Domnul McKenzie ? Da, da, îl cunosc. 

Spera că vocea nu-i trăda sentimentele. 

— A fost nepoliticos azi cu noi. 

— Nepoliticos cu voi ? De ce? 

— Ne-am dus la el acasă cu mașina să-i duceam 
lui și familiei niște mâncare. Pentru că sunt săraci. 

— „Ne-am dus”? 

— Eu şi tata. Era un coș enorm. Aș fi crezut că 
oamenii sunt recunoscători când faci ceva bun pentru ei. 

Desigur, George nu-i spusese nimic despre inci- 
dent. Uneori, caracterul lui răzbunător o uimea deși trăia 
cu el de doisprezece ani. 

— Ce-a spus domnul McKenzie ? 

— S-a înfuriat foarte rău. Nu știu de ce. 

— Eu cred că mândria domnului McKenzie a fost 
rănită. 

— Sunt pete de zeamă de roșii în toată mașina. 
Tata ar trebui să pună să-l aresteze. 

„Vorbești exact ca George” gândi Kate: 

— Poate-o să întelegi când o să mai crești. Culcă-te 
acum. 

Stinse lampa de pe perete și plecă. Se duse să 
stea pe verandă ca să-l aștepte pe George să se întoar- 
că de la birou. Ridică privirea către cerul înstelat. Îi trecu 
prin gând că atunci când contempli un asemenea spatiu, 
problemele personale par absolut nesemnificative. Şi 
totuși, dacă e să crezi ce spun astrologii, stelele au un 
amestec în soarta fiecărei persoane așa cum în meca- 
nismul unui ceas imens, fiecare piesă interacționează cu 
o alta, fiecare ax minuscul, fiecare rotiţă zimţată e o parte 
indispensabilă a întregului. Oare așa era ? 

Ar fi vrut să-și poată descifra propriul cod printre 
toate acele semnale morse luminoase de pe cer. Încotro 
se îndrepta viaţa ei ? Totul se dovedise atât de diferit de 
visele din copilărie. Fusese nevoie doar de câteva decizii 
care s-o aducă în fața acestui reflux, câteva decizii 

proaste: copilul făcut cu Cameron, compromisul făcut cu 
George. Totuși, nu regreta ce se întâmplase cu Cameron 
fiindcă așa îi primise în dar pe Jamie. Acum trăia doar 
pentru el. Poate când el va fi bărbat va putea şi ea să se 
gândească iar la viață. Dacă era ceva la care merita să 
te gândești. La urma urmei, era doar o femeie într-o lume 
a bărbaţilor. Unde se putea duce ? 

Conrad. 

Numele i se strecură în minte ca un intrus, un hoț 
care intră pe furiș pe o uşă neîncuiată. Conrad îi amintise 
că la urma urmei e femeie, nu doar soţie și mamă. Dar 
Conrad era doar un vis dintr-o după-amiază fierbinte. Ar 
fi putut la fel de bine să-şi dorească luna. 

Auzi roțile Buick-ului scrâșnind pe alee. Câteva 
clipe mai târziu, pașii soțului ei răsunară pe verandă. 
Părea obosit și deprimat, ca și cum servieta i-ar fi fost 
umplută cu cărămizi în loc de hârtii. 

— Munceşti prea mult, zise Kate când îl văzu 
intrând. 

— Oh, exclamă el. Nu te-ai culcat. 

— Te-așteptam. 

— Da?! 

— Vreau să-ți vorbesc. 

Îl auzi oftând. 

— Nu poţi să aștepți până dimineaţa ? 

— Mereu spui asta și pe urmă dimineaţa-mi spui să 
aștept până vii acasă. E doar modul tău de-a mă evita. 

— Uite cine vorbește ! 

Stătea în umbră, se gândi să se retragă în birou dar 
apoi renunţă, aruncă servieta pe o masă și se prăvăli pe 
unul dintre scaunele de trestie. Îşi trecu mâinile peste față: 

— Ei, cee?! 

— Ai cumpărat vasele lui Conrad van Heusen ? 

Deodată vocea i se înăspri: 

— De unde ştii ? 

— Din bârfe. E-adevărat ? 

— A fost un chilipir. Omu-i un prost. Dac-aș fi fost în 
locul lui aș fi cerut un preț mult mai mare. 

— De ce nu mi-ai spus? 

— Chiar că nu te privește! 

— Ba mă privește, George. Dacă afacerea nu mai 
merge mă priveşte chiar foarte mult. Și pe Jamie. 

— Acum ai de gând să-mi spui cum să-mi admi- 
nistrez afacerile ? Zău că ai tupeu! 

— Sunt probleme cu „Niland şi Asociaţii” ? 

— Sigur că nu. Ce-ai auzit ? 

— Discuţia asta despre preţul scoicilor și japonezii... 

— Oamenii vorbesc o mulţime de prostii despre 
japonezi. Ei sunt viitorul acestei industrii în Broome. 
Dacă cineva — 

— Dar când prețul scoicilor e așa cum e, de ce-ai 
cumpărat vasele lui van Heusen ? Dacă ne înglodăm în datorii ? 

George sări în picioare: 

— Cum îndrăznești! Cum îndrăznești să-mi pui la 
îndoială priceperea la afaceri ? ! V-a lipsit vreodată ceva, 
ție sau băiatului ? V-a lipsit ? 

— Nu asta-i problema. 

— Să nu îndrăznești! Să nu îndrăznești să stai 
acolo ca Regina Egiptului să-mi spui mie care-i proble- 
ma. O să-ţi spun eu care-i problema! De cinci ani nu-mi 
dăruiești dragostea ta, nu mă primești în patul tău, nu-mi 
dăruiești măcar un pic de căldură și compasiune umană 
iar eu fac totul pentru tine. Totul ! M-am spetit muncind ca 
să-ți asigur ţie și băiatului — 

Kate sări la rândul ei în picioare: 

— Opreşte-te! Oprește-te! M-am săturat să-mi 
spună bărbaţii ce-au făcut pentru mine când tot altruis- 
mul acesta prefăcut e menit doar să le mascheze lăco- 
mia. Sunt doar o altă proprietate, fanionul tău pentru 
ieșirile în societate, așa că nu-mi spune mie că totul e ca 
să mă faci fericită ! 

— Te-am iubit mai mult decât meriti ! 

— lubire ? Nu-mi face silă ! 

Kate se repezi înăuntru, trântind ușa de plasă. 
Alergă în dormitor și se așeză la măsuţa de toaletă şi 
începu să-și treacă furioasă peria prin bucle. Cum putuse 
să-și facă ei înseși așa-ceva ? Cum putuse să-și trans- 
forme viaţa într-o asemenea farsă ridicolă și dureroasă ? 
Azvârli cu peria în oglindă şi o sparse. 

Ușa se dădu de perete și George apăru în cadrul ei. 

— leşi afară ! îi șuieră Kate. 

Vocea lui era ciudat de răgușită. 

— Nu în noaptea asta. 

Închise încet ușa după el. Kate sări în picioare. 

— Ţi-am spus să ieși afară. 

George îşi scoase haina şi o aruncă pe jos. Mâinile 
îi tremurau: 

— Aş fi putut avea orice femeie vroiam. 

— Să nu-ndrăznești ! 

El făcu doi pași înainte şi o plesni peste față. Kate 
fu şocată. Îl plesni la rândul ei. Avea de gând să-l 
lovească din nou dar el o prinse de încheietura mâinii și 
o aruncă pe pat ţinând-o sub greutatea lui. Cu o mână îi 
ținea amândouă mâinile deasupra capului, în timp ce cu 
cealaltă îi pipăia tivul rochiei. Șopti: 

— Măcar o noapte o să-mi fi nevastă, fir-ar să fie! 


282 COLIN FALCONER 

Ea îi simți în respirație damfu! acru de băutură. Se 

gândi că probabil avea la birou o rezervă secretă de gin. 

Era surprinsă de forța lui. El îşi vârî degetele în gulerul 

rochiei și trase în jos sălbatic, rupându-i corsajul. Șopti: 
` — Aproape uitasem cât ești de frumoasă. 

Kate încetă să se împotrivească și închise ochii. 
Rămase întinsă complet nemișcată. Nu-i era nici frică de el 
şi nici nu era șocată, doar dezgustată. Simti cum el îi trage 
în jos lenjeria intimă și o pătrunde. Nu era mare diferenţă 
de felul în care făceau sex de obicei, se gândi tristă. „Lasă! 
să-și facă pofta,. La urma urmei era nevasta lui. 

— Te iubesc, îi șopti George în timp ce o penetra. 

Ea deschise brusc ochii: 

— Haide, termină odată. 

E ura școala. Uneori ceilalți copii o necăjeau 
spunând despre mama ei lucruri pe care ea de 
fapt nu le înțelegea. Dar știa că sunt cuvinte urâte și nu se 
lăsa niciodată fără să nu se răzbune. Elvie se pricepea să 
se bată cu pumnii, putea să bată orice băiat din clasa ei. 
Ştia că tatăl ei ar fi furios dacă ar afla așa că nu-i spunea 
niciodată despre bătăile din tufișurile din spatele școlii. 
Această îndârjire a ei o făcu să câștige admiraţia și 
invidia colegilor dar niciun prieten. Tachinările deveniră 
mai puţin pe față, fură înlocuite de priviri pline de milă, 
şoapte în clasă, strâmbături pe la spate. Elvie ura asta, 

ura să se simtă diferită într-un mod pe care nu-l 
înțelegea; tot așa ura faptul că n-are pantofi și trebuie să 
poarte zi de zi aceeași rochie uzată. Așa că, de câte ori 
putea, chiulea de la școală. 

Ştia că Roebuck va rămâne în port cel puţin încă o 
zi ca să încarce provizii, iar Cameron nu era la bord în 
dimineața aceea. Îl auzise spunându-i mamei că are o 
întâlnire importantă în oraș. Așa că în loc să se îndrepte 
spre drumul către școală alergă prin tufișuri și cobori pe 
țărm în tabără ca să-l găsească pe Wes. 


ttk 


Jamie trecu pe debarcader pe lângă un malaiez 
bătrân. Bătrânul căra pe umeri patru vase emailate 
enorme puse în echilibru de-o parte și de alta a unei prăji- 
ni de bambus pe care-o căra pe umeri. În apa de mare din 
vase erau zeci de stridii culese de pe stâncile din preajma 
Cable Beach. În oraş, bătrânul avea să primească un 
șiling pentru o măsură cam cât o halbă de bere. 

Jamie auzi un mieunat strident, ca un plânset de 
copil. Se opri şi se uită în jur dar nu văzu nimic. În timp 
ce înainta pe debarcader zgomotul deveni mai puternic. 
Se uită peste margine. În noroiul gros, cam la zece iarzi 
distanță zăcea un sac de cânepă. Ceva se mișca înăun- 
trul lui. Cu siguranţă de-acolo venea sunetul. Jamie n-ar 
fi vrut prea tare să meargă acolo, mai ales îmbrăcat în 
hainele de şcoală. Maică-sa l-ar omori. 

Găsi pe la jumătatea plajei o bigă ruptă dintr-un 
catarg și o târî până la zona limită unde ajungeau va- 
lurile. Încercă să agațe sacul cu un capăt şi să-l tragă 
spre el. Orice-ar fi fost în sac, începu să schelălăie și mai 

tare. Jamie încercă din nou, își pierdu echilibrul și făcu un 
pas înainte afundându-se până la gleznă în nămol. 

— La dracu! 

Întinse iar biga în faţă. Era inutil. Ei, dacă tot avea 
deja un pantof plin de noroi, nu prea mai conta dacă-l 
murdărea și pe-al doilea. Păși înainte. Era ca și cum ar fi 
mers prin melasă neagră, lipicioasă. Ajunse la sac și 
încercă să-l ridice dar era mai greu decât își imaginase și 
se scufunda repede în nămol. Îl apucă cu ambele mâini 
și începu să tragă cu putere de el. Mâinile îi alunecară pe 
cânepa udă și ateriză înapoi, cu fundul în nămol. 

— Fir-ar al dracului de nenorocit, nemernic, împutit 
și jigodie ! 

Se ridică și-și privi hainele. Ce grozăvie! O-ncur- 
case. Sacul prinse viaţă din nou. Jamie avu grijă să-l 
apuce mai bine de data asta și târî sacul înapoi prin 
nămol către plajă. Fusese legat de sfoară și apa de mare 
înmuiase nodul așa că era greu desfăcut. În loc de asta 
găsi o ruptură în sac, își vâri degetele înăuntru și-l sfâșie 
mai tare. Băgă mâna să salveze creatura dinăuntru. 
Care îl mușcă. 

— Ce dracu! 

Își trase repede mâna. Sânge! Jamie sări în 
picioare: 

— Corcitură mică şi nerecunoscătoare ! Ar fi trebuit 
să te las să te-neci! 

Căţelușul mârâi arătându-și dințișorii ascuțiți ca nişte ace. 

— Naiba să te ia! 

Jamie făcu stânga-mprejur și o luă către drum. Dar 
cățelușul îl urmări, mereu aproape de călcâiele lui, 
ignorând pietrele aruncate odată cu invectivele la adresa 
lui. 

— Ei, ia uite-aici, făcu Wes. 

Jamie stătea în picioare pe duna de nisip, cu 
șosetele gri şi cu pantofii plini de nămol uscat în cruste 
gri. Un căţel negru aștepta la câţiva paşi în urma lui. 

— E Jamie Niland, șopti Elvie. 

— Ştiu, răspunse Wes. 

Își băgă pumnii imenși în buzunarele pantalonilor 
de pânză și strigă: 

— Mai bine-ai fi la școal-acu', băiete! 

— Şi ea la fel, replică Jamie arătând spre Elvie. 

— Așa-i, rânji Wes. Cu ce să te-ajut, băiete ? 

— Stau și eu aici... 

— Cam așa-i, admise Wes. 

Se uită la picioarele lui Jamie: 

— liii-suse sfinte, da' ce făcuși ? ! 

Jamie nu răspunse. Se răsuci ca să se uite după 
căţeluşul cel negru dar acesta o pornise în jos pe dună și 
adulmeca cu mare interes la piciorușele lui Elvie. Ea se 
aplecă să-l mângâie şi strâmbă din nas simţindu-i miro- 
sul. Avea nevoie de-o baie bună. 

— E câinele tău ? strigă către Jamie. 

— Nu. M-a mușcat. 

— Știu io un gagiu muşcat d'un câine, spuse Wes. 
A murit. 

Jamie păli: 

— Nu-mi pasă, nu mi-e frică. 

Elvie ridică de jos căţeluşul. Acesta începu să 
scoată sunete dulci ca un mieunat. 

— Mi- dai mie ? întrebă fetița. 

Jamie nu putea să creadă. De ce n-o mușcase 
câinele pe ea ? Minţi: 

— Nu-l vreau. 

Ca să-și ascundă dezamăgirea își îndreptă atenţia 
către bărcile care veneau și plecau dinspre Roebuck. 

— Ce faceţi ? 

— Încărcăm provizii. Mergem pă mare mult timp. 
Oameni au foame mare. Poate vrei s-ajuţi. 

— Se poate ? — întrebă Jamie regretând imediat că 
păruse aşa nerăbdător — Vreau să spun că nu mă de- 
ranjează. Dacă credeți c-aveți nevoie de ajutor. 

— Poate că am, răspunse Wes. 

Puse un braț pe după umerii lui Jamie: 

— Haide, băiete. 

Elvie îi privi îndepărtându-se pe plajă și nu prea știu 
ce să creadă. Ştia că tati al ei nu-l plăcea pe tată! lui 
Jamie. Văzuse cum aruncase cu roșii în mașina lui. 
Poate că trebuia să-l urmărească și ea. Dar uite cum 
Wes îl lua pe după umeri pe Jamie Niland și vorbea cu el 
așa cum... Păi, cum vorbea cu ea. Asta o încurca. Și pe 
urmă, Jamie îi dăduse câinele lui. 

Îl duse la rezervorul de apă, certându-l: 

— Ai nevoie de-o baie bună, domnule. Şi pe urmă 

trebuie să ne gândim ce nume să-ți dăm, nu-i așa ?! 

A ceva zi, Cameron supraveghea ultimele 
încărcări de provizii la bordul lui Roebuck 


când Wes îl atinse pe braț și arătă către dunele de pe 
țărm. Un băieţel își croia drum prin aglomerarea de 
cocioabe de metal și lemn și depozitele taberei lui 
McKenzie. Cameron simţi amestecul obișnuit de tristețe 
şi mânie. Era el. Îi făcu semn cu mâna: 

— Hei, Jamie! 

Jamie flutură și el mâna dar ezită văzându-l pe 
Cameron. Se opri la zece-doisprezece pași de ei, cu 
mâinile în buzunarele pantalonilor. 

— Uite aicea-i căpitanu', zise Wes. Poate az' te 
duci cu el, bine? 

Jamie nu răspunse. Cameron îi vorbi: 

— Salut, Jamie. 

Jamie își frecă picioarele încurcat. 

— Vrei să știi despre perle? îl ademeni Wes. 
Căpitanu' ştie de toate. El îţi spune mai bine ca mine. 

Tăcere. 

— De ce vrei să înveţi despre perie, băiete ? între- 
bă în cele din urmă Cameron. 

— Vreau să fiu ca tata. 

Wes și Cameron schimbară o privire. 

— Ca taică-tău ? 

— Vreau să fiu un mare afacerist, să mă ocup de perle. 
— Ah, da. Asta-i o ambiţie nobilă. Atunci vino cu mine. 
Cameron porni. După câteva clipe, Jamie îl urmă. 


sk 


Cameron îl duse cu barca până la Roebuck. Îl duse 
rapid într-un tur prin lugher și apoi îi dădu o stridie. 

— O perlă ! se minună Jamie, simțind mica rotunjire 
din interiorul scoicii. 

— Prima lectie, băiete, zise Cameron luând scoica 
din mâna lui și zdrobind bila între degete. 

Din ea ieși noroi. 

— E doar o bășică. Un vierme-sfredel intră în 
scoică, iar presiunea apei face restul. Arată ca o perlă 
dar nu e. N-are nicio valoare. — Aruncă scoica în grăma- 
da de pe punte — Uite-aici o perlă! 

Băgă mâna în buzunar şi scoase o punguţă de 
piele. Răsturnă conținutul în palmă — o perlă mică, puțin 
neregulată, de vreo treizeci-patruzeci de drame. 

— Ar fi bine dac-ar fi nitet mai mare şi mai rotundă. 
Însă e un lucrușor drăguţ, i crezi? 

Jamie se uita fix la ea încuviinţând din cap. 

— Toate scoicile au perle ? 

Cameron râse: 

— Una dintr-o sută. Şi majoritatea sunt prea mici ca 
să merite mai mult decât să fie lăsate bacșşiş într-un bar! 
știi cum se face o perlă ? 

Jamie clătină din cap. 

— Se naște din maree. Mareea este pulsul mării, 
ține în viaţă oceanul cu tot ce e în el. Stridia e hrănită de 
maree, hrana ei este adusă de curenţi. Dar uneori un 

grăunte de nisip își face loc în interiorul scoicii, iar stridia 
încearcă să scape de el. Presupun că e ca și când ai 
avea o pietricică în pantof. Așa că pune un fel de salivă 
în jurul grăuntelui de nisip, ca să se protejeze, iar sucul 
acela este sidef, care se întărește și formează o perlă. 
Unele perle au formă neregulată și li se spune barrack. 
Le poți cumpăra de la oricine cu grămada, sunt păstrate 
în borcane de gem. Dar o perlă frumoasă, rotundă, poate 
valora oricât. Totul depinde de mărime, de luciu, de 
culoare și de fineţea suprafeţei. Într-o zi, un om se poate 
trezi sărac, iar până la apus, dacă găsește o perlă, va fi 
bogat ca un ţar! 

— Cum se prind stridiile ? 

— Nu se prind. Sunt acolo jos în ocean, ca aurul. 

Cameron îl luă sub punte și-i arătă costumele de 
scafandru, cizmele grele de plumb și cele două căşti de 
cupru înverzite de apa sărată. Îi spuse: 

— Încearcă să ridici una. 

Jamie bombăni și se opinti dar era prea grea pentru el. 

— Nu-i așa că-i o greutate înfricoșătoare de dus cu 
tine pe fundul oceanului, Jamie ? Omul trebuie să știe la ce 
se-ncumetă, altfel intră în costum ca-n propriul lui coșciug. 

— Mergeţi pe fundul oceanului cu toată greutatea aia ? 

— Acolo jos nu mai pare așa greu. Da' nu mergi tot 
timpu'. Un scafandru priceput stă pe bucla parâmei de 
siguranţă și lasă lugheru' să-l ducă pe fund până găsește 
un loc cu scoici bune. Scafandru' conduce vasu', Jamie, 
el folosește parâma ca să-i semnalizeze tenderului în ce 
parte s-o ia vasu', cât de repede sau de-ncet, dacă să 
navigheze sau să stea sub vânt. 

— Cine-i tenderul ? 

— Rolul lui e să ţină întinse furtunul de aer și parâ- 

ma de siguranţă. Trebuie să fie priceput, fiindcă are viaţa 
unui om în mâinile iui. Prea multă parâmă și rişti să te- 
ncurci în ea, prea puțină şi eşti târât ca un câine legat cu 
lanţul de-o căruță. Tenderul poate să-ţi salveze viaţa sau 
să ţi-o curme. Îmi amintesc de-un scafandru de pe Alma 
care a căzut într-o crevasă acolo jos, sub apă. Tenderul 
n-a putut să-i susțină greutatea şi omul s-a scufundat în 
crevasă. Când l-am scos în cele din urmă la suprafață, 
presiunea apei îl imobilizase în interiorul costumului și 
căștii. Au trebuit să-l îngroape așa, fiindcă n-au putut să- 
| scoată afară. 

Deodată, Jamie simţi că-i vine rău. Cameron vor- 
bea atât de degajat despre asemenea riscuri îngrozi- 
toare. Jamie nu-și putea imagina o asemenea moarte. 

— Vă mai scufundați, domnule McKenzie ? 

— Spune-mi Cam. Şi nu, nu mă mai scufund. Am 
boala scafandrilor. 

— Atunci de ce mai plecaţi cu vasul ? 

— Ca să supraveghez echipajul. Nu poţi să te ocupi 
de perle în Broome și să nu urci pe vas, altfel echipajul fură 
toate perlele pe care le găseşte. Chiar dacă ai la bord un 
om care desface scoicile, ceilalți vin noaptea și încearcă să 
găsească o perlă în scoicile nedeschise. Trebuie să le 
impui respect și nu poţi face asta dintr-un birou. 

Jamie tresări auzind o critică atât de evidentă la 
adresa tatălui său. Zise: 

— Cred c-ar trebui să plec. 

— N-am vrut să spun ceva rău despre tată! tău. 

— E cel mai mare afacerist cu perle din Broome. 

— Cine ţi-a spus asta ? 

„Tata” gândi Jamie, dar n-avea de gând s-o spună 
tare. Cameron puse o mână pe umărul băiatului: 

— O să te duc înapoi. 

— Multumesc. 

În timp ce se urcau în barcă înapoi, Cameron îl 
studie și zâmbi. Era un băiat minunat de care orice băr- 
bat ar fi mândru. 


Lampa cu kerosen fâsâia şi pâlpâia pe bancă, iar 
noaptea insectele se adunau în jurul ei. Un trib de 
Djuleun dansa corroboree în spatele arborilor de ceai, iar 
ritmul în care loveau beţele devenea obsedant în 
noaptea fierbinte, neclintită. Cameron dădu deoparte far- 
furia de la cină și își aprinse o ţigară. 

Se uită în jur la bucătăria aproape goală, la 
scaunele pătate şi la pereţii goi de tablă, gândindu-se la 
casa lui din Glasgow, la sărăcia lucie a vieţii de-acolo pe 
care jurase s-o lase în urmă: „Tot ce-am făcut a fost să 
schimb un tip de eșec cu altul. În loc de case gri, cu etaj 
și ploaie rece aici există țânțari și căldura înăbușitoare”. 

Rose întinse mâna peste masă și o apucă pe-a lui: 

— Nu fi așa de trist. 

— Nu asta am avut de gând, Rosie. 

— Hai să plecăm de-aici. 

Cameron clătină din cap: 

— E ca și cum aș admite că sunt înfrânt. 

— Nu mai sunt perle, Cam. S-au dus zilele când 
făceai avere peste noapte. 

— Mă tot gândesc că dac-aș mai fi rezistat un 
sezon... doar o perlă bună, Rosie. Atâta tot ne-ar fi tre- 
buit. O perlă bună. 

— Dacă tu vrei să rămânem, eu o să rămân. 

El îi dădu o şuviță de păr de pe fată: 

— Aveam de gând să te îmbrac în mătase. 

— Nu pot să mulg capra îmbrăcată aşa, Cam. 

El o sărută: 

— Într-o zi o să-mi găsesc perla, Rosie. Şi o să ai 
tot ce-și poate dori o femeie. O să vezi! 

( ând George veni acasă ca să ia prânzul, 

Jamie stătea pe verandă bând o limonadă. 
De îndată ce dădu cu ochii de tatăl lui își dădu seama că 
a dat de bucluc. George nici n-aşteptă să urce scările 
înainte să-și înceapă tirada. Cu obrajii roșii, îndreptă spre 
Jamie un deget acuzator: 

— M-ai minţit! 

Jamie sări în picioare. „De unde aflase ?, George 
călcă apăsat pe verandă: 

— Ce-ai făcut în tabăra lui McKenzie ? 

— N-am făcut nimic rău. 

— Te-am întrebat ce-ai făcut acolo. 

— Am vrut să-ntreb despre afacerile cu perle. 

— Eu sunt proprietarul celor mai multe vase din 
Broome şi tu te duci la un om care de-abia-și permite să 
ţină la apă un lugher ? 

Jamie tăcu. 

— Ti-am arătat cum se lucrează la „Niland şi 
Asociaţii”. Ce mai vrei să știi ? 

— Vroiam să urc pe unul din lughere. Vroiam să 
văd un costum de scafandru. 

— Matsuki putea să-ţi arate unul. 

— Matsuki crede că sunt o pacoste. 

Kate auzi tipetele și ieşi pe verandă. | se adresă lui 
George: 

— Ce s-a-ntâmplat ? 

— Se pare că fiul tău a devenit un vizitator asiduu 
al taberei lui McKenzie. 

— Jamie ?! 

— Unul dintre scafandrii mei l-a văzut acolo și i-a 
spus lui Matsuki. Ai fost acolo toată dimineaţa, nu-i 
așa?! 

— Am fost doar de trei ori, se apără Jamie. 

George se întoarse către Kate: 

— Am crezut că-i ești mamă. Se presupune că tre- 
buie să-l supraveghezi. 

— Are unsprezece ani. Nu pot să mă ţin după el 
peste tot! 

— Asta-i absolut scandalos ! — George se întoarse 
către Jamie. Trebuie să încetezi imediat ! înţelegi ? 

— De ce ? făcu Jamie. Ce rău fac? 

Între mamă și tată se schimbară priviri. Apoi 
George spuse: 

— N-ai voie să mai vorbești vreodată cu omul 
acela. Dacă te mai văd vreodată lângă el o să, o să... — 
amenințarea plutea în aer — înţelegi ? 

— ... cred că da. 

— Am întrebat dacă înţelegi ! 

— Da! 

— Scandalos! ţipă George, după care intră în casă 
trântind uşa. 

Soarele coborâse în spatele pindan și baobabilor 
care se profilau pe cerul de culoarea lavandei. Din 
clopotnița de tablă a capelei răsuna chemarea clopotelor. 

Buick-ul roșu parcat pe strada prăfuită era ca un 
avertisment că urmează probleme. George Niland. 
Cameron își scoase pălăria și intră. Dar nu era George, 
era Kate. Ea şi Rose stăteau în bucătărie cu un ceainic 
pe masa din faţa lor. Elvie le privea de pe verandă cu 
nasul lipit de plasa de muște murdară a ușii. 

Când intră, Kate se ridică în picioare. Purta o rochie 
albă de muselină și mănuși albe de bumbac. Avea părul 
legat la spate. „Arată ca o aristocrată, nu ca fata unui 
ticălos irlandez hoț de perle”, se gândi el posomorât. 
Aruncă o privire către Rosie îmbrăcată tot în rochia ei de 
casă, cu frumosul păr blond nepieptănat. Faţa ei era o 
mască de mânie și ruşine. Spuse: 

— Doamna Niland a venit să te vadă. 

— O plăcere neașteptată. 

Se lăsă o tăcere grea. 

— Ei, am nişte lucruri de făcut, zise Rosie ieșind. 

Cameron o auzi strigând „Vino-ncoace !” către Elvie 
în timp ce cobora scările din spate. Kate și Cameron se 
priviră intens. 

— Ce mai faci, Cam ? 

— Sunt bine. 

Kate se așeză, iar Cameron se lăsă ușor pe 
scaunul pe care stătuse Rosie. Vorbi cu voce blândă: 

— N-ar fi trebuit să vii aici. 

— Am ceva important de discutat cu tine. 

— Totuși, n-ar fi trebuit să vii. 

Ea se uită prin bucătăria săracă. 

— Pare o persoană cumsecade. 

— N-ai venit aici ca să discutăm despre Rosie. 

Obrajii lui Kate se îmbujoră. 

— Nu putem fi măcar prieteni, Cam ? 

El nu-i răspunse. Kate se uită fix la masă: 

— Trebuie să-ţi vorbesc despre Jamie. 

— Ce-i cu el? 

— A venit la tine în tabără să te vadă. 

Cameron încercă să-și ascundă surprinderea: 

— Da. George ştie asta ? 

— A aflat de la Matsuki. 

— Mda, bine, e-adevărat. Dar eu nu l-am obligat să 
vină, Băiatul vroia să înveţe despre căutarea perlelor. 

Vocea lui Kate căpătă duritatea oțelului: 

— Va trebui să-l descurajezi. 

— Nu pot. Nu vreau. 

Kate își roti din nou privirea prin bucătăria sărăcă- 
cioasă, apoi zise: 

— Te-ai îmbogăţit de pe urma perlelor, Cam ? Ti-au 
adus fericire ? Sau mie ? 

— După cum spuneam, nu e fiul meu. 

— Dar e-al meu! Şi nu doresc pentru el genul ăsta 
de viaţă. Merită ceva mai bun. 

— El trebuie să hotărască. 

— Nu, Cam, nu trebuie. George și cu mine i-am 
interzis să se mai apropie de țărm. Anul viitor pleacă la 
Perth la un internat. Sperăm că va uita de această fasci- 
nație pentru perle când va fi departe. 

— Soţului tău nu-i merge prea rău de pe urma lor. 

— El nu e un căutător de perie, Cam, iar tu știi asta. 

Ei a moștenit compania de la taică-său, iar banii vin în 
ultima vreme de la fermă și agenţii. 

Cameron ridică din umeri: 

— Nu e căutător de perle, asta e sigur. 

— Îmi pare rău, Cam. 

— Să nu-ţi pară rău. Băiatul e aproape mare acum. 
La ce i-ar trebui un tată ca mine oricum?! 

Ea se întinse peste masă și puse mâna peste a lui: 

— Aş dori — 

Cameron își trase brusc mâna: 

— N-are rost să-ţi pui dorinte. Nu se va schimba 
nimic. 

Când Kate se ridică, tonul ei era din nou oficial: 

— Sper că-mi vei respecta dorința. 

* — Dacă băiatul vine în tabără n-am să-l gonesc. 
Dacă nu poti să-l oprești să vină, asta te privește. Dar eu 
cred că faci o greșeală, Kate. Are marea în sânge. 

— Nu şi dacă pot să fac ceva în privința asta, zise 
ea la plecare. 

În spatele casei era un cotet pentru pui şi o capră 
stătea priponită de-un par. Elvie o botezase Brutus fiind- 
că nu se prea pricepea încă la complexa problemă a sex- 
ului. După plecarea lui Kate, Cameron ieși s-o caute pe 
Rose. Tocmai o mulsese pe Brutus și ținea în mână o 
găleată pe jumătate plină cu lapte cald. 

— O să pregătesc cina, zise ea. 

— Vrei să ştii despre ce era vorba ? 

Rosie puse găleata jos: 

— Nu. 

El o luă de umeri și o forță să se uite în ochii lui: 

— Atunci de ce ai fața asta ? 

Rose îi întoarse spatele: 

— Uită-te la mine! Uită-te la mâinile mele! Mâini 
care muncesc, Cam. Şi hainele mele... am două rochii... 
şi ea plutește pe drum în dantele, cu mănușile de bum- 
bac, mirosind a parfum franțuzesc, stă în bucătăria mea, 
strâmbă din nas şi mă face Să mă simt ca o... ca o... 

— Rosie — 

— Tot te mai iubeşte ! Văd asta în ochii ei! Dac-ar 
vrea vreodată să te ia de lângă mine ce-aș putea face ca 
s-o opresc? 

Cameron întinse mâna dar ea se feri. 

— Şi ştiu că şi tu o iubeşti. 

— N-o iubesc, Rosie... n-o mai iubesc. 

Ea clătină din cap. 

— Nu te-nvinovăţesc. Doar că uneori nu pot supor- 
ta gândul că ea e tot aici în oraș. Cum să se compare o 
târfă cu o lady ? 

— Nu ești o târfă ! 

— Tu n-ai fost la Tenis Club. Sau la Residency. Sau 
la Race Club. Toate doamnele de-acolo ştiu ce sunt. 

— Rosie... 

Ea se repezi pe lângă el și intră în casă. Cam o 
văzu pe Elvie cum stă acolo cu ochii mari. Îi spuse: 

— Haide, du-te să hrănești puii. 

Ea nu-l băgă în seamă. În loc de asta trecu pe lângă 
el cu pași mari şi intră trântind la rândul ei ușa de plasă. 

Cam o găsi pe Rosie în fața măsuţei de toaletă 
pieptănându-și părul, cu fața udă de lacrimi. Ochii li se 
întâlniră în oglindă. 

— Îmi pare rău, șopti el. 

O cuprinse pe după umeri. 

— Într-o zi, Rosie, într-o zi vei avea parfumuri şi rochii și — 

Ea îi puse o mână pe buze ca să-l facă să tacă: 

— Oprește-te. Taci. Nu contează. 

— Contează pentru mine. 

— Doar să n-o lași să mai vină aici. — îşi șterse fața 
cu mâneca și se strădui să zâmbească - Data viitoare 
când se mai strâmbă lângă varza mea, i-o pun în poală. 

p fu însoțit printre șirurile de funcționari și 
contabili către biroul lui George. După ce se 
așeză, George trimise un băiat să aducă două pahare cu 
limonadă rece și dulce, cu un strat gros de gheaţă rasă la 
suprafaţă. Prin fereastra deschisă, George ţipă la punkah 
wallah să dea ventilatorul mai tare. 

Bărbaţii făcură schimb de amabilităţi, apoi George 
se lăsă pe spate în scaun cu degetele pe burtă: 

— Ei bine, Charles, m-am gândit la propunerea ta. 

Dalziel zâmbi ca să-şi ascundă nervozitatea. Să 
preia contul lui Niland de la Bank of Western Australia ar 
fi o lovitură de maestru dacă ar reuși. 

— Şi? 

— Am hotărât că ai dreptate. Cred că am fi mai bine 
serviţi de o bancă mai progresistă. Aşa că am hotărât să 
îmi transfer conturile la Commercial Union. 

Dalziel radia. 

— Ce veste extraordinară, George ! 

— Sunt convins că va fi o asociere reciproc avantajoasă. 

— Pot să te asigur, George, că banca noastră va 

face totul — 

— Desigur totul va trebui făcut treptat. E un pas 
major pentru noi și avem anumite angajamente de 
îndeplinit faţă de concurenții voştri. 

— Desigur. 

— Mai e o condiție. 

Dalziel își reluă aerul oficial. Studie faţa lui George 
căutând indicii. „E un excelent jucător de bridge” își 
aminti Dalziel. Expresia feţei nu-l dădea niciodată de gol. 

— O condiţie ? 

George privi liniștit afară pe fereastră la mangro- 
vele înflorite și la scheletele de lugere îngropate în nămol. 

— Ei, nu-i chiar o condiţie. Aș vrea s-o consider o 
favoare. 

— Trebuie doar să-mi spui, George. 

— E vorba de Cameron McKenzie. 

( ameron deschise atât de violent uşa băncii 
încât mai mulți clienţi se dădură înapoi alar- 
mati. Cameron sări peste tejghea ţinând în pumnul drept 
o scrisoare mototolită. Unut dintre funcţionari sări în 
picioare, încercând să-i bareze drumul. El îl împinse 
înapoi pe scaun și intră furtunos în biroul lui Dalziel 
trântind ușa după el. 
Dalziel era în spatele biroului examinând un re- 
gistru principal în timp ce contabilul se apleca de lângă 

umărul lui drept. Fața lui Dalziel deveni albă ca hârtia. 
Cameron îi trânti pe birou scrisoarea mototolită: 

— Ce-i asta ? 

— Domnule McKenzie, n-aveţi dreptul — 

Contabilul încercă să se strecoare pe lângă 
Cameron spre ușă. Cameron îi ieși în față: 

— Rămâi pe loc! 

— Dacă vreţi să vă faceţi o programare ca să dis- 
cutăm această — 

— N-am nevoie să-mi fac o programare, Dalziel. Sunt 
aici și o să discutăm. Acum spune-mi ce înseamnă asta ! 

— E foarte dar ce înseamnă. Banca vă refuză împrumutul. 

— De ce? 

— Este politica băncii — 

Cameron îl apucă de cravată și răsuci nodul 
sufocându-l. 

— Spune-mi un singur lucru. E mâna lui George Niland ? 

Dalziel scoase un sunet înfundat în timp ce ochii i 
se bulbucau de frică. Nu răspunse. 

— Cred că mi-ai spus tot ce vroiam să știu — 
Cameron îi dădu drumul — Nenorocit mărunt! 

îi aruncă lui Dalziel scrisoarea în faţă şi ieși în goană, 
iar clienţii și funcţionarii abia îndrăzniră să respire. Nimeni 
nu mișcă, abia câteva clipe mai târziu un funcţionar tânăr 
băgă capul pe ușă adresându-se lui Dalziel: 

— Acum aţi dori o cană cu ceai, domnule ? 


ză 


Elvie era în curte, hrănind găinile. Ceva nu era în re- 
gulă. Cameron nu mai vorbea de zile întregi și chiar și mami 
era în toane proaste. Pe verandă erau o grămadă de sticle 

goale de gin. Ar fi vrut să-i spună cineva ce se-ntâmplă. 

îl auzi pe Black Jack — Cameron îl botezase așa 
după ce încercase să-i mângâie și se alesese cu o 
mușcătură la deget pentru asta — lătrând furios în curtea 
din față. Scăpă cutia cu boabe și ocoli casa să vadă ce 
s-a întâmplat. Spera că Jack nu găsise vreun șarpe. 

Afară era parcată o maşină Sunbeam lucioasă şi 
neagră. Un japonez scund și îndesat, cu costum alb și 
cască de colonist stătea lipit de uşa ei în timp ce Black 
Jack îi molfăia energic fluierul piciorului drept. 

— Jack, pleacă de-acolo! 

Elvie prinse cățelușul de ceafă şi-l trase deoparte. 
Japonezul își studie pantalonii zdrenţuiţi. Tibia îi sângera. 
Dar în loc să fie furios, el zâmbi și făcu o plecăciune către 
fetiță spunând: 

— Îţi rămân foarte recunoscător. 

În același moment, Cameron ieși în grabă pe 
verandă: 

— Pentru numele lui Dumnezeu, ce se-ntâmplă aici ? 

Elvie îl apucă pe Black Jack şi alergă spre pomi. 
Jack chiar c-o păţise de data asta. Fetiță auzi din spate 
vocea lui Cameron: 

— Câinele ăsta blestemat! Domnule Tanaka, sun- 
teti bine ? 


Tanaka stătea cu piciorul sprijinit pe un taburet, iar 
Rosie îi punea o compresă rece pe tibie. Cameron intră 
în cameră cu o sticlă de whisky și două păhărele. 

— Scuzele mele, domnule Tanaka. Câinele acela 
nenorocit v-a stricat costumul. 

Tanaka zâmbi stânjenit: 

— Vă rog, McKenzie-san, nu vă faceți griji. Doar un 
accident. 

— Nu-i de mirare că cineva l-a pus într-un sac! 

Cameron se așeză și turnă două degete de whisky 
în fiecare păhărel. 

— În sănătatea dumitale, domnule Tanaka. 

Tanaka ridică paharul și bău tăria. Arăta ca un om 
care chiar avea nevoie de așa ceva. 

— V-aţi cumpărat o mașină grozavă. 

— Zeii mi-au zâmbit. 

Cameron zâmbi şi el. Ştia că recentul succes al lui 
Tanaka n-avea nicio legătură cu zeii. Tanaka era ce! mai 
prosper asiatic din Broome, poate cu excepţia lui Tom 
Ellies. Tanaka era bancher, negustor şi consilier financiar 
pentru aproape toţi scufundătorii japonezi din Broome și 
existau zvonuri insistente că avea propria flotă de lughere. 
Aceasta era de fapt ilegal, fiindcă nici un cetăţean străin nu 
putea obţine licenţă de comerţ cu perle, dar deja în prac- 
tică era o chestiune adânc înrădăcinată. Afaceriștii albi 
cumpărau sau închiriau lughere cu bani luaţi de la japonezi 
și apoi permiteau ca vasele să fie deservite de un echipaj 
japonez. Uneori primeau o cotă din profituri dar mai ade- 
sea primeau o sumă fixă anuală şi deveneau „afaceriști de 
verandă” care rar se aventurau pe țărm sub pretextul că își 
verifică propria „flotă”. Din cauză că mulți afaceriști auten- 
tici foloseau și ei echipaje formate din japonezi, această 
practică ilegală cunoscută sub numele de „fațadă” era 
aproape imposibil de dovedit ori de pedepsit. 

— Am auzit c-ai avut ghinion, zise Tanaka. 

— Nu ghinion, ghinionul de-a mă numi McKenzie. 

— Nilan san. 

— Nu pot s-o dovedesc dar ce altceva aș putea 
crede? Dalziel n-avea alt motiv să facă ce-a făcut. 
Pentru asta ai venit să mă vezi, domnule Tanaka ? 

— Am o propunere de afaceri pentru dumneata. 

Cameron se uită la Rosie care stătea lângă fereas- 
tra bucătăriei cu brațele încrucișate, privindu-i. Ea își 
mișcă încet buzele schițând „Ai grijă !” 

— Ei, spune ce-i, domnule Tanaka. 

— Poate nu pierzi lugher. Poate altă persoană 
poate plăteşte împrumut, cumpere vas. Mergi ca scu- 
fundător principal, ai cotă de profit. Lasă pe altul cu griji. 

— Dacă această altă persoană este un japonez, 
ceea ce-mi propui este ilegal, domnule Tanaka. — 
Cameron își goli paharui — Mulţumesc pentru ofertă dar 
nu pot s-o fac. 

— Dacă nu faci, banca ia Roebuck. 

— Am mândria mea. Am spus că nu voi mai lucra 
pentru altcineva și-o să mă ţin de cuvânt. 

Tanaka rămase puțin tăcut. 

— Mulţi ani trecut de când mi-ai salvat viaţă. Îți 
amintești ? 

— Da, mi-amintesc. 

— Aş fi mort dacă nu ajutat dumneata. Acum poate 
plătesc datoria mea. 

— Ţi-ai plătit datoria când m-am întors în Broome 
după război. 

— Viaţa face mai mult ca un vas. 

Tanaka își trecu degetul grăsuț peste suprafața 
aspră a mesei schițând linia coastei: 

— Uite. Barred Creek e-aici. Aici — vas malaiez. Nu 
licenţă. Ce face vasul poliţiei coastă dacă găsește ? 

— l-ar confisca toate scoicile și le-ar arunca peste bord. 

— Da, probabil aşa face. Aşa cred. 
— Vrei să spui — 
— Nu spun nimic. Poate doar informaţia folosește 
dumitale. Toată informaţia bună la ceva. — Tanaka se 
ridică, își puse cascheta și făcu o plecăciune - La 
revedere, McKenzie-san. Gândește la cuvintele mele. 
Porni spre uşă, şchiopătând. f 
După plecarea lui, Cameron rămase pe verandă 
uitându-se cum mașina dispare în directia Dampier Terrace. 
— Ce-a vrut să spună ? întrebă Rosie, venind mai 
aproape. Ce era chestia asta cu braconierii malaiezi ? 
— Vroia să spună că am ocazia să câștig ușor niște 
bani şi poate să ies din belea, îi răspunse Cam. 
Intră în casă și începu să scotocească prin 
sertarele garderobei. 
— Unde-i uniforma aia veche a mea de ofițer în 
Marină, Rosie ? Sper că n-au mâncat-o moliile pe toată! 

l recuseră opt ani de când Cameron nu mai 
purtase uniforma de locotenent în Marina 
Regală. Mirosea puternic a naftalină, iar pe spatele 
gulerului şi mânecă era plină de găuri mici acolo unde 
insectele se înfruptaseră din material. Fireturile aurii de 
la manşete erau murdare și zdrenţuite. 

Cameron îmbrăcă jacheta și aduse reverele unul 
lângă altul. Încheie jacheta și îşi studie imaginea în oglin- 

da crăpată a garderobei. Fu destul de încântat de el însuși 
când văzu că încă îi vine bine. De fapt, se gândi că arată 
destul de bine îmbrăcat cu ea. Zâmbi, văzând în oglindă 
imaginea lui Rosie. Se uita la el din ușa dormitorului. 

— Nu-i rău, nu, Rosie ? 

— Ce mai înfumurat îmi eşti! Şi-acum ești drăguţ 
să-mi spui și mie ce naiba faci ? ! 


„ax 


Ajunseră la marele prahu! malaiez de la Scott's 
Reef exact înainte de asfinţit. Căpitanul malaiez nu băgă 
în seamă vasul Roebuck până când nu-și dădu seama, 
prea târziu, că venea drept spre ei. Până să ridice el 
ancora, Cameron era cam la o sută de iarzi de pupa. 
Malaiezul nu mai încercă să scape. Vântul nu era decât 
o briză și știa că Roebuck, care avea motor auxiliar, 
putea cu ușurință să-l depășească. 

Pe puntea lui Roebuck, Wes își dădu ochii peste 
cap văzând un kris sclipind în soare pe celălalt vas. 

— Poate nu-i chiar așa bună idee, zise el. 

— la-o ușurel, domnule Redonda, murmură 
Cameron. Își luă revolverul masiv și trecu peste bord în 
barcă. Wes și doi dintre malaiezii din echipaj, Assan și 
ismail, apucară vâslele. Câteva minute mai târziu se 
urcau la bordul vasului de braconaj. Erau doisprezece 
oameni pe acest prahu. Căpitanul era un individ ursuz, 
cu ochi galbeni, dinţi stricati, cenușii, și avea un kris cu 
mâner din perle ascuns sub sarong. 

Pe punte sclipeau în soare o grămadă de scoici. 


1 prahu: barcă malaieziană cu velă triunghiulară (n. red.) 

Probabil pescuiau de-o săptămână, poate și mai mult. 
Scoicile erau mari şi de bună calitate. Cameron se 
întoarse către Assan: 

— Spune-i căpitanului că sunt ofițer în Marina 
Regală Australiană. Spune-i că pescuitul în apele 
Australiei e ilegal. 

Assan îi comunică informaţia căpitanului, care 
ridică din umeri de parcă asta nu l-ar fi interesat câtuşi de 
puţin. Spuse ceva răstit în malaieză. 

— Ce-a zis? 

— A zis că-i pare rău. Credea că e încă în Malaya. 

Cameron arătă cu degetul spre țărmul dinspre est, 
plaja lungă și albă și tufișurile de dincolo de ea. 

— lI se pare că asta seamănă cu jungla ? 

Căpitanul zâmbi dispreţuitor și ridică iar din umeri. 
Cameron se întoarse către Assan: 

— Spune-i că-i confiscăm scoicile. Spune-i că tre- 
buie să le arunce peste bord și să părăsească imediat 
apele teritoriale australiene. 

Assan repetă asta în limba malaieză și membrii 
echipajului începură să comenteze în șoaptă. Ca 
răspuns, Cameron scoase din toc revolverul și ridică 
piedica. Wes şopti: 

— S-ar putea să trebuiască să-l foloseşti curând. 

— Aş vrea, Wes, dar n-am muniţie pentru el. 

— liii-suse ! 

Căpitanul începu să tipe și să gesticuleze furios. 

— Ce zice ? 

— Şefu', zice că nu te lasă să-i iei scoicile. Zice că 
nu poti să-l obligi să le-arunce. 

— Aşa crede ? — Cameron se-ntoarse către Wes — 
Aruncă scoicile în apă! 

Wes ezită. 

— Fă-o! 

Wes luă o mână de scotch, se duse la babord și le 
aruncă în apă. Imediat, căpitanul porni în direcţia lui cu 
kris-ul pregătit. Dar Cameron îl aștepta. Îl lovi cu 
revolverul peste încheietura mâinii și se auzi cum osul se 
rupe. Omul ţipă ascuţit și scăpă cuțitul pe punte. Ismail îl 
ridică imediat, ușurat să aibă în sfârșit o armă. 

Restul oamenilor din echipajul malaiez ezitară. 
Unul din ei puse mâna pe mânerul cuțitului pe care-l 
purta la brâu dar o retrase imediat când Cameron îndrep- 
tă revolverul spre capul lui. „Te rog, Doamne, nu-i lăsa 
să-și dea seama că-i o cacialma !” se rugă Cameron. 

Câteva secunde, nimeni nu mișcă. Chila se clătina 
deasupra valurilor. Singurul sunet era vaietul căpitanului 
malaiez care se zvârcolea pe punte, ţinându-se de înche- 
ietura ruptă. Wes ieși primul din impas. Era înspăimântă- 
tor la vedere mai ales după pierderea celor doi dinți din 
față. Îi înșfăcă pe cei doi malaiezi care stăteau între el și 
scoici, pe câte unul sub fiecare braț, și-i aruncă în apă. 
Ceilalţi malaiezi bătură în retragere, uluiți și îngroziți de 
această etalare de forță și cruzime. Cameron se întoarse 
către Assan: 

— Spune-le, în numele Majestății Sale Regale, să 
arunce armele pe punte. 

Assan traduse și jumătate de duzină de kriss-uri 
căzură cu zgomot pe punte. Cameron se întoarse către 
Wes şi Ismail: 

— Continuati ! “ 

Un sfert de oră mai târziu scoicile dispăruseră în 
ocean, aruncate peste bord. Ca o precauţie, Cameron îi 
pusese pe Wes să arunce și cuţitele. Înainte de a se 

întoarce în barcă îi permisese lui Ismail să pună o atelă 
pe brațul căpitanului. 

— Spune-i că dacă vrea să facă plângere împotriva 
mea poate să-i scrie regelui George V la Londra. 
Deocamdată îi dau drumul doar cu un avertisment. 

La ceasul când soarele apunea sângeriu deasupra 
oceanului, Cameron stătea la prova lui Roebuck și se 
uita cum prahu malaiez dispărea la nord, spre orizont. 
Zise: 

— Lasă la apă niște plumb de marcaje, Wes. Am 
sentimentul că mâine dimineață vom găsi cel mai mare 
depozit de scoici de prin părţile de nord-vest! 

Í n clipa în care Cameron deschise ușa băncii 
Commercial Union Bank de pe Dampier Terrace, 
contabilul sări în picioare și o luă la fugă ca un iepure 
speriat. Cameron îi ignoră pe funcționari și secretari, 
îndreptându-se direct spre biroul lui Dalziel. 

Dalziel apucă telefonul dar Cameron trânti la loc 
receptorul, ținându-l pe bancher de încheietură. 

— Te previn, se bâlbâi Dalziel, angajaţii mei au fost 
instruiți să-l informeze pe Sergentul Clarke — 

— Nu va fi necesar. - Cameron băgă mâna în 
buzunar și trânti pe birou un cec — Cu asta îmi lichidez 
împrumutul, domnule Dalziel. Nu-mi mai rămân decât 
vasul și hainele de pe mine dar cel puţin nu-ţi mai simt 

mâinile murdare cum mă strâng de gât. — se apropie de 
fața celuilalt — O să regreţi asta într-o zi, domnule Dalziel. 
Tot așa și George Niland. Poţi să-i spui asta. 

Apoi plecă. 

Bungaloul lui Tanaka era ascuns de arborii de ceai 
de la marginea oraşului. Cu toată averea lui, Tanaka nu 
reuşise să-şi cumpere o casă în una din zonele albilor din 
Broome, printre „afaceriștii de verandă”. Dar reuşise să 
aibă o mulţime de grădinari băștinași, așa că veranda lui 
era o revărsare de iasomie parfumată și de caprifoi. În 
timp ce Cameron urca scările din față, auzi clinchetul 
gingaș al furin-ului, nişte mici tevi muzicale japoneze agi- 
tate de zefirul care adia dinspre golf. 

Fumiko, fiica lui Tanaka, îi deschise ușa după ce 
ciocăni. El îi auzise foşnetul paşilor pe pode-ua din lemn 
lustruit. 

— Mckenzie-san, zise ea cu voce cântătoare și 
dulce, făcând o plecăciune. 

— Fumiko-san. 

Cameron o considerase mereu una dintre cele mai 
frumoase și mai delicate fiinte pe care le văzuse vreodată. 
Pentru o japoneză, era înaltă și se mișca cu o graţie de 
balerină, de parcă ar fi plutit pe deasupra pământului. Era 
subțire ca o trestie, cu mâini mici, înguste și fața ca un 
oval perfect. Dar ochii şi gura erau cele mai remarcabile 
trăsături. Ochii calzi, întunecaţi, sclipeau ca niște bucăţi 
de lignit, iar gura avea totdeauna colțurile răsfrânte în sus 
într-un zâmbet ștrengăresc, așa că, în ciuda comportării 
ei rezervate, Cameron avea impresia că se amuza și se 

bucura în tăcere de tot ceea ce-o înconjura. 

Cameron crezuse că ea n-are mai mult de două- 

zeci de ani dar aflase de curând de la Tanaka faptul că 
avea douăzeci și șapte. Soţul ei fusese scafandru princi- 
pal pe unul dintre lugherele tatălui ei și murise în urmă cu 
trei ani undeva lângă insulele Lacepede. După câte știa 
Cameron, nu avea copii și locuia cu Tanaka, îngrijindu-se 
de gospodăria lui. 
Cameron îşi scoase cizmele pe verandă, după obi- 
ceiul japonez, iar Fumiko îl conduse prin coridorul 
întunecat spre veranda închisă din spatele casei. Tanaka 
era așezat pe un covoraș de rafie și stătea cu picioarele 
încrucișate, îmbrăcat doar într-un simplu yukata. În 
colțurile camerei erau arse beţișoare parfumate. 

Cameron făcu o plecăciune și îi întinse darul de 
mici dimensiuni pe care-l adusese, învelit în batista 
tradițională din mătase numită furosiki. 

— McKenzie-san. 

— Domnule Tanaka. 

Se aşeză, ca şi gazda lui, cu picioarele încrucişate. 
Tanaka făcu semn din cap lui Fumiko, iar ea se duse să 
aducă ceai. 

— Foarte frumoasă fată, zise Tanaka. Urizane-gao. 
Înseamnă față ca sămânţa de pepene. Formă perfectă, 
ovală, ca sămânţa de pepene. 

— E cu siguranţă o mică frumuseţe. Crezi că o să 
se.mai mărite ? 

— Dacă vor zeii. Sunt onorat că ai venit la umila casa mea. 

— Nu-i așa de umilă ca a mea, zise Cameron 
privind spre imensul animal din lut pus de strajă într-un 
colţ al camerei. 

Obiectul era aproape de înălțimea unui om şi se 

ridica pe picioarele din spare; semăna cu un bursuc cu 
coadă mare, turtită și urechi ascuţite. 

— Ce fel de animal e ăsta ? 

— E tanuki. Avem mulţi în Japonia. E foarte timid, 
foarte viclean. Ca vulpea, iese doar noaptea. Japonezii 
iubesc mult tanuki. 

— Da?! 

— Tanuki foarte deştept. Nu poate sapă vizuină sin- 
gur aşa că trăiește în vizuină alte animale sapă. Lasă alții 
să muncească. Tanuki și foarte încet dar are creier mare. 

— Admiri asta, nu-i așa, domnule Tanaka ? 

— Sigur că da. 

Fumiko se întoarse în cameră aducând uchiwa, un 
evantai plat care servea şi drept tavă. Pe uchiwa era un 
ceainic mic cu mâner de bambus și două căni de porțe- 
lan de Satsuma. Îngenunche și îl puse pe covoraș între 
bărbaţi. Apoi turnă ceai în cele două căni, făcu o plecăci- 
une și părăsi camera. 

Tanaka dezveli darul pe care i-l adusese Cameron. 
Înăuntru era o perlă mică. 

— Mulţumesc, McKenzie-san. 

— E de la braconierul malaiez. A fost o pradă 
bogată. Trei perle mici, niște barrack și o tonă de scoici 
bune. Cea mai bună zi de muncă pe care-am avut-o vre- 
odată. Mulțumită dumitale, domnule Tanaka. 

— Împreună facem echipă formidabilă. 

— Da, se poate. 

Tanaka înveli perlele înapoi în furoshiki. 

— Răscumperi Roebuck ? 

— Da, am făcut-o. Nu mai am ce mânca, nu-mi pot 
plăti oamenii sau cumpăra provizii dar nu-l mai am pe 
Dalziel în cârcă. 

Tanaka își îndreptă din nou atenţia asupra statuii 
tanuki. 

— Se zice că tanuki are puteri magice. Se zice că 
se face om și le face farse oamenilor. Uneori e important 
să te schimbi în altceva, nu ?! Trebuie să te deghizezi ca 
să câştigi. 

— La ce te gândești ? 

— De când cauţi perle ? De șapte ani? 

— Ăsta o să fie al nouălea sezon. 

— Poţi să cauţi mai mult și tot Nilan'-san să fie șef. 
Da' dacă McKenzie-san vrea să fie șef? 

— Ştii că asta mi-e ambiția, domnule Tanaka. N-am 
făcut un secret din asta. 

— Şi Tanaka vrea să fie șef. Ce păcat. Tanaka e 
japonez. 

— Nu te-ai descurcat deloc rău de unul singur. 

— Nu prea rău nu înseamnă șef. Poate Tanaka 
nevoie să se deghizeze. 

— Îmi propui să fiu omul dumitale de paie ? 

— Vrei să fii șef, ai nevoie de bani. Tanaka are bani. 
Ai nevoie echipaj. Tanaka preşedinte la Asociaţia 
Japoneză. Ştie toţi japonezii, toți japonezii cunosc Tanaka. 

— Continuă. 

— Tanaka vrea să fie şef, e nevoie față albă, față 
albă ia credit de la bancă, față albă cumpără lugher, față 
albă e în Consiliul Drumurilor, are putere cu oameni 
europeni. Tanaka are nevoie faţă albă, McKenzie-san are 
față albă. Tanaka are nevoie om cinstit, om curat. 
McKenzie e. 

— N-o să fie cinstit să fiu omu! dumitale de paie, 
domnule Tanaka. E împotriva legii. 

— Ce-i cinstit? Cinstit pentru om alb sau cinstit 

pentru om japonez? Mai important să fii cinstit cu 
Tanaka. 

— N-ai nevoie de mine ca să-ţi asigur fațada. După 
câte se pare o faci deja altfel. 

— Numai puţin. Un om ici, un om acolo. Nu putere 
așa. Tanaka vrea să fie șef în Broome, ca și McKenzie- 
san. Poate ne deghizăm, ca tanuki. Schimbăm. Faţă albă 
devine Tanaka. Tanaka devine McKenzie-san. 

Cameron reflectă la idee. Era tentant. Tanaka avea 
dreptate, împreună erau mult mai puternici decât singuri. 
Dar avea mândrie și mândria îi spunea „nu”. 

— Nu pot s-o fac. Vreau să fiu stăpânul pe coasta 
asta, cu siguranţă, dar nu pot fi stăpân dacă nu sunt prin 
mine însumi. 

— Tare păcat. 

— Sunt o mulţime de oameni care vor dori să-ți 
servească drept fațadă, în caz că asta vrei. Broome e 
plin de ei. 

— Nu-nţelegi. Nu doar fațadă. Mult, mult mai mult. 
Trebuie să fie încredere. 

— Şi de unde știi că poţi avea încredere în mine ? 

— Ştiu că pot încredința viaţă. Ce trebuie mai mult ? 

Cameron oftă: 

— Răspunsul e acelaşi. Nu pot s-o fac. Trebuie să 
fiu propriul meu stăpân, altfel mai bine mor. 

Tanaka dădu din cap. 

— Eşti om curajos dar nu deștept. Fără deștept, 
Nilan'-san mereu rămâne stăpân. 

— Poate. 

Tanaka oftă: 

— Şi ce faci acum ? 

— Nu sunt sigur. Trebuie să găsesc undeva bani 

să-mi acopăr costurile pentru sezonul ăsta. 

— Atunci Tanaka dă împrumut. — întinse mâna ca 
să oprească protestele lui Cameron — Doar afaceri. Zece 
la sută. Dai înapoi la sfârşit de sezon. 

Cameron ridică din umeri: 

— E mai mult decât ar face banca. Accept. 

Cameron se ridică. Tanaka făcu același lucru. Se 
înclinară unul către celălalt cu politeţe. 

— Îţi mulţumesc pentru ajutor, domnule Tanaka. Ai 
salvat Roebuck. 

— Sunt onorat că puţine informaţii au fost de ajutor. 

— Fără îndoială, ești un om abil. 

— Gândeşte la tanuki, zise Tanaka. Putem facem 
tanuki grozav împreună. Sayonara. 

— Da, sayonara, domnule Tanaka. 

[e în zori. Printre jaluzelele de trestie se strecura 
în cameră o geană de lumină dar jumătate de 
cameră rămânea întunecată. Rose, deja trează, îl privea pe 
Cam îmbrăcându-se, încheind nasturii costumului de corp și 
fixându-și centura lată din piele maro cu compartimente pen- 
tru bani, apoi legându-și în jurul gâtului batista de mătase. 

— Rosie, șopti Cameron. Te-ai trezit frumoaso ? 

— Sunt trează. 

— Trebuie să plec dacă vreau să mai prind fluxul de 
dimineaţă. 

Rose întinse mâna către el. Nu se bărbierise și 
barba îi era aspră. Îi trase capul pe sânul ei și inhală 
aroma caldă, familiară a părului și trupului bărbatului. | se 
făcuse deodată frică. El spuse: ` 

— Cabinetul doctorului Halloran e aproape. Și 
Elvie-i aici. Totul o să fie bine. 

— Ştiu. 

— N-avem bani. Nu-mi permit să mai pierd încă o zi 
bună. 

Ea îl privi cum se strecoară încet în camera lui 
Elvie, auzi scândurile trosnind sub cizmele lui grele, apoi 
câteva cuvinte de alint pe care i le șopti lui Elvie și 
răspunsul ei murmurat cu voce somnoroasă. 

Nu reușea deloc să se obișnuiască cu asta. Uneori 
el era plecat trei luni în șir în timpul sezonului. 
Despărțirea era cea mai grea. După aceea, Elvie era 
tristă multe zile. Rosie își făcea totdeauna griji pentru ei, 
dar de data asta se temea și pentru ea însăși, pentru că 
el va fi plecat la nașterea copilului. 

Cameron se strecură înapoi în cameră: 

— Rosie ? Eşti în regulă ? 

— la-mă-n braţe, Cam. 

El se așeză pe pat iar ea își îngropă faţa în umărul 
lui. Era o prostie să se simtă așa. Dar îşi amintea de 
naşterea lui Elvie, cum fusese în travaliu timp de două- 
zeci și patru de ore, o zi și o noapte care păruseră lungi 
cât o viață de durere şi disperare. Crezuse că nu va reuși 
vreodată să împingă copilul afară și la intervale de câte- 
va minute, spasme incredibil de dureroase îi contorsio- 
nau trupul lăsând-o stoarsă de vlagă. Nu știa dacă va 
putea trece prin toate astea din nou, singură. Ar fi dorit ca 
ei să stea măcar până la naşterea copilului. Dar era 

imposibil. Perlele așteptau să fie culese. Şopti: 

— Du-te acum. 

— Te iubesc, Rosie. 

— Pleacă odată. 

El culese de pe jos sacul de pânză groasă, o sărută 
o dată și dispăru. Elvie apăru în cadrul ușii. Plângea. 
Rose deschise braţele, iar fetița se strecură în pat lângă 
ea. Rose o cuprinse în brațe recunoscătoare să simtă 
lângă ea un trupșor cald. 

Dar înăuntrul ei simţea o răceală de moarte. 


xx 


Automobilul Sunbeam negru și lucios era parcat 
lângă țărm, cu capota îndreptată către Roebuck, care 
ridica ancora în golf cu toate pânzele strânse. La volanul 
automobilului stătea Tanaka, foarte impresionant în cos- 
tumul alb și cu cascheta colonială. 

Cameron se apropie de mașină, cu sacul de pânză 
aruncat neglijent pe umăr, și se aplecă la fereastră: 

— Aţi venit să mă urcați la bord, domnule Tanaka ? 

— Mai fac dumitale o favoare, McKenzie-san. 

— De ce? 

— De ce să nu vrei favoare ? 

— Vreau să știu de ce-o primesc. 

— Aha, acum deștept ești. Vezi, făceai tanuki minunat. 

— Nu mi-ai răspuns la întrebare. 

— Vreau să-ți arăt să te faci șef mare în Broome. 
Arăt dumitale cum fi deștept. 

— Şi cum o să faci asta ? 

— Mergi la Hanlon Reef. Cobori scafandru. Găsești 
scoici bune, multe de tot. 

— De unde știi asta ? 

— Scafandru de pe vas Nilan'-san găsit scoici. Dar 
nu luat. Când venit la Broome, el spus Tanaka. De obicei 
eu trimit lugher care ia. De data asta trimit pe dumneata. 
Favoare doar. 

Cameron clătină din cap admirativ: 

— Folosești scafandrii lui George Niland ca să 
cerceteze pentru dumneata, asta e? El plătește lefurile, 
dumneata doar comisionul. 

Tanaka zâmbi. Dar mai era ceva în ochii lui negri, o 
expresie pe care Cameron n-o mai văzuse până atunci. 

— Eu arăt lucru deștept, pe urmă McKenzie-san și 
eu șefi mari în Broome. Gândeşte la asta. 

— Răspunsul e același. O să-l înving pe George 
Niland în felul meu. 

Tanaka ridică din umeri. 

— Ei, tot ai favoare și eu protejez împrumut. Nu 
vreau să pierd banii. 

— O să-ţi primești banii înapoi, domnule Tanaka, îţi 
promit. 

— Te cred. Succes. Pescuit bogat. 

Porni motorul automobilului și plecă. 

[e stătea pe o ladă goală de bere în 
bucătărie și spăla vasele când auzi un țipăt. 

Alergă în curte. Rosie urcase cu greu treptele. 
Găleata cu boabe pentru găini căzuse alături în praf iar 
puii se agitau bătându-se pentru ele. 

— Ajută-mă, zise Rosie. 

Fusta avea pe ea o pată întunecată și mâna dreaptă 
plină de sânge. Elvie o apucă de braț pe maică-sa, încer- 
când s-o tragă și s-o ridice în picioare, dar Rosie o respinse: 

— Du-te și adu-l pe doctorul Halloran ! Repede! 

Elvie o luă la goană. Cel mai scurt drum spre oraș 
era prin arbuştii din spatele casei. Fugi urmărită de 
tipetele mamei și de imaginea petelor proaspete de 
sânge de pe jos. Alergă până simţi că-i ard plămânii și o 
dor picioarele, se-mpiedică aterizând cu capul înainte 
într-un tufiş plin de ghimpi. 

Până să reușească să iasă din el era plină de juli- 
turi, iar faţa îi era udă de transpiraţie şi de lacrimi. Privi în 
jur și își dădu seama că era doar la câţiva iarzi de găr- 
duleţul alb al casei pe care ceilalți copii o numeau „a 
japonezului”. Acolo locuia japonezul cel gras mușcat de 
Black Jack în după-amiaza când el venise în vizită la tati 
al ei. Îi văzu stând pe verandă îmbrăcat lejer cămașă, 
citind ziarul. Elvie sări peste gard rupându-și tivul fustiţei 
într-unul dintre pari. 

Tanaka sări în picioare când o zări, la început păru 
furios și-i strigă ceva în japoneză. Dar apoi o recunoscu, 
scăpă din mână ziarul, iar expresia feţei i se schimbă. 

— Domnule Tanaka! 

— Ce s-a întâmplat ? 

Fetita urcă în fugă veranda şi-l apucă de mână. 

— Vă rog! Mama! 

Tanaka se aplecă spre ea. 

— Vine copil acum ? 

— E sânge! E sânge peste tot! Dădea de mâncare 
la pui. E sânge în curte! 

— Kuwabara! înjură Tanaka. 

Își eliberă mâna. 

— Fă ceva! ţipă Elvie. Grăbește-te! 

Tanaka o împinse repede înapoi pe trepte. 

— Du-te înapoi mama ta ! Repede ! Eu aduce doc- 
tor, totul în regulă. Grăbește, grăbeşte ! 

Elvie făcu ce i se spuse. Sări peste gard și alergă 
înapoi prin tufișuri către casă, strigându-și rugăciunile în 
curentul fierbinte de aer care îi biciuia faţa. 

Bungaloul doctorului Halloran era la mai puţin de-o 
jumătate de milă distanţă dar când Tanaka ajunse acolo, 
Joseph, vechiul lui servitor, îi spuse că doctorul nu e 
acasă. A plecat la reședința domnului Niland. Tanaka se 
clătină grav înapoi în Sunbeam. 

Ideea îi veni abia în timp ce parcurgea în fugă aleea 
albă pietruită din fața casei lui Niland. Își aminti un frag- 
ment dintr-o discuţie avută cândva cu Cameron. Liddy 
deschise ușa. 

— Trebuie să văd Nilan'-san. 

Liddy îl cercetă îndelung din priviri. 

— Tu, ce nume? 

— Tanaka-san. Foarte urgent. 

Câteva momente mai târziu, George Niland apăru 
în cadrul ușii. Se uită de sus la Tanaka având expresia 
unui om care vede un cerșetor. 

— Da?! 

Tanaka făcu o plecăciune. 

— E doctor aici ? 

— Halloran e-aici. Ce vrei cu el? 

— Soţie McKenzie face copil acum. 

George se trase de mustaţa stufoasă. 

— Înţeleg. E urgent? 

Tanaka ezită. 

Şansa. 

De ce George Niland mi-a făcut asta acum ? 

Sansa. 

Cameron era un om curajos dar n-avea deșteptă- 
ciune. Câteodată, omul! trebuie să aibă noroc sau 
deșteptăciune ca să câștige. Dacă McKenzie nu poate 
să se ajute singur poate ca si, Tanaka, trebuie să abă 
deșteptăciune pentru amândoi. 

— Nu. Nu urgent. 

— O să-l informez pe doctorul Halloran. La 
revedere. 

Şi închise ușa. 

Doctorul Halloran juca bridge pe bani, pe veranda 
din spate, cu Conrad van Heusen și Guvernatorul. Erau 
toţi doar în cămăși iar cărţile stăteau împrăștiate pe 
masă. Cu excepția lui Conrad, toţi aveau în faţă păhărele 
cu whisky. 

— Cine era, George ? întrebă Guvernatorul. 

— Era profitorul acela de japonez, Tanaka. 

— Şi ce vroia ? 

George se aşeză și luă cărţile în mână. Întoarse 
capul spre Halloran: 

— Avea nevoie de tine, Pat. Nevasta lui McKenzie. 
A intrat în travaliu. 

— E urgent? 

— Nu, răspunse George. 

Se încruntă văzând cum Halloran oftează și se 
ridică în picioare. 

— Doar nu pleci, nu-i aşa?! 

— Mă cheamă datoria, zise Haloran încheindu-și 
butonii cămășii. 

— Zău, a zis că nu-i urgent. Hai să terminăm partida. 

Halloran ezită. Se așeză din nou: 

— Presupun că e-n regulă. Data trecută a fost în 
travaliu mai mult de-o zi. 

— Mai bea ceva, îl îndemnă George. 

Strigă după Liddy să aducă sticla de whisky. Apoi 
adună cărțile și începu să le amestece. 

He se urcă în automobilul lui marca 
Rodster și porni de-a lungul străzii lungi și 
prăfuite către casa lui McKenzie de la periferia orașului. 
Era o după-amiază caldă, luna august vestea sfârșitul 
iernii răcoroase, iar el își slăbi nodul cravatei. Băuse cam 
prea mult whisky acasă la George. 

Pe drum se ocări că jucase atât de prost. Din nea- 
tenție, licitase în numele lui și al partenerului, Guvernatorul, 
ceva imposibil de realizat și pierduseră jocul. O să treacă 
ceva vreme până să uite de asta. Nu era deloc îngrijorat în 
privința lui Rosie McKenzie. Era o femeie tânără și sănă- 
toasă. Toate îl chemau prea devreme. 

Roadster-ul se opri în dreptul barăcii de metal a 
familiei McKenzie. Văzu Sunbeam-ul negru al lui Tanaka 
parcat afară şi simți prima undă de neliniște. În timp ce 
cobora din mașină auzi ţipetele. Nu erau normale pentru 
o femeie în chinurile facerii, nu erau strigăte de durere ci 
de disperăre. 

— Oh, Dumnezeule ! făcu Halloran. 

Își apucă servieta din piele neagră de pe scaunul 
din spate al Roadsterului şi alergă pe alee. Uşa era larg 
deschisă. Pe coridor, pe podea erau pete mari de sânge 
proaspăt. O găsi pe Rosie întinsă pe podea în dormitor. 
Tanaka era aplecat deasupra ei şi fetița stătea în pragul 
uşii cu ochii cât niște farfurioare, cu mâinile peste gură. 

Rosie îşi suflecase fustele până la brâu și folosise 
bucăţi rupte din ele și din bluză, încercând să-și 
oprească hemoragia. Mâinile şi braţele îi erau pline de 
sânge. Pielea îi era de culoarea cretei, ochii sticloși se 
uitau țintă în tavan. În timp ce doctorul o privea, ea 
începu să aibă convulsii. 

Halloran înțelese că era deja prea târziu. Nu mai 
putea face absolut nimic. 

Tanaka se uita la el furios și uimit. Strigă: 

— Spus la Nilan'-san că urgent! De ce venit așa târziu ? 

„Gtucree soarelui de dimineață în apele 
Roebuck Bay era atât de puternică încât îţi 
îndurera ochii. George Niland strângea ochii orbit de 
lumină, în timp ce conducea de-a lungul Dampier Terrace. 

Trecu pe lângă un grup de aborigeni condamnaţi 
care lucrau la şosea. Erau aproape goi, cu excepţia pan- 
talonilor pătaţi și zdrenţuiți pe care-i purtau ca să cruțe 
sensibilitatea doamnelor din oraș. Erau legaţi doi câte doi 
cu lanţuri de gât și fiecare din ei avea pe cap o cutie de 
tablă plină cu pietre pe care le cărau de la cariera de 
pistriș până la drumul în reparaţie. Lângă ei mărşăluia un 
gardian în uniformă kaki, cu cască albă şi cu o pușcă 
Winchester purtată în diagonală pe piept. 

George îi examină cu interesul proprietarului. Ca 
președinte al Consiliului şoselelor, starea drumurilor oraşului 

era pentru el o sursă continuă de nemulțumire și de critici. 

Nu-l văzu pe Cameron în parte din cauza luminii 
puternice și-n parte fiindcă atenţia îi era îndreptată către 
deținuții înlănţuiți. Și deodată el fu acolo, lângă Buick. 
Sări pe mica treaptă exterioară de pe partea pasagerului 
şi deschise ușa. Faţa îi era deformată de mânie. 

instinctiv, George apăsă puternic cu piciorul pe 
frână iar Buick-ul se opri atât de brusc încât Cameron fu 
proiectat peste bord și se răni la obraz. George încercă 
să scape dar Cameron îl înșfăcă sfâșiindu-i buzunarul 
jachetei. George se aruncă afară din mașină aterizând 
cu genunchii în ţărână. 

— Te omor! strigă Cameron. 

George se sculă în picioare și o luă la fugă. 
Aborigenii se opriseră pe loc uitându-se cu ochii mării de 
uimire la încăierarea albilor. Gardianul, nesigur de ce se 
întâmpla, puse mâna pe pușcă și alergă spre mașina 
abandonată. George începu să-și agite braţele: 

— Împușcă-l, pentru numele lui Dumnezeu ! A-nnebunit ! 

Ceva îl lovi tare în spate și el căzu în nas. 
Genunchiul lui Cameron îi strivea spinarea iar degetele 
lui îi încleștau gâtul sufocându-l. 

— Tu ai omorât-o pe Rosie ! Ticălos împuţit ! 

George ar fi vrut să-i spună că n-a fost vina lui dar 
nu putea să vorbească, nu putea nici măcar să respire. 
Începu să-și piardă cunoştinţa. Dar deodată totul se opri. 
George trase aer în piept, se rostogoli într-o parte și 
vomă de durere în praf. 

Cameron zăcea pe drum cu faţa în jos, cu braţele și 
picioarele întinse. Avea sânge în păr, iar gardianul stătea 
deasupra lui cu patul puștii ridicat în aer. 

— Sunteţi în regulă, domnule Niland ? 

Gardianul îl ajută să se ridice în picioare dar 
genunchii lui George tremurau așa de tare încât el nu 
reuși. Căzu înapoi în fund gemând: 

— Adu-l pe Sergentul Clarke. 

[e vieții omului e la fel de delicată ca 
pânza de borangic. La ultimele împunsături, 
iată-l pe Nosiro Tanaka stând în biroul lui de la Clubul 
Japonez în costumul alb făcut de comandă, bând cu sete 
şi făcând inventarul realizărilor lui într-un oraș al albilor. 
Are întâlnire cu Cameron McKenzie la ora unsprezece. 

Îşi toarnă încă un pahar de Suntory. În ultima 
vreme, noptile i-au fost lungi și bântuite de coşmaruri. Nu 
ar fi crezut vreodată să-și facă atâtea mustrări pentru o 
târfă gaijin!. Tanuki al lui era înconjurat de capcane din 
toate părțile, deştept dar nu chiar atât încât să poată 
trece pragul zilelor fără ajutorul băuturii. 

Era un proverb: să trăieşti plin de ambiţie înseam- 
nă să dormi cu o piatră sub pernă, să trăieşti cu regrete 
înseamnă să nu mai trăieşti deloc. Din după-amiaza 
aceea, Tanaka regretase ceea ce făcuse. Îi părea cu 
adevărat rău de femeie și mai ales că McKenzie-san 
pusese atâta suflet. În ultima vreme, părea doar o umbră, 
ca şi cum sufletul i-ar fi fost sfâşiat, ca și cum ar fi fost 


1gajjin: nume dat de către japonezi tuturor străinilor, cei mai des folosit 
cu sens peiorativ (n. red.) 

golit de dinăuntru ca un pește. Vinovăţia îi dubla durerea. 
Poate că McKenzie-san avea dreptate. Dacă n-ar fi 
plecat la pescuit de perie, ea ar mai trăi. Elvie n-ar fi alergat 
la el și soarta n-ar fi vrut ca el să fie cel care aduce doctorul. 

Soarta. Şansa. 

Tanaka auzise toată povestea, cum McKenzie-san 
se însurase cu ea fiindcă încercase să-l ajute, că o iubea 
încă pe nevasta lui Niland. Tanaka nu crezuse niciodată 
că el va lua lucrurile așa în tragic. Dar ce e dragostea 
oricum ? O femeie e exact ca oricare alta. 

El făcuse tot ce făcuse doar în interesul lor. Fără el, 
Cameron nu va obţine niciodată ce vrea. Nu vedea asta 
singur. Era o slăbiciune comună multor bărbaţi. Cât 
despre el însuși, era un om din rasa galbenă și avea 
nevoie de-o fața albă, de-un alb în care să aibă 
încredere, ştia că Mc-Kenzie-san îl înțelegea. Aveau o 
legătură pe viaţă, o legătură făcută cu treisprezece ani în 
urmă în adâncul oceanului. 


pea 


Clubul Japonez fusese construit din tablă ondulată 
și azbest. La ușa principală, în exterior, atârna o cască 
de scafandru marca Seibe și Gorman, emblema bursei 
japoneze în comerţ. Clădirea era formată dintr-o cameră 
înțesată cu mese și scaune, precum şi un birou-dormitor, 
în spate, pentru Secretarul Clubului. Pereţii erau 
împodobiţi cu fotografii alb-negru ale comitetelor trecute și 
celui din prezent. Mai era și un altar pentru Nakimiro-Fudo, 
zeul mării, slăvit de populaţia din prefectura Wakayama, 
de unde se trăgeau majoritatea japonezilor din Broome. 

Clubul servea nu numai ca loc de întâlnire pentru 

japonezi ci și ca sediu al sindicatului, un simbol al unității 
lor pe pământ străin. Exact această unitate le permisese 
să domine treptat industria de perle. Spre deosebire de 
malaiezi, koepangeri și manilezi, japonezii erau foarte 
uniţi. Își negociau lefurile în colectiv și chiar înființaseră 
propriile societăţi de credit. Se știa că mult din meritul pen- 
tru creșterea forţei lor i se cuvenea lui Tanaka-san, unul 
din membrii fondatori ai Clubului și în prezent Secretar. 

Tanaka îi primi pe Cameron la biroul lui în aparenţă 
modest. În timp ce se așeza pe rogojina tatami, studie cu 
resemnare și tristețe capul bandajat al lui Cameron. 

— Deci acum a trebuit să mă scoţi din închisoare 
pe cauţiune, zise Cameron. 

— Ai mult curaj McKenzie-san, dar nu deșteptăciune. 

— A omorât-o, e ca şi cum i-ar fi pus pușca lângă 
tâmplă și-ar fi tras. 

— Nu putem fi siguri. 

— l-a spus lui Halloran că nu e urgent. Există mar- 
tori. Nenorocitul a lăsat-o să sângereze până la moarte! 
și tot așa mi-a omorât copilul. Un băiat. Ştiai ? 

— Așa că dumneata omori la el, spuse Tanaka. Şi 
pe urmă atârni în ștreang. Nu așa deștept. 

Cameron se aplecă peste măsuţă cu fața neagră de furie: 

— Nu-mi ține predici, domnule Tanaka. Vreau să-mi 
reglez conturile cu el! 

— Poate există altă cale. 

— Te-ascult. 

— Şi Tanaka vrea răzbunare. L-ar face pe Nilan'- 
san să sângereze. 

— Cum? 

— Am spus dumitale multe ori dar nu ai ascultat. Spus 
mie vrei să fi propriu' stăpân. Ești propriu' stăpân acum ? 

Cameron acceptă reproșul. Cu siguranță, avea 
dreptate. 

— Te referi la chestia aia cu tanuki ? 

Tanaka încuviință aproape imperceptibil din cap. 

— Omori pe el de data asta și sângerează doar o 
dată. lei bani de la el și sângerează fiecare zi, cât 
trăiește. 

Cameron strânse din dinţi: 

— O să dureze prea mult timp. 

— La ce e bun timp dacă nu să faci ce vrei ? 

„Are dreptate” se gândi Cameron. 

— La ce te-ai gândit ? 

— Facem parteneriat. Nu putem face asta fără 
partener. 

— Un contract ? — Cameron clătină din cap — Prea 
periculos. Nu putem să punem nimic pe hârtie. 

— Nu, nu contract. Ceva mult mai puternic decât 
hârtia. Fumiko-san. 

— Fumiko ? 

— Însori cu ea. 

Cameron făcu ochii mari. Obrajii netezi, bronzati, ai 
lui Tanaka și ochii lui mici, negri, erau de nepătruns. 

— Dumnezeule, omule, Rosie nici nu s-a răcit în 
mormânt! 

— Nu dragoste, doar căsătorie. Nu trebuie iubit. În 
Japonia, dragoste nu așa importantă. E afacere. 

Cameron sări în picioare: 

— N-ar fi trebuit s-o las singură pentru nimic în 
lume! 

— Pare rău pentru dumneata. Dar poate nimic de 
făcut. Doctor zis nimic putea să ajute, indiferent ce încer- 
cat. 

— Mda, sigur, ticălosul acela beţiv trebuia să spună 
asta. 

— Poate adevărat. Ce-au vrut zeii. 

— Vreau gâtul lui George Niland ! 

— O să-l ai, tăiat felii, crud, ca sashimi. Întâi te 
căsătorești Fumiko-san. Da? 

Cameron rămase multă vreme tăcut. 

— Nu. Ajunge cu toate astea. N-am să continui. Îmi 
pare rău, Tanaka-san. Mi-ai fost un prieten adevărat dar 
nu pot s-o fac. 

Îşi luă pălăria și plecă. 

Cameron o tinea pe Elvie de mână și amândoi co- 
borau încet dealul către locul unde erau îngropaţi Rosie 
și pruncul ei. Elvie luă buchețelul de zămoșşiță din mâna 
lui Cameron și-l puse pe movilita de pământ. 

Stătură o vreme în tăcere; Elvie îşi aplecase capui 
pe genunchi. 

— Elvie, când o să ċrești vreau să-ţi aminteşti ceva. 

Ea ridică fața, cu ochii umezi și înroşiți. 

— Aminteşte-ţi că dragostea e cel mai frumos lucru 
care există. Nu doar să fii iubită, fiindcă pariez că vor fi 
destui tineri care să se întreacă pentru dragostea ta într-o 
zi. Dar să fii îndrăgostită chiar tu. Ei da, asta contează. 

— Şi de unde-o să-mi dau seama ? 

— Crede-mă, o să ştii, zâmbi Cameron. 

Ea părea un biet cățeluș rătăcit, tremurând în 
căutarea unui prieten. El o trase mai aproape și o învălui 
într-o îmbrățișare puternică, de urs. 

— Ți-aud inima cum bate, murmură fetița. 

— Ştii, Elvie, a fost o vreme când aș fi făcut orice 
ca să mă răzbun sau din ambiţie sau pentru că-mi păsa 
ce crede lumea despre mine. Vreau să-ți amintești că 
nimic din toate astea nu contează. Ce auzi chiar aici, în 
inima ta, asta-i tot ce contează. Dacă găsești ființa care 
o face să bată mai tare atunci ai toate perlele din lume și 
nimeni nu-ți poate răpi asta în afară de tine însuţi. 

O cuprinse mai aproape, admirând soarele ruginiu 
ca arama cum se scufundă în ocean. Se gândi la tatăl lui, 
îl văzu înfășurând cureaua peste mână. „Când o să-nveți 
să fii bărbat ?” 

Să învețe să devină bărbat fusese mult mai compli- 
cat decât își imaginase. Poate că cele mai bune zile ale 
lui Cameron McKenzie trecuseră dar în sufletul lui ştia că 
va rupe lanţul. Cel puţin îi va da lui Elvie cheia Raiului, îi 
va spune că răzbunarea și specularea șansei nu sunt 
cele mai bune lucruri în viață. 

— Te iubesc, îi șopti fetiţei. 

— Şi eu te iubesc, tati, murmură ea. 

lar în timp ce noaptea cobora peste toate și vântul 
răcoros adia dinspre ocean, fetița adormi în braţele lui. 

K ate stătea lângă Buick pe Cable Beach încer- 

când să se hotărască dacă să-i spună lui 
Junzo s-o ducă acasă la Cameron. El rămăsese singur, 
aşa auzise, singur şi deznădăjduit, îndurerat. Ar trebui să 
meargă la el? 

„Asta e ce-mi doresc ?" se întreba. „De ce sunt încă 
atrasă de el după atâta timp ?” Își spusese că e slabă, că 
atâta dragoste pentru el e ca o boală. Poate că greșea. 
Poate că greșea. De ce gândul de-a fi singură cu el din 
nou o făcea încă să se înfioare ? 

ÎI mustrase pentru că-și tintise atât de precis 
răzbunarea. Dar ea nu făcuse la fel ? El o rănise cândva 
atât cât poate un om. Ea îşi dorise să-l facă să plătească. 
Dar cum se spune? „Când te hotărăști să te răzbuni, 
sapă de la început două morminte.” 

își imagină cum ar urca poteca spre casa lui, îl văzu 
în minte stând pe veranda luminată de-o lampă, încercă 
să ghicească ce expresie ar avea pe faţă. Ar mai arde 
focul acela în ochii lui ? În ai ei încă ardea. 

— Mi-e dor de tine, Cam! șopti Kate în adierea nopții. 

Se întreba ce-ar putea spune el, cum ar arăta, dacă 
ea s-ar mai putea cuibări în brațele lui ca altădată, dacă 
ar simţi că acolo e locul ei, casa ei, după ce stătuse atâta 
la marginea vieţii. Dar dacă s-ar duce la el, cum i-ar fi 
viața ? Era obişnuită cu viaţa ei în belșug, cu banii, cel 

putin acum știa ce-i aduce ziua de mâine. Se întoarse 
către Junzo care stătea la volanul Buick-ului: 

— Du-mă acasă la McKenzie. 

Faţa japonezului era impenetrabilă. Kate se întrebă 
dacă el îi va spune lui George despre asta. Dar de fapt 
nu-i: mai păsa. 

Valuri mici urcau și coborau de pe țărm. Noaptea 
lipsită de zgomote se închidea deasupra lor. 

În interiorul casei se zărea o singură lumină. Kate 
auzi scârțâitul ușii verandei în timp ce el ieși să rămână 
acolo, pe trepte, uitându-se la ea cum străbate poteca. 
Faţa îi era în umbră dar silueta impunătoare. Simţi că o 
cuprind frisoane în ciuda adierii calde a nopții. 

— Bună, Cam. 

El nu-i răspunse. 

— Îmi pare rău. De soția ta. 

— Mulţumesc. 

Rămase acolo, așteptând ca el să mai spună ceva. 
Simţi cum un strop de sudoare îi alunecă lent de-a lungul 
şirei spinării. 

— Mi-a fost dor de tine, Cam. 

El se rezemă de stâlpul verandei. Oftă: 

— De-asta ai venit? 

— N-ai de gând să-mi ușurezi clipele astea, nu-i 
aşa?! 

— E prea târziu, Kate. 

Era ca şi cum ar fi lovit-o în stomac. „La ce te aștep- 
tai, Kate ?” Ei, bine, fusese în adâncul ei o voce care-i 
spusese mereu că va putea oricând să se întoarcă într-o 

zi la el, că mereu va fi timp pentru ei doi. Şi deodată își 
dădu seama că nu acesta era adevărul. 

El clătină din cap: 

— Am făcut un lucru groaznic. Nu neg. Dar ani 
întregi după asta te-am iubit așa cum nu te-a mai iubit 
vreun bărbat. Poate a fost un moment pentru noi, Kate. 
Exact înainte ca tatăl tău să fie asasinat. Dar nu acum. 

— Cam... 

Mai vroia să spună ceva. 

— Du-te acasă, Kate. 

Îi întoarse spatele și intră înapoi în casă. Ea auzi 
cum se trântește ușa de plasă. 

Se urcă în Buick. Fără să spună o vorbă, Junzo 
ambală motorul şi băgă automobilul în viteză. Kate se 
uita fix în faţă dar nu vedea marea întunecată și învolbu- 
rată dincolo de Cable Beach și spinifex! cea întunecată. 
Îl revedea venind spre ea pe veranda bungaloului cu 
atâta vreme în urmă, un străin frumos și arogant într-un 
costum alb de olandă. 

„E rândul meu să regret acum” îi trecu prin minte. 
„N-am crezut vreodată că va durea atât de tare.” 

— Într-o zi, îl voi avea înapoi! promise ea nopții. 
Într-o zi, îl voi face să mă iubească iar, o să văd în ochii 
lui din nou privirea aceea. Într-o zi. O să vezi, aşa va fi! 

Noaptea o înfășură încet ca o scoică ce ascunde în 
ea strălucitoarea perlă visată. 


1 spinifex: tip de iarbă ce creşte pe coastele Australiei (n. red.) 


